
Vážení a milí čitatelia, 

boli ste už na dovolenke? Ak nie, určite si ju doprajte. Pracovať v týchto teplých 
letných mesiacoch nie je vôbec jednoduché a letnú horúčavu si niekde na pláži 
(najlepšie morskej) vychutnáte celkom inak, ako v práci. Nenechajte sa odradiť ani 
poslednými „výskumami" neznámeho vedca, ktoré tvrdia, že na dovolenke vám 
klesá IQ. Zaujímavé je, že najhlúpejšia správa sa objaví vždy vo viac, ako jednom 
médiu... 

V jednej zo vzácnych chvíľ osobného voľna som si konečne dočítal Murphyho 
zákony od Arthura Blocha. Sutinov zákon hovorí, že „Najmenej užitočný počítač ti 
spôsobí najväčšie potešenie". Dalo by sa to aj upresniť, najväčšie potešenie vám 
spôsobí najmenej užitočný softvér alebo príslušenstvo. Uznali sme to aj u nás v 
redakcii a preto sme zrealizovali podrobný test univerzálnych herných ovládačov - 
gamepadov. Zariadenie funkcionalitou podobné joysticku, ibaže s oveľa väčšími 
možnosťami. Záhráte sa s ním zmysluplne takmer každú hru, dobre sa drží 

v rukách, trasie sa to podlá zmien v hre, proste zabavíte sa. Ale nie je gamepad 
ako gamepad a keď si chcete skutočne dobre zahrať, prečítajte si náš test! 

A napokon, ako som už spomenul, hranie síce nie je produktívna činnosť, ale 
relax je nevyhnutnou súčasťou ľudského života. 

Aj vy oceňujete veci, ktoré sú „dokonalé"? Mám teraz na mysli počítač, ktorý je 
dobre vyladený alebo softvér, program, ktorý nemusím každú chvíľu upgradovať, 
aby som získal čo najjednoduchší prístup k funkciám, ktoré sú inak samozrejmé, 
len výrobca na ne „náhodou" zabudol. Ak poznáte program, s ktorým ste úplne 
spokojný, skúste mi napísať (pcspace@pcspace.sk), upozorniť ma naň! 

V lete je azda každý v očakávaní uhorkovej sezóny. V IT oblasti nášho života tomu 
tak nie je. O zábavu sa postarala už tradičná mediálna hviezda slovenského 
telekomunikačného trhu, Slovenské telekomunikácie (ST). Ale poporiadku, v lete 
sa naozaj oplatí telefonovať! Začal s tým Orange svojím programom Paušál 30 
mini, ktorý je priamou konkurenciou programu ST Mini. ST reagovali zavedením 
telefonovania zadarmo medzi 3. a 60. minútou hovoru počas víkendov a sviatkov 
od 1. júna. Neváhal ani EuroTel, ktorý zaviedol azda najvýhodnejší program pre 
drobných „telefonistov", 20+20 Viac. V programe máte za 199 Sk bez DPH 
mesačne 20 voľných minút + 20 voľných SMS + 20 voľných minút do siete ST! 
Výsledok konkurenčného boja, z ktorého profituje najmä zákazník. Všetko by 
bolo v poriadku a bolo by pochopiteľné, ale ST okrem podania podnetov na Úrad 
pre ochranu osobných údajov, na Slovenskú obchodnú inšpekciu (SOI), na súd 
(kvôli reklame) podali paradoxne podnet aj na Protimonopolný úrad. Podanie na 
PMÚ totiž nebolo podané na spoločnosť EuroTel, ktorého 51 % podiel ST vlastnia. 
Konkurenčný boj sa preniesol dokonca aj na obrazovky televízorov, keď Orange 
musel reagovať na rozhodnutie súdu vyvarovať sa priamemu porovnávaniu 

a vtipne modifikoval inzerát a ani ST sa nedali zahanbiť svojím „Nie je všetko 
jasné, čo je Oranžové". V každom prípade, akcie mobilných operátorov a ST 
(zatial) platia do 31. 8. 2003, preto ich ešte využite, pokiaľ je čas. Pri výbere si 
však dobre zvážte svoje potreby a spôsob telefonovania a porovnajte si ich 
s detailnými ponukami! Pretože nie je všetko jasné, a často najmä nie ponuky 
našich súperiacich konkurentov. 

Rastislav Turanský 


TIP PC Space: 

Červený TIP - je prestížne ocenenie udeľované výnimočne. Udeľujeme ho 
produktom, ktoré si zaslúžia maximálnu pozornosť. Toto ocenenie môžu získať 
napríklad originálne, novátorské technické riešenia a mimoriadne zaujímavé 
produkty. 

Zelený TIP - je ocenenie za dobré technické riešenie. Výrobky, ktoré budú 
označené týmto logom sú podľa nášho názoru kvalitné a spoľahlivé. 

Modrý TIP - je ocenenie, ktoré budú dostávať produkty s mimoriadne 
dobrým pomerom cena/výkon. Každý produkt však musí spĺňať aj istú kvalitu. 

Multimediálne novinky 


Spoločnosť Mitsubishi predstavila svetu prvé 
štvorrýchlostné prepisovacie DVD+RW 
médiá (u nás ich nájdete pravdepodobne 
pod značkou Verbatim). Podľa údajov výrobcu 
by sa mali predávať asi za 6 dolárov, čo 
v prepočte znamená cca 230 Sk. Teraz už len 
zohnať vhodné mechaniky... 

Plextor predstavil DVD napaľovačku s 
8-rýchlostným zápisom! Keďže Plextor patrí 
do PLUS alliancie, pôjde o 8 x DVD+R a 4x 
DVD+RW mechaniku. Znamená to, že DVD 
napálite už pod 8 minút. Problémom budú 
len vysokorýchlostné médiá, ktorých je stále 
na trhu nedostatok. Cena u nás zatiaľ nie je 
stanovená, ale prvé kusy by mali byť k 
dispozícii v septembri. Radi sa na ne pozrieme 
podrobnejšie a prinesieme recenziu... 

Objavil sa nový freeware audioprehrávač 
Pulse MP, verzia 1.0. Pulse MP je určený pre 
operačné systémy Windows 98 a vyšší 
(vrátane XP). Okrem základných formátov 
MP3, OGG a AudioCD prehráva aj ďalšie, 
dnes už menej využívané formáty, ako 
napríklad MOD, S3M, SID, MDL, 669, XM, 

FNK, FC3/4, AMF, MED, SAP, STM, ULT, 

WOW, FNK, IT2, OPL. Vďaka otvorenému 
systému je možné upravovať a rozširovať 
funkcie prehrávača, alebo využívať externé 
plug-in moduly podobne ako pri niektorých 
konkurenčných programoch. K dispozícii by 
mal byť čoskoro aj tzv. „Developer's kit" na 
webe Orcave, ktorý bude slúžiť všetkým 
vývojárom. 

-jr- 


Rebríček najfrekventovanejších 
vírusov 


V uplynulom mesiaci dosiahol 'B' variant 
červa Bugbear najväčší výskyt a umiestnil sa 
na vrchole vírusového rebríčka, zostaveného 
pomocou voľne dostupného internetového 
antivírusového skenera Panda ActiveScan, 
čím prekonal Klez.l, ktorý viedol rebríček 
najčastejšie odhalených vírusov prakticky 
neustále od svojho prvého objavenia v apríli 
2002. Informácie zhromaždené Panda 
ActiveScanom ukazujú, že Bugbear.B bol 
zodpovedný za takmer 18 percent 
z celkového množstva zaznamenaných 
incidentov. Za ním nasledoval Trj/PSW.Bug- 
bear.B (1 1,2 %), Mapson (6,8 %), Klez.l 
(4,3 %) a Bugbear (3,9 %). Druhú polovicu 
rebríčka tvoria Parite. B, Fornight.D, 

Enerkaz, NoClose a Bugbear.B. Dam. 

Najnápadnejšou skutočnosťou v rebríčku 
tohto mesiaca je dominancia Bugbear rodiny: 

• Bugbear.B vytlačil Klez.l na štvrté miesto 
rebríčka. Vytlačiť Klez.l z jeho pozície sa 
od apríla 2002 podarilo iba predchodcovi 
červa Bugbear. 

• Množstvo počítačov, ktoré Bugbear.B 
a PSW.Bugbear.B infikovali (17,8 % a 

1 1,2 %), je oveľa väčšie ako množstvo 
(okolo 10 %), ktoré bežne zodpovedá 
vedúcim miestam v rebríčku. 

• Štyri z desiatich najnebezpečnejších 
zákerných kódov patria do Bugbear rodiny 
(vrátane -Bugbear.B. Dam, poškodená 
kópia červa Bugbear.B-). 

Ďalšími novinkami vo vývine vírusovej situácie 
je výskyt vírusu Mapson, ktorý sa prvýkrát 
objavil v polovici júna a absencia červa Nimda 
v rebríčku. 

Dušan Mocko 



■ Na začiatku júla uvedený integrovaný čipset SÍS661FX 
je odvodený od SÍS648FX a podporuje Hyper-Threading, 
800 MHz FSB a externý AGP8x port, pridané je 
integrované grafické jadro nazvané Real256E taktované 
na 200 MFIz. To pochádza z predchodcu Xabre, čipu 
SiS31 5E, nie je však zatiaľ jasné, či v ňom bola ponechaná 
T&L jednotka. Southbridge SÍS964 poskytuje okrem iného 
podporu pre Seriál ATA150 RAID. Čipset orientovaný na 
kancelárske použitie bude zrejme konkurovať Intelu 
Í865G a na trhu sa prvé výrobky majú objaviť v septembri 
t. r. V rovnakom termíne sa objaví aj mobilný variant 
SÍSM661 FX tiež s 800 MHz FSB. 

Zdroj: SiS 

■ Fínski Bitboys sú opäť na scéne a zdá sa, že tentoraz 
konečne priniesli reálne produkty. Grafické čipy Acceleon 
sú určené pre mobilné zariadenia ako PDA, tablety 

a podobne, a aspoň papierovo vyzerajú veľmi zaujímavo. 
Model G 10 je určený pre akcelerovanie písma 
a vektorovej grafiky odľahčujúc procesor zariadenia; 
model G20 s podporou 3D akcelerácie je určený pre PDA 
a herné zariadenia, pričom prináša podporu FSAA. 
Najvýkonnejší model G30 navyše plne podporuje mobilný 
štandard OpenGL ES 1 .0, všetky tri čipy majú údajne 
veľmi nízku spotrebu. Oficiálne sa mali predviesť na 
výstave SIGGRAPH v závere júla. 

Zdroje: Bitboys, http://www.acceleon.com 

■ Intel v prvom štvrťroku 2004 uvedie mobilné 
procesory Celeron založené na jadre Pentium M 
(Banias), ktoré by mali cenovo sprístupniť Centrino 
notebooky a Tablet PC širším skupinám zákazníkov 
a nahradiť už trochu dýchavičné súčasné Celerony. 

Nové Celerony vyrábané 0,13 pm technológiou budú mať 
integrovanú oproti Pentiu M len polovičnú L2 cache 
(512 KB), v každom prípade je to viac ako 256 KB 
súčasných mobilných Celeronov. Frekvencie začnú na 

1,3 GHz, neskôr príde 1,4 GHz verzia a procesory budú 
pracovať so 400 MHz FSB. Pripravované procesory majú 
byť výrazne lacnejšie ako súčasné Pentiá M a predpokladá 
sa rýchly nástup na trh lacných Centrino notebookov, 
ktorých cena by sa mala pohybovať v rozmedzí 
1000-1200 USD. 

Zdroj: DigiTimes 


■ Na rýchlo sa rozvíjajúci mobilný trh dostala chuť aj 
VIA, ktorá prekvapivo uviedla mobilné procesory Antaur 
založené na jadre Nemeniah. Procesor vyrábaný 0.13 pm 
technológiou taktovaný na 1 GHz a vyššie má údajne 
vdáka technológiám CoolStream a PowerSaver 2.0 
mimoriadne nízku spotrebu. V ultraľahkých 
sub-notebookoch, pre ktoré je Antaur určený, zrejme 
konečne nájde využitie kryptovacia jednotka PadLock. 
Antaur pravda nemieri do rovnakého segmentu ako 
výkonné Pentiá M, cieľom sú skôr lacné zariadenia, čo 
na druhej strane ponúka veľké možnosti trhu. Uvedenie 
prvých zariadení na trh je zatiaľ v nedohľadne. 

Zdroj: www.via.com.tw 

■ Je trochu záhadou dôvod uvedenia modelu ATi 
Radeon 9800SE na trh - zo zablokovanými 4 pixel 
pipeline jednotkami a 128-bitovou pamäťovou zbernicou 
(i keď neskoršie modely majú disponovať 256-bitovou) 
určite nebude výkonnejší ako Radeon 9600. Či pôjde 
uzamknuté jednotky odblokovať ako v prípade R9500, 
ukáže čas. Druhý uvedený čip, Radeon 9200SE, bude 
disponovať oproti pôvodnému modelu pamäťovou 
zbernicou zúženou na 64 bitov a taktovaním jadra 

a pamätí na 200/333 MHz. Špecifikáciami nápadne 
pripomína jeden z Radeonov testovaných v minulom čísle 
PC_SPACE... 

Zdroj: X-Bit Labs 

■ Pre zákazníkov, ktorí trvajú na čipsete od Intelu, 
nepožadujú vysoký výkon a plne vybavené modely 
s čipsetmi Springdale sa im zdajú pridrahé, prídu 

v krátkej dobe na trh dve nové čipové sady. Intel Í848P 
bude odvodený od i865, bude však disponovať len 
jednokanálovým pamäťovým radičom, a teda bude 
priamy konkurent lacných čipsetov od SiS, VIA a AU. 

Model Í865GV bude odvodený od Í865G, na rozdiel od 
neho však nebude mať externý AGP port, zameraním 
orientovaný na kancelárske zostavy. Dodávky Í848P už 
začali, prvé výrobky by mali byť na trhu v polovici 
septembra. 

Zdroj: DigiTimes, X-Bit Labs 

-ji- 


SOFTVÉROVÉ NOVINKY 




■ Spoločnosť Computer Associates (CA) uviedla 
najnovšiu verziu svojho riešenia ochrany dát BrightStor 
ARCserve Backup 10, ktorá bude obsahovať niekoľko 
nových funkcií. Okrem iných k nim patrí vyspelá 
technológia obnovy aplikačných dát po AADR (Advanced 
Application Disaster Recovery), ktorá výrazne zníži čas 
potrebný k obnove operačného systému Windows po 
havárii. K prvým aplikáciám, ktoré bude nová verzia 
podporovať, patria Microsoft SQL Server a Microsoft 
Exchange Server. CA zároveň rozširuje možnosť 
integrácie riešenia BrightStor ARCserve Backup, takže ho 
bude možné pričleniť k produktom CA BrightStor 
Enterprise Backup, BrightStor Storage Resource 
Management, BrightStor Portál alebo riešeniu eTrust 
Antivirus. Okrem toho spoločnosť CA informovala 

o piatich nových riešeniach radu Unicenter a eTrust, 
ktoré umožnia zaistiť výkonné, spoľahlivé a bezpečné 
webové služby orientované na podniky a klientov. 
Ponúkajú inteligentné a automatizované riadenie 
a zabezpečenie, čo je nenahraditeľným predpokladom 
pre optimalizáciu úrovne webových služieb orientovaných 
na podniky a zákazníkov. 

■ Spoločnosť Autodesk uviedla Autodesk Inventor 
Professional 7, aplikáciu, ktorá rozširuje funkčnosť 
balíka Autodesk Inventor Šerieš o funkcie pre strojných 
inžinierov a elektroinžinierov a zároveň slúži ako nástroj 
na vytváranie obsahu v rámci stratégie Autodesku pre 
správu produktových cyklov (PLM). Rozširuje jeho 
funkčnosť o sadu nástrojov na navrhovanie mechanických 


a elektrických riešení strojov. Podporuje publikovanie 
súborov DWF na použitie s aplikáciou Volo View Express. 
Súbory vo formáte DWF môžu obsahovať niekoľko 2D 
listov, podporujú ochranu heslom, sú pripravené pre tlač 
a slúžia ako jediný formát na publikovanie informácií zo 
všetkých návrhárskych nástrojov Autodesku. 

■ Česká firma Zebra Systems, s. r. o., v spolupráci so 
spoločnosťou Acronis, Inc., uvoľňuje do predaja 
dílerský balíček Acronis. Tento balíček obsahuje prvé 
dva lokalizované produkty - Acronis OS Selector 8 CZ 
(multibootovací nástroj a mimoriadne rýchly diskový 
manažér) a True Image 6 CZ (natívny Windows nástroj 
pre zálohovanie a tvorbu imidž diskov a diskových 
oddielov priamo v prostredí Windows). Tento určite 
veľmi zaujímavý balík lokalizovaných aplikácií majú 
predajcovia výpočtovej techniky k dispozícii za priaznivú 
cenu 1250 Kč. 

■ InstalIShield uvádza na trh nový produkt Expo 
Walkthrough, ktorý je určený na vytváranie produktových 
demo prezentácií a inštruktážnych predpredajných 
ukážok produktov. Bez zvláštnych znalostí či skúseností 

je možné pomocou sprievodcu pretransformovať 
zosnímané obrazovky do animovanej Flash prezentácie 
so sprievodným textom. Ďalšie možnosti využitia sa 
ponúkajú pri výučbe a školeniach, rozšírení nápovedy 
alebo zlepšení internetových prezentácií na internetových 
stránkach. 

-šs- 

LINUX NOVINKY 


News.com píše, že spoločnosť Hewlett-Packard 
rozširuje záujem o Linux a firma vytvorila samostatné 
oddelenie pre obchodné záujmy so zameraním na 
operačné systémy Open Source. 

■ Spoločnosť RedHat Linux pripravila balíky pre 
opravu rôznych chýb a slabín prehliadača Netscape 
4.8. 

■ Na svete je emulátor Win4Lin 5.0. 

HP a SuSE Linux sa rozhodli pre rozšírenie 
spolupráce, spoločnosť HP bude predávať 
a podporovať SuSE Linux. 

Vyšiel prehliadač Mozilla 1.4 a Netscape 7.1, oba 
prehliadače, samozrejme, aj s podporou pre Linux. 

Spoločnosť Trolltech oznámila, že v blízkej 
budúcnosti bude dostupná knižnica Qt/Mac pod 
licenciou GPL. 

■ Zdnet píše, že Veľká Británia je krajinou tretieho 
sveta v oblasti Open Source, krajina zjavne zaostáva 
za celou Európou v oblasti rozhodovania sa pre Open 
Source softvér. 

■ Zdrojový kód http servera Apache má rovnakú 
kvalitu ako komerčné programy, tvrdí jedna štúdia, 
píše Zdnet.co.uk. 

■ Podľa Dana Kusnetzskeho z IDC spoločnosť SCO 
nebola primárnym prispievateľom do Konzorcia 
UnitedLinux, takže ustúpenie spoločnosti SCO 

z projektu veľmi nezmení dynamiku UnitedLinux. 

■ Vyšiel Gnóme Desktop 2.2.2, kde boli odstránené 
najrôznejšie chyby a neduhy, ktoré sa prejavovali 

v staršej verzii Gnóme 2.2. 

■ Vyšla prvá kandidátska verzia OpenOffice.org 
1.1 a na domovskej stránke OpenOffice.org nájde 
používateľ informácie o novinkách a zmenách. 

■ Spoločnosť RedHat uvoľnila neoficiálne RPM balíky 
jadra 2.6.0-testl pre používateľov, ktorí majú odvahu 
vyskúšať nové jadro. 

-jš- 



■ Po internete sa začína pošuškávať, že sa tajne 
pripravuje hra Desperados 2 od tvorcov jednotky, 
rovnako ako aj Robina Hooda: Legend Of Sherwood. 
O hre sa nevie nič okrem samozrejmosti, že opäť sa 
pozrieme na divoký západ a predpokladaného 
dátumu vydania v jeseň 2004. 

■ Ak ste úspešne prešli Grand Theft Auto: Vice 
City, máte ďalšie možnosti ako si užiť s týmto 
titulom. Vonku je nová verzia 0.2a alternatívneho 
multiplayerového módu gtaTournament (http:// 
www.gtat.org/news.html). Veľmi nádejne sa vyvíja 
aj ModernMod (http://www.modern-mod.net) 

z dielne M@stera, ktorý priebežne publikuje obrázky 
z nových modelov áut a motoriek. 

Vydavateľ Activision sa dostal do sporu so 
spoločnosťou Viacom, ktorá vlastní práva na značku 
Sta r Trek (filmy, knihy, hry...). Práve hry so Sta r Trek 
tematikou vydával Activision (napr. nový Star Trek: 
Elite Force II), ktorý obvinil Viacom zo slabej 
podpory. Výsledok je však asi taký, že sa tak skoro 
nedočkáme žiadnej ďalšej ST hry. 

■ Tiež je nutné upozorniť nadšencov hry DOOM III, 
že by sa nemali bezhlavo tešiť na jeseň/zimu 2003, 
nakedy bol nový Doom ohlasovaný. Z viacerých 
zdrojov totiž dostávame indície o tom, že sa ho 
dočkáme až v januári/februári 2004. 

■ Po prvej slušnej slovenskej hre od bratislavského 
tímu Cauldron je na programe práca na druhom 
slovenskom projekte. Opäť sa všetko tvorí v sídle 
Cauldronu. Malo by ísť o akčnú arkádu s názvom 
Conan: The Dark Axe. Asi nemusím približovať 
hlavnú postavu a typ hry. Hra je tvorená na iných 
technológiách ako CloakNT, čo môže byť zapríčinené 
aj úmyslom rýchleho portu na konzole. Hru už 
konečne nebude vydávať svojský Jowood, ale TDK 
Mediactive niekedy v budúcom roku. Prvé video si 
môžete stiahnuť aj tu: http://games.tiscali.cz/ 
clanek/dl. asp ?id =5862. 


■ Tiež sa blíži vydanie prídavku k hre No One Lives 
Forever 2. Pôjde o samostatný titul, ktorý však bude 
na spôsob GTA: Vice City. Čiže rovnaké technológie, 
podobné postavy, iný príbeh. V NOLF2: Contract 
Jack sa totiž postavíme na druhú stranu barikády 

a vyskúšame si, aké to je pracovať pre teroristickú 
organizáciu H.A.R.M. Hra má byť akčnejšia, no 
v zásade bude využívať rovnaké princípy ako NOLF2. 
Vydanie sa plánuje niekedy na jar 2004. 

■ V súvislosti s recenziou najnovšieho leteckého 
simulátora od Microsoftu v tomto čísle vám 
odporúčame do pozornosti X-Plane spoločnosti 
Laminar Research. Na rozdiel od Microsoftu ju tvorí 
jediný človek, letecký inžinier Austin Meyer, ktorý už 
1 5. rok vyvíja X-Plane vo vlastnej réžii s pomocou 
externistov najímaných pre modely lietadiel a lokácií. 
X-Plane je odborníkmi považovaný za najlepšie 
spracovaný simulátor vôbec s dosiaľ neprekonaným 
letovým modelom, vďaka ktorému je základom 
profesionálnych trenažérov. Aj grafikou môže smelo 
konkurovať svojim súperom. Je možné objednať ho 
iba na internete, stojí viac ako konkurenčné tituly, ak 
vám však niečo na nich chýbalo k dokonalosti, skúste 
aspoň demo, X-plane totiž nie je simulátor, ale 
trenažér (http://www.x-plane.com/) 

■ Necelý rok po ohlásení a niekoľkých demách 
vyšiel nedávno multiplayerový automobilový 
simulátor Live f or Speed SI, ktorý si rýchlo získal 
veľa fanúšikov. Hra s príjemnou grafikou 

a realistickým fyzikálnym modelom primárne určená 
pre pretekanie po sieti obsahuje aj botov pre chvíle 
samoty, ktorí sa poctivo učia na vašich chybách 
a stále sa zlepšujú. Zaujímavé je, že túto skvelú hru 
naprogramovali dvaja (!) programátori, ktorý odišli 
od známej spoločnosti Lion Heads Štúdio, tvorcov 
stratégie Black & White (http://lfs.racesimcentral.com, 
h ttp ://lfs. wz. cz/) 

-zr. jl- 

Konferencia Tech*Ed 2003 


V dňoch 30. 6. až 4. 7. sa v Barcelone konal desiaty 
jubilejný ročník konferencie Microsoft Tech'Ed. 
Konferencia bola zameraná na vývojárske nástroje 
a technológie firmy Microsoft. Je to príležitosť pre 
získanie informácií o nových technológiách 
a produktoch a v neposlednom rade aj pre vzájomnú 
výmenu skúseností medzi vývojármi a používateľmi 
technológií Microsoftu. Okrem desiateho výročia 
konferencie bolo pripomenuté aj dvadsiate výročie 
aktivít Microsoftu v oblasti EMEA (Európa, Blízky 
východ a Afrika). 

Produkty a trendy 

Kľúčovými témami konferencie boli jednak už známe 
produkty Windows Server 2003, Visual Štúdio .NET 
2003 a Microsoft Office System, ktorý je dostupný 
v beta verzii, ale aj produkty, ktoré na svoje 
oficiálne uvedenie ešte len čakajú, hlavne nová 
verzia SQL Servera s kódovým označením „YUKON" 
a reportovacie služby SQL Servera s kódovým 
označením „Rosseta". 

Windows Server 2003 sme už predstavili, Visual 
Studio.NET 2003 predstavujeme na inom mieste 
v tomto čísle, nový SQL Server Yukon predstaviť 
nemôžeme, nemáme k tomu dostatok informácií, no 
môžeme predstaviť Reportovacie služby SQL Servera, 
ktoré budú dostupné koncom leta vo verejnej beta 
verzii. Ukladanie údajov do databázy je totiž len 
jedna stránka, veľakrát sa robí preto, že niekedy 
v budúcnosti by sa mohli k niečomu hodiť. Údaje sa 
potom spracovávajú a výsledky spracovania sa 
publikujú na dvoch úrovniach - krátkodobej 
operačnej a dlhodobej taktickej úrovni. Ako vyplýva 
z obrázka, 5 až 10 percent používateľov používa 
výsledky analýz, 15 až 25 percent používateľov tieto 
informácie skúma a hľadá v nich súvislosti. Najväčšia 
skupina používateľov informácie používa vo forme 
rôznych výpisov a reportov. 

Paradoxne už dávno existoval doplnok k SQL Serveru 
s názvom Analytické služby, ktorý sa distribuuje spolu 
s SQL Serverom na inštalačnom CD. Môžeme si ich 
pokojne vyskúšať aj v prípade, ak máme 120-dňovú 
trial verziu SQL Servera (bola pred časom 
distribuovaná v PC SPACE a je ako príloha v mnohých 

knihách) a na tému OLAP analýz boli v PC SPACE aj 
nejaké články. No dosiaľ neboli k dispozícii 
reportovacie služby. Nie je to žiadna tragédia, pre 
publikovanie údajov na webe alebo na firemnej sieti 
sú k dispozícii rôzne metódy a nástroje. Môžeme 
napríklad vytvárať rôzne jednoúčelové alebo 
viac-menej univerzálne aplikácie. Situácia sa však 
čiastočne zmení po komerčnom uvedení 
reportovacích služieb, keď pre vytváranie reportov 
získame skutočne efektívne nástroje. 

Až bude k dispozícii prvá verejná beta, predstavíme 
túto technológiu podrobnejšie; verzia, na ktorej sme 
mali možnosť robiť laboratórne cvičenie na Tech*Ed, 
sa používa prostredníctvom Visual Štúdia, kde sa 
doinštaluje zložka Business Intelligence Projects. 

Po pripojení sa k zdroju údajov v databáze môžeme 
navrhovať reporty. 

Materiály z konferencie, teda slajdy z konferencií 
podobne ako vlani dáme na najbližšie CD, ktoré bude 
pribalené k časopisu. 

Laboratórne cvičenia 

Prednášky sú len jednou metódou pre osvojovanie si 
nových poznatkov. Najlepšie je predsa len si veci 
kľúčového významu pre určitého návštevníka aj 
prakticky vyskúšať. Na doterajších konferenciách 
boli k dispozícii Hands-on laby, kde bolo možné 
precvičovať niektorú tému organizovane pod 
vedením lektora. Problém bol však s kapacitou. 

Tri laboratóriá mali kapacitu po 60 miest, a to je na 
päť- až sedemtisíc účastníkov trocha málo. Druhým 
problémom bolo tempo lekcie, niekto sa nudil, iný 
nestíhal. Preto na tohtoročnej konferencii malo 
premiéru aj laboratórium pre individuálne 
precvičovanie. K dispozícii bolo viac než dvadsať tém 
a 200 počítačov organizovaných do skupín podľa 
tém. Vďaka pripraveným materiálom si mohol každý 
individuálnym tempom precvičiť tému, ktorá ho 
zaujímala. Pýtate sa, ako sa to dá organizačne 
zabezpečiť, ak predpokladáme, že cvičiaci robili aj 
rôzne chyby, napríklad omylom vymazali pripravené 
súbory alebo databázové tabuľky potrebné pre 
vypracovanie projektu? Riešenie je jednoduché. 

Cvičilo sa na virtuálnych počítačoch, vytvorených 
pomocou softvéru Connectix, keď sa pre každého 
cvičiaceho vytvorila inštancia virtuálneho počítača 


a po ukončení cvičenia bez ohľadu na to, v akom 
stave cvičiaci svoj počítač zanechal, bola táto 
inštancia pracovníkom, ktorý na danú sekciu 
dohliadal zo záložného súboru na disku v priebehu 
niekoľkých sekúnd znovu vytvorená a pracovné 
miesto pripravené pre ďalšieho cvičiaceho. 

Výstava produktov a technológií 

Sprievodným podujatím veľkých konferencií je aj 
Exhibition Halí, teda výstava produktov a technológií, 
ktoré majú nejaký vzťah k predmetu konferencie, 
prípadne, ako to bolo aj na Tech'Ed, k technológiám 
a produktom usporiadateľskej firmy, teda Microsoftu. 

Pri „Exhibition Halí" sa trochu pristavíme. V článku 
o konferencii MDC 2003 (Microsoft Developer 
Conference) sme pozitívne hodnotili účasť firmy 
Gotive zo Slovenska, ktorá kompletuje vlastné 
odolnejšie prenosné počítače pre platformu Windows 
CE.NET. Na tohtoročnom Tech'Ede, bohužiaľ, 
Slovensko nereprezentoval nikto. Je to škoda, a aby 
sme slovenské firmy motivovali, pre zaujímavosť sme 
pátrali po podmienkach, ktoré treba splniť, aby bolo 
možné vystavovať svoje produkty a technológie 
v Exhibition Halí. Táto veta by sa zdanlivo dala 
transformovať do otázky „Koľko eur je potrebné 
zaplatiť?", no nie je to celkom tak. Je potrebné na 
seba upriamiť pozornosť návštevníkov. Za prenájom 
stánku štandardnej veľkosti (teraz nemyslíme plochu 
pre exhibície veľkých firiem typu IBM alebo Hewlett- 
Packard) je poplatok približne 5000 eur, a ak je 
potrebné nafarbiť steny stánku do firemných farieb, 
cena je ešte o niekoľko stoviek eur vyššia. 
Samozrejme, statická expozícia, v ktorej budú 
v stánku postávať dvaja vystavovatelia a na stole 
bude položených pár prospektov, škatuľa od 
vlajkového produktu firmy a perá, prípadne cukríky 
málokoho zaujme. Ledaže by svoje produkty zdarma 
ponúkala firma vyrábajúca modrú tabletku, ktorá 
„vzpruží muže když nemuže" - inými slovami, ak by 
sa vystavoval nejaký vyslovený trhák. V štandardnom 
prípade je však potrebné o priazeň zákazníka 
bojovať. Preto sa väčšina firiem zapojí do 
sprievodného programu exhibície, za čo je potrebné 
uhradiť ďalších približne 1700 eur. Pod sprievodným 
programom máme na mysli možnosť umiestniť vo 
svojom stánku urnu pre losovanie rôznych cien, 
v prípade tohtoročného TechEdu to boli prenosné 
videoprehrávače a herné konzoly X-BOX 
a poskytnutie pečiatky pre zapojenie sa do súťaže 
o tričko. Táto súťaž, v ktorej môže tričko vyhrať 
skutočne každý, funguje tak, že v jednom centrálnom 
stánku získa návštevník kupón s okienkami pre 
pečiatky firiem, ktoré sa do akcie zapojili. 

Ak návštevník získal všetky pečiatky, a teda navštívil 
expozície všetkých na akcii participujúcich firiem, 
dostane tričko. Jednoduché a napodiv nielen pre 
Východoeurópanov pomerne účinné. 

Zapojenie sa do „centrálneho systému lákania 
návštevníkov" je len jedna stránka mince. Ďalších 
návštevníkov môžu vystavovatelia získať vlastnou 
iniciatívou, presnejšie vlastnými akciami. HP napríklad 
každú pol hodinu rozdal počas prezentácie 15 USB 
diskov s kapacitou 64 MB a MP3 prehrávačom, 
v iných stánkoch sa konali súťaže v stavaní drevenej 
veže, preteky na autodráhe a podobne. Vždy 
o nejaké ceny. A dostávame sa k poslednému 
poplatku zhruba 500 eur za zapožičanie vreckového 
počítača, pomocou ktorého bolo možné zadávať 
identifikačné čísla z kartičiek návštevníkov, ktorí sa 
zapojili do nejakej súťaže alebo len tak navštívili náš 
stánok, a tak získať na nich kontakty. Ak si sumy 
uvedené v tomto odseku sčítame, získame približný 
prehľad o tom, koľko stojí prezentácia firmy, jej 
produktov a technológií pred približne 7000 
návštevníkmi - účastníkmi konferencie, zahraničnými 
novinármi analytikmi a podobne. 

Deň softvérových legiend 

Najväčším lákadlom posledného dňa konferencie 
bola možnosť vypočuť si prednášky niektorých 
softvérových legiend - ľudovo povedané guru. 

V tomto prípade sa, samozrejme, akcie zúčastnili 
guru, ktorí majú nejaký vzťah k technológiám 
Microsoftu. Azda najväčším lákadlom podľa 
programu konferencie bol Don Box, legenda v oblasti 
XML a technológie .NET, autor publikácie „Essential 
.NET, Volume 1: The Common Language Runtime". 

V našich končinách sú vdäka prekladom kníh o ASP 
z vydavateľstva Wrox, ktoré na našom knižnom trhu 
ponúka Computerpress, známi aj autori Alex Homér 
a Dave Sussman. Alex Homér je autorom publikácie 
'Professional ASP.NET Web Forms Techniques' a Dave 
Sussman autorom publikácie 'Beginning Dynamic 
Web Sites with Web Matrix'. Vo vymenúvaní legiend 
by sme mohli pokračovať Billom Hollisom, autorom 
publikácie 'Fast Track VB.NET', Juvalom Lowym, 
autorom knihy 'Programming .NET Components', 
Dávidom Plattom, ktorý okrem iného napísal knihu 
’lntroducing Microsoft .NET, Second Edition' či 
Jefreym Richterom... Učiť sa od známych ľudí je 
múdre, na Tech*Ed to však malo malý háčik. Ako 

Spoločnosť HP uviedla na trh nové bezpečné a vysokovýkonné 
stolové počítače HP Compaq d530. Životné cykly týchto 
výrobkov sa budú pohybovať na úrovni až 15 mesiacov. 

Nový čip HP ProtectTools Embedded Security umožňuje 
zákazníkom vyššiu ochranu ich údajov a kontrolu prístupu do 
počítačových sietí. Rad HP Compaq Business Desktop d330 
prináša domácnostiam, menším a stredne veľkým firmám, 
ktoré hľadajú čo najefektívnejšie využitie svojich IT investícií 
v súčasnosti, a aj v budúcnosti, tú najnovšiu technológiu 
a spoľahlivú výkonnosť pri vôbec najnižších počiatočných 
nákladoch. 

Spoločnosť Fujitsu Siemens Computers podpísala kontrakt 
s BGS-distribution, a. s., čím vstupuje na slovenský trh. 


napokon celá konferencia, aj táto časť bežala 
paralelne v siedmich sekciách, a tak bolo potrebné 
si vybrať. Určitou kompenzáciou bola možnosť 
vziať si CD malého formátu, kde každý takýto disk 
predstavoval jedného guru. Obsahoval jednak 
informácie o ňom, jeho články a spravidla aj 
videozáznamy jeho prednášok. 

Imagine Cup 

Kým sa niekto stane legendou, uplynie veľa času, 
a tak nielen legendy, ale aj začínajúci mladí 
myslitelia a tvorcovia zaujímavých IT projektov mali 
na konferencii priestor, ktorý im zaslúžene patril. 

Na konferencii dostalo 15 finalistov tejto súťaže 
možnosť vystavovať svoje projekty v osobitnej sekcii 
a viesť o nich s účastníkmi konferencie a novinármi 
panelovú diskusiu. Nosnou ideou bolo využitie 
technológie .NET a webových služieb. Najlepšie tímy 
boli vyhodnotené a ocenené na úvodnej prednáške 
konferencie, pričom víťazi získali 50 000 USD. 

Záverom 

Veľké konferencie sú pravdepodobne aj najlepším 
verifikačným faktorom pre novinárov a publicistov. 

„Podpísanie zmluvy o spolupráci s firmou Fujitsu Siemens 
Corporation poskytne našim zákazníkom plynulý prístup k 
žiadaným najnovším technológiám Fujitsu Siemens, plnú 
obchodnú, marketingovú a technickú podporu a flexibilné 
podmienky financovania projektov stredného a veľkého 
rozsahu. Produkty Fujitsu Siemens rozširujú ponuku 
vysokokvalitných a spoľahlivých IT riešení, ktoré umožnia 
zákazníkom zvoliť si optimálny produkt pre ich konkrétne 
projekty," povedal Igor Wollner, výkonný riaditeľ a predseda 
predstavenstva spoločnosti BGS-Distribution, a. s. 

Uvedením nového systému IBM eServer® BladeCenter T 
spoločnosť IBM dokazuje svoje odhodlanie poskytovať 
kvalitné služby telekomunikačnému odvetviu. Systém je 
znakom prehĺbenej spolupráce IBM a spoločnosti Intel® na 


Táto veta si, samozrejme, vyžaduje vysvetlenie. 

Úlohou novinárov a publicistov je objektívne 
informovať hlavne o globálnych trendoch, ale 
v neposlednom rade aj o obchodných stratégiách 
a produktoch firiem, ktoré tieto trendy vytvárajú. 
Publicista má v zásade tri zdroje informácií. Vlastné 
skúsenosti, konferencie a tlačové správy. Tlačová 
správa vychádza spravidla z iniciatívy firmy, ktorej sa 
predmet správy týka, preto niet divu, že obsahuje 
samé superlatívy a nie vždy objektívne podané fakty 
obzvlášť pri porovnávaní konkurenčných produktov 
a technológií. Nie vždy má publicista dostatok 
vlastných poznatkov o širokom spektre problematiky 
a pri nových produktoch je to aj z princípu 
nemožné. Preto sa musí spoľahnúť na informácie od 
prednášajúceho. A tu práve vystupujú do popredia 
ako verifikačný faktor poslucháči. Jednak si 
prednášajúci netrúfne povedať pred plénom stoviek 
alebo aj tisícok poslucháčov niečo neobjektívne, za 
čím by si stopercentne nestál. A ak sa v záchvate 
lojality k svojmu zamestnávateľovi nechá trochu 
uniesť, šum z publika, prípadne aj smiech ho znovu 
usmernia do objektívnych koľají. 

Ľuboslav Lacko 


produktovom rade IBM eServer BladeCenter, v rámci ktorého 
IBM dodáva systémy obsahujúce najnovšie procesory Intel 
a zdokonalené operačné systémy, napríklad Linux upravený 
špeciálne pre potreby telekomunikačných operátorov. 

Spoločnosť Intel predstavila nový procesor Intel® Xeon™ 
pre dvojprocesorové servery a pracovné stanice 
s dvojnásobnou vyrovnávacou pamäťou v procesore („on-die 
cache") oproti predchádzajúcim generáciám. Táto novinka 
zvyšuje výkon o viac než 1 5 % a zachováva kompatibilitu so 
súčasnými systémami na úrovni vývodov („drop-in compati- 
ble"). Nový procesor Intel Xeon 3,06 GHz disponuje 1 MB 
vyrovnávacou pamäťou 3. úrovne („L3 cache") a systémovou 
zbernicou 533 MHz. 

press 

Pravdepodobne jediná vec, 
ktorou si chladič AT-01-51 5B 
od u nás pomerne neznámej 
taiwanskej spoločnosti Sibak 
zaslúži pozornosť, je neobvyklý 
zjav a konštrukcia s dvoma 
ventilátormi. Ťažko povedať, či 
vďaka nim je chladič určený 
pre Socket A a Socket 370 
procesory účinnejší, v každom 
prípade mu nemožno uprieť 
efektný vzhľad pripomínajúci 
motor z motocyklov Harley- 
Davidson či V8 nejakého 
„rýchleho a zbesilého" 
amerického športiaku. Až by ho 
bola škoda zavrieť do skrinky 
s nepriehľadným krytom. 

-ji- 

Zdroj: Sibak, 

h ttp : //www. sibak. com . tw 
Foto: http://www. overdockers.ru 



Palm nedávno predstavil nový model PDA s názvom 
Tungsten T2, ktorý je poháňaný 144 MHZ procesorom Texas 
Instruments OMAP 1510, disponuje displejom s rozlíšením 
320 x 320 bodov so 16-bitovou farebnou hĺbkou 
a zabudovaným Bluetooth a IR modulom. Tungsten T2 
vybavený operačným systémom Palm OS v5.2.1 s aplikáciami 
uľahčujúcimi život a spoluprácu s MS Windows; MacOS sa 
predáva za rozumných 399 USD. 

-y/- 


Zdroj: http://www.palm.com/ 


Thermaltake vyrába okrem chladičov aj zaujímavé, i keď nie 
lacné skrinky. Z populárneho celohliníkového modelu 
Xaser III sa po odtučňovacej kúre stal VM2000A Lanfire. 
Napriek nízkej hmotnosti je vybavený monitoringom teploty 
či reguláciu otáčok ventilátora, čo ocenia overclockeri a je 
určený pre „potulných rytierov" vymetajúcich všetky 
„lanpárty" v okolí. A aby sa im na ne presúvalo ľahšie, 
v ponuke sú aj ruksakové popruhy XaserBag, s ktorými celý 
počítač vrátane klávesnice pohodlne odnesú na chrbte... 




Nádejou pre tých, ktorý túžia po 
lacnom Centrino notebooku je možno 
nedávno uvedený G551 od spoločnosti 
ECS Elitegroup. Striedmy dizajn 
ukrýva okrem procesora Pentium M na 
frekvencii 1,3GHz (neskôr až do 
1,7 GHz) rýchly grafický čip ATI Mobility 
M9P so 64MB integrovanej pamäte 
(jadro R9000), 14,1" TFT displej či 
zabudovanú DVD-ROM/CD-RW 
mechaniku. Podľa špecifikácie však nie 
je jasné či má integrovaný Wireless 
adaptér Intel PRO/Wireless 2100, ktorý 
vyžaduje špecifikácia Centrino od Intelu, 
logo na ňom totiž nechýba. Kedže 
nejde o „značkového" výrobcu, dúfame 
v priaznivú cenu. 

-y/- 

Zdroj: ECS, http://www.ecs.com.tw/ 



Mobilných telefónov určených 
pre nežné pohlavie je na trhu ako 
šafranu, slečny a dámy túžiace 
po elegantnom mobile museli 
obvykle siahnuť po nejakom 
zaujímavom housingu. Čínska 
spoločnosť Bird, ktorá 
technologicky spolupracuje so 
Sagemom, vycítila medzeru na 
trhu a uviedla model SC-04. 

Malý, ľahký, ale aj celkom dobre 
vybavený telefónik príbuzný 
Sagemu X5 sa na trhu predáva 
pod obchodným označením F1 
a v Číne slávi úspechy, za čo 
určite môže elegantný strieborno- 
červený dizajn s drobnými 
prvkami imitujúcimi bižutériu. 

U nás by však mnohým slečnám 
spôsobil veľký problém, kde 
zohnať farebne ladiacu kabelku... 

-y/- 


Zdroj: Bird, http://www.birdintl.com/, 
http ://ad4.sina. com. cn/shh/bird/ 



Že známy výrobca periférií Benq ponúka novú externú 
DVD USB mechaniku by nebolo nič zvláštne, model 
6024DP (DVD Gem) však dokáže bez pripojenia k PC 
prehrávať MP3 a vdäka zabudovanému TV výstupu 
a priamej podpore prehrávania DVD poslúži výborne 
ako prenosný DVD prehrávač. Bonusom je možnosť 
ochrany heslom, ktorá zabráni v neprítomnosti 
dospelých deťom prehrať na nej nevhodný obsah. 

-y/- 


Zdroj: http://www.benq-eu.com/ 

Epson Perfection 3170 Photo 



Epson Stylus C84 



Epson PhotoPC L-400 



Bez a s digitálnym bleskom (RETINEX). Všimnite si, že obrázok 
vpravo neprišiel o detaily (pozri kruh) 



Pôvodný záber (hore) bez RETINEXu, maska a výsledný záber 
s digitálnym bleskom 


Jeseň bude „farebná" 


Prečo tento názov? Reč bude o novinkách 
spoločností Epson a HP. Obe totiž začiatkom leta 
usporiadali medzinárodné tlačové konferencie, 
kde predstavili svoje novinky. Nechýbala tam, 
samozrejme, ani naša redakcia. 0 mnohých 
z predstavených noviniek sa ešte nesmie písať, 
pretože je na ne uvalené informačné embargo 
(niektoré sa totiž objavia až v septembri, prípadne 
v novembri či decembri), takže sa pokúsime zhrnúť 
aspoň zopár informácií v niekoľkých nasledujúcich 
riadkoch. 

Epson je farebný, 

pretože ani život nie je čiernobiely 

Spoločnosť Epson je našim čitateľom známa najmä 
ako výrobca špičkových skenerov a tlačiarní, hoci 
vo svete je známa aj ako jeden z najväčších 
svetových výrobcov LCD panelov (pre projektory, 
mobily...) a najnovšie aj ako prevádzkovateľ 
špeciálnej spravodajskej televízie o informačných 
technológiách. Nás však zaujímali najviac novinky 
v „imaging" divízii. Predstavené boli nové skenery. 
Základné modely boli doplnené o Epson 
Perfection 1670 a Perfection 1670 Photo. 

Oba ponúkajú maximálne fyzické rozlíšenie 1600 DPI, 
veľmi rýchle pripojenie cez USB 2.0 a vynikajúci 
pomer ceny voči výkonu. Zvýšila sa nielen kvalita 
a rýchlosť skenovania, ale pribudli aj nové funkcie 
využiteľné najmä pri skenovaní starých fotografií. 

Ide o automatickú „rekonštrukciu" fotografií, 
ktorá pozostáva z odstránenia prachu/škrabancov 
a rekonštrukciu farebnosti (Adaptive Colour 
Restoration). Je to čisto softvérová záležitosť, 
no výsledok je skutočne brilantný. Navyše bez 
komplikovaného nastavovania - zaškrtáva sa iba 
jedno jediné políčko pri skenovaní. Podobný 
výsledok je možné dosiahnuť dodatočne napríklad aj 
prostredníctvom PhotoShopu. V prípade Epsonu je 
však táto funkcia k dispozícii každému, okamžite 
a bez špeciálnych znalostí. 

Model 1670 Photo má vo veku zabudovaný 
nadstavec na skenovanie transparentných predlôh 
a negatívov, podobne ako výkonnejší model 
Epson Perfection 3170 Photo (náhrada za model 
2450). Tento výkonnejší model ponúka optické 
rozlíšenie 3200 DPI (najvýkonnejší model Perfection 
3200 Photo má rozlíšenie neuveriteľných 
3200 x 6400 DPI) a je možné rozšíriť ho o ADF 
(automatický podávač dokumentov s rýchlosťou 
4,5 str./min.). Samozrejme, ani tu nechýbajú nové 
funkcie softvérovej rekonštrukcie fotografií a slušná 
softvérová výbava (ABBYY FineReader 5, Adobe 
Photoshop Elements 2...). 

Nové fototlačiarne Epson sme vám predstavili v rámci 
testu už v minulom čísle, takže sa pozrieme na 
atramentové tlačiarne strednej triedy. Tu pribudnú 
dva modely Epson Stylus C64 a C84 (u nás sa budú 
predávať pravdepodobne pod označením C63 a 
C84). Oba ponúkajú kvalitnú a pritom rýchlu tlač, no 
ich najväčšou devízou je nový atrament DURABrite. 

Je to vodeodolný svetlostály pigmentový atrament. 
Obsahuje pevné čiastočky, ktoré sa nevpíjajú do 
papiera ako klasické vodové atramenty, ale ostávajú 
na povrchu, podobne ako napríklad toner pri 
laserových tlačiarniach. Epson pritom pri tlači 
atrament nezahrieva (tlačí sa pomocou piestov za 
studená. Atrament schne veľmi rýchlo. Tekutá 
(kvapalná) zložka sa pri vytlačení z hlavy prakticky 
okamžite odparí a vďaka tomu ostanú na papieri 
„prilepené" len pevné farebné čiastočky, ktoré majú 
veľkú odolnosť a dlhú životnosť. Na základe určitých 
testov Epson udáva, že ich atrament vydrží po 
vytlačení 80 rokov, čo je viac ako dosť (test farebnej 
stálosti). Z praxe najdôležitejšia je však tá skvelá 
odolnosť voči vode. Nepotrebujete špeciálny papier 
(resp. vodeodolnú fóliu s mikropórmi, ktoré uzavrú 


vo vnútri atrament), pretože Epson dokáže takto 
tlačiť aj na bežný kancelársky papier. Využíva sa to 
napríklad aj pri priamej tlači na CD/DVD v upravených 
tlačiarňach Epson/Seiko, kde po vytlačení už 
nemusíte disky fixovať ochranným lakom. 

Živo bolo aj na poli digitálnej fotografie. Epson sa 
totiž vrátil k výrobe digitálnych fotoaparátov. 

K dispozícii budú dva modely PhotoPC L-300 (3,24 
MPx) a nový L-400 (4,07 MPx). Oba majú 3 x optický 
a 2 x digitálny Zoom, 16 MB SD kartu, USB rozhranie 
s možnosťou priameho pripojenia a priamej tlače na 
tlačiarni z fotoaparátu (bez PC). Zaujímavou je aj 
možnosť fotografovania do okrasných rámov, lenže 
túto funkciu môžete kedykoľvek dodatočne nahradiť 
softvérom. Dodávka však obsahuje 10 Disney rámov 
s populárnymi kreslenými postavičkami (pomocou 
SW je možné vyrábať aj ďalšie). Bohužiaľ, Epson 
nasadil na svoje fotoaparáty príliš vysokú cenu, a tak 
ťažko povedať, ako bude reagovať trh (špecificky 
ten náš, cenovo citlivý). Sú tu totiž oveľa lacnejšie, 
a pritom aj výkonnejšie konkurenčné riešenia. 
Podobné je to s Epson PhotoPC PI 000, nová 
fotobanka od Epsonu alebo ak chcete, akýsi zberač 
obrázkov vybavený pamäťovými slotmi a vstavaným 
pevným diskom. PI 000 má príjemný dizajn, 10 GB 
pevný disk (postačuje na uloženie cca 5000 
fotografií) a je vybavený skutočne veľkým 
kvalitnejším displejom (niečo ako LCD pri digitálnej 
videokamere). Dokáže však prehrávať iba obrázky 
(žiadne video, MP3 a pod.) a jeho cena bude 
cca 600 eur (cca 25 000 Sk). Konkurenčné riešenia, 
ktoré sme vám predstavili v minulých číslach, majú 
viac možností, väčší disk a nižšiu cenu. Pravda, 
majú menší displej, ale na druhej strane... Za tieto 
peniaze si kúpite pomaly aj notebook. 

A čo má nového konkurencia? Hewlett-Packard 
pripravuje množstvo inovácií vo svojich TOP 
produktoch. Pribudnú nové atramenty a tonery, 
objavia sa nové fotoaparáty a, samozrejme, aj nové 
skenery a tlačiarne. Zaujímavejšie ako vymenúvať 
jednotlivé modely je podľa nás pohľad do budúcnosti 
v podaní HP, pretože vám predstavíme tri unikátne 
technológie, na ktorých sa momentálne pracuje 
v laboratóriách HP a ktoré by sa mali čoskoro objaviť 
v reálnych produktoch... 

Digitálny blesk vo fotoaparáte HP 

Veľmi nás zaujala technológia digitálneho blesku 
RETINEX. S názvom Digital Flash sme sa už mohli 
stretnúť pri ovládačoch tlačiarní HP, lenže v tom 
prípade šlo iba o celoplošnú zmenu jasu obrázku 
(zvýšenie jasu fotografie). Ak pridáte jas na celom 
obrázku, stratíte detaily na svetlejších plochách 
(napríklad oblaky) a ak naopak uberiete jas, strácajú 
sa detaily v tmavších „nedosvetlených" plochách. 
RETINEX pracuje inak, pretože zjasňuje obraz iba 
lokálne. Urobí sa to pomerne jednoducho. Obraz sa 
prevedie na čiernobiely, z ktorého sa urobí negatív. 
Ten sa využíva ako maska pre pôvodný obraz - tam, 
kde je bod „čierny", mierne sa prisvetlí, a tam kde je 
„biely" sa neupravuje. Vďaka tomu sa vám nestratia 
detaily ani v tmavších, ani vo svetlejších plochách 
a výsledný obraz obsahuje celkovo viac detailov. 
Typické využitie technológie Digital Flash je napríklad 
fotografovanie, keď je časť scény v tieni, alebo pri 
fotografovaní tmavších objektov na svetlejšom 
pozadí. Vďaka technológii Retinex získava HP silnú 
konkurenčnú výhodu. Digital Flash sa aktivuje veľmi 
jednoducho. V menu fotoaparátu je samostatná 
položka s troma možnosťam: vypnutý (bez 
digitálnych korekcií), LOW (nízka úroveň) a HIGH 
(pri tmavších objektoch, silnejšie prisvetlenie). Túto 
funkciu nájdete už zabudovanú do kompaktu HP 
Photosmart 935, ktorý sme vám predstavili 
v minulom čísle a bude aj v pripravovanom modeli 
945, ktorý sa očakáva v septembri. 


10 PC Space 8/2003 


trendy 



Na obrázku jeden z prvých prototypov (v rukách jedného 
z konštruktérov) a návrh, ako by mal vyzerať finálny produkt 
(okuliare hore majú v strede zabudovanú mikrokameru) 



Elektronické knihy, noviny. .. S HP to pôjde skvele aj bez papiera 


Mikrofotoaparát s umelou inteligenciou 

Špecialisti z HP laboratórií z Bristolu (UK) 
momentálne pracujú na fotoaparáte s umelou 
inteligenciu. Predstavte si bežnú situáciu, stane sa 
niečo, čo si chcete odfotiť, lenže kým vytiahnete 
aparát, kým ho zamierite a nastavíte, je po tom. 

Nový fotoaparát by mal byť zabudovaný napríklad do 
okuliarov a nebude mať žiadnu spúšť. Elektronika 
bude automaticky vytvárať fotografie, pričom vždy 
nájde tú najlepšiu. Fotoaparát by mal robiť tri druhy 
obrázkov: klasický statický záber (bez vášho vedomia 
a vždy ten najlepší), panoramatické obrázky 
zaujímavých objektov (napríklad pri pohľade 
z rozhľadne) a pohyblivé video (sú isté scény, keď vie 
niekoľkosekundové video povedať viac ako desiatky 
fotografií)- Zdá sa vám to nemožné? Keby ste 
niekomu pred 50 rokmi povedali o digitálnom 
fotoaparáte, neveril by vám. Znie to trochu ako sci-fi, 
a tak rýchlo sa to určite nedostane do praxe. Jeho 
tvorcovia odhadujú tak o 5 rokov, čo sa nám zdá 
veľmi málo, pretože ešte treba doriešiť spôsob 
ukladania dát (musíte zaznamenať hodiny videa, aby 
ste vytvorili dostatok materiálu pre spracovanie 
a výber pár správnych záberov), algoritmy pre 
automatický výber záberov a podobne. Ako vízia 
budúcnosti je to iste veľmi zaujímavé. Žiadne 
fotoaparáty, nasadíme okuliare a môžeme vyraziť do 
sveta... 

HP Digital Média Viewer 

Elektronické knihy dnes nie sú ničím výnimočným. 
Problémom je, že sa s nimi dosť nepohodlne pracuje. 
Čítať knihu na PC je dosť neprirodzené, notebook je 
veľký a hand-held (vreckový počítač) príliš malý. 
Zaujímavou alternatívou by mohlo byť Tablet PC, 
ktoré je však stále priveľmi drahé. V laboratóriách HP 
sa vyvíja zariadenie špeciálne určené na prezeranie 
digitálnych dokumentov - fotografií, elektronických 
kníh, novín, časopisov, videa a podobne. Displej má 
rozmery približne formátu B5 (kniha). Vonkajšie 
rozmery zariadenia a hmotnosť sú viac ako 
prijateľné, pretože sa príliš nelíši od bežného bloku 
alebo tenšej knihy. Spôsob práce je tiež veľmi 
prirodzený, pretože stránkami môžete listovať 
rovnako ako pri bežnej knihe a dokonca sa dá 
využívať aj prst ako záložka. 

Zariadenie je momentálne v štádiu finálnych úprav 
a záverečných testov, takže sa dá očakávať jeho 
skoré uvedenie do bežného života. Ak ste doteraz 
mali odpor voči elektronickým knihám, s týmto 
zázrakom zmeníte názor. Je to skutočne niečo medzi 
knihou a počítačom (v podstate zjednodušený 
Tablet PC). Rozhodujúca bude iste aj cena, ktorá je 
zatiaľ (keďže ide iba o prototypy) neznáma... 

Juraj Redeky 


KOMENTÁR: JURAJ REDEKY 


Atramenty a tlačiarne 

Stále viac sa diskutuje o atramentových tlačiarňach 
a atramentoch. Olej do ohňa sme trochu priliali aj 
my citovaním správy spoločnosti Eurobench 
v minulom čísle PC_SPACE, publikovanou aj v rádiu 
Twist (zvukový prepis nájdete aj na www.twist.sk). 

Vedeli ste napríklad, že atrament v bežnej tlačiarni 
je niekoľkonásobne drahší ako značkové francúzske 
vína? Veď pri cene napríklad 1000 korún za 
zásobník s objemom napr. 40 ml je cena za 1 ml 
25 korún, pričom ak dáte za fľašu vína napríklad 
5000 korún (samozrejme, ide o exkluzívnejšie 
značkové víno), 1 ml vás bude stáť 7,14 Sk! 

A nehovoriac o tom, že ak to víno vypijete, budete 
vidieť „farebnejšie" ;-). 

Rozpútala sa búrlivá diskusia s dodávateľmi, čo nás 
motivovalo k ďalšiemu bádaniu v tejto oblasti 
a k rozsiahlejším dlhodobejším testom spotreby 
priamo v našej redakcii. Dúfam, že už čoskoro vám 
prinesieme podrobnejší rozbor spotreby vybraných 
modelov. 

Pri atramentoch je zaujímavá nielen spotreba, ale 
aj farebné podanie. V rôznych častiach sveta sa 
preto predáva rôzny atrament. Napríklad atrament 
v Amerike má iné zloženie a tlačí iné farby ako ten 
európsky! Prečo? Je to rozdielne chápanie toho, čo 
je pekné. Zatiaľ čo v Amerike je pekná fotografia 
tá, ktorá má sýtejšie (z nášho pohľadu až 
neprirodzené) farby, u nás sa za pekný výtlačok 
považujú čo najprirodzenejšie (najvernejšie) jemné 
odtiene. Rozdielne zásobníky nájdete aj v Európe. 
Je tu totiž stále rozdiel medzi východným 
a západným trhom. Ak si napríklad kúpite tlačiareň 
Epson v susednom Rakúsku, budete si tam musieť 
chodiť nakupovať aj farebné zásobníky, pretože 
hoci ide v podstate o identický model s tým, čo sa 
predáva u nás, má iný slot. To preto, aby boli 
vzájomne nekompatibilné a aby sa nemohol 
realizovať tzv. „paralelný" (šedý) dovoz. Modely sú 
inak označované, napr. zatiaľ čo model v Rakúsku 
má onačenie C84, model u nás bude označený 
C83. Prečo je to tak? Ochrana investícií 
a autorizovaných dovozcov u nás. V EÚ nie je 
problém dodávať z jedného centrálneho skladu 
do všetkých štátov. Naše regionálne zastúpenie má 
vlastnú pobočku, ktorá má iné podmienky ako 
napríklad nejaký veľkosklad v Nemecku (väčšie 
odbery tovaru). Aj to sú tie „neviditeľné" rozdiely 
medzi Západom a Východom... 

Nadpis článku by mohol evokovať rôzne námety, no ak si uvedomíme zameranie časopisu, bude jasné, že sa v ňom 
nebude písať o trendoch a víziách v architektúre, ani v technológiách a stavebných materiáloch. Budeme sa, 
samozrejme, venovať trendom v informačných technológiách, ktoré prenikli, prenikajú, prípadne v blízkej dobe 
preniknú do našich domácností. 


Vízia: Inteligentný c/oil IOU 


blízkej budúcnosti 


Vzdialená história 

Otázka: „Koľko máte doma mikroprocesorov?" je 
značne tendenčná a súvisí s dobou. Tieto slová 
začínajú mať vôbec zmysel od objavenia prvých 
mikroprocesorov v roku 1974, samozrejme, nie 
zmysel praktický. V našich končinách by odpoveď na 
otázku približne do roku 1982 znela určite: 

„Ani jeden." Po roku 1982 sa však už našlo niekoľko 
šťastlivcov, ktorí si spoza železnej opony priviezli 
nejaké to Spectrum, Atari, Commodore alebo Sinclair 
ZX81 a na našu otázku by hrdo odpovedali: „Jeden!". 
Vo väčšine prípadov tieto výtvory slúžili na hranie 
hier, písanie textov, sem-tam na výučbu 
programovania, ale našli sa chytráci, ktorí doplnili 
osobný počítač periférnymi obvodmi a regulovali tým 
kúrenie, akvárium, prípadne riadili a monitorovali 
ďalšie domáce aktivity, prípadne hobby. Počet kusov 
týchto domácich počítačov stále narastal, na čom 
mal zásluhu Tuzex, individuálne dovozy a ku koncu 
80. rokov sa niektoré osobné počítače (paradoxne tie 
najkvalitnejšie, napríklad Sharp MZ 821) dali napodiv 
bežne kúpiť aj v Domácich potrebách. Postupne 
mierne vzrastalo aj nasadzovanie týchto počítačov na 
úkony spojené s prevádzkou domácnosti. Paralelne 
s touto vetvou používania domácich počítačov 
prekvitala aj amatérska výroba rôznych riadiacich 
mikropočítačov prevažne na báze procesorov Zilog 
Z80 alebo Intel 8051. 

Po roku 1989 rozvoju informačných technológií už 
nič nestálo v ceste. Ak by niekto namietal, že 
rozvoju mikroelektroniky a informačných technológií 
nestálo nič v ceste ani predtým, veď na zjazdoch 
boli vytýčené rôzne rozvojové trendy, uvedieme len 
jeden fakt. Je síce z päťdesiatych rokov minulého 
storočia, ale rozhodne stojí za to. Ide o vtedajšiu 
definíciu kybernetiky z encyklopédie Československej 
akadémie vied, že kybernetika je buržoázna 
paveda, ktorá slúži k zotročeniu robotníckej triedy 
inteligenciou. A, samozrejme, nemôžeme 
nespomenúť jeden úsmevný prípad z tohto obdobia 
zo zámoria. Šlo dokonca o samotného T. A. Edisona, 
ktorému priatelia vytýkali, že sa mu veľmi ťažko 
otvára vstupná bránka. Tá bola totiž urobená tak, 
že pri jej každom otvorení sa načerpalo zo studne 
do záhradnej nádrže sedem litrov vody. 

Nedávna história a súčasnosť 

Téma označovaná e-home (elektronický dom), 
prípadne i-home (inteligentný, alebo internetový 
dom) nie je na stránkach PC_SPACE nová. Predstavili 
sme projekt Cisco iHome, konkrétny internetový dom, 
ktorý bol v prevádzke neďaleko Viedne. Doteraz 
boli z iniciatívy firmy Cisco realizované inteligentné 
internetové domy v Austrálii, Taliansku, Singapúre, 
Anglicku, Rakúsku, vo Francúzsku, Švédsku, 
Švajčiarsku a v USA. Najbližší, a teda slovenským 
záujemcom najdostupnejší inteligentný internetový 
dom vo Viedni bol síce už zrušený, ale iniciatíva firmy 
Cisco a jej partnerov trvá dodnes. V prevádzke sú 

ukážkové inteligentné domy vo Švajčiarsku 
a v Taliansku. Podrobnosti sú na webe na adrese 
http : H www. cisco. com/warp/public/7 79/consumer/ 
internet_homelworldwidehomes.html 

Ako to funguje - technológie dneška 

Pripomeňme si letmo, čo je realizovateľné už dnes. 
Pod pojmom realizovateľné však nebudeme 
rozumieť vrchol experimentálnych technológií, ani 
rôzne prototypy, v mnohých prípadoch sa však 
v súčasnosti nevyhneme na zákazku realizovaným 
čiastkovým riešeniam. Jadro článku sa bude venovať 
hlavne technológiám a riešeniam, ktoré sú, alebo 
v blízkej budúcnosti budú bežne komerčne dostupné. 
V inteligentnom dome sa nainštalovaná technológia 
snaží čo najviac spríjemňovať a uľahčovať život jeho 
obyvateľom. Preberme si postupne jednotlivé úkony 
a činnosti v rodinnom dome, ktoré je výhodné zveriť 
inteligentnému riadiacemu systému. 

Kúrenie a vetranie 

Funkcia kúrenia a vetrania by sa dala stručne opísať 
takto: cez noc riadiaci systém udržiava v dome alebo 
v byte primeranú teplotu a ráno vyvetrá. Nič 
svetoborného, veď termostatická regulácia kúrenia 
má už históriu trvajúcu niekoľko desaťročí a ani 


automatické otváranie okien nie je žiadna prevratná 
novinka, elektrické otváranie okien na povel alebo 
automatické zatváranie strešného okna v daždi je 
bežne komerčne realizované už viac rokov 
v automobiloch strednej a vyššej triedy. Skeptici teda 
možno namietnu, že to nesúvisí s inteligenciou. Veď 
stačia pomerne jednoduché elektromechanické prvky 
so spínacími hodinami a z automatického ranného 
otvárania okien sme sa mohli tešiť už minimálne dve 
až tri desiatky rokov. Áno, samozrejme, takto by to 
fungovalo, ale stačí otvoriť okná počas snehovej 
fujavice alebo prudkého lejaku a pojem „plávajúca 
podlaha" by zrazu presne vystihoval skutkovú 
podstatu veci. Skrátka, hovoriť budeme nie 
o bezduchej automatizácii, ktorá môže v mnohých 
prípadoch narobiť viac škody ako úžitku a ktorej 
stereotyp by po krátkom čase liezol všetkým na 
nervy, ale o skutočnej inteligencii. 

Takže inteligentné otvorenie okien počas slnečného 
letného, jesenného, ba dokonca s mierou aj zimného 
rána pomôže napríklad skvalitniť záverečnú fázu 
spánku. O tom, že otváranie okien v zimné ráno nie 
je triviálne - teda nie samotné otvorenie okna, ale 
načasovanie a príprava tohto aktu - nás presvedčí 
jednoduchá rozvaha o vykurovaní v tejto fáze. 

V presklených bytoch sa v zimné ráno začne 
pôsobením slnečného žiarenia plynulo zvyšovať 
teplota. Na túto skutočnosť, samozrejme, 
s odstupom času zareagujú aj klasické termostaty 
a vypnú kúrenie alebo termostatický ventil zatvorí 
prítok teplej vody do radiátora. Druhá metóda je tá, 
keď termostatický ventil na radiátore zareaguje 
správne, ale dosť oneskorene, takže dôjde 
k miernemu prekúreniu, a teda určitej zbytočnej 
strate energie. Horšie riešenie je v tomto prípade 
centrálny termostat, ktorý sa používa pri plynovom 
a elektrickom vykurovaní, a to bez ohľadu na to, kde 
je tento termostat umiestnený. Ak je umiestnený 
v južnej presklenej obývacej miestnosti, tak hoci 
pre túto miestnosť odpojí kúrenie oneskorene, 
obyvatelia rodinného domu, ktorí sú v severných 
miestnostiach sa tomuto kroku rozhodne nepotešia. 
A ak by spínacie hodiny v tejto situácii ešte otvorili 
okná, pravdepodobne by sa celý automatizovaný 
systém riadenia našiel o pár dní na smetisku. Ak je 
termostat umiestnený v miestnosti orientovanej na 
sever, južné miestnosti sa môžu vyhriať aj na 
28 stupňov čo sa rieši, samozrejme, otvorením okien, 
kadiaľ drahocenné teplo náš domov navždy opustí... 

Začína to byť zložité a neprehľadné? A to sme ešte 
len na začiatku a skúmame len taký triviálny jav, ako 
je teplota. Ak sa nad tým zamyslíme dôslednejšie, 
zistíme, že teplota ako taká nás príliš nezaujíma. 
Zaujíma nás tepelná pohoda. Nebudeme vysvetľovať 
základy fyziky, ale jav tepelnej pohody sa dá vysvetliť 
nasledovne: ak sme vo vlhkejšom prostredí, cítime sa 
príjemne aj pri nižšej teplote, pretože sa povrch 
nášho tela odparovaním potu ochladzuje menej 

a vyššia teplota vo vlhkom prostredí je vyslovene 
nepríjemná. Ak sme však pri tej istej teplote v suchej 
miestnosti, máme subjektívny pocit chladu. Teda 
pod pojmom tepelná pohoda rozumieme kombináciu 
teploty a vlhkosti. 

Na základe tejto rozvahy už vieme oceniť inteligenciu 
riadiaceho systému rodinného domu, ktorý za 
jasného slnečného zimného dňa (túto skutočnosť sa 
dozvie zo svetelného senzora alebo lepšie 
z internetu) v predstihu zmierni kúrenie a vyvetrá tak, 
aby nedošlo k výraznejšiemu narušeniu tepelnej 
pohody v dome. Ak to situácia vyžaduje, aktivuje 
riadiaci systém aj iné činnosti, napríklad zavlažovanie 
trávnika. Na noc zasa povypína svetlá i hudbu 
a kúrenie nastaví na nočný režim. 

Rodinné posedenie pri raňajkách 

Poznáte to, ranný zhon, hlavne vo viacčlennej rodine. 
Čo by sa v tomto niekedy dosť stresujúcom časovom 
úseku dalo automatizovať? Riadiaci automat môže 
na základe nastavenia postupne zobudiť individuálne 
všetkých členov rodiny, samozrejme príjemnou 
hudbou, v kávovare môže rozvoniavať čerstvo 
uvarená ranná káva. A čo sa ešte ráno deje? Hlava 
rodiny predsa túži prečítať si čerstvé noviny. Že ich 
prinesie skoro ráno poštár, to vídavame leda tak 
v anglických filmoch. Nezostáva teda nič iné, len si 
pre noviny skočiť do stánku. V inteligentnom 
rodinnom dome alebo byte toto predsa nie je žiadny 
problém. Z obľúbeného internetového denníka je 
predsa možné získať a vytlačiť predvolené okruhy 
správ (aktuálne spravodajstvo, ekonomika, šport). 

Ak máme ekologické cítenie, do doby, než budú 
komerčne dostupné elastické displeje a nová 
generácia prenosných počítačov (prvá lastovička, 
platforma Tablet PC je už tu), prečítame si správy na 
farebnom LCD monitore. Samozrejme, nič sa nesmie 
preháňať. Semafor na kúpeľni, rovnako ako 
prideľovanie času a vstup do kúpeľne na osobnú 
čipovú kartu by vyzeral smiešne. Na dostatočne 


dimenzovaný počet kúpeľní sa jednoducho musí 
myslieť už v projekte rodinného domu. Pomaly sa 
dostávame k samotnému „aktu" raňajok. Za túto 
vetu by mi však feministky zrejme vyčistili žalúdok. 
Pre nás mužov raňajky skutočne vo väčšine 
prípadov začínajú sadnutím za prestretý stôl. 

Ženy a emancipovaní muži vedia, že raňajky - ako 
napokon každé jedlo - je potrebné pripraviť. 

Ba dokonca ani tu cesta k rannému zasýteniu presne 
nezačína. Raňajky sa pripravujú z... čohokoľvek, 
no to čokoľvek je potrebné mať v chladničke a, 
samozrejme, najlepšie čerstvé. 

Sľúbili sme, že sa pri opise súčasnosti budeme 
pridržiavať len komerčne dostupných riešení, no 
chladnička pripojená na internet je už prakticky 
reálna záležitosť, tak ju sem zahrnieme. 
Predpokladajme, že práve internetová chladnička 
bude akousi centrálnou autoritou v objednávaní 
a skladovaní potravín. Pripojiť k internetu riadiaci 
počítač čohokoľvek, a teda aj chladničky nie je 
problém, nie je problém ani to, aby na základe 
požiadaviek chladnička vedela, aké potraviny 
potrebujeme; problémom je, aby chladnička presne 
vedela, čo má práve vo vnútri. Pomohla by zrejme 
čítačka čiarových kódov, pomocou ktorej by sa 
evidovali potraviny do chladničky vkladané 
a z chladničky vyberané. To však predstavuje jednak 
zdržanie, ale hlavne úkon navyše. Ak budú balenia 
potravín obsahovať čipy, ktoré bude možné snímať 
na diaľku, problém bude vyriešený. Potom by sme 
sa (samozrejme, po povolení tejto funkcie) mohli 
ráno na monitore dočkať výpisu položiek 
s nelichotivým nadpisom „Pri nočnom vyjedaní 
potajomky spotrebované, kedy a kým". 

Nebudeme príliš teoretizovať nad kulinárskymi 
princípmi raňajok, tieto však pozostávajú minimálne 
z dvoch skupín komponentov, pričom potraviny 
z prvej skupiny vyberieme z chladničky, no k dobrým 
raňajkám neodmysliteľne patria aj teplé chrumkavé 


rožky, toasty a podobne. Skrátka, do druhej skupiny 
potravín k raňajkám patrí čerstvé, najlepšie ešte 
mierne teplé chutné pečivo. K realizácii tejto 
myšlienky dokonca nepotrebujeme ani bezobslužný 
pekárenský automat najnovšej generácie, do ktorého 
nasypeme múku, soľ, cukor a kvasnice a zbytok 
zariadi automat sám. Zohnať predpečené pečivo 
v supermarketoch totiž nie je žiadny problém, a ak 
riadiaci systém včas zapne elektrickú rúru, nemusíme 
ráno stáť v rade na teplé rožky pred pekárňou na 
rohu. S inteligentným domom sa zatiaľ spájajú len 
samé príjemné predstavy. 

Ovládanie 

Zo známeho detského románu o kúzelníckom učňovi 
Harrym P. sme si pre naše účely požičali vetu: 

„Never ničomu, čo nemá mozog a samo premýšľa!". 
Aj keď predpokladáme, že v krátkych časových 
intervaloch dokáže inteligentný dom zvládnuť aj viac 
stredne zložitých úkonov, prípadne riadiaci systém 
zvládne vykonávať niektoré jednoduché úkony 
dlhodobo, predsa len je potrebné dom nejakým 
spôsobom ovládať, kontrolovať, prípadne spresňovať 
mnohé informácie, napríklad o predpokladanom 
čase príchodu niektorých členov rodiny a podobne. 
Inteligencia riadiaceho systému však aj bez nutnosti 
nášho zásahu vykoná mnohé užitočné činnosti, 
napríklad pred príchodom členov rodiny zapne 
kúrenie, alebo v prípade predpovede zlého počasia 
pozatvára všetky okná. 

Inteligentný rodinný dom je možné ovládať jednak 
zvnútra z riadiacej konzoly, čo môže byť, 
zjednodušene povedané, akási obdoba počítača 
triedy Tablet PC. Zložitejšie sa to na prvý pohľad javí 
na diaľku. Diaľkovo môžeme ovládať inteligentný 
dom cez internet, alebo - čo je vo väčšine prípadov 
operatívnejšie - prostredníctvom SMS odoslaných 
z mobilného telefónu. Pri masovejšom rozšírení by 
nebol problém diaľkového ovládania inteligentných 
domov unifikovať a najčastejšie používané funkcie 

integrovať na kartu typu SIM toolkit, 
podobne ako to je dnes pri GSM 
Bankingu. So zavádzaním prístrojov 
triedy Pocket PC so vstavaným 
GSM/GPRS modulom sa však rozdiel 
operatívnosti medzi ovládaním cez 
SMS a cez internet stiera a začína 
prevládať komfort webových 
formulárov, samozrejme, 
prispôsobených menšiemu displeju 
PDA. Na tomto displeji sa zobrazí 
dôverne známy panel „diaľkového 
ovládania" inteligentného domu 
a interaktívne môžeme dom ovládať, 
prípadne aj pomocou jednoduchých 
formulárov zadávať niektoré 
parametre, ako napríklad teplotu 
a podobne. Takto vybavený rodinný 
dom je významným príspevkom aj 
k bezpečnosti a ochrane majetku. 
Kontrolný systém môže kedykoľvek, 
napríklad na podnet majiteľa 
skontrolovať uzavretosť všetkých 
okien a dverí. V prípade dlhodobejšej 
neprítomnosti obyvateľov domu 
simulovaním zapínania a vypínania 
osvetlenia systém zabráni zlodejom 
túto skutočnosť zistiť a zneužiť. 

V prípade neoprávneného vniknutia 
do domu cudzou osobou alebo iného 
nebezpečenstva, napríklad požiaru, 
riadiaci systém upovedomí nielen 
majiteľa domu napríklad 
prostredníctvom SMS na mobilný 
telefón, ale aj kompetentnú zásahovú 
zložku, napríklad políciu alebo 
požiarnikov. Prenos videosignálu 
a jeho prehrávanie na prístrojoch 
triedy PDA nie je už žiadny problém, 
a tak keď snímače pohybu zaregistrujú 
nepovolané osoby v našej záhradke 
blížiace sa k vchodovým dverám alebo 
oknám, aktivuje sa kamera a votrelcov 
môžeme pohodlne sledovať v priamom 
prenose, hoci sme stovky kilometrov 
mimo domu, prípadne ich ešte 
môžeme cez vonkajšie reproduktory, 
ktoré bežne slúžia na reprodukciu 
hudby počas záhradných párty 
upozorniť, že majú nakrivo kravatu. 

Exkurzia do obytných priestorov 

Ak si pozrieme niektorý ukážkový 
inteligentný dom (napríklad 
z programu Cisco) na webe, môžeme 
spravidla absolvovať virtuálnu 
prechádzku celým domom. V našom 
článku podobné možnosti nemáme, 
a tak zostávame na úrovni farebných 
obrázkov. A keby sme aj mali nejakú 
holografickú prílohu, nemáme vlastne 
čo ukázať. Sídlo redakcie PC_SPACE, 
hoci mikroprocesorov má v sklade 
testovaných prístrojov aj stovky, 
takouto inteligentnou budovou 
zatiaľ, bohužiaľ, nie je. A tak naša 
exkurzia do obytných priestorov 
inteligentného domu bude zmesou 
fikcie a skutočnosti, ktorú sme mali 
pred časom možnosť skúmať 
v prototypovom dome Cisco vo Viedni. 

Skôr než vstúpime 

S inteligentným domom začneme 
komunikovať (ak na to máme náladu 
alebo ak to potrebujeme) už pred 
vstupom do vnútorných priestorov. 

Do rodinného domu prichádzame 
spravidla autom, a tak potrebujeme 
otvoriť bránu a garážové dvere. 

Dosah bežných rádiových prostriedkov 
napríklad pomocou technológie WiFi 
je približne 100 až 300 metrov, a tak 


kým dodržiavajúc rýchlosť predpísanú 
v uzavretej obci sa k domu priblížime, 
vjazd do garáže by mal byť voľný. 

Upratovanie 

Nech už budeme opisovať v nasledujú- 
cich odsekoch akékoľvek priestory, 
mali by byť predovšetkým čisté. 

Plne automatizovaný vysávač, ktorý 
sám povysáva byt, pričom si občas 
zájde dobiť batérie, je už realitou, 
ako napríklad Electrolux Trilobite. 
Pomerne nízky výkon motora 
z dôvodu výdrže prístroja na batérie 
a aj kvôli hluku je vykompenzovaný 
pravidelnosťou a vytrvalosťou. Veď 
keď nemusíme vysávať sami, nevadí, 
ak automatický vysávač pobehuje 
po byte hoci aj každý deň. 

Pochopiteľne, vysávač musí byť tichý 
a v neposlednom rade musíme s touto 
„pobehujúcou umelou inteligenciou" 
zoznámiť aj prípadného psa chovaného 
v byte. Asi by sa nám nepáčilo, 
keby sme prístroj v hodnote viac než 
50 000 Sk našli na druhý deň 
dohryzený a zahrabaný v záhrade. 

Kuchyňa 

O úlohe chladničky sme už hovorili 
v odseku o príprave raňajok, čo sa, 
samozrejme, vzťahuje na prípravu 
akéhokoľvek jedla. Chladnička 
v inteligentnom dome sa však podieľa 
na potravinovom hospodárstve len na 
určitej makroúrovni, teda eviduje 
potraviny asi spôsobom 2 litre mlieka, 
300 gramov syra, 17 vajec, 200 
mililitrov smotany, tri jogurty, 

125 gramov masla, 1,2 kilogramu 
bravčového zo stehna... čiže zhruba 
pokryje informácie, ktoré nájdeme 
v kuchárskej knihe v prvej tretine 
každého receptu pri vymenovaní 
ingrediencií. Ale prejdime 
z makroúrovne na akúsi mikroúroveň, 
keď ruky našich nežných polovičiek 
alebo aj emancipovaných mužov 
z týchto ingrediencií vykúzlia napríklad 
guláš, sviečkovú, orechovú tortu... 

Pri týchto úkonoch by mohli byť 
významným pomocníkom tri prístroje. 
Kuchynská váha, food procesor 
(kuchynský robot) a kombinácia 
sporáka, trúby na pečenie 
a mikrovlnky. Onú časť receptu 
týkajúcu sa zoznamu a množstva 
ingrediencií by bolo najvýhodnejšie 
umiestniť do riadiaceho procesora 
kuchynskej váhy a poslednú časť 
receptu obsahujúcu slovesá (miešame, 
strúhame, pečieme...) bude obsahovať 
food procesor a mikrovlnka. 

Preskočme čas, počas ktorého bude 
pripravené jedlo v jedálenskom kúte 
skonzumované a zamyslime sa nad 
tým, čo ďalej. Predstava domácej pani 
pri dreze na umývaní riadu sa už 
nehodí ani do bežného moderného 
bytu. Máme predsa umývačky riadu. 

Ich inteligencia sa musí sústredbvať 
hlavne na to, ako úsporne a kvalitne sa 
umývanie riadu zvládne (Obr. 1). 

Obývacia hala 

Preč sú tie krásne časy, keď našim 
obývacím izbám dominovala napríklad 
knižnica plná kvalitnej literatúry 
a kreslá na čítanie, prípadne keď sa 
rodina zišla po večeri pri stole 
a družne prežila večer. Dnes obývacej 
izbe dominuje televízor, najlepšie 
širokouhlý, plochý, napríklad 

využívajúci plazmovú technológiu. Proti televízoru, 
samozrejme, nie je možné nič namietať, problémy 
bývajú s kvalitou programovej štruktúry, ale to je 
problém všeobecný. Veď aj knižnicu je možné 
zaplniť bezduchou brakovou literatúrou. Dôležitý 
je teda obsah, nie forma ani technické podanie. 

K televízoru neodmysliteľne patrí diaľkové ovládanie 
a v prípade inteligentného domu aj bezdrôtová ASCII 
klávesnica, prípadne špeciálny ovládač s dotykovým 
farebným displejom. Okrem sledovania televíznych 
programov je možné prostredníctvom IP televízie sa 
venovať rôznym zábavným aj vzdelávacím aktivitám, 
skontrolovať okolie domu a podobne (Obr. 2). 

Spálňa 

Fyziologické potreby človeka sú neúprosné, a tak 
musíme každý deň venovať niekoľko hodín 
osviežujúcemu a posilňujúcemu spánku. Aby takým 
skutočne bol, je potrebné zaistiť vhodné podmienky 
či už z hľadiska tepelnej pohody, alebo spríjemnením 
času potrebného na zaspatie. Niekomu stačí počítať 
do troch, inému v duchu známeho vtipu nestačí 
počítať ani do pol štvrtej. Mladšie manželské páry 
obvykle so strávením času pred spaním nemávajú 
problémy, ale vo všeobecnosti sú osvedčenými 
prostriedkami čítanie dobrej knihy, prípadne 
sledovanie televízie. V riešení prototypu 
inteligentného domu Cisco vo Viedni bol miesto 
televízora v spálni len plochý monitor počítača 
vhodnej veľkosti. Televíziu, klasickú alebo internetovú 
teda v spálni budeme môcť sledovať, ale okrem toho 
pomocou bezdrôtovej klávesnice a myši môžeme 
ovládať všetky zariadenia v dome. 

Pracovňa 

Pred „érou informatiky" mal skoro každý muž niekde 
byte alebo v garáži kútik, kde mohol majstrovať či 
realizovať svoje predstavy. Keby sme sa nebáli kritiky 
emancipovaných žien, skonštatovali by sme, že 
bohužiaľ vo veľa prípadoch je pracovňou ženy celý 
byt. Intelektuálne zameraní členovia rodiny používali 
hlavne písací stôl. Dnes je už aj v bežných bytoch na 
spomínanom písacom stole počítač a vo veľa 
prípadoch pripojený k internetu. Nechýba skener, 
tlačiareň, prípadne kombinácia týchto prístrojov. 

Tu bude rozdiel medzi klasickým a inteligentným 
obydlím zrejme na prvý pohľad najmenej viditeľný. 
Akurát zmiznú klbká a spleti káblov, pretože 
jednotlivé komponenty v pracovni budú navzájom 
komunikovať bezdrôtovo, pomocou technológií 
Bluetooth a Wi-Fi. Doplnkom je, samozrejme, IP 
telefón (Obr. 3). 

Detská izba 

Funkčnosť detskej izby si vieme predstaviť v dvoch 
režimoch, ktoré predstavujú dve obdobia prerodu 
roztomilého malého stvorenia v kolíske cez tínedžera 
(toto obdobie svojich potomkov máloktorý rodič 
môže označiť slovom roztomilé) až po relatívne 
vyzretú osobnosť. Zjednodušene by sme prvý režim 
mohli nazvať režimom dohľadu v nesamostatnom 
období raného detstva, kde svoju funkciu plní 
kamerový monitorovací systém. Pomocou 
spracovania a vyhodnotenia obrazových informácií 
riadiaci systém vyhodnotí, či potomok zdravo spí, 
alebo či je potrebné aktivovať alarm. Monitorovať je 
možné aj iné parametre, napríklad telesná teplota 
39,6 neveští nič dobrého. U starších detí prevláda 
snaha prispôsobiť si svoje obydlie momentálnemu 
vkusu. Patrí to k osobnosti. Plochá obrazovka na 
stene vyrieši nielen sledovanie televízie a kolektívne 
hranie videohier, môže vyriešiť aj otázku polepenia 
stien izby plagátmi. Dominantným prvkom detskej 
izby je, samozrejme, pracovný stôl s výkonným 
počítačom určeným pre hry. K tomu neodmysliteľne 
patrí aj herný hardvér, teda joysticky, volant 
a podobne (Obr. 4). 

Nervové centrum inteligentného domu 

Riadiaci systém býva umiestnený v samostatnej 
klimatizovanej technologickej miestnosti obvykle vo 
veľkosti malej špajze. Je tu server, prípojky ku 
komunikačným sieťam a sieťový hardvér. 



V konkrétnom riešení inteligentného domu vo Viedni 
hlavný dodávateľ a garant projektu firma CISCO 
vybavila inteligentný internetový dom LAN-Switchmi, 
Wireless LAN-radiom a ADSL-smerovačom 
s FIREWALL/VPN a aj IP/televíziou a IP telefónmi. 
Konkrétne ide o produkty: CISCO Catalyst 3524 XL, 
Inline power Switch CISCO 1750, ADSL smerovač 
CISCO 350, AIRONET ACCESSPOINT CISCO 350, 
AIRONET Wireless LAN adaptéry, CISCO IP telefóny 
(typu 7960) a CISCO ROUTER 261 1 (CALLMANAGER 
and VOICEGATEWÄY). Server a počítače dodala 
firma HP (Compaq), softvér pochádzal prevažne 
od Microsoftu a rýchle internetové pripojenie zriadila 
firma Jet2Web. 

Záverom 

Ak tento článok neposkytol odpovede na všetky 
otázky okolo témy „inteligentný dom" je to, 
bohužiaľ, tak. Neposkytuje hlavne odpoveď na 
otázku, kde sa dá takýto dom objednať „na kľúč". 

Ale ani ministerstvo výstavby, ani ministerstvo práce, 
sociálnych vecí a rodiny neposkytuje na počkanie 
jednoduchú odpoveď na otázku ako môžu mladí 
priemerne zarábajúci manželia prísť ku klasickému 
bytu. Je potrebné skrátka nachádzať a realizovať 
čiastkové riešenia a v neposlednom rade sa 
zamyslieť nad filozofiou či je zavádzanie určitej 
miery inteligencie nášho obydlia potrebné. Odpoveď 
na otázku, či sa človek lepšie cíti v drevenici v lone 
prírody alebo v supermodernom inteligentnom dome 
je pre mňa jednoznačná. A pre vás? 

Ľuboslav Lacko 

Nemci otvorili obchod 

High-tech nakupovanie sa presunulo z laboratória do 
reality, keď nemecká spoločnosť Metro otvorila svoj 
Obchod budúcnosti vybavený inteligentnými regálmi. 
Tie sú hlavnou súčasťou vyspelého inventárneho 
systému, ktorý poskytuje priebežné informácie 
o zásobách tovaru v obchode a jeho predaji. 
Middleware IBM a integračné služby spoločnosti 
pre technológiu rádiofrekvenčnej identifikácie (RFID) 
predstavujú základ obchodu budúcnosti tejto 
poprednej siete supermarketov, ktorá nedávno 
otvorila svoju špičkovú prevádzku. Všetok tovar 
v obchode je vybavený inteligentnými cenovkami 
na báze RFID. Ide o mikročipy, ktoré obsahujú 
informácie o produktoch. Prvky RFID spolu 
komunikujú prostredníctvom flexibilného centrálneho 
systému, ktorý vyvinula spoločnosť IBM špeciálne 
pre Metro. 

Proces RFID sa začína vo chvíli snímania kódu, keď 
palety s tovarom opúšťajú distribučné centrum. 
Riaditeľ obchodu v Rheinbergu dokáže zásielku 
sledovať pomocou skladového informačného 
systému obchodu, pričom vie, ktoré produkty má 
očakávať a kedy dorazia. Pri príchode do obchodu 
nové snímanie odhalí prípadné chýbajúce balenia, 
a tým zbavuje pracovníkov obchodu povinnosti 
kontrolovať každú dovezenú paletu a prepočítavať 
dodaný tovar. 

Vo chvíli, keď sa tovar ocitne na regáloch, vysiela 
v nich zabudovaná čítačka RFID správu do 
spracovateľského centra obchodu vždy, keď sa stav 


budúcnosti 

zníži pod kritickú hranicu. Objednanie a doplnenie 
zásob podľa potreby umožňuje vyhnúť sa 
nerealizovanému obratu, spôsobenému prázdnymi 
regálmi. Systém tiež priebežne zisťuje, ako rýchlo sa 
tovar predá a identifikuje najviac a najmenej 
obľúbené položky. Senzory pri východe spustia 
poplach, ak je ochrana proti krádeži v elektronických 
cenovkách stále aktívna. Pri platení sa za normálnych 
okolností táto ochrana vypína a označený tovar 
prechádza poslednýkrát snímaním, aby sa 
aktualizoval stav zásob. Nakupujúci v obchode majú 
tak neustály prístup k žiadanému tovaru, ako aj 
okamžité informácie o označených predmetoch. 

Výber DVD aleb CD je omnoho jednoduchší, keď si 
nakupujúci môžu v niektorom z kioskov zosnímať 
kód vybraného nosiča a kiosk im prehrá zvukovú 
alebo filmovú ukážku. Ďalšou novinkou je kamera 
zabudovaná do váhy na čerstvé produkty, ktorá 
dokáže rozpoznať vážené ovocie a zeleninu. 

Rady pri pokladniciach už tiež nie sú problémom. 
Značky RFID v nákupných košíkoch informujú 
vedenie obchodu, koľko vozíkov do obchodu vošlo 
a koľko ho opustilo. Ak sa zvýši počet vozíkov 
v predajni, možno otvoriť ďalšie pokladnice a znížiť 
tak čas čakania. Integrovaný systém RFID umožňuje 
spoločnosti Metro optimalizovať dodávateľský reťazec 
a zaviesť efektívnu správu inventára. Pracovníci 
obchodu majú jednoduchý prístup k informáciám 
o skladových zásobách v predajni pomocou osobných 
digitálnych asistentov PDA. 

Marián Benka 


Reklama zasahujúca do čierneho 

Pri internetových reklamných kampaniach sa dá presne odsledovať ich účinnosť 


Každé médium sa využíva aj na umiestňovanie 
komerčnej reklamy. V prípade internetu to tak dlho 
nebolo. Keďže spočiatku slúžil len na komunikáciu 
odborníkov z akademického prostredia, dlho si 
udržiaval nekomerčný charakter. Ale už v týchto 
„priekopníckych" časoch si internetové stránky 
navzájom vymieňali upútavky, aby sa tak dostali do 
väčšej pozornosti. Výmena reklamných bannerov je 
dodnes veľmi rozšírená. 

Popri nej sa však na webe čoraz viac rozširuje 
komerčná reklama. Internetová reklama sa ukazuje 
ako veľmi účinný nástroj najmä pri oslovovaní 
špecifických cieľových skupín. Ak napríklad na 
webové stránky, zamerané na automobilizmus, 
umiestnite reklamu na nové pneumatiky, účinok 
môže byť takmer stopercentný. Nehovoriac o tom, 
že návštevníci stránky môžu vypĺňať rôzne dotazníky 
(napríklad pri registrácii), na základe ktorých sa 
presne zistia ich preferencie a záujmy. Na základe 
týchto údajov sa môže vypracovať reklamná kampaň, 
ktorá trafí presne do čierneho. 

Žiadna iná forma reklamy neumožňuje tak presne 
odsledovať spätnú väzbu. Dá sa len približne 
odhadnúť, koľko ľudí videlo televízny spot alebo si 
prečítalo inzerát v novinách. Internetové technológie 
umožňujú presne odsledovať, koľko ľudí si pozrelo 
stránku s reklamnou upútavkou i koľko ich na 
upútavku kliklo (teda ich zaujala). Tu už ide o presné 
čísla, nie približné odhady. 

Kto má najviac návštev? 

Zadávateľa reklamy vždy zaujíma, nakoľko je webová 
stránka navštevovaná. Predovšetkým treba povedať, 
že prekážkou väčšieho rozvoja internetovej reklamy je 
stále nízky počet používateľov. Aj tí, čo tu sú, 
pochádzajú len z istých skupín obyvateľstva. Takže 
na slovenskom internete sa zatiaľ asi neoplatí viesť 


reklamnú kampaň, zameranú na ženy alebo na 
obyvateľov dediny. Avšak ak chcete osloviť mužov, 
ľudí s vyšším vzdelaním a vyššími príjmami, môže byť 
sieť sietí už dnes zaujímavým prostriedkom. 

Na základe všetkých dostupných zdrojov sa dá 
zovšeobecniť, že najnavštevovanejšími stránkami 
slovenského internetu sú vyhľadávacie služby. Veľkej 
popularite sa tešia aj freemailové služby, ktoré 
umožňujú vytvoriť si mailovú schránku zadarmo. 
Mnoho Slovákov si stále stotožňuje internet len 
s mailovaním. Títo ľudia ani nechodia na iné, ako 
freemailové webové stránky. Ak ich teda má nejaká 
reklama osloviť, musí byť umiestnená práve tu. 

Rôzne rebríčky 

Ak si chcete presnejšie zistiť návštevnosť jednotlivých 
stránok, môžete sa obrátiť na niektorý z prieskumov, 
ktoré u nás uskutočňuje spoločnosť TNS SK. 

Výsledky jej každodenného monitoringu návštevnosti 
českých a slovenských webových serverov sa dajú 
bezplatne získať na adrese www.iaudit.info. Môžete 
si tu sami nechať vytvoriť interaktívnu tabuľku, 
rebríček najnavštevovanejších stránok za ľubovoľný 
deň, týždeň či mesiac. Poradie v rebríčku môžete 
meniť podľa rozličných kritérií - počet návštevníkov, 
počet návšštevníkov zo Slovenska, počet návštevníkov 
z Česka... 

Jednoduchšie rebríčky sa dajú nájsť na adrese 
http://naj.sk. Tu sú stránky zobrazené len podľa 
jedného kritéria - počtu návštev. Tiež si môžete dať 
zobraziť rebríček len za určité obdobie, za aktuálny 
deň, aktuálny mesiac a aktuálny rok. Na druhej 
strane je tu možnosť zobrazenia čiastkového 
rebríčka, ktorý ukáže len najnavštevovanejšie stránky 
v určitej kategórii (Auto-moto, Fludba, Softvér...). 

To je užitočná pomôcka pri plánovaní cielených 
kampaní. 


SLOVNÍČEK POJMOV 


Žiadne iné médium neumožňuje v takej presnej 
miere sledovať účinnosť reklamy ako internet. 

Rôzne pojmy, ktoré sa pri týchto meraniach 
používajú, nie sú celkom jednotne chápané. 
Združenie Ad club pred troma rokmi vypracovalo 
slovník základných výrazov, ako návrh slovenských 
štandardov. Vychádzalo pri ňom z definícií 
americkej asociácie IAB. Tu sú niektoré z nich: 

Impresia (zhliadnutie reklamy) 

Počet zobrazení reklamného banneru (upútavky) na 
webovej stránke. 

Visit (návšteva) 

Počet ľudí, ktorí za určitý čas (napríklad 20 minút) 
navštívili danú stránku. Pokiaľ sa počas tohto času 
používateľ viackrát prihlási na stránku z toho istého 
počítača, stále sa to ráta ako jedna návšteva. 

Page View (videnie stránky) 

Vyjadruje, koľkokrát za isté obdobie si niekto danú 
stránku pozrel. Bez ohľadu na to, o koľko osôb išlo. 
Týmto číslom sa často vyjadruje návštevnosť 
stránky. Zadávateľ reklamy sa podľa neho môže 
orientovať, nakoľko je pre neho stránka zaujímavá. 

Hits (hity) 

Počet požiadaviek na stiahnutie, ktoré smerovali 
na danú stránku. Závisí nielen od návštevnosti, ale 
aj od zložitosti stránky. Jeden hit smeruje vždy na 
každý objekt na stránke. Objektom môže byť text, 
obrázok alebo práve reklamný banner. Teda ak si 
stiahnete stránku s dvoma textmi a tromi obráz- 
kami, pozriete sa na ňu raz, ale z vášho počítača na 
webový server smeruje päť požiadaviek. 

Banner či Cosmic Cursor? 

Minulý rok vrcholilo na slovenskom internete 
využívanie agresívnych foriem reklamy. Napríklad ste 
si chceli natiahnuť vašu obľúbenú stránku, no miesto 
nej sa vám zjavila veľká oranžová plocha s reklamou 
na nemenovaného mobilného operátora. Až po 
niekoľkých kliknutiach myšou sa vám ju podarilo 
zrušiť a načítať obsah vašej stránky. Alebo sa vaša 
obľúbená stránka načítala bez problémov, avšak po 
ploche vášho monitora zrazu začalo jazdiť malé 
autíčko. Ak ste sa ho chceli zbaviť, museli ste naň 
kliknúť. V tej chvíli sa vám však otvorilo nové okno 
s webovou stránkou nemenovaného predajcu 
automobilov. 

Tento rok už prevádzkovatelia najvýznamnejších 
slovenských serverov prišli na to, že príliš veľa 
agresívnych foriem návštevníkov skôr odrádza 
a inzerentom neprináša želaný účinok. Snažia sa ich 
teda obmedzovať a viac používať staré dobré 
bannery. To neznamená, že agresívne formy úplne 


Zo sveta e-biznisu 

Aliancia pre elektronické platby 
Spoločnosti Royal Philips Electronics a Visa 
International oznámili vznik významného 
spojenectva, v rámci ktorého budú propagovať 
a zdokonaľovať bezkontaktnú čipovú technológiu 
pre platobné transakcie. Spolupráca medzi 
spoločnosťami sprostredkuje výhody rýchleho 
a bezpečného celosvetového obchodu bežným 
spotrebiteľom a firmám na celom svete, či pôjde 
o poskytovateľov webového obsahu, obchodníkov 
alebo banky. 

Obe organizácie zaznamenali mimoriadny dopyt 
po netradičných spôsoboch platby prostredníctvom 
spotrebných zariadení pripojených na internet, 
ako sú napríklad osobné počítače, mobilné telefóny, 
herné konzoly a iné osobné digitálne zariadenia. 
Philips a Visa plánujú spojiť výhody elektronického 
platenia a bezkontaktnej čipovej technológie 
a ponúknuť bezkontaktné riešenia umožňujúce 
platobné transakcie kdekoľvek, kedykoľvek 
a prostredníctvom akéhokoľvek zariadenia. V rámci 
aliancie Philips a Visa plánujú preskúmať rôzne 
aplikácie a kontaktovať potenciálnych partnerov, 


vymiznú, len ich treba používať v rozumnej miere. 
Potom vyniknú ich výhody, ako je nápaditosť 
a upútanie pozornosti návštevníka (tradičný banner 
si návštevník nemusí všimnúť, môže mu splývať 
s ostatným obsahom stránky). Pre väčší prehľad 
prinášame definície najpoužívanejších foriem 
internetovej reklamy: 

Banner - klasický reklamný prúžok. Okrem textu 
a grafiky môže obsahovať aj animácie. 

Skyscraper - reklamný prúžok s rozmerom 

1 60 x 600 pixelov, ktorý sa zobrazí na pravej strane 

obrazovky. 

Hi-splash - veľký banner s rozmermi 468 x 60 
pixelov, ku ktorému je dodaná ešte dynamická 
reklama, presahujúca jeho rozmery. 

Layers - neviditeľná, od obsahu webovej stránky 
nezávislá vrstva, pričom v tejto vrstve sa po celej 
obrazovke pohybujú viditeľné grafické objekty. 
Interstitial - veľkoplošná reklama. Zobrazí sa v celom 
okne obrazovky pred načítaním obsahu stránky po 
dobu maximálne päť sekúnd. 


napríklad výrobcov telefónov a elektronických 
zariadení, ako aj poskytovateľov služieb v oblastiach 
hier, predaja lístkov, hudby, hromadnej dopravy 
a nakupovania z domácnosti. V dôsledku toho budú 
mať poskytovatelia obsahu a obchodníci možnosť 
získať prístup k novým príjmom a distribučným 
možnostiam, ako aj k novým skupinám zákazníkov. 
Banky získajú príležitosť zvýšiť pohodlie svojich 
zákazníkov a vytvárať nové modely služieb. 

Spoločný zdroj informácií 
Spoločnosť Oracle oznámila dostupnosť systému 
Oracle Advanced Product Catalog, čím rozšírila 
ponuku nástrojov dostupných s aplikáciami na 
riadenie životného cyklu produktov (PLM - Product 
Lifecycle Management). Plne integrované PLM 
aplikácie sú súčasťou systému Oracle E-Business 
Suite, kompletného súboru obchodných aplikácií. 
Oracle Advanced Product Catalog je jadrom PLM 
aplikácií Oracle. Centralizuje všetky informácie 
o produktoch a komponentoch do jediného 
globálneho katalógu, takže firmy môžu zlepšiť 
opakované využívanie komponentov a intelektuálne- 
ho kapitálu, znížiť náklady a akcelerovať vývoj 
nových produktov. Centralizovaním informácií 
o produktoch poskytuje globálny katalóg komplexnú 


Superstitial - objaví sa návštevníkovi až po načítaní 
stránky. „Poletuje" pred stránkou, podobne ako 
pop-up, ale nemá ohraničený priestor. 

Screen - reklama zaberá väčšiu časť stránky, priamo 
zasahuje do jej layoutu. Je veľmi viditeľná. Môže byť 
umiestnená v ktorejkoľvek časti stránky. Zvyčajne sa 
využíva horná tretina, pri agresívnych variantoch aj 
priamo stred stránky. 

Cosmic cursor - pri kurzore myši sa objaví firemné 
logo a pohybuje sa spolu s ním. Na zmiernenie 
agresivity sa objekt zobrazuje len niekoťko sekúnd. 
Active Pilot - tabuľka s reklamným textom v pravom 
hornom rohu. Pri posúvaní stránky smerom dole sa 
súčasne s textom posúva aj reklamná plocha. Týmto 
spôsobom ostáva stále v pozornosti používateľa. 
Pop-up - takzvané „vyskakovacie" reklamné okno, 
ktoré sa automaticky otvára pri načítaní webovej 
stránky. 

Direct mail - e-maily s reklamným posolstvom, 
zasielané priamo vybraným návštevníkom stránky. 
Adresáti by mali so zasielaním direct mailov súhlasiť. 

Marián Benka 


a bezpečnú transparentnosť produktov v rámci 
celého podniku, pre všetky ostatné PLM aplikácie 
a všetkých oprávnených externých používateľov. 

Tiež slúži ako spoločný zdroj informácií o produktoch 
pre všetky aplikácie systému Oracle E-Business Suite. 

Všetko o zákazníkoch 

Spoločnosť SAS predstavila riešenie SAS Marketing 
Automation 3.1, ktoré poskytuje analytické nástroje 
marketingovým pracovníkom a manažérom 
zákazníckych segmentov už aj bez štatistického 
vzdelania. Marketing Automation je v súčasnosti 
jediným riešením umožňujúcim vytvárať dynamický 
obraz zákazníkov, ktorý sa mení podľa aktuálnej fázy 
životného cyklu zákazníka. Zachytenie zákazníka 
v segmente v konkrétnom časovom bode je dôležité, 
dlhodobý prospech však vychádza z riadenia 
celkového životného cyklu zákazníkov s tým, ako sa 
presúvajú medzi segmentmi. Aplikácia pre riadenie 
segmentácie obsiahnutá vo verzii 3.1 umožňuje 
vizuálne sledovanie segmentov počas časového 
obdobia tak, aby bolo možné pochopiť, ako určité 
akcie, ako napr. zmeny v trhových podmienkach, 
životné udalosti alebo marketingové kampane 
pôsobia na migráciu zákazníkov v rámci segmentov. 

Marián Benka 

Visual Štúdio .NET 2003 


Pri recenziách nových verzií produktov prihliadame 
k skutočnosti, či ide o produkt „pre široké masy", 
alebo len pre úzku skupinu záujemcov a podľa toho 
mu venujeme zodpovedajúci priestor. Polemizovať 
nad touto dilemou v prípade vývojového prostredia 
Visual Studio.NET nie je celkom jednoduché. 

Vývoj aplikácií, samozrejme, nie je hromadnou 
záležitosťou, a zdalo by sa, že na rozdiel od krajín 
ako India a Pakistan sa touto činnosťou u nás 
zaoberá pomerne málo ľudí. Ale stačí porovnať 
celkový počet obyvateľov v týchto krajinách s počtom 
obyvateľov na Slovensku a porovnanie môže vyznieť 
celkom priaznivo. Faktom je aj to, že veľké percento 
slovenských programátorov pôsobí v zahraničí alebo 
pracuje pre zahraničné firmy, ale možno raz... 

Povzbudzujúco však na druhej strane pôsobí 
skutočnosť, že sa objavuje pomerne veľa pôvodných 
slovenských programov aj v kategórii Shareware 
a freeware. Mimochodom, ak nám ich budete 
posielať, budeme ich radi uverejňovať na CD 
pribalených k časopisu. Pri pohľade na hotový 
produkt sa spravidla podľa úpravy menu, dialógov 
či tlačidlovej lišty dá odhadnúť, v ktorom vývojovom 
prostredí bol tento produkt vytvorený. Na Slovensku 
dominujú vývojárske produkty dvoch firiem: 
Microsoftu a Borlandu. Microsoft v súčasnosti boduje 
s programovacími jazykmi Visual Basic a Vizuál C#, 
pričom je pamätané aj na priaznivcov objektového 
céčka (C++). Borland stavil na Delphi a C++ Builder. 
Ale nechajme polemizovanie (porovnávaním 
produktov konkurenčných firiem nebudeme vôbec 
strácať čas) a venujme sa recenzovanému produktu. 

Po prvýraz mohli slovenskí programátori „neoficiálne" 
vidieť beta verziu vývojového prostredia Visual 
Studio.NET 2003 s kódovým označením Everett na 
konferencii Developers Days 2002 v Bratislave 
v jeseni minulého roku. V PC SPACE sme sa rozhodli 
predstaviť túto verziu až po jej uvedení na trh. 

S výnimkou vývoja aplikácií pre mobilné zariadenia 
totiž nejde až o takú revolučnú novinku, ako bol 
prechod z vývojového prostredia Visual Štúdio 6.0 na 
prvú verziu vývojového prostredia Visual Studio.NET. 
Tomu zodpovedala aj skutočnosť, že sme podrobne 
predstavili obidve jeho beta verzie. 

Novinky 

Ako sme už naznačili v úvode tohoto článku, ale 
hlavne v čísle 6/2003 pri predstavovaní operačného 
systému Windows Server 2003, najvýznamnejšie 
novinky nového vývojového prostredia spočívajú 
v možnosti vývoja širokého spektra aplikácií pre 
mobilné zariadenia a vývoja aplikácií, ktoré dokážu 
využívať možnosti nového serverového operačného 
systému. Visual Studio.NET spolu s produktom 
Windows Server 2003 a 64-bitovou verziou 
databázového servera SQL Server 2000 vytvárajú 
nový štandard serverových firemných produktov. 

O tesnej väzbe Win 2003 Servera na technologickú 
platformu .NET svedčí aj skutočnosť, že druhá beta 
verzia tohto serverového operačného systému mala 
oficiálne označenie Windows .NET Server. Spoločnosť 
Microsoft si potom zrejme uvedomila, že označenie 
.NET by sa mohlo stať sprofanovaným a od tohto 
označenia radšej ustúpila. Veď si ešte pamätáme 
z nedávnej minulosti, aké to bolo „milé", keď človek 
zapol rádio - Jakeš, otvoril televízor - Jakeš... 

A podobne by to mohlo dopadnúť z označením .NET. 
Po náročnom dni v práci s Visual Štúdiom .NET by 
som si zapol autorádio s operačným systémom 
Windows CE.NET, doma chladnička a mikrovlnka 
detto... - proste všetkého veľa škodí. 

Technologická platforma .NET Framework vo verzii 
1.1 nadväzuje na úspešného predchodcu a okrem 
rôznych zlepšení a nadväznosti na operačný systém 



Architektúra komponentov pre návrh formulárov mob. aplikácií 

Komponenty pre návrh formulárov mobilných aplikácií 


Windows 2003 Server je navýznamnejšou zmenou 
zahrnutie platformy Mobile Web Application na 
podporu webových aplikácií pre mobilné zariadenia. 
Momentálne je podporovaných viac než 200 rôznych 
typov mobilných zariadení od najjednoduchších 
mobilných telefónov podporujúcich technológiu WAP 
(napríklad Siemens S35) až po komfortné palmtopy 
s operačným systémom Windows CE.NET a prístroje 
triedy Pocket PC 2002. Do staršej verzie vývojového 
prostredia bolo možné na tento účel doinštalovať 
balík Microsoft Mobile Internet Toolkit. V princípe ide 
o aplikácie založené na technológii ASP.NET stránok. 
Pri používateľskom rozhraní webovej aplikácie pre 
mobilné zariadenie sa používajú komponenty Mobile 
Controls. Podoba, v akej sa vyrendrujú na mobilnom 
zariadení klienta závisí od jeho zobrazovacích 
možností. Napríklad komponent Calendar sa na 
displeji palmtopu alebo Pocket PC zobrazí ako 
kalendárový komponent s pomerne širokými 
možnosťami ovládania, ktorý poznáme napríklad 
z Office, no na displeji mobilného telefónu môžeme 
len zobraziť alebo zadať dátum v strohej textovej 
podobe. 

Technologická platforma .NET Compact 
Framework pre mobilné zariadenia. História 
doplnkových balíkov na vývoj aplikácie pre mobilné 
zariadenia s operačným systémom Windows CE, 
neskôr Pocket PC sa tiahne už od verzie Visual Štúdio 
5.0. Do prvej verzie Visual Štúdia .NET bolo možné 
doinštalovať už spomínaný balík MMIT, a tiež balík 
SDE (Smart Device Enviroment) na vývoj aplikácií 
určených pre platformu Pocket PC 2002. Obidva 
balíky sú do nového vývojového prostredia už 
integrované. Pri pohľade na obrázok architektúry 
.NET Compact Framework je zrejmé, že ide o 
podmnožinu (modré bloky na obrázku) platformy 
.NET Framework (fialové bloky na obrázku). Ak si na 
schéme pozrieme blok System. Data, zistíme, že 
v technologickej platforme je zapuzdrený dokonca 
aj SQL Server CE vo verzii 2.0, ktorý beží priamo na 
mobilnom zariadení. 

Architektúra platformy .NET Compact Framework 


Zvyšovanie produktivity, jednoduchá migrácia. 

Rodina programovacích jazykov, ktorú Visual Štúdio 
podporuje, sa okrem pôvodných štyroch (Visual 
Basic, Visual C#, Visual C++ a Visual J#) rozrástla 
o viac než dvadsať produktov od tretích firiem. 

A to nepočítame skriptové systémy na vývoj 
webových aplikácií ASP a ASP.NET. Možnosti migrácie 
vývojárov, ktorí používajú programovací jazyk Java 
na platformu .NET rozšíril jazyk J#. 

Riadený managed kód aj pre jazyk C+ + . V prípade 
aplikácií jednak pre PC a jednak pre mobilné 
zariadenie môžeme ešte rozlíšiť, akým spôsobom 
programový kód na danom zariadení beží. Podľa 
tohto kritéria rozlišujeme natívny kód, ktorý beží 
priamo na procesore mobilného zariadenia a riadený 
(managed) kód, ktorý je spoločný pre všetky typy 
procesorov a kompiluje sa priamo na počítači až 
v okamihu spustenia. Tento spôsob kompilácie 
nazývame aj JIT (just in time) kompilácia. 

Jednoduchá inštalácia vyvinutých produktov. Ak si 

ešte pamätáme na zákernosti vytvárania inštalačných 
súborov pre aplikácie (hlavne databázové) vyvinuté 
vo Visual Studiu 6.0, asi najviac oceníme skutočnosť, 
že keď na počítač zákazníka nainštalujeme .NET 
Framework 1.1 (inštalačný súbor má 24 MB), súbory 
tvoriace aplikáciu už stačí len jednoducho skopírovať 
do príslušného adresára. 

Verzie 

Ak sa pozrieme na tabuľku verzií a cien na konci 
článku, vidíme, že máme na výber široké spektrum 
verzií. A položme si ruku na srdce, nielen pri prvom 
pohľade na jedálny lístok, ale aj na cenník nám 
pohľad veľmi skoro skízne z ľavej strany na pravú - 
z názvov produktov na ceny. Ak sa pokúsime o hrubé 
rozdelenie, získame dve rodiny produktov. Jednu, 
prevažne do profesionálnej sféry, ktorá obsahuje 
verzie schopné poskytnúť široké možnosti vývoja 
aplikácií typu klient server a databázových aplikácií 
pre podnikovú sféru. 

► Visual Štúdio .NET Enterprise Architect 2003 

► Visual Štúdio .NET Enterprise Developer 2003 

► Visual Štúdio .NET Professional 2003 

No netreba zabudnúť na to, že každý raz začínal. 
Teraz nemáme na mysli študentov, pre tých sú 
pripravené špeciálne ponuky v rámci univerzít, ale aj 
v komerčnej sfére sa raz začína. Ak má niekto super 
nápad, nemusí pre jeho realizáciu hneď investovať 
rádovo tisíce dolárov do vývojového prostredia, 
na tieto účely sú určené verzie jednotlivých 
programovacích jazykov. 

► Visual Basic .NET Standard 2003 

► Visual C++ .NET Standard 2003 

► Visual C# .NET Standard 2003 

► Visual J# Standard 2003 

Je potrebné upozorniť, že mnohé 
pokročilejšie funkcie v týchto verziách 
nie sú implementované a napríklad na 
vývoj databázových aplikácií môžeme 
rovno zabudnúť. Ak sa dostaví 
komerčný úspech s jednoduchou 
aplikáciou, a tú potom treba 
implementovať do zložitejších 
informačných infraštruktúr, potom už 
bude treba zainvestovať do niektorej 
z verzií vývojového prostredia 
z predchádzajúceho odseku. 

Visual Štúdio .NET Enterprise 
Architect 2003 je určené pre vývoj, 
návrh, testovanie a šírenie 
distribuovaných aplikácií. Vývoj 
takýchto aplikácií už nezvládne 
jednotlivec, a preto je dôležitá podpora 
tímovej práce vývojárov. Produktivitu 
zvyšuje aj možnosť vizuálneho návrhu 
aplikácií pomocou nástroja Visio 
a Microsoft Biz Talk orchestration 
designer. Vizuálne nástroje sú dôležité 
hlavne pri konceptuálnom, logickom 
a fyzickom návrhu a pri modelovaní 
databázových aplikácií. 

Visual Štúdio .NET Enterprise 
Developer 2003 je určené pre vývoj 
intranetových podnikových aplikácií 
a tiež pre tvorbu náročných webových 
projektov. V týcho oblastiach do 
popredia čoraz viac vystupujú webové 
služby. Visual Štúdio nám, samozrejme, 
umožní ich rýchly a efektívny vývoj, 
testovanie a nasadenie. 

Visual Štúdio .NET Professional 
2003 slúži pre návrh stredne zložitých 


projektov, pri ktorých oceníme 
možnosti vizuálneho návrhu 
aplikačného rozhrania windowsovských 
aj webových formulárov. Toto je 
zároveň posledná verzia, keď sú 
k dispozícii všetky Microsoftom 
dodávané programovacie jazyky, teda 
Visual Basic .NET, Visual C -M- .NET, 
Visual C# .NET, a Visual J# .NET. 

Všetky spomínané programovacie 
jazyky sú vo verzii štandard k dispozícii 
aj samostatne. No tu si netreba robiť 
ilúzie, že za relatívne lacný peniaz 
získame programovací jazyk, s ktorým 
mienime pracovať a budeme vyvíjať 
zložitejšie projekty. Tieto verzie sú 
silne obmedzené a ak to povieme 
laicky, hodia sa na vývoj izolovaných 
jednoduchých aplikácií typu rôznych 
výpočtov, jednoduchých 
interaktívnych aplikácií a podobne. 
Funkcionalita typu klient - server je 
veľmi obmedzená. Najlepší prehľad 
o možnostiach jednotlivých verzií si 
urobíme z tabuľky 1 vpravo. 

Predstavenie produktu 

Zrejme prvý dialóg, s ktorým prídeme 
pri zoznamovaní sa s novým vývojovým 
prostredím do kontaktu, bude dialóg 
Sprievodcu vytvorením aplikácie 
(Application Wizard). Zoznam záložiek 
v ľavej časti dialógu je variabilný, 
podľa toho, aké prídavné moduly alebo 
balíky máme nainštalované. Záložky 
jednotlivých .NET programovacích 
jazykov obsahujú viac-menej rovnaké 
typy projektov. Samozrejme, je možné 
vyvíjať klasickú Windows aplikáciu, 



Tabulka 1 - prehľad podporovaných vlastností jednotlivých verzií 



PC Space 8/2003 19 






Software 



Základné rozloženie obrazovky vývojového prostredia 


prípadne aplikáciu typu SDA (Smart Device 
Application), ktorá pobeží na platforme Pocket PC. 
Ponuka typov projektov pokračuje ASP.NET 
aplikáciami, taktiež klasickými alebo typu MWA 
(Mobile web Application) pre mobilné zariadenia. 
Veľmi dobre je vyriešený vývoj projektov typu 
webových služieb, Windows služieb, class library 
a podobne. Počas vytvárania projektu v závislosti 
od jeho typu absolvujeme spravidla niekoľko ďalších 
dialógov pre nastavenie jeho parametrov. 

Po ukončení procesu vytvorenia nového projektu sa 
môžeme zoznámiť so základným rozložením 
obrazovky Visual Štúdia .NET 2003, ktoré je tiež 
značne variabilné v závislosti od typu projektu. 
Napríklad v režime vývoja projektu typu C# Windows 
Application. V ľavej časti máme k dispozícii Toolbox 
s ponukou komponentov, v strednej časti je 
pracovné okno, v ktorom môžeme mať zobrazený 
buď zdrojový kód, alebo návrhové zobrazenie 
a v pravej časti vidíme dve okná: Solution Explorer 
a Properties. 

Pri vývoji Windows aplikácie v strednej časti 
vývojového prostredia najčastejšie prepíname medzi 
návrhovým zobrazením formulára a aplikačným 
kódom. Pri vývoji webovej aplikácie nastavujeme 
režim zobrazenia v strednej časti pracovnej plochy 
pomocou záložiek Design a HTML v jeho spodnej 
časti. Variabilita možností integrovaného 
vývojového prostredia nekončí vizuálnym návrhom 
aplikačných formulárov a písaním kódu. Máme 
napríklad široké možnosti pre prácu s databázami 



Možnosti práce s údajmi v databázach 


vrátane ich vytvárania a editovania údajov 
v databázových tabuľkách a podobne. 

Dosiaľ predstaveným možnostiam zodpovedajú, 
samozrejme, i požiadavky na hardvér, v neposlednom 
rade nie sú práve najskromnejšie aj tie, ktoré sa 
týkajú operačného systému. 

Hardvér: minimálne PC s procesorom Pentium II 
450 MHz, doporučený procesor Pentium II 600 MHz 
(samozrejme, ide len o triedu procesorov; môžeme 
použiť aj procesory AMD a iné zodpovedajúcej 
výkonovej triedy). 

Pamäť: minimálne 96 MB pre Windows 2000 
Professional a XP Home Edition; 192 MB pre 
Windows 2000 Server, 160 MB pre Windows XP 
Professional alebo pre Windows Server 2003. 

Hard Disk: 900 MB kapacity na systémovom disku, 
3.3 GB na inštalačnom disku a ak chceme 
nainštalovať aj nápovedu MSDN Library (dôrazne 
odporúčame), potrebujeme navyšel.96 GB diskovej 
kapacity. 

Operačné systémy, na ktorých beží vývojové 
prostredie: Windows 2000 Professional/Server, 
Windows XP Professional/Home Edition., Windows 
Server 2003 alebo novšie verzie uvedených 
operačných systémov. 

Operačné systémy, na ktorých pobežia vytvorené 
aplikácie: Windows 98, Windows NT®4.0 (SP6), 


CENY JEDNOTLIVÝCH VERZIÍ 

VS .NET Enterprise Architect 2003 Standard 

$ 2499 

Upgrade 

$ 1799 

VS .NET Enterprise Developer 2003 Standard 

$ 1799 

Upgrade 

$ 1079 

VS .NET Professional 2003 Standard 

$ 1079 

Upgrade 

$ 549 

Visual Basic .NET Standard 2003 Standard 

$ 109 

Visual C++ .NET Standard 2003 Standard 

$ 109 

Visual C# .NET Standard 2003 Standard 

$ 109 

Visual J# Standard 2003 Standard 

$ 109 


Tabulka 2 


Windows Me, Windows 2000 (SP2), Windows XP 
Professional/Home Edition, Microsoft Windows Server 
2003, Pocket PC 2002... 

V oblasti cien je v poslednom čase pomerne 
nevyspytateľnou záležitosťou kurz dolára, a aby sme 
s kurzovými rozdielmi nedopadli ako minister financií, 
uvádzame ceny jednotlivých verzií priamo v USD 
(tabulka 2). 

Zaujímavá je aj cenová politika v oblasti upgrade. 
Upgrade sa totiž týka nielen starších vývojárskych 
nástrojov od Microsoftu, ale aj nástrojov IBM 
VisualAge, IBM WebSphere Štúdio, BEA WebLogic 
Workshop, Oracle Developer Suite, Oracle JDeveloper, 
Borland C+ + Builder, Borland Enterprise Štúdio, 
Borland JBuilder, Borland Delphi, Borland Kylix, 
WebGain Štúdio, WebGain VisualCafé, TogetherSoft 
Together ControlCenter, Sun ONE Štúdio, 

Macromedia Štúdio, Macromedia Dreamweaver, 
Macromedia Flash, IntelliJ IDEA, Intel C++ a 
Metrowerks CodeWarrior. 

A na záver ešte jedna rada. Vývojové prostredie 
Visual Studio.NET 2003 je aj súčasťou komplexného 
balíka produktov Microsoftu pre vývojárov MSDN 
(Microsoft Developer NetWork) Subscription, keď za 
cenu o niečo nižšiu ako verzia Visual Štúdio .NET 
2003 Enterprise Developer získame počas jedného 
roku všetky produkty Microsoftu (každý mesiac 
desiatky CD) okrem hier a multimédií s licenciou pre 
jedného vývojára. 

Ľuboslav Lacko 


Toon Boom Štúdio V2 

Ste kreatívny? Potrebujete silný nástroj na 2D 
animáciu? Potrebujete niečo, čo dokáže vyrobiť 
webovú animáciu ako Macromedia Flash, lenže 
lacnejšie? Možno vám pomôže program Toon Boom 
Štúdio. Je to totiž veľmi silný 2D animačný softvér. 

Od používateľa sa vyžadujú isté základné znalosti, no 
ak ste niekedy pracovali napríklad s Macromediou, 
veľmi rýchlo si program osvojíte. S množstvom veľmi 
užitočných funkcií sa však aj zložité animovanie stáva 
doslova hračkou. Neveríte? 

Tak napríklad môžete objekty ukladať do vrstiev 
a vytvárať tak 3D scénu pri pohybe kamery! 
Upozorňujeme, že ide stále o 2D nástroj! Je to veľmi 
podobné, akoby ste vytvorili niekoľko plátien 
(obrazov), ktoré usporiadate za seba. Keď pôjdete 
s kamerou cez stred, postupne sa budú niektoré 
„bližšie postavené" zväčšovať a miznúť... Veľmi 
užitočnou funkciou je aj LIP-SYNC. Ide o akési 
automatické synchronizovanie animácie so zvukom. 
Využíva sa to napríklad pri animovaní postavičiek, 
ktoré majú rozprávať. Pri bežnej animácii sa musia 
definovať „manuálne" pohyby úst, lenže s funkciou 
Lip-Sync to urobí počítač za vás automaticky a oveľa 
presnejšie podľa zvukovej stopy. Navyše ak napríklad 



vyrábate niekoľko jazykových verzií, môžete týmto 
spôsobom veľmi rýchlo vyrobiť pre každú verziu 
animáciu na základe „dabingu" a nemusíte sa 
dodatočne pokúšať vyrábať dabing, ktorý by sa 
triafal do úst... Podobných „animačných" pomôcok 
tu nájdete veľa. Ako už sám názov napovedá, ide 
o program na animáciu „kreslených" postáv a 
kreslených objektov (TOON je odvodené od slovíčka 
Cartoon a BOOM je výbuch). Jednoducho však 
môžete animovať ľubovoľný objekt vrátane textu. 
Výslednú animáciu môžete previesť na video 
napríklad vo formáte QuickTime alebo na súbor SWF 


(FLASH animácia kompatibilná s Macromediou). 

K dispozícii sú obojsmerné filtre, vďaka čomu 
môžete využívať pri práci aj iné grafické nástroje! 
Balenie obsahuje veľmi podrobný asi 500-stránkový 
anglický manuál, ktorý vás podrobne prevedie 
programom. Inštalačné programy sú na jedinom CD. 
Potešiteľné sú iste aj minimálne hardvérové nároky, 
ktoré sú v tomto prípade PII-233 MHz a 128 MB 
RAM. Ako OS sa odporúča Windows 2000, no 
program spoľahlivo pracuje aj na Windows 98 
a vyšších. Ako odporúčané príslušenstvo výrobca 
udáva v tomto prípade tablet spoločnosti Wacom. 
Niečo na tom určite bude, pretože práve toto je 
aplikácia, kde sa dá s tabletom ušetriť veľa času 
a výrazne si môžete uľahčiť prácu... 

Toon Boom Štúdio je zaujímavým nástrojom pre 2D 
animáciu s množstvom užitočných funkcií. Má veľmi 
dobré ovládanie a ponúka export aj do formátov 
QuickTime a SWF. Macromedia to nie je, a aj preto je 
to lacnejšie. . . 

Juraj Redeky 


Zapožičal: 

Syntex Bratislava, s. r. o. 

02/45 52 54 71, www.syntex.sk 
Cena bez DPH: 16 990 Sk 

Adobe Acrobat 6.0 Professional 



Adolx' Acrobat 6.0 Proíessional ^ 

Bezproblémová distribúcia elektronic- 
kých dokumentov je v súčasnosti veľmi 
dôležitá a potrebná. Navyše objem 
takto distribuovaných dokumentov 
stúpa veľmi rýchlym tempom 
a v budúcnosti určite takmer nahradí 
klasické papierové dokumenty (teda 
aspoň ja osobne v to dúfam). Nie je 
teda potrebné pripomínať, aká dôležitá 
je tu kompatibilita. Ako nádejná 
možnosť sa začal používať aj HTML 
formát, ktorý má však na tieto účely 
mnohé obmedzenia a problémová je 
aj jeho nekompaktnosť. K dispozícii 
je však už dávno aj skutočný štandard, 
ktorý vytvorila už v roku 1993 
kalifornská spoločnosť Adobe Systems. 
Vtedy však ešte netušila, že dnes, 
po desiatich rokoch a mnohých 
zlepšeniach, sa Adobe Acrobat 
a jeho formát PDF stane tým, čím je, 
skutočným svetovým štandardom 
pre publikovanie akýchkoľvek 
dokumentov. Dnes je k dispozícii jeho 
verzia s číslom 6, ktorá prináša ďalšie 
nové možnosti a zlepšuje už aj tak 
vynikajúce vlastnosti. 

Adobe Acrobat 6.0 umožňuje vytvárať, 
distribuovať a prehliadať dokumenty 
na rôznych platformách, pričom 
si tieto dokumenty zachovávajú 
pôvodnú grafickú kvalitu a vzhľad. 

K jeho dálším možnostiam patria 
vlastnosti hypertextových systémov, 
možnosti revízií, poznámok do už 
vytvorených dokumentov, 
elektronické podpisovanie, vysoký 
stupeň zabezpečenia a mnoho ďalších 
zaujímavých vlastností. Obsahuje 
nástroje pre konverziu dokumentov 
vytvorených v najrôznejších 
programoch do formátu PDF a ich 
publikovanie nielen lokálne, ale aj na 
internete, intranete a CD-ROM. 

Acrobat je takmer úplne nezávislý od 
platformy a distribučnom médiu. 
Dokumenty PDF môžete prehliadať 
prostredníctvom voľne šŕriteľného 
prehliadača Adobe Acrobat Reader, 
ktorý ponúka všetky potrebné 
funkcie na prehliadanie a tlač týchto 
dokumentov. 

PDF 

Dokumenty vo formáte PDF môžete 
dnes vytvárať už aj prostredníctvom 
mnohých aplikácií, teda nielen 
firemným Adobe Acrobatom. Vďaka 
akceptovaniu tohto formátu veľkými 
výrobcami softvéru nájdete exporty 
do tohto formátu v aplikáciách 
Microsoftu, Corelu a ďalších. Je však 
samozrejmé, že Adobe Acrobat ponúka 
oproti iným oveľa viac. Obsahuje 
nielen nástroje pre vytvorenie PDF 
dokumentu, ale aj pre jeho úpravu, 
zdieľanie a podobne. Jeho súčasťou je 
už tradične virtuálny tlačový ovládač, 
prostredníctvom ktorého môžete veľmi 
jednoducho a rýchlo vytvoriť PDF 
dokument z akejkoľvek aplikácie 
umožňujúcej tlač. Veľkou výhodou 
Acrobatu je práca s fontami. 

Do dokumentu totiž pridáva iba 
použité fonty, a to dokonca len tie 
znaky, ktoré boli skutočne použité. 
Problém nevznikne ani vtedy, pokiaľ 


Distribúcia: 

K dispozícii sú hneď 3 varianty, 
ktoré sa odlišujú funkčnosťou, 
a tiež cenou. Dostupné sú pre 
platformy Windows a Macintosh. 

Acrobat 6.0 Elements - je najjed- 
noduchší a umožňuje vytvárať 
kancelárske PDF dokumenty 
a zdieľať ich v podnikových sieťach. 
Bude dostupný len ako multilicen- 
cia, a to v objeme až 1000 licencií 
a vyššie. 

Acrobat 6.0 Standard - obsahuje 
pokročilejšie nástroje, ako je 
pripojovanie komentárov, niektoré 
editačné či anotačné možnosti, 
digitálne podpisovanie a podobne. 
Acrobat 6.0 Professional - má 
všetky funkcie a nástroje, širokú 
paletu pre-pressových nástrojov, 
podporu štandardu PDF/X 
a separácií, nástroje pre elektronic- 
ké formuláre, nástroje pre technic- 
kú grafiku a mnoho dálšieho. 

My sme mali k dispozícii pre 
recenziu verziu Professional na 
platforme Windows. 

Systémové požiadavky: 

Windows Workstation 4.0 
(SP 6)/2000 Professional (SP 2)/ 

XP Professional, Home Edition/XP 
Tablet PC Edition - PC s procesorom 
Intel Pentium alebo kompatibilným, 
64 MB RAM (odporúča sa 128 MB), 
245 MB na HDD, rozlíšenie 
1024 x 768, CD-ROM, Internet 
Explorer 5.01 alebo novší. 

Macintosh Mac OS X v.1 0.2.2 
a novší - CPU PowerPC, 64 M B RAM 
(odporúča sa 128 MB), 405 MB 
dostupného miesta na disku, 
rozlíšenie 1024 x 768 a jednotka 
CD-ROM. 


do vytváraného dokumentu nechcete 
alebo nemôžete vložiť použité fonty. 
Adobe Type Manager pomôže 
z výberom najpodobnejších fontov. 
Používať je možné fonty typu 
AdobeType a TrueType. S novou verziou 
Acrobatu prichádza aj nová verzia 
formátu PDF, ktorá má označenie 1.5. 
Prináša zlepšenia hlavne v oblasti 
kompresie, multimédií, zabezpečenia, 
elektronického podpisovania 
a anotácií. Novým obrazovým 
formátom je tu JPEG2000 (ponúka 
možnosti lokálnej kompresie rôznej 
úrovne). Vdáka novému formátu 
môžete tiež pracovať s vrstvami 
(vhodné pri tvorbe PDF z CAD 
dokumentácie). Rozšírila sa tiež 
podpora multimédií, takže do PDF 
dokumentu môžete vložiť Flash 
animácie, MP3 hudbu, video a pod. 
Dokumenty PDF je možné prehliadať 
prostredníctvom prehliadača Adobe 
Reader (predtým Adobe Acrobat 
Reader) ktorý ponúka všetky potrebné 
funkcie pre prehliadanie a tlač týchto 
dokumentov. Jeho rozšírením oproti 
predchádzajúcim verziám je integrácia 
prehliadača elektronických publikácií 
eBook Reader, ktorý Adobe predtým 
distribuovala ako samostatný 
produkt. Už od verzie 5.1 poskytuje 
Reader tiež možnosti rozšíreného 
spracovania PDF dokumentov 
(anotácie, elektronické podpisovanie), 
ktoré boli vytvorené s pomocou 
serverovej technológie Reader 
Extensions. Tento prehliadač je 
v súčasnosti k dispozícii na všetkých 
najpoužívanejších platformách ako 
Windows, Macintosh, Linux, ale aj 
DOS (len staršie verzie) a Pocket PC. 

A vo všetkých prehliadačoch bude 
dokument zobrazený úplne rovnako. 

Používateľské prostredie 

Acrobat ponúka prehľadné a intuitívne 
prostredie. Ovládanie by mal zvládnuť 
určite každý. Oproti predchádzajúcej 
verzii bolo pomerne dosť 
prepracované, aj keď základné 
ovládacie prvky nájdete takmer na 
tom istom mieste. Zlepšená bola 
nápoveda, čo poteší menej skúsených 
používateľov. Tá sprevádza používateľa 
pri práci s programom a ponúka mu 


užitočné informácie. Acrobat je dosť 
úzko zviazaný z internetom, a teda aj 
internetovými prehliadačmi - Internet 
Explorerom alebo Netscape 
Navigátorom. Acrobat 6 je skrátka 
v novšom, modernejšom šate. 

V niektorých prípadoch však nemusíte 
prostredie programu ani využívať 
(ak vytvárate PDF cez tlačový ovládač 
z iných aplikácií), no bolo by to určite 
škoda, pretože tu nájdete množstvo 
veľmi zaujímavých možností na prácu 
s elektronickými dokumentmi. 

Vytvárame 

elektronické dokumenty 

Acrobat ako taký neponúka žiadne 
možnosti na vytvorenie dokumentu 
klasickým spôsobom ako napríklad 
vo Worde (teda napísať text, vložiť 
obrázky a podobne). Jeho princíp 
je vo využívaní a konverzii dokumentov 
vytvorených v iných aplikáciách. To je 
z pohľadu používateľa výhodné, 
pretože na vytváranie PDF súborov 
nemusí vôbec opustiť svoje obľúbené 
aplikácie. Spôsobov vytvorenia PDF 
súborov je viacero, aj keď v skutočnosti 
ide o to isté - prostredníctvom 
virtuálneho tlačového ovládača, z 
prostredia Acrobatu, „jednotlačidlovo" 
z prostredia priamo podporovaných 
aplikácií. 

Veľmi jednoduché a rýchle je príslušný 
dokument vytlačiť z ľubovoľného 
programu cez virtuálny tlačový ovládač 
Acrobatu - Acrobat Distiller. Adobe sa 
tu priblížila bežným používateľom, 
pretože pri bežnom vytváraní PDF 
dokumentov takýmto spôsobom sa už 
nestretnete s množstvom nastavení, 
ako to bolo v predchádzajúcej verzii 
(samozrejme, nastavenia zostali, 
a „profíci" ich môžu využívať). 

K dispozícii je podpora tvorby 
dokumentov v niektorej z verzií PDF/X 
(X-la nebo X-3), pre obrázky môžete 
použiť JPEG2000 kompresiu, do 
vytváraných dokumentov môžete 
vkladať Job Tickety vo formáte JDF aj 
PJTF. Pre Distiller si môžete vytvoriť 
viaceré konfigurácie na vytváranie 
rôznych typov PDF. 

Kedže nastavovanie rôznych 
parametrov môže byť pomerne 
zdĺhavé, integrovala Adobe aj nástroje 
pre rýchle vytvorenie PDF z rôznych 
aplikácií (pribudnú vám nové prvky v 
menu a nástrojovej lište). Samozrejme, 
v prvom rade sú to aplikácie MS Office 
(Word, Excel, PowerPoint), ale tiež 
Internet Explorer, Microsoft Project, 
Visio a AutoCAD. Pri konverzii sú, 
samozrejme, automaticky použité 
pripravené nastavenia pre vlastnosti 
jednotlivých aplikácií a zachovajú sa 
tiež špecifické vlastnosti a nastavenia 
dokumentov (napríklad komentáre, 
odkazy, záložky, obsahy, registre, 
vrstvy v CAD súboroch a podobne). 
Dokumenty môžete po prevode do PDF 
priamo vložiť do nového mailu alebo 
odoslať na revíziu. Vytvárať môžete 
PDF zo stránky zobrazenej v Internet 
Exploreri, alebo ho pridať už 
k existujúcemu PDF. Ďalšou možnosťou 

na vytvorenie PDF je priamo program 
Acrobat, v ktorom vyberiete dokument 
na disku pre konverziu. Takáto 
konverzia prebieha, samozrejme, tiež 
prostredníctvom Distilleru. Pre takúto 
konverziu sú podporované formáty 
Adobe PDF, AutoCAD, Microsoft Office, 
Microsoft Project, Microsoft Visio, 
PostScript/EPS, BMP, GIF, JPEG, 
JPEG2000, PCX, PNG a TI F F. 

Určite zaujímavá je funkcia, ktorá 
ponúka možnosť konvertovať web 
stránky alebo dokonca celé web sídla 
do jediného PDF súboru priamo 
z internetu. Stačí zadať URL adresu 
požadovanej stránky a všetko ostatné 
spraví Acrobat. Pripojí sa na internet, 
stiahne všetko potrebné a vytvorí 
príslušný PDF. K dispozícii je niekoľko 
nastavení, ktorými môžete ovplyvniť 
sťahovanie stránok, ako napríklad 
počet úrovní web sídla, automatické 
vytvorenie záložiek podľa HTML kódu 
a podobne. Problémom sú niektoré 
obrázky alebo text zobrazovaný 
prostredníctvom skriptov, kde Distiller 
nedokáže správne konvertovať 
výsledok skriptu. Potešiteľné je, že sú 
podporované aj Flash objekty vložené 
na stránkach. S prípadnými 
problémami sa môžete stretnúť aj pri 
zložitom formátovaní HTML kódu, pri 
zložitých alebo vnorených tabuľkách, 
voľných rámcoch alebo nekorektnom 
HTML kóde. Využitie konverzie 
web stránok je veľmi široké. Návrhári 
web stránok môžu takto svojim 
klientom veľmi jednoducho zasielať 
pracovné verzie stránok, správcovia 
web serverov môžu archivovať staré 
verzie stránok, môžete si stiahnuť 
obsah stránky do jedného súboru 
a ďalej ho distribuovať. 

Acrobat obsahuje podporu skeneru 
a jednoduchým skenovaním 
prevediete papierové dokumentu na 
elektronické. Popri týchto možnostiach 
môžete konvertovať na PDF aj obsah 
systémovej schránky. Výhodou je, že 
môžete do jedného PDF zlúčiť 
informácie z viacerých zdrojov, 
napríklad k textovému dokumentu 
pridať web stránku, naskenovať 
dokument a ešte priložiť obrázok, 
poprípade výkres z AutoCADu. 

Už predchádzajúca verzia Acrobatu 
obsahovala možnosť exportu PDF 
dokumentov do iných formátov, vďaka 
čomu ste mali možnosť extrahovať 
v nich uložené informácie. Acrobat 
teraz dokáže exportovať celý PDF 
dokument do formátu MS Word alebo 
rozšíreného formátu RTF, čím dáva 
väčšiu možnosť pre spoluprácu s inými 
programami. Nechýba ani export do 
PostScript (PS, EPS), HTML alebo XML. 
Okrem toho môžete z PDF dokumentu 
extrahovať obrázky a ukladať ich do 
grafických formátov. 

Úprava, anotácie 
a skupinová spolupráca 

Dokument v Acrobate je možné 
dodatočne upravovať: presúvať, 
kopírovať alebo odstraňovať stránky, 
vkladať stránky z iných dokumentov, 


alebo kombinovať stránky z rôznych 
dokumentov a vytvoriť tak nový 
dokument. Editovať môžete dokonca 
aj text, napríklad opraviť chyby alebo 
preklepy. Úprava textu má však 
nevýhody. Nemôžete napríklad použiť 
font a znaky, ktoré neboli v dokumente 
použité. Oproti predchádzajúcej verzii 
bola priama editácia textu zlepšená 
(môžete editovať v rámci celej stránky, 
nielen v jednom riadku). 

Určite častejšie však budú využívané 
anotačné možnosti. Do dokumentu 
na zvolené miesto môžete vkladať 
poznámky, pribudli nové nástroje pre 
korektúru (vloženie, odstránenie, 
nahradenie textu). K dispozícii je aj 
niekoľko grafických nástrojov pre 
zvýraznenie textu, kreslenie od ruky, 
nakreslenie čiary, štvorca alebo kruhu. 
Efektné sú grafické pečiatky s rôznymi 
nápismi, ktoré teraz môžu byť aj 
dynamické, napríklad pre vkladanie 
aktuálneho dátumu a času. Výborná je 


Prostredie Adobe Acrobat 6.0 Professional 

tiež možnosť vloženia zvukového 
komentára (hlavne keď sa vám nechce 
písať), ktorý sa nahráva priamo 
v Acrobate pri vkladaní. Využitie 
nájde aj vloženie odkazu na ľubovoľný 
externý súbor. Celé prostredie 
a možnosti pre anotácie sú teraz 
prehľadnejšie a ľahšie ovládateľnejšie. 
Mnohé zlepšenia Acrobatu 6.0 sú 
v oblasti skupinovej spolupráce. Práca 
v skupine je umožnená integráciou 
do internetového prehliadača Internet 
Explorer, kde môžu používatelia 
vkladať komentáre do dokumentov 
PDF priamo z okna svojho web 
prehliadača. Pridávať svoj komentár 
môže súčasne do jedného dokumentu 
viac používateľov, a to prostredníctvom 
WebDAV, ODBC, Microsoft Office 
Server Extensions alebo štandardného 
sieťového nastavenia. S týmito 
komentármi môžete v prostredí web 
prehliadača ihneď pracovať, zatriediť 
ich podľa autora, času pridania, 


stránky, ku ktorej sa vzťahuje. 

Teraz je možné na tieto účely použiť 
aj e-mail. Vybraným používateľom je 
automaticky odoslaný súbor na 
pripomienkovanie, kde potom 
manažérska funkcia sleduje aktivity 
jednotlivých používateľov, porovnáva 
verzie pripomienok a podobne. 

Určite užitočnou je tiež funkcia pre 
automatické vloženie vytvorených 
komentárov do dokumentu programu 
MS Word. 

Formuláre 

Pomocou Acrobatu môžete vytvárať aj 
formuláre. Tvar a rozloženie formulára 
môžete navrhnúť v ľubovoľnej aplikácii, 
prípadne naskenovať papierový 
originál. V Acrobate potom doplníte 
potrebné vstupné políčka na príslušné 
miesto a nadefinovať akcie. Použiť 
môžete textové pole, prepínače, 
zaškrtávacie políčka, zoznam, tlačidlo 
a podobne. Prvkom formulára je 
možné priradiť rôzne funkcie. 


Formuláre dokážu pracovať s JavaScript 
alebo CGI skriptmi, čím nimi môžete 
nahradiť HTML formuláre na webe, 
alebo sa môžu správať ako rozhranie 
databázových systémov (podporované 
je HTTP, XML, ODBC, a tiež integrácia 
z web prehliadačmi). 

Preflight a separácie 

Acrobat teraz prináša značné zlepšenia 
aj pre používateľov v publikačnom 
priemysle, a to vďaka nástrojom pre 
rozšírený preflight (proces kontroly 
a korekcie dokumentu voči zadaným 
kritériám) a pre prehliadanie, ktoré 
umožňujú profesionálom jednoducho 
preverovať dokumenty PDF a zaistiť tak 
korektný výstup vrátane kompatibility 
so štandardom PDF/X a Postskriptu. 
Používateľ môže vložiť do PDF súboru 
informácie o Preflight (kontrole), 
a tým poskytnúť metódu komunikácie 
o kritických dokumentoch medzi 
zadávateľom a tlačiarňou. Tieto 



kontroly sú riadené profilmi, ktorých 
niekoľko je súčasťou programu, 
poprípade si môžete vytvoriť vlastné. 
Priebeh je možné zaznamenať do 
textového, XML či PDF súboru. 

Acrobat 6.0 Professional obsahuje tiež 
nové nástroje pre náhľad farebnej 
separácie alebo priehľadnosti, ktoré 
používateľom predchádzajúcich verzií 
značne chýbali a museli ich nahrádzať 
nástrojmi tretích strán. Podpora 
separácií je pri výstupe aj pri 
prehliadaní dokumentu. Výstup 
separácií je možný na postscriptových 
zariadeniach, podporované je aj 
spracovanie priamych farieb. V prípade 
potreby môžete jeden alebo viac 
výťažkov pri výstupe deaktivovať. 

O výsledku separácie sa môžete 
presvedčiť ešte pred jej vykonaním 
vďaka náhľadu na obrazovke, ktorý 
má obdobné možnosti ako tlačový 
výstup. 

Zabezpečenie dokumentov 

Zabezpečenie dokumentov Acrobatu 
využíva najnovšie technológie 
a služby: autenticitu svojho pôvodu, 
zabezpečenie obsahu a dôvernosť pri 
komunikácii. Používatelia môžu 
autorizovať dokumenty PDF pridaním 
elektronického podpisu (a to aj priamo 
vo web prehliadači). Zabezpečenie je 
realizované prostredníctvom 
zaheslovania dokumentu 
a 128-bitového šifrovania. Možné je 
tiež na základe hesla určiť, či je 
dokument možné otvoriť, upravovať, 
tlačiť, vkladať poznámky, kopírovať 
z neho text a obrázky. Zabudovaný je 
systém Adobe Self-Sign, založený na 
architektúre PPK (Public/Private Key - 
asymetrické šifrovanie). Self-Sign 
kombinuje certifikát súkromného kľúča 
a certifikát verejného kľúča slúžiaceho 
k overovaniu. Self-Sign Signatúre 
umožňuje vytvárať vlastné digitálne 
podpisy, ktoré môžete pripojiť k PDF 
súboru a zvoliť pritom dôvod 
podpisovania dokumentu, čo môže byť 
napríklad revízia dokumentu, jeho 
schválenie a podobne. 

Záver 

Adobe Acrobat 6.0 Professional je 
skutočne vynikajúce riešenie pre 
elektronické publikovanie, zdieľanie 
dokumentov, ich pripomienkovanie 
v skupinách a podobne. Lepšie riešenie 
určite nenájdete. Novou verziou sa 
tento produkt posunul o veľký krok 
vpred. Už to nie je len nástroj pre 
kancelárie, ale preniká aj do oblastí 
pre-pressu. Ponúka tiež zaujímavé 
funkcie pre oblasti technického 
kreslenia (hlavne na distribúciu 
a pripomienkovanie technických 
výkresov) a multimédií. 

Štefan Stieranka 


Výrobca: 

Adobe Systems Incorporated 
www.adobe.com 

Cena bez DPH: 

Acrobat 6.0 Standard - 1 1 320 Sk 
Acrobat 6.0 Professional - 17 144 Sk 

SHAREWARE: zaujímavé hry 


Leto máme v plnom prúde, a preto sme sa rozhodli 
v našej sharewarovej rubrike pozrieť na niekoľko 
zábavných cédečiek z dielne českej firmy Špidla Data 
Processing. Nájdete na nich prevažne Shareware 
alebo freeware verzie najrôznejších hier (nájdu sa 
však aj demoverzie), od jednoduchých až po 
náročnejšie. Výhodou týchto CD je, že ponúkajú veľký 
objem preverených aplikácií, ku ktorým nájdete aj 
stručný opis, požiadavky na systém, a tiež obrázky 
z prostredia hier/programov. To všetko je „zabalené" 
v príjemnom ovládacom programe. Poďme sa však 
pozrieť na obsah niektorých CD a niektoré hry, ktoré 
tam nájdete. 

LOGICKÉ HRY PRO CHYTRÉ HLAVIČKY 

Baví vás lúštenie kvízov, hádaniek a hlavolamov? 
Chcete deťom ponúknuť hry bez násilia, na 
precvičenie ich bystrosti a dôvtipu? Potom sa skúste 
pozrieť na obsah tohto CD-ROM, ktorý obsahuje 
viac ako 250 logických hier, medzi ktorými 
nechýbajú kvízy, hádanky, hlavolamy, logické hry 
a mnoho ďalších, aj úplne netradičných logických 
hier a hádaniek. 

Box Man v3.01 - je 2D logická a strategická hra pre 
Windows. Hra je vybavená farebnými scenériami, 
zábavnou hudbou a viac ako 200 úrovňami s rôznou 
obťažnosťou. V hre ovládate akéhosi skladníka, 
ktorého úlohou je posúvať debny takým spôsobom, 
aby sa dostal na požadované miesta. Môžete pritom 
využiť i možnosť vrátiť späť zlý ťah. Box Man sa 
ľahko ovláda, ale riešenie niektorých rébusov môže 
byť skutočne značne obťažné. Mnoho z nich sa 
najprv zdá neriešiteľných, ale žiadna úloha nie je 
nemožná. Pre každú úroveň si môžete ukladať 
a nahrávať riešenia. Keď prídete na úroveň, ktorú sa 
vám nepodarí vyriešiť, môžete si riešenie stiahnuť 
z internetu. Môžete si dokonca vytvoriť svoje vlastné 
úrovne. V obsiahnutej Shareware verzii chýbajú 
niektoré grafické súbory a nemôžete si zahrať 
niektoré z úrovní. 

Midnight Tiles vi .4.3 - veľmi dobrá verzia klasickej 
hry Mah-Jongg pre Windows. Má atraktívne 
prostredie s peknou grafikou a peknými sadami 
dlaždíc. Dlaždice sú znázorňované v 3D a sú pekne 
vykreslené. Vašou úlohou je postupne odstraňovať 
dlaždice rozmiestnené po hracej ploche, a to 
v zodpovedajúcich dvojiciach, kým plocha nebude 
prázdna. 9 rôznych rozložení dlaždíc, 4 sady 
grafických podôb dlaždíc. V prípade, ak nebudete 
vedieť ďalší ťah, k dispozícii je aj pomocné tlačidlo. 

Ak ste urobili chybný ťah, môžete sa vrátiť späť. 

Hru dopĺňajú tiež rôzne zvuky. 

HRÁČÚV RÁJ: ČESKÉ HRY 

Dvojcédečko s viac ako 170 vybranými hrami, ktoré 
sú v češtine alebo od českých autorov. Hry sú 
rozdelené do kategórií: adventúry, akčné, arkády, 
cheaty, kartové hry, logické hry, žartíky, športové hry, 
strategické a vojnové hry, textové hry. Výhodou je, že 
týmto hrám budete rozumieť. Nájdete tu hry každého 
druhu - kartové hry, športové, dobre vás pobavia 
rôzne akčné strieľačky, videostop, pexeso, tetris, 
človeče nehnevaj sa, šachy, logické hry, hlavolamy. 

Bloodie - táto hra vznikla ihneď po dokončení 
známej českej komerčnej hry Boovie. Využíva rovnaký 
engine a grafiku, ale je úplne iná. A čo je dôležité? 

Je úplne zadarmo, je akčná, dá sa hrať aj v priebehu 
pracovného času a nepotrebujete k tomu nič viac ako 
dobre fungujúcu myš. Ovládanie hry pochopí určite 
každý. 

Kulič - celkom dobrá grafika, jednoduché ovládanie, 
množstvo krvi a hromady mŕtvol, možnosť množstva 
nastavení. To všetko ponúka táto 2D strieľačka. 
Vyberte si mapu, postavu, nastavíte nepriateľov 
a už ich môžete strieľať. Ovládate skvelého, silného, 
rýchleho, po zuby vyzbrojeného bojovníka a strieľate 



Box Man v3.01 



Kulič 



Sandy 



Škoda Fabia Cup 


do ostatných. Hra prebieha klasickým štýlom 
deadmatch, takže keď vás niekto zabije, oživíte sa 
a môžete strieľať ďalej. Pripravený je široký rad 
rôznych zbraní, kde má každá iný zvuk streľby alebo 
výbuchu. 

Sandy - kto by si myslel že textové hry sú o ničom, 
toho možno presvedčí textová hra Sandy. Na CD síce 
nájdete jej trochu staršiu verziu a len hrateľnú 
demoverziu, avšak určite vás nesklame a mnohým 
ponúkne veľmi dobrú zábavu. Cieľ hry je zaujímavý, 


zbaliť a udržať si čo najväčší počet dievčat (teda 
priateliek). V tejto verzii môžete loviť v ôsmich 
miestnostiach medzi veľkým množstvom dievčat. 
Každá z nich má fotku tváre, novinkou sú intímne 
fotky dievčat, ktoré sa však sprístupnia až v priebehu 
hry podľa vzťahu medzi vami a dievčaťom. 

V zozname priateliek sa môžete dievčaťu aj venovať. 
Napríklad jej zavolať alebo sa za ňou zastaviť. 
Poprípade sa s ňou môžete pokojne aj rozísť, ak je 
príliš žiarlivá a bráni vám v ďalšej hre :). V menu 
práca sa môžete nechať zamestnať aj na plný 
pracovný pomer, ale nevýhodou je byť v práci vždy 
včas a vyspatý. Z práce prídete uťahaný, a tak na 
balenie vám zostanú len soboty a nedele. Privyrobiť 
si môžete napríklad aj brigádou, ale niekedy sa nedá 
zohnať a peniaze pre brigádnikov nie sú nič moc. 

V menu odpočinok si môžete dať kávu, ktorá vás 
povzbudí v prípade, že máte niečo rozpracované 

a chcete to dokončiť. K dispozícii je, samozrejme, aj 
spánok. Prostredníctvom informácií sa môžete 
dozvedieť užitočné informácie o vašich priateľkách, 
ale aj o sebe. 

Škoda Fabia Cup - zaujímavá propagačná hra firmy 
Škoda Auto. Môžete si „sadnúť" za volant Fabie 
a pretekať s ňou na pretekárskej dráhe. Hra má 
príjemnú grafiku a celkom dobrú hrateľnosť. 

A navyše je zadarmo. 

Zeme 99 - ide o strategicko-logickú hru s dobrou 
hrateľnosťou, v ktorej staviate vaše vlastné mesto. 
Môžete si zahrať buď samostatnú hru, v ktorej si 
vaše mestečko ľubovoľne staviate, prípadne si vybrať 
niektorú z misií. V nej potom máte za úlohu plniť 
príkazy štátu. Pokúste sa teda postaviť mesto 
s fungujúcou ekonomikou a spokojnými občanmi. 

HRÁČÚV RÁJ: ARKÁDY 

Arkádové hry boli vôbec jedny z prvých, ktoré 
existovali. Už v roku 1977 sa dostali na prvé hracie 
automaty. Tí skôr narodení si určite pamätajú 
pacmana, arkanoid alebo hada. A práve na tomto 
CD nájdete nielen tieto arkádové hry, ale aj 
množstvo ďalších. Či už sú to naháňačky, strieľačky, 
bludiská, vesmírne alebo iné hry, určite sa dobre 
pobavíte a vyberiete si z ponuky 185 hier (50 z nich 
môžete dokonca spustiť priamo z CD bez potreby 
inštalácie). 

Cartman's Authoritah vi .3 - zahrajte si obľúbeného 
Erica Cartmana zo seriálu South Park. Bežíte, skáčete 
a strieľate vo všetkých ôsmich úrovniach, ktoré však 
obsahujú mnoho tajných miestností. Vo všetkých 
vás tiež čakajú nepriatelia a na konci sa stretnete 
s pánom Garrisonem. Po ceste preto zbierajte 
najrôznejšie predmety, zbrane a muníciu. Hra 
obsahuje kombináciu kreslenej grafiky a 3D sveta, 
ako aj niekoľko pekných špeciálnych efektov. 
PacMania 2D+ vl.O - táto hra robí zo starej klasickej 
hry skutočne zaujímavú a dobre hrateľnú zábavu. 
Strašidlá otestujú vaše reflexy v niekoľkých náročných 
bludiskách. Hracie pole predstavuje izometrické 
bludisko. Hráč môže postavou pacmana pohybovať 
v štyroch smeroch, kým nenarazí do steny. Cieľom je 
vyčistiť obrazovku od bodiek a vyhnúť sa pritom 
strašidlám. No ak zožerie pulzujúce energetické 
tabletky, úlohy sa obracajú a určitý čas môže 
pacman naháňať strašidlá. Keď vyčistíte obrazovku, 
postupujete do ďalšej úrovne. Zbierate tiež rôzne 
predmety, ktoré sa sem-tam objavujú a za ktoré 
získavate ďalšie body. Každá úroveň obsahuje 
bludisko iného typu, iné strašidlá a iné bonusy. 

Štefan Stieranka 


Výrobca: 

Špidla Data Processing, www.spidla.cz 
Cena: 

Logické hry pro chytré hlavičky - 399 Sk 
Hráčuv ráj: České hry - 399 Sk 
Hráčuv ráj: Arkády - 399 Sk 

Corel WordPerfect Office 11 


Trh balíkov kancelárskych aplikácií 
jednoznačne ovláda Microsoft, avšak 
k dispozícii sú aj iné produkty na 
rovnako dobrej úrovni. U nás sa však 
kvôli neexistujúcej lokalizácii používajú 
veľmi málo, avšak v západných 
krajinách sú na tom o niečo lepšie. 
Jednou z veľmi dobrých alternatív k MS 
Office je balík kancelárskych aplikácií 
od Corelu, WordPerfect Office, na 
ktorého už 1 1 . verziu sa pozrieme 
trochu detailnejšie. 

Jeden balík 

Aplikácie WordPerfect Office tvoria 
jeden ucelený balík. Ich prostredie 
je jednotné, jednoduché a triezve 
s možnosťou rozšírenej konfigurácie. 
Ovládanie je jednoduché a intuitívne. 
Veľmi šikovnou pomôckou je 
Application Bar na spodnom okraji 
okna, prostredníctvom ktorého máte 
prístup k otvoreným dokumentom 
a ďalším funkciám. Množstvo funkcií 
je spoločných pre väčšinu programov. 
Užitočnou pomôckou je PerfectExpert, 


čo je vlastne akési napovedanie, vdáka 
ktorému dostanete informácie ako 
vytvoriť dokument, formátovať, 
vytlačiť ho a podobne. Zobrazuje sa 
v aplikáciách ako informačná plocha 
na okraji okna. V aplikáciách sú tiež 
programovacie nástroje na vytváranie 
jednoduchších aplikačných programov 
a makier. Je to tradičný PerfectScript a 
Microsoft Visual Basic for Applications. 

Corel WordPerfect 

WordPerfect umožňuje vytvárať 
profesionálne vyzerajúce dokumenty, 
ako napríklad noviny, správy, brožúry 
a podobne. Ide o profesionálny 
nástroj, ktorý poskytne podobné 
možnosti ako konkurenčné programy. 

WordPerfect používa už od svojich 
začiatkov technológiu takzvaných 
„skrytých kódov". Každý textový editor 
si umiestňuje do textu skryté kódy, 
ktoré nesú informácie o formátovaní. 
WordPerfect umožňuje tieto kódy 
nielen zobraziť, ale aj vyhľadávať. Tieto 



WordPerfect 

možnosti pomôžu hlavne pri zmenách 
formátovania zložitých a rozsiahlych 
dokumentov. WordPerfect podporuje 
všetky bežné formátovania písma, 
formátovania odsekov, formátovanie 
stránok. Možné je tiež písať text 
ľubovoľne na stránke, kde kliknete 
myšou. 


WordPerfect tiež podporuje bežné 
nástroje na písanie, ako je kontrola 
pravopisu, tezaurus a kontrola 
gramatiky (aj keď nie je lokalizovaná, 
nájdete tu podporu pre slovenčinu aj 
češtinu). Kvalitné textové nástroje vám 
pomôžu pri kontrole pravopisu vo 
vašom dokumente bez nutnosti 
použitia samostatných jazykových 
modulov. Integrovaný je dokonca 
Oxfordský slovník. Celá kontrola 
pravopisu alebo vyhľadanie v slovníku 
je prehľadnejšia ako vo Worde. 
Integrovaná je aj funkcia naplnenia 
textu celého dokumentu do 
vymedzeného priestoru. Prepracované 
je tiež obtekanie grafických objektov, 
napĺňanie objektov textom, prepojenie 
textových rámcov a podobne. 

Tabuľky boli vždy jednou zo silných 
stránok programu WordPerfect. Do 
dokumentu ich môžete vložiť jediným 
klepnutím myší prostredníctvom 
výberu počtu buniek z nástrojovej 
lišty, podobne ako vo Worde. Môžete 


Citrix MetaFrame XP: riešenie pre globálnu ekonomiku 


Typickým znakom súčasnej ekonomiky je jej 
globálnosť. Rozvoj sieťových technológií a internetu 
umožňuje firmám rozvíjať ich obchodné aktivity bez 
ohľadu na geografické hranice. Tento trend môžeme 
ľahko postrehnúť, ak si pozrieme vizitky vrcholových 
manažérov niektorej globálnej firmy. Spravidla tam 
nenájdeme, že tento manažér je pre oblasť EMEA 
(Európa, Blízky východ, Afrika), iný zase pre oblasť 
APAČ (Ázia a ostrovy v Pacifiku), iný pre Ameriku. 
Politická mapa sveta sa príliš nezmenila, no hranice 
ekonomických oblastí sa posunuli z úrovní štátov 
na úrovne spomínaných globálnych oblastí. Nové 
firemné iniciatívy sa týkajú celosvetovej distribúcie 
tovaru a služieb a prenikania na nové trhy. 

Rozvoj informačných a komunikačných technológií 
umožňuje aj menším firmám uvažovať 
o medzinárodných iniciatívach. Samozrejme, výmena 
informácií v dnešnej dobe nemôže byť obmedzovaná 
len na zamestnancov firmy. Konkurenčné prostredie 
núti spoločnosti vytvárať rôzne aliancie, preto 
musia byť pripravené konvergovať svoje informačné 
systémy s partnermi, obchodnými alianciami 
a dodávateľmi. Toto však vyžaduje veľa času 
a vysoké náklady, aj to len v prípade, ak je vytvorenie 
prepojení medzi systémami pomocou tradičných 
metód vôbec možné. 

Preto sa firmy, ktoré dodávajú podnikové informačné 
systémy, snažia poskytovať riešenia pre naznačené 
situácie. Jedným z riešení je systém MetaFrame XP 
od Citrixu. Systém umožňuje konfigurovať a 
administrovať servery a serverové farmy, nech sú 
umiestnené kdekoľvek. MetaFrame XP vyhovuje aj 
požiadavke rozšíriteľnosti, pretože môže byť 
integrovaný s riešeniami sieťovej administrácie od 
tretích výrobcov. Citrix ponúka dve rodiny produktov, 
ktoré umožňujú virtuálny prístup k informáciám: 
aplikačný serverový softvér pre distribúciu 
a centrálne poskytovanie aplikácií MetaFrame XP 
(MetaFrame for Windows a MetaFrame for UNIX) 
a prístupový portálový softvér, kam patrí NFuse Elite 
a NFuse Classic. Podsystém Citrix NFuse, integrovaný 
v MetaFrame XP, umožňuje jednoduchú integráciu 
sietí LAN, WAN, internetu, ale aj intranetov 

a extranetov. Systém umožňuje doručiť ľubovoľnú 
aplikáciu do príslušného portálu bez nutnosti 
prepisovania kódu. Do značnej miery to prispieva 
k flexibilite systémov a k mobilnosti používateľov. 
MetaFrame XP umožňuje jednoduchý prístup 
k aplikáciám zo širokého spektra platforiem (PC, 
Macintosh, UNIX a Linux, PDA...) čo v praxi 
znamená ľahké prekonávanie hardvérových bariér 
a oveľa menej technologických zmien. Okrem 
štandardných telefónnych liniek sú podporované aj 
technológie ISDN, Frame Relay, X.25, TI, T3 a E1, 
protokoly TCP/IP, IPX, SPX, NetBIOS, ATM 
a asynchrónny prenos. Máme prístup k lokálnym 
diskom a periférnym zariadeniam. Dochádza tak 
k akejsi „virtualizácii" digitálnej kancelárie, do ktorej 
nemusíme nutne chodiť, pretože je nám prístupná 
vždy, nech sme kdekoľvek. Metóda „publikovania 
aplikácií" umožňuje administrátorovi nainštalovať 
aplikáciu len raz, a to, samozrejme, na server. 


Okamžite po inštalácii ju môžu spúšťať všetci 
používatelia. Táto funkcia dokonca umožňuje spúšťať 
aplikácie z HTML Web stránok, a to pomocou 
technológie ActiveX v prípade prehliadača 
MS Internet Explorer, pomocou komponentov 
plug-in pre Netscape Navigátor alebo pomocou 
Java apletov pre akékoľvek zariadenia podporujúce 
technológiu Java. 

Citrix MetaFrame XP sa dodáva vo viacerých 
variantoch, ktoré sú odlíšené jednopísmenovým 
označením za názvom produktu. MetaFrame XPs je 
určený pre aplikačné servery menších pracovných 
skupín. Verzia MetaFrame XPa je určená pre 
aplikačné servery rastúcich podnikov (kto by si 
priznal, že jeho firma nie je rastúca :-) ) pre 
maximálnu spravovateľnosť a škálovateľnosť. 
Najväčšie možnosti poskytuje verzia MetaFrameXPe, 
ktorá je určená pre veľké firmy a medzinárodné 
korporácie, ktoré požadujú značnú rozši rovateľnosť, 
rýchlu implementáciu aplikácií a robustnú správu 
systémov. 

Na záver uvedieme jednu zaujímavosť, ktorá 
dokazuje, že Citrix nielen dodáva systémy, ktoré 
umožňujú vytváranie aliancií so zámerom 
dosiahnutia spoločných cieľov, ale sama firma túto 
stratégiu na dosiahnutie obchodných zámerov aj 
používa. Firma sa pripojila k partnerskému programu 
Cisco AVVID. Firmy so širokým profesijným spektrom, 
ktoré využívajú softvér od Citrixu a zároveň používajú 
bezdrôtové riešenia typu wi-fi typového radu Cisco 
Aironet, tak môžu pristupovať k svojim dôležitým 
aplikáciám prakticky odkiaľkoľvek. V praxi to funguje 
tak, že správcovia sietí majú k dispozícii nástroje na 
zavedenie, administráciu a zabezpečenie sietí WLAN, 
ktoré spravujú, koncoví používatelia sa zasa tešia 
z väčšej flexibility vďaka bezdrôtovému prístupu 
k pracovným aplikáciám. Môžu k nim pristupovať 
cez notebooky, Tablet PC, PDA a dokonca aj cez 
mobilné telefóny. Táto aliancia nie je pochopiteľne 
jednostranná. Cisco zasa na oplátku vstúpilo do 
Citrix Business Alliance. 

Ľuboslav Lacko 

posúvať okraje buniek, myšou posúvať tabuľky, 
klepnutím spojovať a rozdeľovať bunky, veľmi 
jednoducho pridávať nové spojnice. Samozrejmosťou 
je možnosť jednoduchej rotácie obsahom bunky. 

V tabuľke je možné tiež používať množstvo 
výpočtových funkcií, ktorých prepočítavanie pri 
zmenách je automatické. Tabuľky je možné tiež 
automaticky formátovať pomocou preddefinovaných 
formátov. 

Do dokumentu je možné veľmi ľahko pridávať 
obrázky, organizačné schémy, grafy, čiary, rôzne 
preddefinované grafické tvary a podobne. Tiež 
môžete vytvoriť a vkladať čiarové kódy a textové 
efekty TextArt. Grafické možnosti TextArt sú skutočne 
široké (veď čo iné by sa od Corelu, odborníka na 
grafiku, dalo čakať?). Tiež všetky ostatné grafické 
možnosti sú veľmi dobre prepracované. K dispozícii 
sú i možnosti zlučovania. 

Dôležitou informáciou je určite to, že WordPerfect je 
vo formáte súboru kompatibilný s predchádzajúcimi 
verziami (až do verzie 6.0) a nevznikne teda žiadny 
problém pri prechode zo staršej verzie a pri prenášaní 
dokumentov, ako sa často stáva v iných programoch 
(pri načítaní súboru ešte z DOS verzie má však 
problémy z diakritikou). Veľmi dobrá je kompatibilita 
so súborovým formátom MS Word. Nechýba ani 
podpora formátu HTML nielen pri importe a exporte, 
ale aj pri tvorbe dokumentu. Podporovaný je aj 
formát XML a SGML. 

Už tradične sú široké možnosti pri tlači dokumentov. 
Vzhľad dokumentu je možné pri tlači prispôsobiť 
podľa veľkosti papiera, možná je obojstranná tlač 
alebo obrátená tlač a podobne. Nechýbajú ani 
nástroje pre anotácie, vkladanie poznámok, 
skupinovú spoluprácu a podobne. 

Corel Quattro Pro 

Je to tabuľkový procesor s bohatou históriou, ktorý 
patril k priekopníkom v tejto oblasti. Ešte dnes sa 
aj u nás úspešne používajú jeho staré DOS verzie. 
Celkovo priemerné možnosti Quattro Pro sú 
porovnateľné s konkurenčnými Microsoft Excel 
a Lotus 1-2-3, samozrejme, odlišnosti sú. Tvorba 
tabuliek, formátovanie textu a čísel, nespočetné 
množstvo najrôznejších funkcií pre výpočty a analýzy, 
možnosti vkladania grafiky, grafických objektov 
a podobne. K dispozícii je definovanie veľkosti 
a hraníc stránky, pričom mimo definovaný rozsah 
nie je možné zapisovať. 

Zaujímavou vlastnosťou Quattro Pro je nástroj 
Formula Composer, ktorý umožňuje interaktívne 
zostavovanie vzorcov. Navrhovaný vzorec je 
zobrazovaný a vyhodnocovaný v akejsi stromovej 
štruktúre, čo poskytne lepší prehľad o vytváranom 
vzorci. Quattro Pro obsahuje množstvo analytických 
nástrojov, špeciálne štatistické funkcie, nástroje pre 
operácie s maticami. 

Každý tabuľkový procesor ponúka možnosť tvorby 
grafov, pričom Quattro Pro umožňuje vytvárať veľké 
množstvo typov dvojrozmerných a trojrozmerných 
grafov. Automaticky zanalyzuje tabuľku, určí vhodný 
typ grafu pre nájdené dáta a vytvorí ho. Potom už 
len stačí upraviť formátovanie, alebo spraviť iné 
potrebné zmeny. 

Veľmi šikovná je funkcia Auditing, ktorá graficky 
pomocou šípok znázorní odkiaľ daný vzorec používa 
dáta, alebo ktoré bunky preberajú obsah vybranej 
bunky. Zaujímavá je možnosť pretiahnutia ľubovoľnej 
bunky na spodný okraj okna, kde sa potom stále 
zobrazuje hodnota danej bunky. Quattro Pro 
obsahuje aj širokú podporu tímovej spolupráce. 

Dobre prepracovaná je aj podpora súborových 
formátov konkurenčných produktov, hlavne MS 
Excel. Okrem formátu Microsoft Excel je 
podporované veľké množstvo iných formátov, medzi 
ktorými, samozrejme, nájdete HTML aj XML. 



Corel WordPerfect 



Corel Quattro Pro 


Corel Presentations 

Už podľa názvu je zrejmé, že ide o program na 
tvorbu prezentácií. Okrem toho však kvôli jeho 
grafickým schopnostiam ho môžete použiť aj na 
tvorbu bežnej obchodnej grafiky a iných obrázkov. 
Grafické možnosti programu Presentations sú 
rozsiahle. Presentations podporuje prácu 
s vloženými vektorovými aj bitmapovými obrázkami. 
Do prezentácií a obrázkov môžete vkladať veľké 
množstvo rôznych preddefinovaných grafických 
tvarov, nastavovať farby, vytvárať tiene a podobne. 
Ďalej je možné nastaviť jas, kontrast, vodoznaky, 
definovať priehľadnosť objektov, aplikovať filtre. 
Presentations obsahuje, samozrejme, aj ďalšie 
možnosti dostupné v iných aplikáciách balíka 
WordPerfect Office, ako možnosť vytvorenia 
a vloženia tabuľky, grafu, organizačných diagramov 
a ďalšie. Pre vykresľovanie snímok pri tvorbe 
prezentácií si môžete vybrať z mnohých efektov 
zobrazovania, vložiť do prezentácie ovládacie prvky 
a ďalšie objekty. Tak ako vo všetkých aplikáciách, 
aj tu je badateľná snaha o čo najväčšiu kompatibilitu 
s MS Office, pretože Presentations má rozšírenú 
schopnosť konverzie súborov (import/export) 
formátu MS PowerPoint, ale aj iných prezentačných 
aplikácií. Samozrejmá je podpora importu obrázkov 
veľkého množstva grafických formátov. Prepracované 
sú možnosti exportu do formátu HTML. Internet 
Publisher pritom prináša krok po kroku návod, ako 
publikovať a prezentovať sa na webe. 

Záver 

WordPerfect Office 1 1 je veľmi dobre prepracovaný 
balík kancelárskych aplikácií. Veľmi dobrá je 
kompatibilita s konkurenčnými programami, ako 
sú Microsoft Office a Lotus SmartSuite. Otázkou 
však je, ako sa tento balík ujme na trhu, kde má už 
dávno dominantné postavenie Microsoft. U nás 
bude situácia ešte zložitejšia kvôli chýbajúcej 
lokalizácii. 

Štefan Stieranka 

Výrobca: 

Corel Corporation, www.corel.com 
Cena: 

WPO 11 Full: SRP-346 Eur 
WPO 11 Upgrade: SRP - 172 Eur 


Dodávka a systémové požiadavky 

Tak ako aj konkurenčné balíky kancelárskych 
aplikácií je aj WordPerfect Office dodávaný vo 
viacerých verziách. Sú to verzie Standard Edition, 
Professional Edition a Education Edition. 
Standard Edition obsahuje textový editor 
WordPerfect 11, tabuľkový procesor Quattro 
Pro 11a program Presentation 1 1 na vytváranie 
prezentácií. Professional Edition okrem toho 
obsahuje ešte databázový program Paradox 10. 
Education verzia je špeciálna distribúcia za 
zvýhodnenú cenu, určená pre študentov, učiteľov 
a podobne. My sme mali k dispozícii verziu 
Standard. V dodávke Corel WordPerfect Office 1 1 
Standard Edition nájdete 2 cédečka 
a používateľskú príručku. Jeden CD obsahuje 
inštaláciu programov WordPerfect, Quattro Pro 
a Corel Presentations, a na druhom nájdete 
množstvo klipartov, fotografií a TrueType písiem. 

Inštalácia a výber komponentov je jednoduchý a 
prehľadný. Pre správnu funkčnosť je požadovaný 
reštart systému. Nároky na systém nie sú príliš 
vysoké: PC Pentium 166 MHz a vyššie, 64 MB RAM 
(128 MB odporúčané), minimálne 370 MB miesta 
na disku. Ako operačný systém môžete použiť 
Windows 98 SE/Me alebo Windows NT 4.0 (SP6a)/ 
2000 (SP3)/XP (SPI). 

Linux alebo praktické rady z unixovskej kuchyne 

Lindows OS 



Čitatelia, ktorí sa už stretli s týmto 
názvom a vôbec nevedia o čo ide, si 
zaslúžia menšie upresnenie - Lindows 
je softvérová spoločnosť v Kalifornii, 
ktorá sa pokúsila vytvoriť operačný 
systém Linux v podobe akejsi 
redefinície vnorenej do čo možno 
najjednoduchšieho užívania. 

V roku 2001 sa v mnohých 
počítačových časopisoch objavili 
titulky, že Lindows je operačný systém, 
ktorý bude vedieť zbehnúť Windows 
aplikácie spolu s aplikáciami Linuxu. 
Revolučnú spoločnosť, ak ju tak vôbec 
možno nazvať, sformoval Michael 
Robertson, bývalý šéf MP3.com. Jeho 
projekt neostal bez povšimnutia ani 
u najväčšieho gigantu, akým je 
Microsoft, ktorý zažaloval spoločnosť 
Lindows za podobnosť jej názvu 
s Windows. Koncom roka 2002 
spoločnosť Lindows bola úspešná 
aj v súdnom spore, hoci Microsoft sa 
naďalej usiluje o zastavenie používania 
slovných foriem podobných slovu 
Windows. Spoločnosť Lindows zase 
zdôrazňuje, že operačný systém nie je 
len o predávaní, ale najmä 
o komunikácii, zábave, vzdelávaní, 
teda riešenie, vďaka ktorému si 
používatelia za lacný peniaz urýchlia 
prácu a sa i pobavia. 

Inštalácia 

Po zasunutí CD do mechaniky 
CD-ROM a reštarte počítač nabehol 
z CD a na obrazovke sa zobrazilo 
grafické uvítanie. Potom nasledovala 
obrazovka vyzývajúca akceptovať 
licenciu. Napokon nasledovalo 
vyzvanie, či používateľ chce Lindows 
inštalovať na celý disk (Také Over an 
Entire Hard Disk) alebo na jeden 
diskový oddiel (Advanced Install) - 
v obidvoch prípadoch systém zničí 
dáta na pevnom disku, čo podľa 
môjho názoru nie je veľmi lichotivé, 
kedže niektoré Linuxy podporujú aj 
reinštaláciu bez formátovania 
diskového oddielu. Používateľ by si 
mal preto dopredu pripraviť jeden 
voľný diskový oddiel, kam bude 
Lindows inštalovať, inak príde o všetky 
dáta. 

Okrem prípadu, keď nováčik bude 
úplne zneistený pri vybratí 
disku/diskového oddielu, inštalácia je 
možno len o čosi málo jednoduchšia 
ako pri inej distribúcii a všetko 
prebieha hladko a rýchlo (okolo 15 
minút), čo pravdaže závisí aj od 
procesora a rýchlosti diskov. 

Po úspešnej inštalácii systém reštartuje 
a nabehne boot manažér, v ktorom 
si používateľ, ak má na PC aj iný 
systém, vyberie ten svoj, ktorý bude 
automaticky pridaný do boot 
manažéra. Má to však jeden háčik — 
ak má používateľ na PC iné, menej 
známe operačné systémy, nedostanú 
sa do menu boot manažéra Lindows. 


Používateľ bude mať potrebu boot 
manažér odinštalovať, aby sa dostal 
k ďalším operačným systémom. 

Lindows používa ReiserFS ako 
súborový systém. Určite možno 
nakonfigurovať aj iný, ale toto by 
som považoval za detail. Používateľ, 
pre ktorého je určený Lindows OS, sa 
určite nebude zaoberať súborovým 
systémom. Predpokladal som aspoň 
maličkosť, že sa Lindows bude vedieť 
integrovať do existujúceho systému 
Windows podobne ako ZipSlack, 
ktorý pracuje na diskovom oddieli 
FAT/FAT16 na báze súborového 
systému UMSDOS. 

Po inštalácii treba počítač reštartovať 
a z menu boot manažéra vybrať 
Lindows. Systém nabehne do 
grafického prostredia KDE, ktoré je 
upravené vzhľadom a nápismi 
upozorňujúcich používateľa, že sa 
nachádza v operačnom systéme 
Lindows. Zvuková karta bola aktívna 
okamžite, ihneď fungovala myš PS/2 
a systém, i keď dosť hlasno, ma uvítal 
peknou hudbou. 

Súborové systémy v Unixe sa pripájajú 
do adresárov a Lindows automaticky 
pripojí existujúce partície do adresára 
/disks, v ktorom používateľ uvidí 
označenie diskov podľa písmen 
(C, D atď.) a ak má ešte na pevnom 
disku nejaký Linux, bude vidieť 
v adresári /disks označenie disku 
(hda3, hda4 atď.). Všetky populárne 
programy používateľ spustí z ikony 
menu vľavo dole označenej písmenom 
L, kliknutím na ňu uvidí ďalšie menu, 
Programs (Programy), My Documents 
(Moje dokumenty), Settings 
(Nastavenia), Search (Hľadaj), Help 
(Nápoved), Recent Documents 
(Naposledy otvorené dokumenty). 

V menu Programs používateľ nájde 
ďalšie podmenu, ako napr. Audio & 
MP3, Business & Finance, Games 
a Internet. V prehliadači Netscape je 
pridaný link na www.lindows.com, 


Čo je Lindows? 

Lindows je operačný systém Linux, 
ktorý sa veľmi podobá na RedHat 
Linux, či možno aj Debian. Lindows 
má teda vlastnosti prevzaté 
z najlepších linuxovských distribúcií, 
celý operačný systém je zlepšený 
pre rýchle a nekomplikované 
používanie aj úplnými začiatočník- 
mi. Inštalovať nový softvér, získať 
podporu a pripojiť sa na internet 
by malo byť úplne bezbolestné. 

Podľa môjho názoru to však nie je 
pravda... V tomto príspevku je 
pod drobnohľadom systém 
Lindows OS 3.0.5. 

Používateľ si kúpi licenciu v hodnote 
asi 100 USD, v ktorej je zahrnutá 
podpora a možnosť inštalovať 
systém na akýkoľvek počet 
počítačov. V skratke teda Lindows 
sa pokúša eliminovať všetky 
problémy, ktoré sa môžu vyskytnúť 
pri rôznych komplikáciách pri 
konfigurácii operačného systému. 

Požiadavky na hardvér 

Najmenej 500 MHz procesor, 128 
MB RAM a aspoň 2 GB voľného 
miesta na disku. 

Netscape má v sebe aj integrovaného 
klienta pre správu s elektronickou 
poštou a menu Programs pozostáva 
z programov bežne známych 
každému používateľovi Linuxu, teda nič 
mimoriadne, napr.: Internet dial-up, 
Netscape, Mail, Click-N-Run, 

Multimedia and Design 
(videoprehrávač, prehliadač PDF 
súborov) - nič, čo by sa významne 
líšilo od iných Linuxov. Používatelia 
budú môcť rýchlo využívať internet, 
elektronickú poštu, prehliadač 
Netscape i Konqueror a prečítať si 


často kladené otázky. Pripojenie na 
internet je cez dial-up konfiguráciu 
relatívne jednoduché, ale cez ISDN už 
nie. ISDN sa mi podarilo 
nakonfigurovať s minimálnymi 
problémami v SuSE a RedHat Linuxe, 
ale v Lindows OS po kliknutí na menu 
L > Settings > Network > NetWork 
Connection som iba narazil na 
obrazovku, ktorej význam mi vôbec 
nebol taký blízky ako v inom Linuxe 
a pripojenie na internet som mohol 
oživiť iba cez aplikáciu KPPP - dial-up 
pripojenie cez analógový modem. 

Moje rozhodnutie bolo správne, 
kedže považujem za nezmyselné 
niekoľko hodín skúmať, ako sa 
pripojiť na sieť cez ISDN v systéme 
ktorý, ako hovoria reklamy, by mal 
byť maximálne priateľský pre 
používateľov. 

Po pripojení a po kliknutí na zelenú 
ikonu CUck-N-Run vľavo dole systém 
však začal naťahovať rôzne dáta, čo 
trvalo dosť dlho bez toho, aby som 
vedel, čo prebieha, čo dáta obsahujú 
a k čomu to sťahovanie slúži; tiež mi 
pripadalo nezmyselné pozerať sa na 
obrazovku, ktorá informovala 
o sťahovaní dát, ktorých počet bol 
veľký a čakanie a poplatky za telefón 
tiež. Pripojenie som teda zrušil 
a s ďalšími očakávaniami som sa uberal 
k významu slova Lindows a reklamy, 
ktorá tvrdí, že Lindows bude vedieť 
spolupracovať s aplikáciami Windows. 
Klikol som teda na rôzne prípony 
z prostredia Microsoftu ako *.DOC, 
*.XLS, systém ich však nevedel otvoriť, 
rovnako ani *.EXE súbory, ktoré inak 
idú otvoriť v peknom grafickom 
prostredí SuSE alebo RedHat po 
inštalácii WINE. Po kliknutí na súbor 
s príponou *.DOC sa otvorí Netscape 
s chybovým hlásením (keď nie ste 
pripojení k sieti), že nevie načítať 
stránku. 

Lindows je teda akási nedorobená 
kópia bežnej distribúcie Linuxu s 
menšími doplnkami najmä v grafickej 
úprave, ktoré sa snažia iba ohúriť, ale 
s tou nevýhodou, že chýbajú 
najzákladnejšie elementy operačného 
systému Linux, ako napr. manuálové 
stránky či kompilátor Wine, ktorý treba 
doinštalovať, alebo aspoň dôležité 
programy ako alien, ktorý možno 
použiť na prekonvertovanie RPM 
balíkov na DEB balíky, keďže RPM 
balíky nejde inštalovať (pri pokuse 
inštalovať RPM balík systém vyhlási 
„Cannot open packages database in 
/var/lib/rpm", aj keď používateľ uvedie 
prepínače ako --force alebo -nodeps). 
Inštalačné CD Lindows má okolo 
400 MB, takže nechápem, prečo naň 
spoločnosť nezahrnula ďalší užitočný 
softvér. 

Prepínať okná ide klasicky pomocou 
kláves Ctrl + Alt + F1, Ctrl + Alt + F2 
atď., čím sa používateľ dostane do 

textového režimu, z ktorého však pri 
menších skúsenostiach s Linuxom 
nebude nič mat. V grafickom prostredí 
KDE nefunguje ani kombinácia 
kláves Alt + F2 na zadanie príkazu, 
tie treba zadať z menu L > Run 
Command. . . 

I keď tento dokument píšem priamo 
v prostredí Lindows, dokument 
musím doeditovať, keďže v slovenskej 
diakritike nefungujú mŕtve klávesy, 
hoci som slovenčinu inštaloval bežne 
ako aj v iných distribúciách, L > 
Settings > Peripherals > Keyboard > 
Layout, kde som označil položku 
„Enable keyboard layout" a vybral 
slovenskú klávesnicu. 

Základný operačný systém síce ponúka 
jednoduchý grafický textový editor, 
prehrávač MP3 či MPEG súborov, ale 
väčšina používateľov bude určite 
chcieť kancelárske balíky, hry či iné 
populárnejšie aplikácie. Na tento účel 
slúži systém pre lokalizovanie, 
získanie a inštaláciu programov pod 
názvom CUck-N-Run (klikni a spusť). 
Táto „revolučná" idea pomôže 
používateľom neprechádzať etapami 
problémov, ako napr. program najprv 
stiahnuť, rozbaliť a potom inštalovať, 
stačí iba kliknúť na ikonu CNR a systém 
navedie používateľa na www, odkiaľ si 
želané programy stiahne, a tie sa aj 
nainštalujú. 

Pri inštalácii programov z tretej ruky 
však treba očakávať nepríjemnosti 
spôsobené tzv. „dependenciami", 
teda ďalšími programami, od ktorých 
balík, ktorý ideme inštalovať, závisí. 
Závislosť otcovského programu od 
ďalších však používateľ zistí až 
v samotnom RPM alebo DEB balíku, 
prípadne niekde na internete, ale 
pre začiatočníkov s Linuxom to bude 
rozhodne problém, a nie malý. 

Aj keď budú mať poruke CD 
s distribúciou ako RedHat či SuSE, 
asi bude pre nich jednoduchšie ťahať 
GIMP či iné programy pomocou 
ospevovanej techniky Click-N-Run aj 
hodiny. Ak si však používateľ bude 
chcieť stiahnuť program z iného 
miesta, napr. zo SourceForge alebo 
Freshmeat portálov, pri zdrojových 
súboroch narazí na problém 
chýbajúceho kompilátora GCC, ktorý 
však možno doinštalovať. Ak má 
používateľ k dispozícii nejaké CD 
s distribúciou Linuxu, môže zažiť veľké 
sklamanie, lebo RPM balík nepôjde 
nainštalovať, keďže inštalátor bude 
hľadať databázu v adresári /var/lib/rpm. 

Ďalšie tipy 

Viac virtuálnych desktopov možno 
nastaviť cez menu Settings > Look & 
Feel > Desktop > Number of desktops 
alebo kliknutím pravým tlačidlom 
myši na desktop a vybrať Configure 
Desktop. . . > Desktop > Number of 
desktops 

Zapnutie klávesy Num Lock 
Trvalé zapnutie klávesy Num Lock 
používateľ docieli otvorením menu 
L > Settings > Peripherals > 

Keyboard, kde klikne na Advanced 
a vyberie „Turn On Option" pod 
nápisom „Num Lock" pri štarte KDE. 


Inštalácia programov z tretej ruky 

I keď pomocou metódy Click-N-Run 
možno inštalovať stovky programov, ak 
používateľ nejaký nenájde, v Lindows 
OS je najlepšie inštalovať balíky 
z distribúcie Debian Linux pomocou 
príkazu „apt-get install program", 
alebo stiahnuť balík DEB a inštalovať 
ho pomocou utility dpkg 
(dpkg - i program). Domovská stránka 
Lindows odporúča pre RPM balíky 
inštalovať utilitu alien (cez 
Click-N-Run), prekonvertovať balík 
RPM na DEB, a ten inštalovať. 

Pre príkazy ako apt-get či dpkg je 
potrebné pracovať v terminálovom 
okne, ktoré používateľ vyberie z menu: 
L > Programs > Utilities > Console. 

Ako zálohovať nastavenia 
Netscape a mailu? 

Tu stačí zálohovať adresár ~ /.mozilla , 
ktorý sa nachádza v adresári /root 
alebo /horne, ak si administrátor 
vytvoril ďalších používateľov. Tento 
adresár stačí zálohovať príkazom: 
tar zcfvp / mozilla. tgz /root/. mozilla 

Ako odkryť skryté súbory? 

Prehliadač súborov má v Lindows 
implicitne nastavené nezobrazovanie 
skrytých súborov a adresárov, ktorých 
zobrazenie docieli kliknutím na menu 
View > Show Hidden Files. 

Zablokovanie otváracej obrazovky 
v StarOffice 

Ak je v systéme viac používateľov, treba 
sa prihlásiť ako root a potom otvoriť 
súbor sofficerc (/usr/staroffice6.0/ 
program ) v editore a upraviť riadok: 
Logo=l zmeniť na Logo=0 a súbor 
uložiť. 

Problémy pri inštalácii 

Ak nastali problémy pri inštalácii, 
domovská stránka Lindows odporúča 
deaktivovať voľbu „BIOS virus 
protection" v BIOS, prekontrolovať 
súbor ISO (pozri predchádzajúce číslo 
PC_SPACE), CD napáliť v pomalšej 
rýchlosti a pokúsiť sa systém 
reinštalovať. 

Ak počítač nepodporuje boot z CD, 
používateľ si môže vytvoriť štartovaciu 
disketu priamo vo Windows, zapíše 
na ňu súbor boot!440.img z adresára 
CD \BOOT, ale tu sa tiež možno 
počudovať, prečo spoločnosť Lindows 
nezahrnula utilitu rawrite.exe na CD! 
Existuje aj utilita rawrite2.exe pre 
Windows a nie je problémom ju 
stiahnuť z internetu, stačí sa pozrieť 
aj do adresára /Tools či /Dosutils na 
ftp serveroch s distribúciami ako 
SuSE či RedHat. Po reštarte PC 
so štartovacou disketou inštalácia 
Lindows nabehne bez problémov. 

Ako inštalovať Lindows a ponechať 
si diskový oddiel s Windows? 

Tu je zase problém, o ktorom som sa 
už zmienil. Používateľ, ak mu Windows 
zaberá celý pevný disk, bude musieť 
použiť utilitu ako Partition Mágie, aby 
zmenšil disk a mohol na ňom vytvoriť 
prázdny nenaformátovaný oddiel. Ten 
potom vyberie pri inštalácii Lindows po 
voľbe Advanced Installation. Inštalačný 
sprievodca zobrazí číslo diskového 
oddielu (obyčajne 2), kam sa Lindows 
nainštaluje. 


Záver 

Lindows je operačný systém, ktorý stojí 
na veľkej reklame možno aj vdäka 
samotnému názvu a do povedomia 
ľudí sa spoločnosť dostala i zásluhou 
Microsoftu, ktorý ju zažaloval. Lindows 
nie je nič mimoriadne a jeho predaj 
a nedostupnosť vyvoláva pochybnosti 
v komunite Open Source. Lindows 
a ani jeho zdrojové kódy nie sú voľne 
k dispozícii, samotná cena za operačný 
systém je dosť vysoká a spoločnosť 
a jej činnosť skôr vyvoláva skepsu, že 
ide o lacnú a rafinovanú marketingovú 
kampaň, ktorá chce zarobiť na práci 
ľudí v komunite Open Source. 

Najväčším sklamaním bolo, že som 
mal iné očakávania, predpokladal som, 
ako hovorí samotný názov Lindows a 
ako sa vyjadrujú reklamy, že operačný 
systém bude vedieť spustiť väčšinu 
aplikácii Windows, čím by sa naozaj 
mohol dostať do vážnejšej 
konkurencie s gigantom Microsoft 
a významnejšie zaujať trh. Toto 
očakávanie však bolo celkom 
nenaplnené a výsledkom môjho 
oboznámenia sa s Lindows bolo 
sklamanie - a veľké, keďže systém 
nemá ani niektoré elementárne prvky 
systému Linux a ani nič mimoriadne 
pre spúšťanie aplikácií Windows, 
ktoré dnes vedia spustiť programy ako 
CrossOver Office, Wine či iné. Lindows 
je navyše iba okyptený Linux a ak 
používateľ bude mať záujem skúsiť ho, 
radšej nech sa pozrie na distribúcie 
ako SuSE či RedHat, ktoré mu určite 
prinesú väčšie naplnenie a menšiu 
investíciu. 

Juraj Šípoš 


Tipy a slovníček 

► Ak Lindows nabehne iba 

v textovom režime, problém bude 
súvisieť s grafickou kartou. Ak ju 
inštalačný sprievodca Lindows 
správne nedetekoval, po inštalácii 
možno aplikovať príkaz xf86config, 
pomocou ktorého si používateľ 
nakonfiguruje myš, klávesnicu, 
monitor a videokartu pre systém X. 

► Dpkg je skratka pre Debian 
Package manažér, teda správca 
balíkov systému Debian Linux, ktorý 
používa aj Lindows. 

Softvér 

► Na týchto stránkach používateľ 
nájde zaujímavé informácie 

o Lindows OS: 

http ://www. lindows. com/lindows_ 
storefront.php ?own =yes 
http : Hwww. lindows. com/lindows_ 
products_aisle.php?aisleid=l 31 7 

► Zo stránky distribúcie Debian 
Linux si používateľ môže stiahnuť 
rôzne doplnkové programy pre 
Lindows, ak ich nenájde pomocou 
systému Click-N-Run na domovskej 
stránke Lindows po pripojení sa na 
s i eť . http : //packa g es. debian. or g/ 
stable/ 



test 


Leťs Rock And Roll 

alebo prehľad vibračných gamepadov na trhu 


Zrejme už od čias prvého počítača 
ľudia našli jeho využitie na takú 
neproduktívnu činnosť, akou sú hry. 

A celkom určite začali rýchlo hľadať 
cesty ako si uľahčiť ich ovládanie, aby 
dokázali reagovať dostatočne rýchlo, 
presne a získali zážitok bližší realite. 

Už v osemdesiatych rokoch patrili 
herné ovládače, poväčšinou joysticky, 
neodmysliteľne k domácim počítačom 
či herným konzolám. Ale až v druhej 
polovici 90. rokov sa začali presadzovať 
na trhu zariadenia so systémami tzv. 
spätnej odozvy (force-feedback), na 
začiatku len pre hracie konzoly 
(Playstation), neskôr po vytvorení 
softvérovej podpory zo strany 
Microsoftu aj pre počítače PC. Force 
feedback (FF) pridal hraniu hier úplne 
nový rozmer a hráčovi umožní vyšší 
stupeň účasti na deji, pocit že 
„je tam". Pritom ide o technológiu 
veľmi jednoduchú, elektromotorček(y) 
roztáča decentralizované závažie, 
ktoré spôsobuje kmitanie joysticku. 

Od správneho softvérového nastavenia 
a citlivosti motorčekov však závisí 
úroveň realistického opísania stavu 
v hre. 

Fanúšik leteckých simulátorov siahne 
automaticky po kvalitnom joysticku, 
virtuálny motorista pochopiteľne po 
volante s pedálmi, mnoho značiek 
ponúka aj špecializované zariadenia 
pre motocyklové simulátory či 
skejtbording. Lenže čo ak máte radi 
viac druhov hier a špecializovaný 
ovládač sa pre vás nehodí? Majitelia 
herných konzol poznajú odpoveď, 
dostali ju totiž pribalenú: gamepad. 

Toto univerzálne zariadenie sa dobre 
drží v rukách, ponúka obvykle 
množstvo funkčných tlačidiel, malé 
analógové joysticky a je s ním možné 
zmysluplne hrať väčšinu druhov hier: 
letecké, automobilové a športové 
simulátory vrátane arkádových 
„skákačiek-behačiek", menej sa už 
hodí na 3D akcie. Samozrejme, 
v tom lepšom prípade s plnou 
podporou spätnej odozvy. Ovládanie 
automobilových hier na FF gamepade 
funguje akosi sprostredkovane: hoci 
ovládanie malým joystickom môže 
pôsobiť spočiatku nezvyklé, ani si 
nevšimne ako ho „dostane do krvi". 
Nový prvok pri hraní, teda vibrácie 
simulujúce nárazy hráč vníma sprava, 
zľava, spredu, cíti kedy sa pod kolesami 
zmení povrch a po určitom čase si 
zvykne a začne reagovať rýchlejšie 
a presnejšie ako pomocou kláves. 

Gamepady sú vďaka svojej 
univerzálnosti ideálne pre súboje 
viacerých hráčov, napríklad 
v športových hrách typu NHL či FIFA - 
známy výrobca Thrustmaster dokonca 
pri príležitosti MS vo futbale vydal 
špeciálne dvojbalenie gamepadov 
s logom šampionátu, aby si dvaja hráči 
mohli zahrať spolu futbalový zápas vo 
FIFA proti sebe. 


Predstavte si domáci PC systém, 
napríklad v minulom čísle testovaný 
MSI Mega PC či iný mini-ITX, 
s výkonnou grafickou kartou a TV 
výstupom, zapojený na veľkú 
obrazovku. Na ovládanie vám stačí 
bezdrôtová myš či klávesnica, na 
hranie hier zas dva gamepady 
zapojené cez predné USB porty - 
nepripomína to už hernú konzolu? 

A stále to má všetky výhody PC. 

Za presadenie Force Feedbacku je 
„zodpovedná" firma Immersion 
(http : II www. immersion. com) , kto rá 
vznikla v roku 1993 a zaoberá sa 
využitím spätnej odozvy pre ovládanie, 
simuláciu technologických procesov, 
riadenie prototypov automobilov 
a lietadiel, ale napríklad aj 
medicínskych zákrokov. Jej technológie 
nájdete licencované v DirectX API 
(podpora FF), používajú ich firmy 
Boeing, Dassault System (simulátory 
pre stíhačky Mirage a Rafale), 
automobily BMW (iDrive), chystá sa 
masové využitie pre mobilné telefóny 
a PDA. V oblasti hier vlastní firma 
obrovské množstvo patentov a jej 
logo nájdete na špičkových 
herných ovládačoch a škatuliach 
podporovaných herných titulov. 
Ovládače podporujúce technológiu 
Touch Sense poskytujú skvelú odozvu 
vďaka procesoru od spoločnosti 
Immersion schopnému 100 x za 
sekundu aktualizovať stav motorčekov 
v závislosti od herného prostredia 
a okolností. Na koniec tohto roku 
chystá Immersion pre hráčov 
prekvapenie: softvér TouchWare 
Gaming spustený na pozadí má 
emulovať FF v každej hre, ktorá nemá 
zahrnutú podporu FF. Či to bude 
fungovať na princípe analýzy nárazov 
cez DirectX API, nevieme, celkom 
určite to však mnohých hráčov poteší. 
O cene sa zatiaľ tiež nič nevie. 

V našom súčasnom prehľade na trhu 
vibračných gamepadov nechýbajú 
značky ako Logitech, ktorého 
RumblePad už je dlhší čas veľmi 
obľúbený, ďalej je to Saitek, ktorého 
pred príchodom na náš trh povesť 
výrobcu skvelých joystickov už dávno 
predbehla, a nechýba nemenej známy 
Thrustmaster. Medzi menej známymi 
výrobcami v nižšej cenovej kategórii sú 
Trust a Genius, prekvapivý je pôvod 
posledného z testovaných zariadení: 
značka Xtech je pochádza z Českej 
republiky! Firma Xtech electronics 
dodáva herné zariadenia prakticky pre 
všetky herné systémy (o X-Boxe sa 
uvažuje), má vlastný e-shop a údajne 
kvôli nízkym prevádzkovým nákladom 
aj konkurencieschopné ceny. Bohužiaľ, 
zatial žiadnu účasť na našom trhu. 
Bezdrôtové dvojčatá od Logitechu, 
Cordless Rumblepad pre PC a PS2 
hodnotíme zvlášť, ide o kategóriu 
samu o sebe. Samozrejme, na 
otestovanie druhého ovládača sme si 
prizvali skúseného PS2 hráča. 



I rr rr e r s i ô m 


Vysvetlenie pojmov: 

D-Pad: 4- alebo 8-smerový digitálny 
ovládač (prepnutie do analógového módu 
býva možné) vyskytujúci sa iba na 
gamepadoch, nahradzujúci smerové 
šípky na klávesnici alebo numerickú 
klávesnicu, pričom umožňuje ovládanie 
jedným palcom. Nájde využitie 
predovšetkým v arkádových hrách. 
Trigger: Ovládacie tlačidlo v umiestnené 
v dosahu ukazovákov a slúžiace obvykle 
v hrách ako spúšť zbrane. 

Ako sme testovali: 

0 názor na herné zariadenia sme 
požiadali dve známe športové osobnosti: 
známeho skejtera Tonyho Hawka a rallye 
jazdca Colina McRaya. Veľmi ochotne 
vypočuli naše požiadavky a pomohli nám 
zistiť ich výhody a nedostatky :-). 

Ale vážne: hru Colin McRae 2 pokladáme 
za časom preverený titul s aktívnou 
podporou force feedbacku, ktorý už má 
za sebou všetky „detské choroby" a vo 
verzii zo sady Codemaster's Bestsellers 

1 aplikované všetky doterajšie opravné 
patche, a tak sme očakávali vo všetkých 
prípadoch bezproblémovú prevádzku. 
Demoverzia hry Tony Hawk Pro Skater 4 
síce vyšla iba nedávno, charakterom však 
nezaprie konzolový pôvod, a tak je jej 
ovládanie pomocou gamepadu blízke. 
Preto sa stala ďalším z našich kandidátov. 
Poslednou z testovacích aplikácií je 
demoverzia programu Immersion Štúdio 
(v. 4.2. 0.2), slúžiaceho vývojárom hier na 
vytváranie force feedback efektov, ich 
spájanie so zvukmi a podobne - napríklad 
vytvorenie typického vibrovania V8 
motora amerických športiakov starej éry 
spojené s ich charakteristickým zvukom. 
Demoverzia neumožňuje tieto efekty 
ukladať, ale súčasťou programu je aj 
knižnica hotových efektov, ktoré boli 
vhodným testovacím materiálom. 

Testovacia zostava: Matičná doska ECS 
L7S7A, procesor Athlon XP 2200+, 

256 MB DDR 333 MHz pamäti, grafická 
karta Chaintech GeForce 4 MX440, 6GB 
7200 otáčkový HDD Seagate Barracuda 
ATA V, operačný systém Microsoft 
Windows XP SPI, DirectX 9.0a. 
Mimochodom, Colin, Tony... ďakujeme 
za spoluprácu! 


V našom teste chýbajú dve významné 
značky. Microsoft, známy výrobou 
joystickov a gamepadov pod 
značkou SideWinder, bohužiaľ, nikdy 
neposkytoval gamepady s podporou 
FF. Je to škoda, pretože inak je 
napríklad SideWinder Gamepad USB 
skvelým riešením, i keď nedisponuje 
analógovými joystickami. Začiatkom 
júla t. r. Microsoft oznámil, že končí 

s výrobou SideWinderov, kvôli 
konkurenčnému tlaku na trhu a 
klesajúcim tržbám. Vďaka 
výpredajovým cenám tak môžete 
získať kvalitné riešenie za skvelú cenu, 
navyše je sľúbená podpora na 
najbližších pár rokov. 

Druhý výrobca je legendárna značka 
Interact, ktorá pred určitým časom 
zmizla z trhu, prestala fungovať aj jej 
webová stránka a celkovo sa zdalo, že 
sa nad ňou zľahla zem. Podľa našich 
zistení sa však jej výrobky objavili pod 
značkou nemeckej firmy Speed-Link 
(www.speed-link.de), na tejto stránke 
hľadajte aj podporu pre staršie 
výrobky. Uvidíme, či sa objavia aj na 
našom trhu. 

Podpora pre iné systémy 

Firma Immersion spolupracuje s firmou 
Apple na implementácii Force 
Feedbacku pre systémy Mac OS X. 
Zatiaľ fungujú v hrách predovšetkým 
volanty a joysticky firmy Logitech, no 
neskôr sa dá očakávať podpora aj pre 
iné USB zariadenia tejto firmy. 

U ostatných výrobcov záleží skôr na 
ochote investovať do vývoja ovládačov, 
nie je dôvod, aby iné Touch Sense 
zariadenia v MacOS X s ovládačmi 
nefungovali. 

V prípade Linuxu je situácia odlišná. 
Existujú dva nezávislé projekty vývoja 
FF ovládačov a je skutočne škoda, že 
dochádza k triešteniu síl. 

Johan Deneux vyvinul FF ovládače pre 
mnohé zariadenia, predovšetkým 
volanty a joysticky, no v zozname 
je aj bezdrôtový Logitech Cordless 
RumblePad. Vzhľadom na technickú 
príbuznosť predpokladáme, že by 
s týmto ovládačom mohol fungovať aj 
USB RumblePad. Aplikovať kernel 
patch treba samostatne, v jadre verzie 
2.5.x by už tento ovládač mal byť 
implementovaný. 

http ://user. it. uu.se/-johannd/project/ff/ 
index.htm 

Český programátor Josef Pavlik zo 
spoločnosti SuSE podporuje vo svojich 
ovládačoch množstvo herných 
zariadení, podporu FF plánuje zahrnúť 
neskôr. Aktuálna verzia je už súčasťou 
jadra 2.4.x, autor v súčasnosti pracuje 
na novej generácii. 
http ://attrey. karlin.mff. cuni. czt 
~ vojtech /joystick/ 

Zdroje: Immersion, Microsoft (MSDN Libra ry), 
Extremetech 

Xtech PC 8800 

Gamepad Xtech bol pre nás veľmi príjemným 
prekvapením. Xtech je obchodná značka patriaca 
českej spoločnosti, ktorá si zadáva výrobu 
gamepadov na objednávku u svojho ázijského 
partnera podľa požiadaviek českého trhu. 

Jej príspevok do nášho prehľadu, dodávaný iba v 
jednoduchom plastovom obale s priloženou 
disketou s ovládačmi nesľuboval veľa, o to viac 
nás potešilo, čo ponúka. Podľa stránky značky 
Xtech existujú dve farebné prevedenia, nami 
testovaný model bol v elegantnej modrej farbe. 

Vďaka priesvitnému obalu konštrukcie bolo 
možné doslovne vidieť dovnútra, čo celkom určite 
zaujme mladších hráčov, zvedavých ako to „vlastne 
funguje". 

PC 8800 ponúka veľké množstvo ovládacích 
komponentov: D-Pad, dva výborne prevedené 
analógové joysticky, 6 funkčných tlačidiel spolu 
s ďalšími 4 v úlohe triggerov je dostatočný počet, 
nechýbal prepínač medzi analógovým a digitálnym 
režimom. Triggery sú dôvodom jedinej väčšej výhrady 
proti technickému prevedeniu: sú trochu voľnejšie 
ako by mali byť, reagujú síce správne, ale pri hraní 
môžu zneistiť hráča. Ovládače distribuované na 
diskete sú jednoduché a funkčné, na stránke Xtechu 
je k dispozícii aj česká verzia. Profilovací softvér, 
bohužiaľ, chýba. 

V demoverzii THPS 4 sa gamepad nenechal zahanbiť 
a fungoval výborne, rovnako bez problémov a 
správne predviedol všetky testované efekty 
v Immersion studiu. S pôvodnými ovládačmi však 
sklamal v hre CMR2; hoci táto správne detekovala FF, 
neporadilo sa nám ho aktivovať. Xtech zareagoval 
promptne a dodal nám nové beta ovládače, ktorých 
plná verzia by mala byť v čase vyjdenia tejto 
recenzie k dispozícii. S nimi fungoval CMR2 správne 
a ovládače riešia aj iné problémy s kompatibilitou. 
Samotné vibrácie možno neboli natoľko precízne ako 

pri gamepade od Saiteku či Logitechu, boli však 
výrazne kvalitnejšie ako u konkurentov svojej cenovej 
kategórie. 

Záver: Tento model doslovne vytlačil za seba 
konkurenciu známejších výrobcov a nebyť drobných 
problémov s pôvodnými ovládačmi, dočkal by sa 
výrazne vyššieho hodnotenia. Myslíme si však, že si 
zaslúži ocenenie Modrý Tip za skvelý pomer medzi 
cenou a schopnosťami, aj keď sa zatiaľ k nám 
nedováža. Uvážte, stojí tretinu ceny ako špičkové 
modely, pričom ponúka viac ako tretinu ich kvalít. 

Trust 850F Vibraforce Feedback 
Sight Fighter 

Logo výrobcu Trust si možno pamätáte 
z monopostov Minardi F1, podobne ako pri nich, 
bohužiaľ, nejde o špičkový výrobok. Ergonomicky je 
celkom dobre zvládnutý, vadia len trochu ostrejšie 
hrany na okrajoch. Joysticky chýbajú úplne, ovládač 
plynu (koliesko) a smerovky pre letecké simulátory 
možno nájdu v niektorých hrách využitie. D-Pad 
a tlačidlá (bez opisu!) pôsobia trochu nepresným 
dojmom, nakoniec však boli lepšie ako sa na prvý 
pohľad zdalo. 

Inštalácia prebehla úplne bezproblémovo, pre nové 
ovládače je potrebné zaregistrovať sa u výrobcu. 
Gamepad, bohužiaľ, neobsahuje žiaden profilovací 
softvér. 

Pri hraní boli efekty i pri najslabšom nastavení 
jednoducho prisilné a bolo ťažké určiť, o aký efekt 
malo ísť: náraz, zmena povrchu vozovky či pád 
pôsobili občas úplne rovnako. V Immersion Studiu 
bolo cítiť veľmi zlé vyváženie motorčekov. 

V niektorých herných situáciách sa gamepad 
prejavoval, prepáčte to prirovnanie, ako „zbíjačka" 
a úplne nekontrolovateľne sa rozkmital. Ovládanie 
8-smerným D-Padom po prepnutí do analógového 
módu fungovalo prekvapivo dobre, ale neboli sme 

spokojní dlho: force feedback občas spôsobil 
doslovné zastavenie, akoby „zamrznutie" oboch hier. 
Pomohlo až zúrivé stláčanie všetkých možných aj 
nemožných kláves. 

Záver: Tento model sľuboval svojím vybavením 
dvoma motorčekmi podstatne viac. Odstupňovanie 
síl je nepresné, ideálne je pri hrách FF efekty úplne 
vypnúť. Oceňujeme najmä bezproblémovú inštaláciu, 
no inak sa mu na pulte radšej vyhnite. 

Genius MaxFire G-09D 

Gamepad od spoločnosti Genius sme aspoň podľa 
propozícií pokladali za dobrého reprezentanta 
lacného riešenia pre nemajetných hráčov. O to väčšie 
však bolo naše sklamanie. Ale po poriadku - nikde, 
ani na stránke výrobcu sa nám nepodarilo zistiť, či 


existuje verzia pre USB. Hoci dnes existujú stovky 
zariadení pre USB už druhej generácie, tento 
gamepad je stále vo verzii pre gameport s externým 
napájaním! Jednoducho sme museli kvôli testu do 
testovacieho počítača nainštalovať externú zvukovú 
kartu s gameportom. 

Dizajn pokladáme za menej vydarený, do ruky však 
padne relatívne dobre. Má len jeden analógový 
joystick, 8-smerový D-Pad, 10 programovateľných 
kláves (dva triggery), disponuje navyše akýmsi 
smerovým ovládačom okolo D-Padu, údajne 
vhodnému pre automobilové simulátory. Zarazilo nás, 
čo si Genius predstavuje pod pojmom Digital Force 
Technology: nejde o Force Feedback, ako sme si 
mylne mysleli. Ovládacím prvkom je možné 
v profilovacom softvéri priradiť vibrácie rôznej 


intenzity, ktoré sa prejavia pri použití tlačidiel v hre. 
O realite v tomto prípade nemôže byť ani reči. 
Inštalácia ovládačov je zložitejšia, je potrebné ručne 
zvoliť druh zariadenia, čo môže neskúsenému 
používateľovi spôsobiť problémy. Zdá sa, že jedinou 
výhodou tohto gamepadu je prítomnosť 
profilovacieho softvéru. 

Záver: Od známeho výrobcu myší a klávesníc sme 
čakali lepšie prevedenie, funkčný Force Feedback 
a kvalitné ovládače, zodpovedajúce cene, za ktorú 
sa ponúka. Na trhu je veľa lepších riešení. 

Saitek P2500 Rumble Pad 

Saitek je legenda v oblasti, už od roku 1993 vyrába 
herné ovládače a stačil si v tejto oblasti urobiť viac 
ako dobré meno. A pre hráčov je len dobré, že sa 



Xtech PC 8800 

Trust 850F Vibraforce Feedback... 

Genius MaxFire G-09D 

Saitek P2500 Rumble Pad 

Pripojenie 

USB 

USB 

gameport (+ externé napájanie) 

USB 

Force Feedback 

áno, emulácia DirectX FF z PSX na PC 

áno, DirectX 

nie (vibrácie pri použití ovládacích prvkov, 
žiadna spätná väzba) 

áno, Immersion TouchSense 

Profilovací softvér 

- 

- 

Genius Gprofile 

Smart Technology Programming Software 

Počet tlačidiel 

10 (4 triggery) 

6 

1 0 (2 triggery) 

8 (2 triggery), až 16 zdvojením cez SHIFT 

Ovládacie prvky 

digitálny 8-smerný D-Pad prepínateľný na 
analógovú funkciu, 2 analógové joysticky 

digitálny 8-smerný D-Pad, 1 analógový smer, 
posúvač, otočný polohovač 

digitálny 8-smerný D-Pad, 1 analógový joystick, 
otočný polohovač 

digitálny 8-smerný D-Pad prepínateľný na 
analógovú funkciu, 2 analógové joysticky 

Počet motorčekov 

2 

2 

1 

2 


Stránka výrobcu 

http://www.xtech.cz 

http://www.trust.com/home/ 

http://www.genius-kye.com/product/game/g-09d.htm 

http://www.saitek.com/uk/prod/p2500.htm 

Podpora 

http://www.xtech.cz/download.html 

http://www.trust.com/customercare/frame-cc.htm 

http://www.genius-kye.com/download/d_game.htm 

http://www.saitek.com/uk/down/drivers.htm 

http://www.saitek.com/uk/down/profiles.htm 

Cena bez DPH 

285 Sk 

979 Sk 

605 Sk 

1204 Sk 

Zapožičal 

Xtech 

+42 03 13 57 34 01, www.xtech.cz 

ProCa Slovakia, s. r. o. 

033/59 22 13 1, www.proca.sk* 

AGEM, s. r. o. 

02/63 81 00 49, www.agem.sk 

Computron, s. r. o. 
www.computron.sk 


* Produkt do testu dodala spoločnosť Trust 



Thrustmaster Firestorm Dual Power 3 

Logitech WingMan RumblePad 

Logitech Cordless RumblePad 

Logitech Cordless Controller 

Pripojenie 

USB 

USB 

gameport (+ externé napájanie) 

USB 

Force Feedback 

áno, Immersion TouchSense 

áno, Immersion TouchSense 

áno, Immersion TouchSense 

áno, Dual Shock pre PSX, PS One a PS2 

Profilovací softvér 

Thrustmapper 4 

WingMan Profiler 

WingMan Profiler 

- 

Počet tlačidiel 

1 0 (6 triggerov) 

9 (2 triggery), až 18 zdvojením cez SHIFT 

9 (2 triggery), až 18 zdvojením cez SHIFT 

6 (2 triggery) 

Ovládacie prvky 

digitálny 8-smerný D-Pad prepínateľný na 
analógovú funkciu, 2 analógové joysticky 

digit. 8-smerný D-Pad prepínateľný na analóg. 
funkciu, 2 analóg. joysticky, posunovač rýchlosti 

digit. 8-smerný D-Pad prepínateľný na analóg. 
funkciu, 2 analóg. joysticky, posunovač rýchlosti 

digitálny 8-smerný D-Pad prepínateľný na 
analógovú funkciu, 2 analógové joysticky 

Počet motorčekov 

2 

2 

2 

2 


Stránka výrobcu 

http://europe.thrustmaster.com/products/index.php 

http://www.logitech.com 

http://www. log itech.com 

http://www.logitech.com 

Podpora 

http://ts.thrustmaster.com/eng/ 

ftp://ftp.logitech.com/pub/techsupport/joystick/ 

http://www.wingmanteam.com/profiles/ 

ftp://ftp.logitech.com/pub/techsupport/joystick/ 

http://www.wingmanteam.com/profiles/ 

kompatibilné s PSX, PS One a PS2, 
nevyžaduje dodatočný softvér 

Cena bez DPH 

952 Sk 

1139 Sk 

1898 Sk 

1898 Sk 

Zapožičal 

SWS Distribution, a. s. 

02/43 42 68 1 1 , www.sws-distribution.sk 

LIBRA Electronics Slovakia, a. s. 

02/63 81 06 88-91, www.libra.sk 

LIBRA Electronics Slovakia, a. s. 

02/63 81 06 88-91, www.libra.sk 

LIBRA Electronics Slovakia, a. s. 

02/63 81 06 88-91, www.libra.sk 

snaží presadiť aj na malom slovenskom trhu. 

Model P2500 certifikovaný logom Immersion 
TouchSense od prvého okamihu zaujme skvelým 
návrhom dizajnu, na joystickoch a rukovätiach 
zdrsneným pogumovaným povrchom zabraňujúcim 
vyšmyknutiu v zápale boja presným D-Padom 
a ôsmimi funkčnými tlačidlami (z toho dva triggery), 
ktorých funčnosť je možné rozšíriť na 16 prepnutím 
tlačidla Shift. 

Na gamepade je prepínač do analógového režimu 
a vypínač FF pre hry, kde by mohol rušiť. Ale teraz 
nasleduje jedno veľké „ALE". Zdalo sa, že inštalácia 
prebehla v poriadku, no ovládač stále nebol aktívny. 
Skúsili sme aj najnovšiu verziu z inernetu, návod 
z webu výrobcu a stále nič. Až v podadresári Saitek 
v Pogram Files sme našli súbor nápovedy, kde bolo 
opísané, že pri inštalácii do Windows XP je 
potrebné ručne aktualizovať ovládač jedného 
z dvoch novodetekovaných zariadení v Ovládacích 
paneloch, položke Systém. Našli sme teda opísané 
zariadenie USB Human Interface Device, 
aktualizovali ovládač a... nič! Chybová hláška, že 
zariadenie nemôže byť inicializované. V zúfalstve 
sme skúsili aktualizovať druhé zariadenie, 
HID-Compliant Game Controller a stal sa zázrak - 
ovládače začali fungovať a po reštarte bolo všetko 
v poriadku! 

Ovládače boli síce jednoduché, poskytovali však 
všetky potrebné nastavenia a pomocou profilova- 
cieho softvéru aj emuláciu akýchkoľvek klávesových 
skratiek. Na stránke Saiteku sa dalo stiahnuť len 
zopár hotových profilov, firma vyzýva používateľov, 
aby jej ich zasielali - zaujímavý prístup. 

Zaujímavá bola aj interaktívna demoverzia ukazujúca 
možnosti gamepadu v hrách. Vo všetkých testoch 
vrátane herných postkytoval P2500 absolútne exce- 
lentnú presnosť a citlivosť; ide o špičkové zariadenie 
pre náročných hráčov. 

Záver: Páni zo Saiteku , robíte skutočne skvelé 
gamepady, vážne. Ale inštalácia pripomína zážitky 
z čias Windows 95, a to už sme chceli mať za 
sebou; konkurencia ukazuje, že sa dá spracovať 
jednoduchšie, prípadne lepšie zdokumentovať! 

Ale inak, klobúk dole. . . 

Thrustmaster Dual Power 3 

Zástupca ďalšej známej spoločnosti herného sveta 
sa v našom teste prejavil vo veľmi dobrom svetle. 

I keď na prvý pohľad vyzerá chudobnejšie ako jeho 
konkurencia, pokladáme dizajn za veľmi vydarený, 
jediná výčitka smeruje ku kolmým hranám po 
stranách rukovätí. To môže spôsobovať nepohodlie 
počas dlhotrvajúceho hrania. Čo k takémuto prístupu 
vedie dizajnérov, dnes v čase ergonomických myší 
alebo klávesníc? Skvelý je však mierne drsný, akoby 
pogumovaný povrch. 

Rozloženie kláves je zaujímavé, len štyri sú hráčovi 
k dispozícii na povrchu, ostatných 6 slúži ako 
triggery, pričom dva z nich sú ukryté pod 
rukoväťami. Zaujímavé riešenie, žiaden prst počas 
intenzívneho hrania nemá šancu zaháľať. D-Pad je 
menší ako u konkurencie a akosi „vyššie" nad 
povrchom, čo môže spôsobovať menšiu presnosť 
pri ovládaní, výborné a presné sú dva analógové 
joysticky. 

Ovládače sme kvôli aktuálnosti použili z webu 
výrobcu, rovnako aj profilovací softvér TrustMapper. 
Ich inštalácia si vyžiadala iba reštart, inak žiaden 
zbytočný zásah používateľa. TrustMapper je 
pomerne prepracovaný, i keď vhodnejší pre 
skúsenejších hráčov, okrem iného dokáže emulovať 
akúkoľvek klávesovú skratku alebo myš. Z hotových 
profilov ich má hráč k dispozícii len zopár, všetky 
ostatné si musí buď vyrobiť sám, alebo vyhľadať na 
internete od iných majiteľov Thrustmastera. 

Vďaka technológii TouchSense je skvelá aj podpora 
hier, demo Tony Hawk bolo možné ovládať 
mimoriadne presne, subjektívne možno ponúkal 

najlepšie spracované Force Feedback efekty v CMR2, 
no v tejto kategórii ťažko posudzovať rozdiely. 
Rovnako dobre prehrával aj všetky testované efekty 
v Immersion Studiu. 

Záver: Thrustmaster nesklamal očakávania, ide 
o mimoriadne kvalitný gamepad pre náročného 
hráča, ktorému nevadí komplikovanejší (ale aj 
podrobnejší) profilovací soňvér. Z tohto dôvodu 
a aj vďaka výhodnej cene obdržal Zelený TIP 
PC SPACE. 


Logitech WingMan RumblePad 

Tento gamepad patrí už dva roky k bestsellerom 
Logitechu, zrejme najproduktívnejšieho výrobcu 
herných ovládačov a periférnych zariadení pre PC 
a herné konzoly. 

Opäť ide o TouchSense licencované zariadenie, pri 
ktorom nechápeme mierne archaický dizajn. Najviac 
však vadia ostré hrany na okrajoch rukovätí, po pár 
hodinách intenzívneho hrania spôsobia bezpečné 
odkrvenie dlaní. Je prekvapivé, že spodná strana 
gamepadu je naopak veľmi dobre ergonomicky 
navrhnutá, akoby pochádzala od iného dizajnéra. 
Veľmi kvalitné sú tlačidlá s povrchom, ktorý je 
možné bezpečne nahmatať aj spamäti počas hry, 
ovládač plynu nájde využitie asi len v leteckých 
simulátoroch, triggery vpredu sú veľké a presné. 

Ďalšie ovládacie tlačidlo sa nachádza vedľa presného 
D-Padu, prepínače analógového režimu a vypnutie 
FF sú prítomné tiež. Joysticky pôsobia na prvý pohľad 
subtílnym dojmom, ale zdanie v tomto prípade 
klame, sú presné a aj veľa vydržia. 

Logitech Gaming Software, zjednotená sada 
ovládačov pre všetky herné zariadenia firmy, je 
pravidelne aktualizovaná a dá sa nájsť na FTP 
Logitechu. Inštalácia je až banálne jednoduchá, 
súčasťou balíka je podobne interaktívna demoverzia 
a profilovací softvér WingMan Profiler, ktorý 
automaticky pri spustení detekuje nainštalované 
podporované hry a nastaví ich, umožňuje zmenu, 
vytváranie, ukladanie a import nových profilov, 
ktoré sa dajú stiahnuť zo stránky podpory. Profiler 
podporuje viac herných ovládačov od Logitechu 
naraz a dokonca vytlačenie popisu kláves na ovládači 
pre každú hru! Navyše, skrátka neprídu ani majitelia 
nových počítačov Apple s MacOS X (v. 10.2.3.). 

Opäť je nutné ohodnotiť prehrané efekty z Immersion 
Štúdia ako skvelé a presné, hrať CMR 2 a Tonyho 
Hawka 4 bol taký zážitok, že sme sa pri tom trochu 
zabudli :-). 

Záver: Skvelý, skutočne skvelý gamepad 
s jednoduchou inštaláciou vhodný pre začiatočníka 
i náročného hráča. Len sa kvôli ergonómii nesmie 
hrať príliš dlho... Páni v Logitechu, za tých pár rokov 
sa už s dizajnom dalo niečo urobiť! 

Logitech WingMan RumblePad 

Ide o bezdrôtový ovládač, technologicky veľmi 
príbuzný s USB verziou. Ergonomicky je základňa 
navrhnutá veľmi dobre, podstatne vhodnejšie ako 
USB verzia, lenže to, čo bolo na nej dobré, 
v Cordless RumblePade konštruktéri nepochopiteľne 
zmenili! Tlačidlá, D-Pad aj triggery boli na verzii 
„s chvostíkom" podstatne lepšie, i keď môže ísť len 
o náš subjektívny dojem. 

Gamepad je kvôli požiadavke na 4 tužkové batérie 
výrazne ťažší. Nahnevať môže vybitie batérií počas 
dôležitého súboja, výrobca sľubuje, že sa tak stane až 
po 50 hodinách. Aby ste tento čas predĺžili, vypínajte 
FF, ak ho nepotrebujete. 

Inštalácia vysielača prebehla úplne bezproblémovo, 
ovládače sú úplne rovnaké a veľmi kvalitné ako 
v prípade USB verzie, zhodná je aj podpora pre 
MacOS. Vďaka rovnakým motorčekom a elektronike 
je tiež zabezpečená skvelá podpora pre hry, logo 
licencie na Immersion TouchSense je tu plným 
právom. 

Záver: Gamepad okrem slobody pohybu neponúka 
navyše nič oproti USB verzii, ak práve toto 
vyžadujete od herného ovládača a ste ochotní 
zaplatiť vyššiu cenu, máte tu vhodného kandidáta. 
Zamrzí, že tlačidlá na obyčajnej verzii sú lepšie. . . 

Ján Lončík 

Logitech Cordless Controller 
pre Playstation 

Majitelia PC vedia aj poslepiačky vymieňať utrápené 
klávesnice a myši za nové, bezstarostní konzolisti 
pre zmenu nedajú dopustiť na svoje obľúbené 
gamepady, ktorých životnosť má však tiež svoje 
hranice. To spolu s faktom, že v balení PS2 
nájdete iba jeden originálny ovládač, hoci veľmi 
dobrý, hovorí jasnou rečou o potrebe dokúpenia 
ďalšieho. V našom teste sme sa teda podrobnejšie 
pozreli aj na jeden produkt určený práve pre 
platformu PS2. 

Už letmý pohľad vám napovie, že tento model 
nie je žiadna bakelitová hračka neznámej rasy 
a pôvodu s nebezpečne nízkym polčasom rozpadu. 
Keď sa vám gamepad dostane do rúk, možno sa 
bude zdať prvých pár sekúnd akýsi priveľký, no 
už o chvíľu si zvyknete a oceníte jeho výbornú 
ergonómiu, s ktorou vám bude robiť radosť stláčať 
gombíky a páčky len tak pre radosť aj bez zapnutej 
konzoly. Nuž a keď vám to predsa len prestane 
stačiť, možno si bystro všimnete jednej, vlastne 
dvoch zvláštností - nezakopávate o žiaden kábel 
a v škatuli zostali štyri štandardné tužkové batérie 
značky Duracell. Do rúk sa vám totiž dostal ovládač, 
ktorý pracuje na princípe rádiových vín, čím je 
komfort hrania dotiahnutý ad maximum. Na strane 
Playstation jednoducho do zvoleného gameportu 
vsuniete nenápadnú škatuľku s vysielačom 
a prijímačom rádiových vín s frekvenciou 2,4 GHz, 
na strane gamepadu vsuniete batérie a podržíte 
ľubovoľné tlačidlo, diódy na vás spokojne zažmurkajú 
na znak toho, že obojsmerná komunikácia funguje, 
a voila - koniec inštalácie. Takto môžete pohodlne 
„zoznámiť" až štyri transceivery a ovládače 
v jednej miestnosti, pričom vďaka pokročilým 
mimozemským technológiám, o ktorých nesmiem 
písať (čítaj: nechápem ich) sa tieto nebudú nijako 
ovplyvňovať. 



Z pohľadu konzoly je pritom všetko po starom 
a podľa očakávania nie sú potrebné žiadne 
ovládače ani nič podobné (hoci hra Driver 3 by 
nebola na zahodenie). Dokonca nič nebráni ani 
tomu, aby ste hru pozastavili a vymenili gamepad 
za iný, napríklad ak by vám došli batérie - čo sa 
však prejaví najskôr vypnutím vibrácií po zhruba 
50 hodinách hrania a môžete pokračovať 
nerušene ďalej. Čože, ešte som nespomínal vibrácie? 
Veru tak, nielenže rádiový prenos sa naozaj nijako 
neprejaví na presnosti ovládania či rýchlosti reakcií, 
ale navyše nebudete ochudobnení ani o vibrácie, 
ktorými väčšina hier dômyselne dopĺňa celkový 
zážitok. Ale ak by vám bolo ľúto batérií na dva 
kmitajúce motorčeky, prípadne vašich nervov 
z vystrašeného pulzovania srdca duchmi ohrozenej 
postavy, môžete špeciálnym buttonom vibrácie 
kedykoľvek zrušiť. Celkový vypínač by ste však 
hľadali márne, k odpojeniu dôjde automaticky po 
piatich minútach neaktivity. Ak ste si len na chvíľku 
odskočili, nič to, stačí letmý dotyk a všetko sa 
opäť hýbe. 

Okrem spomínaného vypínania vibrácií, ktoré 
pôvodný ovládač neobsahuje, nájdete všetko presne 
tam, kde by ste to čakali, s jednou výnimkou. Štyri 



samostatné smerové klávesy v ľavej časti sú 
začlenené do spoločného D-Padu (kruhového 
tlačidla), ku ktorému sa vzťahuje moja prvá 
a vlastne jediná negatívna pripomienka, pretože sa 
vám ľahko môže stať, že napríklad namiesto smeru 
hore stlačíte navyše aj vpravo, čo môže mať pri 
zákernom zoomovaní na nič netušiaceho nepriateľa 
ako dôsledok nie jeho smutný koniec, ale pacifistické 
prepnutie na radar. Lepšie výsledky dosiahnete, ak 
palec necháte položený a budete ho iba vychyľovať 
do požadovanej polohy. Ďalší rozdielny detail je 
v spomínaných dvoch joystickoch, občas tiež nežne 
prezývaných „hríbikoch", ktoré sú namiesto 
zdrsneného pohybu hladké, ale zato prehnuté 
dovnútra tak, že do nich palce perfektne dosadnú 
a nezošmyknú sa. A sú pekné modré. 

Gamepad vám bude fungovať aj na pôvodnej 
Playstation, pripojenie k PS2 už tradične dovolí 
používať rôznu silu prítlaku všetkých akčných 
tlačidiel, takže napríklad pri štartovaní silného auta 
bez trakčnej kontroly v Grand Turismo môžete 
pridať plyn len zľahka a zabrániť tak neefektívnemu 
pretáčaniu poháňaných kolies presne tak, ako ste 
zvyknutí. To isté platí o analógových joystickoch, 
ktorých pohyb je snímaný dokonale precízne. 

A to všetko nielen pár metrov od konzoly, ale 
dokonca aj cez dve steny! Osobne mi nenapadá asi 
žiadne rozumné využitie, azda s výnimkou 
prepínania skladieb počas prehrávania hudobného 
CD, možno vymyslíte nejaké vtipné prekvapenie pre 
vašich priateľov sami. Vlastne, niečo by som mal, 
vždy som túžil zahrať sa v kine, s obrazom 
premietaným na obrovské plátno a priestorovým 
zvukom. Nuž, teraz mám otázku čo sa týka 
maximálnej dĺžky kábla k ovládaču vyriešenú, žiadny 
nepotrebujem. 

Záver: Za primeranú cenu firma Logitech prichádza 
s výrobkom, na ktorý aj s princípom jeho činnosti 
počas samotného hrania úplne zabudnete - čo je 
v tomto prípade výborné znamenie. Vy a váš 
kontroller budete jedno telo, jedna myseľ. No, to 
už som možno trošičku prehnal. V každom prípade, 
pozor na frustrované hádzanie ovládača smerom 
do okna - jednak on za vašu nešikovnosť určite 
nemôže, a okrem toho jeho let nezastaví žiaden 
kábel. A to by bola rozhodne škoda. 

Peter Machala 


KOMENTÁR: JÁN LONČÍK 


Názor verzia 1.2 Service Pack 3 

Nerobím si nároky na originalitu námetu tohto 
príspevku, ale krátky pohľad na štatistiku môjho 
download manageru mi jednoznačne potvrdil, že 
takmer 90 % všetkých stiahnutých dát za 
posledné mesiace boli rôzne opravné balíky, 
patche či závažné updaty systému, aplikácií, hier, 
benchmarkovacích programov alebo nové 
ovládače. 

Aspoň podľa môjho názoru by väčšina z nich 
nebola nutná, keby si vývojári dali trochu viac 
práce s testovaním produktov, i keď na úkor 
šibeničných termínov. Celkom určite by sa to 
pozitívne prejavilo i na predajnosti produktov. 
Chceli by ste radšej o mesiac-dva počkať na 
program, ktorý budete môcť okamžite používať 
a vaša produktivita práce (či zážitok z hrania) 
nebudú ohrozené vážnymi chybami? Alebo 
patríte do skupiny používateľov, ktorí musia mať 
všetko nové „hneď a zaraz", pričom im nevadí 
neustále preinštalovávanie, aktualizovanie či 
konfigurovanie? V tom prípade otázka na telo: 
máte pri tom ešte čas na prácu? Prečo je 
používateľ PC otrokom neustáleho kolotoča 
aktualizácií? 

Trh tlačí programátorov k uvádzaniu stále novších 
verzií s občas diskutabilnými vlastnosťami, občas 
to vyzerá, že vydajú ako-tak stabilnú betaverziu 
a o opravy sa starajú priebežne. Pri herných 
tituloch za to pravda môže aj veľká konkurencia, 
ale ceny hier po uvedení klesajú a v čase, keď po 
všetkých opravách bude hra skutočne dostupná 
väčšine hráčov už zisky z nej nebudú poplatné 
očakávaniam. 

Malým príkladom dobre odvedenej práce môže 
byť v herných novinkách uvedený titul Live for 
Speed. Hoci práce dvom programátorom na 
vizuálne príťažlivom engine trvali asi len rok 
(prvé alpha demo bolo uvedené koncom minulého 
leta), hra pobeží spoľahlivo a bez akýchkoľvek 
rušivých artefaktov na takmer akomkoľvek 3D 
akcelerátore druhej generácie vrátane 
obstarožných Voodoo3 či stále trochu exotických 
Xabre 200, na ktorých sme si ju odskúšali. 
Pochybujeme, že autori mali takýto exotický 
hardvér k dispozícii. Jednoducho, dobre 
navrhnutý engine postavený na kompatibilných 
štandardoch môže okamžite ponúknuť herný 
zážitok širokým skupinám hráčov. A to je u malého 
tímu, žijúceho z priameho predaja cez internet, 
záležitosť prežitia. 

Veľkým problémom sú aj ovládače pre hardvér - 
keď už človek má očakávať nejaké problémy, je 
lepšie keď o nich vie. Prvou významnou 
lastovičkou v tomto smere je ATi, ktorá uvádza 
v každej edícii podrobný zoznam opráv a rozbehla 
veľký betatestovací program, ktorý má pomôcť 
nové edície pred uvedením odladiť. 

Podľa informácií na webe o podobnom programe 
uvažuje aj nVidia, ktorej posledným verziám 
ovládačov už chýbalo čaro spoľahlivej kompatibili- 
ty, ktorým sa pýšila predtým. 

Mimochodom, musím už končiť: vyšla nová 
verzia ovládačov pre moju zvukovú kartu. Zase 
nabudúce. 

AMD a FSB400: test dosiek 


V minulom čísle sme sa pozreli na najnovšie 
a najmodernejšie dosky pre Pentium 4 a ukázali sme 
vám možnosti výkonu týchto dosiek s horúcou 
novinkou Intel Pentium 4 3,2 GHz s 800 MHz FSB. 
Dnes si takéto dosky tiež predstavíme, ale tentoraz 
pre platformu AMD. Dosky sa vyznačujú najmä 
podporou 400 MHz frekvencie zbernice procesora. 
Procesory Athlon s frekvenciou zbernice 333 MHz 
sa nestihli ani udomácniť na trhu a vytlačiť tak starší 
Athlon, a už prichádza nový procesor. Teda ani 
v tomto teste nebude chýbať novinka v podaní 
momentálne najvýkonnejšieho procesora AMD, 
a to Athlon XP 3200+ s frekvenciou zbernice 
400 MHz, ktorý nám požičalo zastúpenie spoločnosti 
AMD. 

Testy 

Testy boli zrealizované na testovacej zostave, ktorá 
pozostávala z procesora AMD Athlon XP3200+ 
s pracovnou frekvenciou zbernice 400 MHz. 

Pamäťový systém bol postavený na dvoch moduloch 
pamätí Corsair Platinum Šerieš 256 MB, 433 MHz 
a CL2. Zostava ďalej obsahovala pevný disk Maxtor 
DiamondMax Plus 8 ATA133 40 GB (7200RPM), DVD 
mechaniku Asus, disketovú mechaniku Samsung, 
grafickú kartu Asus V9280 s čipom GeForce 4 4200 
a 128 MB pamäte, skrinku 3R System NeonLight 
a zdroj Enermax 300 W. Operačný systém sme 
zvolili Windows XP Professional so SPIA. Súborový 
systém disku bol použitý NTFS. Pri grafickej karte 
boli použité ovládače nVidia Detonátor 44.03 
a kvalita zobrazovania bola nastavená na „normál". 

Testy boli realizované pomocou Ziff Davis Business 
Winstone 2002 v. 1.0.1 a Content Creation Winstone 
2003, 3DMark 2001 SE (build 330), HD Tach v.2.61, 
SiSoft Sandra Max3, Unreal Tournament 2003, 

Return To Castle Wolfenstein a CineBench 2003. 
Použili sme nové testy Ziff Davis, ktoré sú 
postavené na novších aplikáciách ako v predošlej 
verzii. Výsledné hodnoty sú nižšie, a preto ich nie je 
možné porovnávať so staršími verziami. 

Pred začatím testov bol defragmentovaný pevný 
disk. Testy prebiehali trikrát a z výsledkov bol 
vyrátaný priemer. Pri Unreal Tournamet 2003 sa testy 
realizovali pomocou aplikácie benchmark.exe, ktorá 
je súčasťou inštalácie. Pri tomto teste sú automaticky 
nastavené maximálne detaily a 32-bitová paleta 
farieb. Výsledkom sú dve hodnoty FPS, kde prvá je 
prerátaná z pohľadu „Spectator", t. j. bez hráčov 
a druhá hodnota je vyrátaná spolu s 12 hráčmi. 

Pri teste hry Return to Castle Wolfenstein sme 
použili demo checkpoint, ktoré sme stiahli zo stránky 
3DCenter (http://www.3dcenter.de/downloads/ 
rtcw-checkpoint.php) , pretože hra sama neobsahuje 
žiadne demo. 

Pri testovaní boli nastavené tieto parametre: 

System: GL Extensions - Yes, Fullscreen - Yes, 

Lighting - Light Map (High), Geometrie Detail - High, 
Character Textures - High, General Textures - High, 
Textúre Filter - Trilinear, Compress Textures - Yes, 
Screen Size - Maximum a Game Options: Wall 
Mark Lifetime - Long, Ejecting Brass - High, 

Dynamic Lights - Yes, Low Quality Sky - No, Sync 
Every Frame - No, Corona Dist - Extreme, Particles - 
Yes. 

Asus A7V600 

Prvým kandidátom z dosiek s podporou 400 MHz 
procesorov je Asus, známy výrobca kvalitných 
základných dosiek s nadpriemerným výkonom 
a dobrými možnosťami pretaktovania. Základom je 
nový čip od VIA označený ako KT600, ktorý prináša 
oficiálnu podporu zbernice 400 MHz. Je chladený 
vymeniteľným pasívnym chladičom. Okrem toho má 
vynovený radič pamätí s architektúrou FastStream64. 


SouthBridge VT8237 nahrádza doteraz používaný 
VT8235 a prináša najmä podporu rozhrania S-ATA 
(VT6420). Ten nemá osadený žiaden chladič. 

Pribudli aj porty USB. Tentoraz je počet až 8 portov 
špecifikácie USB 2.0. K dispozícii pamäťového 
systému sú tri pätice, čo umožňuje osadiť 3 GB 
pamäte. Sú však uložené tak nevhodne, že ak chcete 
pridať alebo odobrať pamäť, budete musieť vysunúť 
grafickú kartu z AGP slotu. AGP s podporou 8 x má 
novú špeciálnu poistku proti vysunutiu VGA, ktorá 
sa posúva po celej dĺžke slotu. K dispozícii je až 
6 slotov PCI špecifikácie 2.2. Okrem nich má doska 
integrovaný špeciálny WiFi slot určený pre 
bezdrôtové technológie. Na zadnej strane dosky je 
vyvedený len jeden sériový port, druhý má vývod na 
doske, ale prepojenie nie je súčasťou dodávky. 
Namiesto druhého sériového portu je na zadnej 
strane vyvedený konektor typu cinch integrovanej 
zvukovej karty. Tá je ADI AD1980 s podporou 
šesťkanálového audia, EAX2 a A3D. Na komunikáciu 
s ostatnými počítačmi je pripravená sieťová karta 
3COM s podporou IGb/s. 

Počas testovania dosky sa nevyskytol žiaden problém. 
Doska pracovala stabilne. Testovaný procesor 
Athlon 3200+ však vyžadoval kvalitný 300 W zdroj. 
My sme použili zdroj Enermax. V prípade 250 W 
zdroja nebol procesor schopný pracovať na 
400 MHz FSB a dochádzalo k samovoľným 
reštartom. Pri nastavení 333 Hz zbernice pracovala 
doska s 250W zdrojom korektne. Doska pôvodne 
obsahovala BIOS verzie 1001, my sme však počas 
testovania použili najnovšiu verziu 1003. Ovládač 
čipovej súpravy bol použitý VIA 4in1 Hyperion 4.48v. 
Doska ponúka dobrý výkon za dobrú cenu spojenú 
s integrovaným radičom S-ATA. Trochu zamrzí 
absencia FireWire rozhrania. Je zaujímavým 
protivníkom čipovej súpravy nForce2, neponúka 
síce dvojkanálovú architektúru pri pamätiach, ale na 
druhej strane je lacnejšia. 

Dodávka: 

Pliešok s gameportom, 2 x S-ATA káble, kryt ATX 
portov, FDD kábel, ATA33 kábel, ATA100/133 
kábel, CD, nálepka Asus, nálepka s opisom dosky 
a manuál. Na CD nájdete Acrobat Reader 5.0, 

DirectX 8.1 a PC-Cillin 2002. 

BIOS: 

Frekvencia FSB (100-250 MHz), napájanie procesora 
(1,5-1,85 V), napájanie AGP (1,5-1 ,8 ), napájanie 
pamätí (2,55-2,85 V), zmena násobiča procesora 
(22,5 x), časovanie pamätí (CAS Latency, RAS to CAS 
Delay, RAS Precharge Delay, Active Precharge Delay, 
1T Command Control, Bank Interleave). 

ASRock K7S8XE 

Z iného tábora je čipová súprava tejto dosky. 

Tá pochádza z dielne SiS, ktorá sa pochopiteľne tiež 
snaží držať trend a prináša čipsetom SiS 748 
taktiež podporu 400 MHz zbernice procesora. 
NorthBridge čipovej súpravy je chladený 
vymeniteľným pasívnym chladičom. SouthBridge nie 
je chladený žiadnym a nesie označenie SiS 963L. 

AGP slot prináša podporu 8x, čo je priepustnosť, 
ktorá sa udomácnila už medzi všetkými výrobcami 
čipových súprav. Podobne ako predošlá doska 
Asus s KT600 má k dispozícii až 6 slotov PCI 
(špecifikácie 2.2). O multimediálnu podporu sa stará 
zvukový kodek AC97. Sieťovú komunikáciu 
zabezpečuje integrovaná sieťová karta s podporou 
10/100 Mb/s. Neštandardne sú rozmiestnené porty 
na zadnej strane dosky. PS/2 konektory sú uložené 
vedľa seba a nie nad sebou. To pochopiteľne nemá 
na funkcionalitu vplyv, skôr na to poukazujeme ako 
na zvláštnosť. K dispozícii je 6 portov USB 2.0, na 
zadný panel sú vyvedené 4, prepojenie k ďalším 
dvom nie je súčasťou dodávky. Frekvencia zbernice 


Nový Athlon - testy 

Výkon procesora ma počas testov trochu sklamal. 
Čakal som vyšší výkon, najmä v porovnaní 
s procesorom Intel Pentium 4 3,2 GHz, s ktorým 
prebiehali testy v minulom čísle. V prípade 
3DMark 2001 SE bol rozdiel výkonu v prospech 
Pentia až 1000 bodov (+10 %). V prípade dosky 
nForce2 je rozdiel menší, zhruba 500 bodov 
(+5,2 %). Je to pekný príklad ako „vydupať" 
z grafickej karty GeForce4 4200 maximum. 
Výsledok 13 364 (Epox 4PCA3+) môže závidieť 
nejeden majiteľ novej grafickej karty FX alebo 
Radeonu so slabším procesorom. Nárast výkonu 
v prospech Pentia sa prejavoval aj v ostatných 
testoch. Nový procesor má pracovnú frekvenciu 
2200 MHz, pracuje s násobičom 1 1, veľkosť 
pamäte cache je 512 kB a, samozrejme, frekvencia 
zbernice je 400 MHz. 

Ďalšou zaujímavou otázkou, ktorá sa vám určite 
črtá je teplota. Táto problematika zaujímala aj mňa 
a bol som zvedavý ako sa s ňou vyrovnalo AMD. 

Na test som si prichystal masívny celomedený 
chladič ThermalTake Volcano 1 1 + . Výrobca udáva 
použitie až do procesora 3400+. Tak som 
predpokladal, že som dostatočne pripravený na 
test najvýkonnejšieho procesora AMD (pokiaľ 
nerátam Opteron). 

Procesor bol dodaný aj s chladičom. Ten vo mne 
vzhľadom na rozmery nevzbudzoval dôveru. 

Rebrá boli hliníkové s medeným jadrom. Z toho 
dôvodu som hneď nasadil chladič ThermalTake. 
Výsledná teplota s ním ma však zarazila, nakoľko 
sa pohybovala okolo 63-65 stupňov. Hluk bol 
neznesiteľný, nakoľko ventilátor šiel na 
maximálne otáčky (6000 RPM). To ma prinútilo 
použiť dodaný chladič, pretože som bol zvedavý 
ako on dokáže tento procesor ochladiť. Musím 
povedať, že som bol príjemne prekvapený. 

Najskôr ma zaujala hlučnosť, ktorá sa pohybovala 
zhruba na úrovni boxovaných chladičov Pentia 4. 
Teplota bola v tomto prípade 52-55 stupňov, 
čo je veľmi dobrý výsledok. Takže v prípade 
nových Athlonov určite siahnite po boxovanej 
verzii. 

Mohlo by sa vám zdať, že kúpa nového Athlona je 
oproti novému Pentiu nevýhodná. Čo však z neho 
robí zaujímavú kúpu je práve cena. Tá je oproti 
najvýkonnejšiemu Pentiu 4 nižšia. Na druhej strane 
mu chýba podpora technológie HyperThreading 
(ktorá umožňuje správať sa jednému procesoru 
ako dva). Túto technológiu prednedávnom AMD 
dosť hanila. Vydala vyhlásenie, v ktorom dokazuje, 
že táto technológia degraduje výkon. 

Uvedený dokument si môžete pozrieť na adrese 
http://www.amdmb.com/amddocs/30381A_Hyper- 
Thread_FINAL.pdf. To je pravda len čiastočne. 

Môže totiž dochádzať k degradovaniu výkonu pri 
aplikáciách optimalizovaných pre jeden procesor. 
Nárast sa však prejavuje pri aplikáciách, ktoré 
zvládnu viacprocesorový režim. Ešte podotýkam, že 
technológia HyperThreading sa dá vypnúť v BIOS. 

Z testov v minulom čísle však môžete sami vidieť, 
že výkon s procesorom Pentium4 3,2 GHz bol 
skutočne impozantný. Takže správu od AMD 
považujem skôr iba za marketingový ťah. 

procesora sa definovala pomocou dvojice prepínačov 
na doske. Počas testov sa vyskytla nestabilita 
a z toho dôvodu nie sú uvedené výsledky testov 
Business Winstone, Content Creation Winstone, 
3DMark a Unreal Tournament. Pri nich dochádzalo 
k samovoľným reštartom alebo k padaniu aplikácie, 
prípadne „zamrznutiu" počítača. To sa prejavovalo 
aj pri 300 W zdroji. 

Doska bola testovaná s verziou BIOS PI. 00, pretože 
v čase testovania nebola iná verzia k dispozícii. 

K čipovej súprave sme použili dodané ovládače, 
k AGP verziu rl .1 3.03 a k IDE R2.03. Stiahli sme aj 
novšiu verziu ovládačov zo stránky SiS, a to k AGP 
verziu r1.16.a, avšak problémy sa tým nevyriešili. 
Ťažko povedať, či je to problém čipovej súpravy SiS 
alebo základnej dosky ASRock, keďže dosku s týmto 
čipom sme od iného výrobcu na testovanie nedostali. 
Pokiaľ sa použila frekvencia zbernice procesora 
333 MHz systém bol stabilný. Pri tomto nastavení 
však nemalo zmysel dosku testovať, nakoľko by 
výsledky neboli porovnateľné s ostatnými 
testovanými doskami. Uvádzame tu preto len 
výsledok testu 3DMark 2001 SE pri štandardnom 
nastavení, a ten bol 10 629 bodov. V prípade, 
že by ste chceli použiť procesor s frekvenciou FSB 
266/333 MHz by mohla byť vhodná, ale to sa 
môžete tiež poobzerať po iných alternatívach. 

Doska má skromnú výbavu a chýbalo nám rozhranie 
FireWire a S-ATA. 

Dodávka: 

Manuál, CD, FDD kábel, ATA100/133 kábel a kryt 
ATX portov. Na CD môžete nájsť PC-Cillin 2002 
a inštruktážny videozáznam inštalácie dosky. 

BIOS: 

Zmena FSB, CAS Latency. 

GigaByte GA-7VT600-L 

Prvá doska z dielne GigaByte v našom teste je 
osadená podobne ako pri doske Asus čipovou 
súpravou KT600. Aj v tomto prípade je použitý 
vymeniteľný pasívny chladič. SouthBridge je bez 
chladiča a nesie označenie VT8235/VT8237. V tomto 
prípade je však integrovaný ten starší, pretože 
k dispozícii je 6 portov USB2.0 (novší podporuje 
8 portov). Doska má menšie rozmery ako „Full ATX" 
(ATX plných rozmerov) a podobne ako pri doske 
Asus sú na nej nevhodne umiestnené pätice pre 
pamäte, ktoré sú blízko slota AGP (8 x), a tým 
znemožňujú inštaláciu pamäťových modulov. 

V tomto prípade je k dispozícii 5 slotov PCI 
(špecifikácie 2.2). Integrované audio je Realtek 
ALC655 s podporu 6-kanálového zvuku. Sieťová 
karta pochádza taktiež od Realtek, nesie označenie 
RTL8101L a podporuje rýchlosti 10/100 Mb/s. 

Doska pracovala korektne aj s 250 W zdrojom. 

Testovali sme s verziou BIOS F5 a ovládačmi VIA 4in1 
Hyperion 4.48v. Hlavným záporom oproti doske 
Asus, taktiež s KT600 je absencia rozhrania S-ATA 
a integrovaný starší SouthBridge. Napriek tomu je 
výkon s doskou Asus vyrovnaný. Tiež chýba 
podpora rozhrania FireWire a nepáčilo sa nám 
najmä rozloženie komponentov na doske. Možnosti 
BIOS sú tiež skromné. Chýba časovanie pamätí. 

Na druhej strane je cena veľmi priaznivá, čo ocenia 
najmä menej solventní zákazníci nehľadajúci 
maximálny výkon. 

Dodávka: 

Manuál, manuál na rýchlu inštaláciu, pliešok s dvoma 
portami USB, ATA100/133 kábel, FDD kábel, kryt 
ATX portov, CD, nálepka s opisom dosky a nálepka 
GigaByte. Na CD okrem potrebných ovládačov 
nájdete Norton Internet Security 2003, Acrobat 
Reader 5.05 a DirectX 9.0. 

BIOS: 

Zmena FSB procesora, napájanie procesora (+5 %, 
+7,5 %, +10 %), napájanie AGP (+0,1 V, +0,2 V, 
+0,3 V), napájanie pamätí (+0,1 V, +0,2 V, +0,3 V). 



Asus A7V600 


+ počet slotov PCI, 1 Gb/s sieťová karta, pretaktovacie 
možnosti, záruka, S-ATA Raid 
- FireWire, umiestnenie pätíc pre pamäte 



ASRock K7S8XE 


+ počet slotov PCI, cena 

- nestabilita s testovaným procesorom, FireWire, S-ATA 




GigaByte GA-7N400 Pro 


+ výkon, S-ATA, P-ATA Raid, FireWire 
- cena, časovanie pamätí 


GigaByte GA-7N400 Pro 

Posledná testovaná doska s podporou 400 MHz 
zbernice profesora je tiež doska GigaByte, ale 
tentoraz je integrovaná čipová súprav nForce2 Ultra 
400. Je chladená vymeniteľným aktívnym chladičom. 
SouthBridge nemá žiaden chladič. V prvom rade 
určite zaujme bohatá doplnková výbava. Na doske 
sa nachádzajú dva radiče RAID. Jeden pre rozhranie 
P-ATA (označenie pre klasické IDE) a druhý pre 
S-ATA (GigaRaid a Siliconlmage). AGP slot, v tomto 
prípade vo verzii PRO, podporuje technológiu 
prenosu 8x. PCI slotov je aj v tomto prípade 5. 

Je tu samozrejmosťou aj rozhranie FireWire. 

O sieťovú komunikáciu sa stará sieťová karta Realtek 
8201. Čip Realtek sa stará aj o multimediálnu 
podporu dosky a nesie označenie ALC650. Čipová 
súprava nForce2 nesklamala ani vo verzii Ultra 400 
a robí česť nVidii a AMD. Dual channel technológia 
nebola prekonaná, ako môžete vidieť z tabuliek, ani 
čipovou súpravou VIA KT600. 

Zaujímal nás výkon tohto pamäťového systému 
v porovnaní s KT600 iba s jedným modulom pamätí. 
Výkon bol v prípade nForce2 vyšší o 3-4 % (SiSoft 
Sandra: nForce2 - 2768/2553, GigaByte KT600 - 
2658/2478). Test prebehol s verziou BIOS F8 a je 
chránený technológiou DualBIOS (jeden záložný). 
Výhrady máme k inštalátoru, ktorý sa snaží 
nainštalovať ovládač pre kompletnú čipovú súpravu 
nForce, teda aj s integrovanou grafikou, čo vedie 
k problémom. Doska GigaByte GA-7N400 Pro je 
typickou predstaviteľkou modernej dosky s podporou 
moderných technológií. Dáva vysoký výkon, ale 
berie si daň v podaní vyššej ceny. Pokiaľ však hľadáte 
výkon bez ohľadu na cenu, môže byť pre vás dobrým 
kandidátom. 

Dodávka: 

Manuál, manuál na rýchlu inštaláciu, pliešok s dvoma 
portami USB, pliešok s portami FireWire, 3 x ATA100/ 
133 kábel, FDD kábel, 2 x S-ATA kábel, kryt ATX 
portov, CD, nálepka s opisom dosky a nálepka 
GigaByte. Na CD okrem potrebných ovládačov 
nájdete Norton Internet Security 2003, Acrobat 
Reader 5.05 a DirectX 9.0. 

BIOS: 

Zmena FSB procesora, napájanie procesora (+5 %, 
+7,5 %, +10 %), napájanie AGP (+0,1 V, +0,2 V, 
+0,3 V), napájanie pamätí (+0,1 V, +0,2 V, +0,3 V). 

Záver 

Dosky s čipovou súpravou VIA KT600 nesklamali 
a sú určite konkurentom čipovým súpravám nVidie. 
Zákazníka oslovujú najmä cenou. V prípade dosky 
GigaByte je síce málo vybavená, ale musíme dodať, 
že verzia tejto dosky sa robí aj s integrovaným 
rozhraním S-ATA, FireWire a pochopiteľne s novým 
SouthBridge. Tú sme však netestovali a jej cena je 
o niečo vyššia. 

Zaujímavejšou doskou je Asus s KT600, ktorá prináša 
nové technológie vrátane nového SouthBridge. 
Výkonom a výbavou, keď oželiete rozhranie FireWire, 
je vážnym konkurentom práve pre dosky s nForce2. 

V prevedení Asus okrem výkonu zaujmú aj možnosti 
pretaktovania a ladenia výkonu. V spojení s dobrou 
cenou sme sa teda rozhodli udeliť doske Asus 
A7V600 Modrý TIP redakcie za pomer cena/výkon. 
Dosku ASRock v spojení s procesorom s pracovnou 
frekvenciou zbernice 400 MHz vám nemôžeme 
odporučiť vzhľadom na uvedené problémy. Posledná 
testovaná doska GigaByte s čipovou súpravou 
nForce2 Ultra 400 robí česť novému procesoru. 

Pokiaľ hľadáte maximálny výkon, nerobíte 
kompromisy a nepozeráte na cenu, musíme vám 
odporučiť práve túto dosku. Za takéto riešenie, 
napakované modernými technológiami, si však 
musíte priplatiť. Nevýhodou môže byť aj investícia 
do dvoch pamäťových modulov, ale pokiaľ 
nepozeráte na cenu dosky, nebude vám vadiť ani 
kúpa dvoch pamäťových modulov. 

Pavol Gono 

H Business Winstone 2002 v. 1 .0.1 
| Content Creation Winstone 2003 


| Asus A7V600 



GigaByte 7VT600-L 



GigaByte 7N400 Pro 


32,1 



■ Return to Castle Wolfenstein (1280 x 1 024 x 32) (fps) 

■ CineBench 2003 (1 x CPU) (min.) 

I ASUSA7V600 


99,5 


1:36 

ASRock K7S8XE 


98,9 


1:35 

GigaByte 7VT600-L 


100,6 


1:35 

GigaByte 7N400 Pro 


108,7 


1:34 


Epox 4PCA3 + * 




* Uvedené pre porovnanie. Testované v PCSPACE 7/2003 s procesorom Intel Pentium 4 3,2 GHz ( FSB 800 MHz) a s pamäťami Corsair Platinum Šerieš 433 MHz (2 x 256 MB). 




Asus A7V600 

ASRock K7S8XE 

GigaByte GA-7VT600-L 

GigaByte GA-7N400 Pro 

Výrobca 

Asus, www.asus.com 

ASRock, www.asrock.com 

GigaByte, www.giga-byte.com 

GigaByte, www.giga-byte.com 

Socket 

Socket A (400 MHz) 

Socket A (400 MHz) 

Socket A (400 MHz) 

Socket A (400 MHz) 

Čipová sada 

VIA KT600 

SiS 748 

VIA KT600 

nVidia nForce2 Ultra 400 

Rozmery 

305 mm x 245 mm 

305 mm x 245 mm 

290 mm x 200 mm 

305 mm x 244 mm 

Typ pamäte (MHz) 

DDR 200/266/333/400 

DDR 200/266/333/400 

DDR 200/266/333/400 

DDR 200/266/333/400 

Maximálna pamäť/počet slotov 

3 G B/3 

3 G B/3 

3 G B/3 

3 G B/3 

Sloty AGP/PCI/WiFi 

1/6/1 

1/6/— 

1/5/— 

1/5/— 

IDE/RAID ATA/RAID S-ATA 

ATA 133/— /S-ATA 

ATA 133/—/— 

ATA 133/—/— 

ATA 133/ATA 133/S-ATA 

USB/USB 2.0 

— /8 

—/e 

—/e 

—/e 

Serial/PS2/Paralel 

2/2/1 

2/2/1 

2/2/1 

2/2/1 

Iné príslušnstvo 

LAN, Audio 

LAN, Audio 

LAN, Audio 

LAN, Audio, FireWire 






Cena bez DPH 

3650 Sk 

2199 Sk 

3072 Sk 

4873 Sk 

Dodávateľ 

LIBRA Electronics Slovakia, a. s. 

02/63 81 06 88-91, www.libra.sk 

LIBRA Electronics Slovakia, a. s. 

02/63 81 06 88-91, www.libra.sk 

LIBRA Electronics Slovakia, a. s. 

02/63 81 06 88-91, www.libra.sk 

LIBRA Electronics Slovakia, a. s. 

02/63 81 06 88-91, www.libra.sk 

Bez pamäte to jednoducho nejde: 

test 400 a 433 MHz pamäťových modulov 


Opäť sa k nám do redakcie dostali 
zaujímavé pamäte. Zaujmú najmä tie 
s názvom Corsair, ktoré sú určite 
lákavé pre fanúšikov pretaktovania 
a vysokého výkonu. V teste sa nám 
teda zišli dve pamäte Corsair, 433 a 
400 MHz s časovaním CL2 a kapacitou 
256 MB. Ďalšie moduly pochádzajú 
od výrobcu TwinMOS s pracovnou 
frekvenciou 400 MHz, časovaním 
CL2,5, kapacitou 256 MB a 512 MB. 

Ako testovacia zostava nám poslúžil 
náš osvedčený testovací počítač 
pozostávajúci z komponentov: 
procesor Athlon XP 2200+, základná 
doska Asus A7N8X-UAZ (nForce2) 
pevný disk Maxtor DiamondMax 
Plus 8 ATA133 40 GB (7200 RPM), DVD 
mechanika Asus, disketová mechanika 
Samsung, grafická karta Asus V9280 
s čipom GeForce4 4200 a 128 MB 
pamäte, skrinka 3R System NeonLight 
a 300 W zdroj Enermax. 

Na počítači bol nainštalovaný operačný 
systém Windows XP Professional so 
SPIA. Na testovanie priepustnosti 
pamätí sme použili testovací softvér 
SiSoft Sandra 2003.1.9.26. Pred 
začatím testov sme defragmentovali 
pevný disk. Každé meranie prebiehalo 
desaťkrát a z výsledkov bol vyrátaný 
priemer. Najskôr sme otestovali na 
optimálnom časovaní. To znamená, 
že optimálne parametre pamätí sa 
zisťovali z čipu na pamätiach, ktorý je 
na to určený. Následne sme otestovali 
maximálne možné agresívne časovanie. 
Nastavenia parametrov časovania si 
môžete pozrieť v tabuľke. 

Kedže doska podporovala duálnu 
architektúru pri pamätiach, použili 
sme vždy dva identické moduly pamätí. 




Pamäte Corsair a TwinMOS 


Pri pamätiach Corsair s pracovnou 
frekvenciou 433 MHz sme nemohli 
nastaviť ich maximálnu pracovnú 
frekvenciu, pretože doska nastavuje 
frekvenciu pamätí percentuálnym 
pomerom k FSB procesora. Najbližšia 
možná hodnota bola 444 MHz. 

Na tejto frekvencii sa pamäte nechceli 
rozbehnúť, a to ani pri najhoršom 
možnom časovaní (15; 7; 7; 3). 
Nepomohlo ani zvýšenie napájania, 
preto sme túto pamäť testovali iba 
na 400 MHz. 

Z výsledných hodnôt vidieť, že najvyšší 
nárast výkonu medzi optimálnym 
a agresívnym časovaním vykazovali 
práve pamäte Corsair s pracovnou 
frekvenciou 433 MHz (pracovali na 
400 MHz). Je to spôsobené tým, že 
optimálne časovanie je nastavené 
vyššie, aby boli pamäte schopné 


pracovať na takej frekvencii. Zaujímavé 
je, že optimálne časovanie rozpoznáva 
CAS Latency ako 2,5, i keď deklarovaná 
hodnota je 2. Najmenší nárast výkonu 
medzi optimálnym a agresívnym 
časovaním sme zaznamenali pri 
pamätiach Corsair s pracovnou 
frekvenciou 400 MHz. To je naopak 
spôsobené najmenšími rozdielmi 
medzi parametrami časovania. 

Pamäte TwinMOS 256 MB a 512 MB 
podávajú zhruba rovnaký rozdiel 
nárastu výkonu pri časovaniach. 
Zaujímavé je, že na optimálnom 
časovaní podával 512 MB modul 
o niečo vyšší výkon ako 256 MB verzia. 
Pri agresívnom časovaní sa situácia 
otáča. Najväčšiu priepustnosť z pamätí 
v našom teste zaznamenali pamäťové 
moduly Corsair 400 MHz. Musíme vás 
však opäť upozorniť, že pamäte 
Corsair 433 MHz pracovali iba na 


frekvencii 400 MHz. Ešte uvedieme, že 
pamäte Corsair 256 MB s pracovnou 
frekvenciou 400 MHz sú dodávané 
v páre, t. j. v počte dva kusy a nesú 
označenie Twinx. Cena je uvedená 
práve pre tento pár. To určite 
privítajú majitelia dosiek s DualChannel 
architektúrou pamätí. Pamäte Corsair 
mali na sebe nainštalovaný chladič na 
lepšie odvádzanie tepla. Je jasné, že 
za výkon si musíte priplatiť. Pamäte 
Corsair oslovia najmä zákazníkov 
hľadajúcich vysoký výkon 
a orientujúcich sa na pretaktovávanie. 
Najmä 433 MHz verzia dáva 
dostatočný priestor na zdvíhanie FSB 
procesora. Moduly TwinMOS boli 
osadené pamäťovými čipmi Winbond. 
Tieto vás naopak oslovia príjemnou 
cenou. Ich deklarované časovanie CAS 
Latency je však „len" 2,5. Modely od 
oboch výrobcov majú uvedenú 
doživotnú záruku. 

Pavol Gono 


Pamäte Corsair zapožičal: 

ArtCom, www.artcom.sk 
+421-37-65 17 10 8 
Cena bez DPH: 

Platinum Šerieš Twinx: 2 moduly 
256 MB, 400 MHz, CL2 - 7260 Sk 
Platinum Šerieš: 256 MB, 433 MHz, 
CL2 - 3600 Sk 

Pamäte TwinMOS zapožičal: 

LIBRA Electronics, a. s. 

02/63 81 06 88-91, www.libra.sk 

Cena bez DPH: 

256 MB, 400 MHz, CL2,5 - 1950 Sk 
512 MB, 400 MHz, CL2,5 - 3850 Sk 


SiSoft Sandra 2003.1.9.26 



Corsair, 433 MHz 256 MB 

Corsair, 400 MHz 256 MB 

TwinMOS, 400 MHz 256 MB 

TwinMOS, 400 MHz 512 MB 

Optimálne 

Agresívne 

Optimálne 

Agresívne 

Optimálne 

Agresívne 

Optimálne 

Agresívne 

Active Precharge Delay 

8 

4 

6 

3 

8 

3 

8 

4 

RAS to CAS Delay 

3 

2 

2 

2 

3 

3 

3 

2 

RAS Precharge Delay 

3 

2 

2 

2 

3 

2 

3 

2 

CAS Latency 

2,5 

2 

2 

2 

2,5 

2 

2,5 

2 







SiSoft Sandra 2003.1.9.26 


pracovná 

Testovaná 

frekvencia 

Parametre 

Optimálne časovanie 

Agresívne časovanie 






Int ALU 

Float FPU 

Int ALU 

Float FPU 

Corsair 

433 MHz 

400 MHz 

CL2 

256 MB 

2059 

1969 

2081 

1999 

Corsair 

400 MHz 

400 MHz 

CL2 

256 MB 

2083 

1999 

2084 

2001 

TwinMOS 

400 MHz 

400 MHz 

CL2,5 

256 MB 

2058 

1967 

2076 

1991 

TwinMOS 

400 MHz 

400 MHz 

0.2,5 

512 MB 

2059 

1968 

2072 

1990 


Corsair 
433 MHz 
256 MB 


1969 

rr^ 


1999 





1967 



1991 



2059 



Int ALU - Optimálne časovanie Float FPU - Optimálne časovanie 
Int ALU - Agresívne časovanie Float FPU - Agresívne časovanie 

predstavujeme 


5.1 reproduktory Genius a Logitech 


Genius SW-5.1 Home Theater 

Ako zaujímavá alternatíva pre 
vytvorenie domáceho kina za 
skromnejší peniaz môže poslúžiť aj náš 
obyčajný PC doplnený o sadu aktívnych 
reproduktorov 5 + 1 bez alebo 
s externým dekodérom priestorového 
zvuku. Veď plnohodnotne sa dá 
priestorový zvuk dekódovať aj 
pomocou softvérových DVD 
prehrávačov. A práve takouto zostavou 
by mohli byť reproduktory Genius 
SW-5.1 bez integrovaného dekodéra 
priestorového zvuku. 

Takže sa pozrime, čo naše reproduktory 
v sebe skrývajú. Po vybalení veľkej 
23 kg škatule sa naskytne pohľad na 
2 surroundové a 2 predné 
reproduktory kompletne zložené 
z bukasových doštičiek potiahnutých 
čerešňovou dyhou. Zadné reproduktory 
sú v tvare kocky s jedným 
širokopásmovým reproduktorom, na 
zadnej strane s úchytkou pre zavesenie 
na stenu a predné, väčšie, sa skladajú 
z dvoch reproduktorov (stredopásmový 
a kupolovitý výškový), na zadnej strane 
s malým bass-reflexom. Pod nimi boli 
v škatuli ešte dva veľké reproduktory, 
veľký centrálny a slušne vážiaci 
subwoofer. Tak isto ako predné 
a zadné reproduktory aj center má 
rovnaký dizajn farby čerešňového 
dreva. Je dvojpásmový s predným 
vyústením bass-reflexu. Posledný 
reproduktor, subwoofer, je najväčší, 
nielen hmotnosťou, ale aj rozmermi. 
Podľa výrobcu má skutočný výkon 
45 W a ostatné rovnako tiež 
skutočných 1 5 W. 

Na všetkých reproduktoroch okrem 
subwoofera je odnímateľný kryt 
s priezvučnou látkou. V balení je 
všetka potrebná kabeláž na pripojenie 
akýchkoľvek periférií vrátane PC. Keďže 



Genius SW-5. 1 Home Theater 


subwoofer je srdcom tejto drevenej 
zostavy, tak je v ňom umiestnený 
šesťkanálový zosilňovač a na jeho 
zadnej strane niekoľko analógových 
vstupov. Je tu 3 x stereocinch vstup 
a jeden 6-kanálový cinch vstup 
pre AC3 zvuk + jeden alternatívny 
9-kolíkový vstup na pripojenie 
zvukovej karty PC. Medzi kabelážou 
nájdeme skutočne všetky potrebné 
kábliky vrátane rôznych redukcií a ešte 
aj jedno malé bezkáblové 4-tlačidlové 
diaľkové ovládanie (Volume±, Mute 
a Power). 

Po zapojení a dôkladnom rozmiestnení 
reproduktorov som na subwoofer 
pripojil PC s 5-kanálovou zvukovou 
kartou, stolový DVD prehrávač 
a videorekordér spolu s TV. Na prednej 
strane subwoofera máme malé tlačidlo 
Power (dá sa ovládať aj z DO), 3 malé 
potenciometre na ovládanie hlasitosti 
(zľava) centrálneho reproduktora, 
subwoofra a zadných reproduktorov. 
Napravo je najväčší motorizovaný 
potenciometer pre ovládanie celkovej 
hlasitosti (dá sa ovládať aj z DO). 

V spodnej časti sú 4 tlačidlá pre 
zapnutie vstupov (zľava) AC3 (buď 
cinch vstup, alebo 9 kolík, podľa toho, 
na ktorý prichádza signál) a 3 ďalšie 
stereovstupy. Tak, a začal som kŕmiť 
najprv stereovstupy prehrávaním 
audia CD. 

Zaujímavé je, že zostava si vytvára 
akýsi surround zvuk aj zo sterea 
a vôbec nemusí byť zaznamenané 
v Surrounde. Center hrá monozvuk 
z ľavého aj pravého kanála, 
subwoofer vykresľuje všetky najnižšie 
tóny a do zadných repro sa odosiela 
zvuk z predných reproduktorov. 

Je to zaujímavá kombinácia a pri 
sledovaní filmu (Dinotópia) v tomto 
režime sme mali pocit, že sedíme 
v obrazovke televízora, no pri počúvaní 
hudby sme sa cítili, ako keby sme 
sedeli chrbtom k muzikantom. 

Po vypnutí surroundu to malo ešte 
stále svoje grády, ale bol to neskreslený 
zvuk. Keď hrali len predné 2, tak zvuk 
bol stále verný, no už mu chýbali 
hlbšie basy. Prekvapenie nastalo po 
spustení 6-kanálového DD a DTS 
zvuku. Pri filmoch bol priestor 
vykreslený dokonale a zvukové pásmo 
bolo podľa nás tiež plné. Subwoofer 
pekne dopĺňal predné reproduktory, 
ktoré vôbec nezaostávali. 



Logitech Z- 640 


ZÁVEREČNÉ HODNOTENIE 


Genius SW-5.1 Home Theater 

Môžeme povedať, že tieto reproduktory 
sa hravo vyrovnajú mnohým lacnejším 
zostavám reproduktorov pre domáce 
kino. Po pripojení k DVD prehrávaču so 
zabudovaným dekodérom priestorového 
zvuku môžete získať slušne hrajúce 
domáce kino pre menej náročných. 

Logitech Z-640 

Tento systém je priamou konkurenciou 
napríklad lacným sústavám Creative, ktoré 
sme vám predstavili pred časom. Zvuk 
systému je veľmi slušný, ovládanie je 
pohodlné a cena veľmi zaujímavá. 

Zostavu môžeme smelo odporúčať 
všetkým čo nechcú veľa investovať 
a nechcú len lacné plastové „hrkálky". 

Nie je to Hi-Fi zostava pre audiofilov, ale 
aj tak si myslíme, že uspokojí aj trochu 
náročnejších používateľov. Preto sme sa 
rozhodli udeliť tomuto systému MODRÝ 
TIP PC_SPACE... 


TECHNICKÁ ŠPECIFIKÁCIA: Genius SW-5.1 HT 

Reálny výkon: satelity 

5x 15 W 

Reálny výkon: subwoofer 

45 W 

Frekvenčný rozsah 

výrobca neuvádza 

Počet audiovstupov 

5 (3 x stero Cinch + 

1 x 5.1 Cinch + 

1 x 9-kolík mini Din) 

Povrchové prevedenie 

dyha + bukas 

Cena bez DPH 

od 4246 Sk 

Záruka 

12 mesiacov 

Dodávateľ 

BGS Distribution, a. s. 

02/49 10 15 25 
www.bgsdistribution.sk 


TECHNICKÁ ŠPECIFIKÁCIA: Logitech Z-640 

Celkový výkon RMS 

71,2 W 

Výkon: subwoofer 

25,7 W 

Výkon: 4 x satelity 

4x 7,3 W 

Výkon: centrálny satelit 

16,3 W 

Frekvenčný rozsah 

35 Hz až 20 kHz 

Odstup signál šum 

viac ako 75 dB 

Cena bez DPH 

približne 3045 Sk 

Záruka 

24 mesiacov 

Dodávateľ 

LIBRA Electronics, a. s. 
02/63 81 06 88-91 

www.libra.sk 


Logitech Z-640 

Objavili sme zaujímavú reprosústavu 
5+1 od spoločnosti Logitech Z-640. 
Tento zvukový systém s reálnym 
výkonom 71,2 W (RMS) je určený 
najmä pre osobné počítače, DVD 
a herné konzoly. Má iba analógové 
vstupy, lenže práve tie nájdete vo 
väčšine audiozariadení. Digitálne 
vstupy by si už vyžadovali dekodér, 
čím by vzrástla aj cena. 

Z-640 je vzhľadom na svoje možnosti 
predávaná za veľmi slušnú cenu. 

Satelity majú zaujímavý moderný 
dizajn. Centrálny reproduktor je väčší 
ako ostatné satelity a sú na ňom 
ovládacie prvky. Celá elektronika je 
uložená, ako to už v podobných 
prípadoch býva, v subwooferi. Toto 
síce nie je subwoofer v tom pravom 
slova zmysle (skôr by sme ho nazvali 
basovým boxom), ale hrá veľmi slušne. 
Vplyv na to má iste aj inteligentne 
navrhnutý dvojkomorový systém. 
Ovládanie hlasitosti úrovne basov je 
umiestnené na subwooferi. Ostatné 
ovládacie prvky (zapínanie systému, 
nastavenie hlasitosti, fader a úprava 
hlasitosti centrálneho „dialógového" 
reproduktora) sú umiestnené 
v centrálnom satelite. Je tu tiež tlačidlo 
so zaujímavým označením „MATRIX", 
ktoré nerobí nič iné, ako prepína 
medzi normálnym a emulovaným 
surroundovým režimom. Univerzálne 
analógové rozhranie umožňuje rýchle 
pripojenie nielen k PC, ale aj k hernej 
konzole, DVD prehrávaču (ak 
disponuje analógovým dekodérom), 
alebo napríklad aj k TV. Skrátka, 
uplatnenie nájde všade tam, kde máte 
zdroj zvukového signálu. 

Juraj Redeky, Erik Belko 


Centrálny reproduktor Logitech 

LCD monitory: MAG alebo Proviewľ 


Do redakcie sme dostali na testovanie 
tento mesiac LCD panely od dvoch 
výrobcov - Proview a MAG. Aké však 
bolo naše prekvapenie, keď sme zistili, 
že ide v podstate o identické modely. 

To však neprekáža, podstatné je, že 
tieto monitory sú skutočne vynikajúce. 
Majú brilantný obraz, veľmi dobrú 
odozvu, široký pozorovací uhol a bez 
problémov zvládnu aj dynamické hry, 
video a DVD... 

MAG HD 772 

Číselné označenie nám udáva, že ide 
o LCD monitor so 17" uhlopriečkou. 

Má zaujímavý dizajn (čierny plast 
v kombinácii so striebornošedou). 

Už na prvý pohľad je podľa otvorov 
na čelnom paneli zrejmé, že má 
zabudované aj malé reproduktory 
(výkon 2x2 W). Vysoko oceňujeme 
konštrukciu. Kovová noha je so 
závitom, ale je vymyslená tak, aby ste 
sa pri montáži zaobišli aj bez náradia, 
iba s holými rukami. Podstavec je 
mimoriadne stabilný a dokáže odolávať 
aj pomerne silným nárazom do stola, 
takže sa nemusíte obávať, že by vám 
monitor mohol spadnúť. Rameno sa 
dá naklápať vo vertikálnom smere. 

Na zadnej strane sa nachádza síce iba 
analógová VGA prípojka, ale dodávaný 
kábel má veľmi dobré tienenie a obraz 
bol pekný, čistý. Nechýba, samozrejme, 
zvukový vstup a napájanie (to je 
realizované externým adaptérom). 
Displej sám je uložený v pomerne 
tenkom ráme. Podsvietenie však bolo 
veľmi rovnomerné, a to aj na 
problémových miestach. Použité sú 
totiž až 4 studené výbojky, vdáka čomu 
sa aj pri malej hĺbke dá dosiahnuť 
plošne pekné rovnomerné svetlo. 

Monitor má slušný kontrast a veľmi 
široký pozorovací uhol, čo je u LCD 
veľmi dobré (160 a 140 stupňov). 

Farby sa výraznejšie neskresľovali ani 
pri pohľade zo širšieho uhla. Obraz 


bol veľmi pekný a vynikajúce bolo aj 
verné farebné podanie. Monitor 
preto možno smelo odporučiť aj pre 
grafikov. Natívne rozlíšenie je 
1280 x 1024 bodov, čo znamená 
1,3 MPx. Skúšali sme znížiť rozlíšenie, 
pretože práve toto býva trochu 
problém pri LCD, kde počet bodov 
je fixne daný matricou LCD. Obraz 
síce pôsobil mierne rozmazane, no 
prepočet bol na vysokej úrovni. 

Bolo cítiť, že sa využíva dobrý 
algoritmus na prepočet (ide skôr 
o matematickú ako o technickú 
záležitosť). Monitor má veľmi nízku 
odozvu, iba 16 ms. Znamená to, že 
rozsvecovanie a zhasínanie bodov je 
veľmi rýchle, čo je obrovské plus pre 
dynamické zmeny obrazu, napríklad 
video a hry. 

Excelentný LCD monitor za veľmi 
prijateľnú cenu. Veľmi sa nám 
v redakcii páčil a len ťažko sme sa 
s ním po testoch lúčili. Firma 
Proview dodáva model HD772, ktorý 
má zhodný dizajn aj parametre 
s monitorom MAG HD 772. V čase 
vydania tohto čísla by sa podľa 
dodávateľa EMT tento model mal 
vyrábať už iba pre značku MAG 
Innovision. 

MAG HD 772 

Zapožičal: EMT Computers 
02/52 62 47 51, www.mwh.sk 
Cena bez DPH: 13 990 Sk 

PS-576 a MS-576 

Tento monitor (keďže ide o zhodné 
modely, budeme písať v jednotnom 
čísle) má veľmi podobné obrazové 
vlastnosti ako jeho veľký brat. 
Maximálne rozlíšenie je síce „iba" 
1024 x 768 bodov, ale to je 
s ohľadom na 1 5" uhlopriečku plne 
postačujúce. Aj tu je zobrazovanie 
nižších rozlíšení veľmi korektné. 

Na podsvietenie sa využívajú iba 



Proview PS-576, MAG MS-576 


3 výbojky, no opäť je to pre menšiu 
plochu viac ako dosť. Veľa výrobcov 
totiž využíva iba jednu alebo dve 
trubice, takže použité tri ponúkajú 
oveľa lepšie a rovnomernejšie 
podsvietenie. Odrazí sa to na kvalite 
obrazu, ktorá je aj v tomto prípade 
výborná. Má veľmi široký pozorovací 
uhol v oboch smeroch a veľmi nízku 
odozvu (tiež sa udáva 16 ms). 


Výrobca skromne udáva, že pozorovací 
uhol je „iba" 120 a 100 stupňov, no 
obraz bol pomerne dobre viditeľný aj 
zo širšieho uhla. Hrúbka panelu je 
neuveriteľne malá. Sám výrobca 
udáva, že je použitý najtenší panel na 
svete a nám neostáva nič iné len tomu 
veriť, pretože je skutočne tenulinký. 
Takmer ako keby ste mali pred sebou 
LCD panel z notebooku. Okolitý rám je 
tiež pomerne tenký, takže by nebol 
problém vyrobiť „telestenu", keby 
neboli dole zabudované reproduktory 
(2x2 W). Spodná lišta je kvôli 
tomu dole mierne rozšírená a sú tu 
umiestnené aj ovládacie prvky. 

Menu je identické s tým, čo nájdete 
pri vyšších modeloch (používa sa 
zhodný interný softvér). Je veľmi 
prehľadné a pohodlne sa obsluhuje. 

Vzadu sa nachádzajú okrem 
konektorov na pripojenie analógovej 
VGA karty a zvukového vstupu 
(2 x cinch) aj otvory na montáž na 
stenu (má ich aj vyšší model), takže 
nie je problém umiestniť ich 
prakticky kdekoľvek. Tento model má 
konštrukčne rovnakú, aj keď menšiu 
kovovú nohu (podstavec), čo znamená 
výbornú stabilitu na stole. 

Som malý ale šikovný! Takto by sa 
charakterizoval sám panel. 

Má skutočne vynikajúce obrazové 
vlastnosti a zaberá na stole ešte menej 
miesta ako mnohí z jeho konkurentov. 
Opäť nemáme žiadne výhrady, a tak 
či už sa rozhodnete pre MAG (MS-576) 
alebo pre Proview (PS-576), bude to 
dobrá volba. Oba displeje sú totiž 
skvelé... 

Proview PS-576 

Zapožičal: Euro Média 

041/51 16 11 1, www.euromedia.sk 

Cena bez DPH: 11 414 Sk 

Juraj Redeky 

Nové tlačiarne Lexmark P706 a P707 


V minulom čísle sme testovali 
atramentové tlačiarne. Chýbali nám 
však nové vyššie modely Lexmark, 
pretože firma vymenila celý produktový 
rad a dodávateľovi sa nepodarilo do 
uzávierky doviezť vzorku. Prvá dodávka 
je už na Slovensku, a preto sme sa 
rozhodli aspoň dodatočne vám priniesť 
naše dojmy z testov... 

K dispozícii sme mali dva modely, ktoré 
sú v podstate identické. Jediný rozdiel 
medzi nimi je, že vyšší model P707 má 
integrované sloty pre pamäťové karty 
(6-in-1). Tlačiareň síce neumožňuje 
priamu tlač fotografií z karty, ale túto 
funkciu aj tak využíva len málokto. 
Integrovaná čítačka príde vhod na 
jednoduché „presypanie" dát z karty 
do počítača, kde ich môžete ďalej 
spracúvať. Lacnejší model P706 využíva 
rovnaké ovládače, rovnaké technológie 
a dosahuje rovnakú rýchlosť ako vyšší 
model, ale nemá čítačku. Inak sú to 
identické tlačiarne. 

Pri čiernobielej tlači dosiahnu 
maximálnu rýchlosť 17 strán za minútu 
(v ECO režime pri najslabšej kvalite) 
a 10 strán za minútu vo farbe. 

Ak však zvolíte najkvalitnejší výstup 
na špeciálny fotopapier, vytlačíte plne 
pokrytú fotografiu formátu A4 za 
takmer pol hodinu, čo je teda dosť. 
Výrobca udáva, že fotografiu formátu 
10 x 15 cm vytlačíte približne za 
minútu, čo je síce možné, ale nie 
v najvyššej kvalite. Je nutné však dodať, 
že kvalita tlače v bežnom režime 
(NORMÁL) je na vysokej úrovni a pri 
bežných Word dokumentoch je text 
veľmi ostrý. Farebné podanie nie je 
práve najlepšie, resp. najvernejšie. 
Dokonca sa nám zdalo, že fotografie 
vytlačené so štyrmi farbami boli 
farebne lepšie podané ako pri použití 
šiestich farieb. Podotýkam, že sme pri 
testovaní používali fotopapier Lexmark 
Premium Glossy. 

Mimochodom, Lexmark využíva systém 
dvoch tlačových hláv fixne spojených 
so zásobníkmi. Štandardne sa používa 
farebný trojpack CMY a čierna, ktorú je 
možné vymeniť za fotokazetu (svetlá 
C+M a fotočierna). Tento princíp 
využívajú bežne aj tlačiarne HP. 

Lexmark donedávna dodával tlačiarne 
pre spoločnosť Compaq, ktorá ich 
predávala pod svojou značkou. 

Fúziou s HP však stratili značný odbyt. 
Je zaujímavé, že na farebných 
zásobníkoch Lexmark nájdete dnes 
okrem loga Compaq aj logo Samsung 
a nové tlačiarne Samsung sa až 
nápadne podobajú práve na Lexmark. 
Žeby nové partnerstvo? 

To sme však trochu odbočili. Modely 
P706 a P707 majú maximálne fyzické 
rozlíšenie 4800 x 1200 DPI. Zaujímavé 
sú ovládače, ktoré okrem toho, že sú 
pekne graficky spracované a veľmi 



prehľadné, aj „rozprávajú". Je to malá 
špecialitka, ktorú nájdete zatiaľ iba 
v Lexmarku. Dodávané sú ovládače pre 
Windows od verzie 98 a pre Mac. 

Je to pochopiteľné, pretože sú 
vybavené iba portom USB. 

Ako príslušenstvo sa dá dokúpiť aj 
ETHERNET adaptér na priame 
pripojenie k sieti alebo WIRELESS 
adaptér pre bezdrôtové siete. 

S tlačiarňami sme urobili štandardné 
rýchlostné testy. Na testovanie bola 
použitá rovnaká zostava ako pri 
teste v čísle 7/2003, takže si môžete 
urobiť jednoduché porovnanie. 

Pri testoch z MS Word sme používali 
štyri farby a pri tlači fotografií sme 
použili fotokazetu. Je to kvôli 
rozdielnej rýchlosti tlače, pretože pri 
fotozásobníku je tlač bežných 
dokumentov výrazne pomalšia 
a nákladnejšia. Takáto kazeta sa 
dodáva s odkladacou kolískou 
(plastový stojan, do ktorého sa môže 
bezpečne odložiť v prípade, že sa 
nepoužíva, resp. sa vymieňa za čiernu). 

Nový dizajn Lexmarku sa nám veľmi 
páčil. Bohužiaľ, Lexmark stále oproti 
silnejšej konkurencii trochu zaostáva 
pri tlači fotografií, avšak tlač 
kancelárskych dokumentov je na 
vysokej úrovni. Lexmark ponúka 
zaujímavú cenu. A prevádzkové 
náklady ? Toto je najlepšie vidieť v 
záverečnej tabulke. Je identická s tou z 
minulého čísla, takže sa dá porovnávať 


Lexmark P706/P707 

Rozlíšenie 

4800 x 1200 

Rýchlosť tlače 

17/10 

Rozhranie 

USB 2.0 

Hluk 

40 dB 

Spotreba 

34 W 

Rozmer (cm) 

29 x 47 x 36 

Hmotnosť 

4,7 kg 

Cena bez DPH 

3890 Sk/4790 Sk 

Dodávateľ 

Euro Média 

041/ 51 16 11 1 
www.euromedia.sk 


P706 | P707 


Rýchlosť tlače 

1 x Photo A4 

štart 0:20/stop 3:18 

6 x farebná A4 

štart 0:06/stop 9:36 

6x ČB A4 

štart 0:06/stop 1 :29 

Ekonomika tlače 

Cena tlačiarne 

3890 Sk 

4790 Sk 

Cena čiernej kazety 

1090 Sk 

1 090 Sk 

Cena farebnej kaz. 

1790 Sk 

1790 Sk 

Cena fotokazety 

990 Sk 

990 Sk 

Výťažnosť čier. 5 % 

450 strán 

450 strán 

Výťažnosť far. 15 % 

625 strán 

625 strán 

Náklady: 1 str. ČB 

2,42 Sk 

2,42 Sk 

Náklady: 1 str. far. 

2,86 Sk 

2,86 Sk 

Minim. náklady na tlač (24 mesiacov + cena tlačiar.) 

denne 4 x A4 
(2 + 2) 

1 1 598,80 Sk 

12 498,80 Sk 

denne 10x A4 
(5 + 5) 

23 162 Sk 

24 062 Sk 

denne 15x A4 
(10 + 5) 

31 995 Sk 

32 895 Sk 


a môžete si vytvoriť vlastný názor. 
Spoločnosť EuroMedia rozšírila svoju 
ponuku aj o spotrebný materiál 
Lexmark, takže by nemal byť problém 
kúpiť aj u nás fotopapiere Lexmark. 

My sme ich už pri testoch použili 
a nevyzerá to zle. K dispozícii by mali 
byť spočiatku minimálne dva druhy, 
Premium Photo Glossy (lesklý, 15 listov 
A4, 230 g pre tlač fotografií) 
a Everyday Photo Paper (pololesklý, 

20 listov A4, 170 g pre každodennú 
tlač fotografii). Inak odporúčaná 
mesačná záťaž je pri oboch modeloch 
cca 3000 strán. 

A ešte jedna dôležitá vec: v minulom 
teste sme mylne uviedli v tabuľke pri 
tlačiarni Lexmark Z45SE rozlíšenie. 
Správny údaj by mal byť 4800 x 1200 
DPI, pretože model 45SE dosahuje 
softvérovo práve toto rozlíšenie. Údaj, 
ktorý sme uviedli, sa týka nižšieho 
modelu Z45 (2400 x 1200 DPI). 

Juraj Redeky 

(Všetky ceny sú uvedené bez DPH .) 

predstavujeme 


Viac ako ochrana siete: ZyWALL 2 


Prístup k internetu prináša so sebou 
okrem mnohých výhod aj určité riziká. 
Ľahko sa môže stať, že niekto cudzí 
sa dostane k vašim dátam. Na druhej 
strane niekto z vašej siete, napr. 
zamestnanec, môže pristupovať 
k voľne dostupným, ale firmou 
zakázaným údajom. Toto sú dva 
bežné prípady, ktoré poukazujú na 
nutnosť kontrolovať tok dát medzi 
počítačom alebo lokálnou sieťou na 
jednej strane a internetom na druhej. 
Prostriedkov na dosiahnutie takejto 
kontroly je mnoho, od softvérových 
aplikácií až po drahý hardvér pre 
veľké podniky. 

V tomto článku si predstavíme riešenie 
pre domácnosti a malé podniky, 
ktoré pochádza z dielne firmy ZyXEL. 
Ide o ZyWALL 2, tzv. internetovú 
bezpečnostnú bránu. Je to vlastne 
také nenápadné zariadenie veľkosti 
externého modemu, ktoré v sebe 
kombinuje mnoho funkcií potrebných 
pre bezpečný prístup na internet. 

Na prednom paneli nájdeme LED 
diódy, ktoré informujú o stave a 
činnosti zariadenia. Na zadnom paneli 
sa nachádzajú porty na pripojenie 
ZyWALLu do siete. Konkrétne ide o je- 
den WAN port a štyri LAN porty. WAN 



port slúži na pripojenie do internetu 
napr. cez DSL modem. K LAN portom 
sa pripájajú domáce počítače, resp. 
počítače v lokálnej sieti. Takto je 
možné zdieľať internetové pripojenie 
a ZyWALL zároveň nahradí 4-portový 
switch. Všetky porty majú podporu 
auto-negotiating, čiže samé detekujú, 
či sú pripojené k sieti s rýchlosťou 
10 alebo 100 Mbps. LAN porty 
zároveň podporujú auto-sensing. 

Je to schopnosť prispôsobiť sa typu 
pripojeného kábla (priamy alebo 
prekrížený). Pre používateľa to 
znamená, že jednoducho pripojí 
sieťové káble k ZyWALLu a o všetko 
ostatné sa postará samotné 
zariadenie. Na zadnej strane nájdeme 
ešte aj sériový port. Po pripojení 


dial-up modemu získame záložné 
spojenie pre prípad výpadku hlavného 
pripojenia k internetu. 

Bezpečnosť má na starosti vstavaný 
firewall. Na začiatku je nastavený tak, 
že smerom von všetko púšťa 
a zároveň blokuje všetky prístupy 
z internetu do siete. Už takéto 
jednoduché základné nastavenie je 
účinné ako ochrana, ale používateľ 
si môže presne definovať vlastné 
pravidlá. V nich sa ako premenné 
používajú čísla a rozsahy portov a IP 
adries. Firewall zároveň chráni pred 
útokmi blokujúcimi služby (DoS). 

K dispozícii máme tiež alerty, reporty 
a logy. Samozrejmosťou sú 
bezpečnostné funkcie, ako napríklad 
NAT (prekladanie sieťových adries) 
alebo filtrovanie paketov. 

V podnikových alebo školských 
sieťach sa môže hodiť obmedzovanie 
prístupu k určitým webovým 
stránkam, ktoré sú identifikované na 
základe kľúčových slov. Tiež je možné 
blokovať napr. cookies, ActiveX 
a Java aplety. ZyWALL v sebe obsahuje 
aj DHCP server, ktorý počítačom 
v lokálnej sieti automaticky prideľuje 
IP adresu, masku podsiete, IP adresy 
brány a DNS serverov. Zabezpečí teda 
bezproblémové fungovanie siete 


s rôznymi klientmi aj bez servera! 

K dispozícii sú aj mnohé ďalšie funkcie, 
ktoré uvítajú hlavne administrátori, 
napríklad podpora dynamickej DNS, 
VPN (virtuálne privátne siete), 

IP multicast, IP alias, presmerovanie 
portov (port forwarding) a SNMP. 
Základné konfigurovanie je možné 
cez prehľadné webové rozhranie. 
Môžeme využiť aj sprievodcu, 
pomocou ktorého nastavíme 
niekoľkými krokmi všetky základné 
parametre. Rozšírenú konfiguráciu 
umožňuje systémové terminálové 
menu prístupné napríklad cez telnet. 

Hoci je ZyWALL 2 určený pre 
domácnosti a malé firmy, poskytuje 
širokú paletu funkcií. Inštalácia je 
jednoduchá a pomocou priloženého 
manuálu ju zvládne každý. Základná 
konfigurácia je vdáka sprievodcovi 
tiež bezproblémová. Vysoký štandard 
produktovej rady ZyWALL potvrdil aj 
ZyWALL 2 a v našom testovacom 
prostredí fungoval spoľahlivo, a teda 
môžeme ho len odporúčať - pre malé 
firmy je to ideálne riešenie. 

Peter Linder 

Zapožičal: Data, s. r. o. 

02/44 87 36 56, www.data.sk 
Cena bez DPH: 8170 Sk 


Digitálny fotoaparát Panasonic Lumix DMC-F I E-S 


O digitálne fotoaparáty je stále väčší 
záujem, s fotografiami sa jednoducho 
pracuje, sú ihneď k dispozícii. Aj preto 
sa teraz pozrieme na digitálny 
fotoaparát od známeho výrobcu. 

Použitý je objektív LEICA DC 
VARIO-ELMARIT, ktorý umožňuje 
siedmimi šošovkami v troch skupinách 
3-násobný optický zoom. 

Ako snímací prvok sa využíva CCD 
snímač s rozlíšením 3,34 MPx (reálne 
sa využíva 3,2 MPx). Na ostrenie sa 
využíva inteligentné bodové meranie 
alebo zónové meranie (snímaný 
obraz sa rozdelí do 60 zón, ktoré sú 
vyhodnocované samostatne). 

Máte tu spoľahlivú automatiku 
s niekoľkými predprogramovanými 
automatickými režimami, no pre 
každý prípad je tu aj podrobné 
manuálne nastavenie. Vdáka 
technológii VENUS ENGINE LSI sa 
zlepšilo farebné podanie a celková 
ostrosť, pretože sa o 50 % zvýšilo 
diagonálne rozlíšenie. Na náhľad 
môžete použiť malý optický hľadáčik 
alebo 1.5" LCD displej. Ten je 
dostatočne rýchly na pohodlné 



snímanie „od pásu". Okrem bežných 
snímok môžete využívať aj tzv. 

MEGA BURST sériové snímanie. 

Vtedy urobí prístroj niekoľko obrázkov 
za sebou podľa rozlíšenia (v plnom 
rýchlosťou 4 fps a v štandardnom 
8 fps). Obrázky sú spracúvané 
paralelne, čím sa dosahuje vyššia 
rýchlosť ukladania na kartu 
(multitasking). Režim MACRO funguje 
v rozmedzí 10-30 cm (podľa aktuálnej 
ohniskovej vzdialenosti). Nahrávať 
môžete, samozrejme, aj video vo 
formáte M-JPEG (QT). Všetky dáta sa 
ukladajú na pamäťovú kartu SD 
(dodáva sa s 1 6 MB). 

Na napájanie sa používa miniatúrny 
špeciálny akumulátor. Súčasťou 
balenia je aj nabíjačka, ktorá funguje 
zároveň ako adaptér (podobný 
princíp využívajú napr. videokamery). 
Komunikácia je zabezpečená cez USB 
rozhranie. Telo fotoaparátu je 
vyrobené z hliníka, čo znamená 
slušnú odolnosť. Objektív je ukrytý 
pod odklopným kovovým elektronicky 
ovládaným krytom. Fotoaparát sa 
zapína pomocou mechanického 


elektronického prepínača, čo je dosť 
nezvyklé, ale na druhej strane možno 
praktické. Nemôže sa totiž stať, že by 
sa mohol „samovoľne" zapnúť vo 
vrecku. 

Panasonic Lumix F1 je veľmi zaujímavý 
digitál. Ponúka optimálne rozlíšenie, 
veľmi slušnú kvalitu a spoľahlivosť. 
Kovové puzdro dostatočne chráni 
fotoaparát, no aj tak príde vhod 
klasická taška, ktorú vám teraz pribalí 
Panasonic grátis. K dispozícii je 
niekolko predprogramovaných 
automatických režimov, čo ocenia 
najmä menej skúsení fotografi. Kvalita 
fotografií je veľmi slušná, takže ho 
možno len odporúčať. Cena je 
v porovnaní s konkurenciou predsa 
len o niečo vyššia, ale aj tak je pomer 
medzi cenou a výkonom podľa nás 
pomerne dobrý. 

Juraj Redeky 

Zapožičal: Panasonic Slovakia 

www.panasonic.sk 

Cena bez DPH: 16 658 Sk 

Cyber Tool: zbraň pre kybernetickú armádu 


Známa spoločnosť Victorinox už 
tradične patrí spolu so svojím 
konkurentom firmou Wenger 
k jediným dodávateľom vreckových 
nožov pre švajčiarsku armádu. 

Určite ste sa už s nimi stretli, či už 
v podobe originálov, lacných 
a kvalitou nevynikajúcich čínskych 
napodobenín, alebo aj v Česku 
vyrábaných nožov zn. Mikov. Nože 
s logom so štátnym znakom 
krajiny známej svojimi bankami 
a vojenskou neutralitou, pre ktoré sa 
zaužíval názov švajčiarske nože, sa 
kvôli svojej univerzálnosti v priebehu 
času stali veľmi obľúbené po celom 
svete. Napríklad americkí prezidenti 
používali Victorinoxy ozdobené svojimi 
iniciálami ako dary pre vzácne 
návštevy, s astronautmi NASA sa 
pozreli aj do vesmíru, stali sa povinnou 
výbavou vojakov viacerých armád 
NATO (žeby onedlho aj našich? :-). 
Podľa firemných záznamov už 
Victorinoxy skutočne zachránili život 
mnohým svojim majiteľom. 

Poviete si, že nie je zvykom, aby 
v hardvérovom časopise testovali 
predmet taký banálny ako je vreckový 
nôž. Po roku 2000 však skeptici museli 
svoj názor prehodnotiť: firma 
Victorinox uviedla ďalší nástrojmi 
vybavený produkt, tentoraz určený 
pre počítačových nadšencov. 

Zrejme väčšina z nás už musela 
„dobrovoľne" tráviť voľný čas opravou 
z posledných síl dýchajúceho počítača 
patriaceho známemu, niekomu 
z rozvetveného príbuzenstva či 
v najlepšom prípade peknej slečne. 

A hoci občas je nutný takmer 
chirurgický výkon, na rozdiel od 
lekárov so sebou nenosíme vždy 
brašňu s prvou pomocou, v našom 
prípade náradím. Cyber Tool, vyrábaný 
v troch verziách, pripomína tak trochu 
kompletnú sadu náradia inregrovanú 
do bežného vreckového noža, 
prispôsobenú pre potreby opravy 
elektroniky alebo počítačov. 

Po malom predstavení v minulom 
čísle sa nám podarilo požičať od 
autorizovaného dovozcu na 
otestovanie verziu 1.7725.T. 

Na prvý pohľad obyčajný vreckový 
nôž je vybavený dvoma čepeľami, 
ďalej otváračmi na fľaše a konzervy. 
Oba môžu slúžiť zároveň ako ploché 
skrutkovače, jeden so šírkou 6 a 3 mm, 
druhý dokonca aj pre krížové skrutky 
Phillips 2-3. Až doteraz nič neobvyklé. 
Na jednom z otváračov je aj odizolovač 
drôtu, čo už trochu zaváňa nám 
blízkou témou, ale stále ešte nič 
výnimočné. Jeden z nástrojov funguje 
ako šidlo, vrták a škrabka v jednom, 
toľko dedičstvo od príbuzenstva 
z ostatných nožov Victorinoxu. 

Ešte teda otvárač korkových zátok, 
ale v ňom je zaskrutkovaný maličký 
skrutkovač, vhodný na všetky tie 
nemožne malé skrutky na okuliaroch, 
plošných spojoch alebo v mojom 
prípade VGA chladiči TiTan CUV2AB, 
ktorý sa dodáva v rozloženej podobe 
a malý skrutkovač som nemal 






k dispozícii. Prvý bod pre švajčiarskych 
nožiarov. 

Malá pinzeta nájde svoje využitie tiež, 
špáradlo sa môže hodiť až budete mať 
počítačov plné zuby :-), ihla na šitie asi 
nebude to pravé pre počítač, ale keď 
patrí k základnej výbave, prečo nie? 
Ďalším nástrojom je nástrčkový kľúč 
so sadou výmenných nástavcov na 
všetky možné skrutky a matice 
používané v elektronike. Kľúč sám 
s dvoma vnútornými šesťhranami sa 
hodí na doťahovanie matíc na 
D-SUB konektoroch alebo nástavce. 
Sada výmenných nástavcov je efektne 


umiestnená v tele noža a vyklopí sa po 
stlačení západky. V zozname nechýbajú 
nástavce Pozidrive s 0 a 1,4 mm 
inbusovým kľúčom, 4 mm zárezové 
skrutky, 2 mm krížové skrutky, 
nástavcami Torx 8, 10 a 1 5. Tak s týmto 
si trúfam rozobrať počítač. 

Na boku je ukryté guľôčkové pero - 
v núdzi poslúži, hlavne ak sa dá vďaka 
malej hlavičke tiež použiť na DIP 
prepínače, pre špendlík sa nájde 
využitie vždy. Zabudované kliešte 
„kombinačky" si zamilujete ihneď, 
okrem iného sa aj s jumpermi 
manipuluje jedna radosť! Obsahujú 
aj nožnice na drôt a stláčadlo na 
káblové koncovky. Pílka na drevo sa 
síce bežne pri oprave počítača 
nepoužíva, ale človek nikdy nevie. 

Na význam predposledného nástroja 
som musel prísť sám: ako môže 
malý kovový hák slúžiť ako nosič 
nákladov? Nuž, jednoducho: uchopí 
sa ako otvárač na fľaše, na háčik sa 
zavesí náklad (balík) na šnúrke či 
drôte a človek nemá dorezané dlane. 

A nakoniec v zozname nástrojov 
nechýbajú nožničky, keby ste sa 
ocitli v situácii, že budete musieť 
prestrihnúť dôležitý drôt. Červený 
alebo modrý? 

Nuž, to nebola otázka z testu pre 
nádejných pyrotechnikov, ale na 
preferované farebné prevedenie. 

Cyber Tool sa totiž vyrába v dvoch 
farebných prevedeniach, v priesvitnej 
červenej a modrej, obe mu veľmi 
slušia. Tri modely Cyber Toolu sa líšia 
len výbavou, najlacnejší 1.7605.T 
vážiaci len 97 g neobsahuje kliešte, 
nožničky a nosič, lepšie vybavený 
1 .7725.T už váži 1 57 g, ale stále je to 
len hmotnosť bežná pre mobilné 
telefóny. No a najlepšie vybavený 
1.7775.T má navyše aj pílku a pilník 
na kov, plochý skrutkovač 2,5 mm, 
dláto a škrabku. Úplná šialenosť je 
podľa mňa ďalší nôž, nazvaný „Swiss 
Champ XXLT", ktorý obsahuje 
neuveriteľných 73 funkcií a vyzerá ako 
dva Cyber Tooly spojené dohromady. 

S tým sa už každý musí cítiť ako 
McGywer a opraviť všetko od rádia 
po Space Shuttle. 

Ako sa s Cyber Toolom pracovalo? 
Prekvapivo veľmi dobre, i keď hrubšia 
rúčka noža vyžadovala trochu cviku 
pre manipuláciu s nástrojmi. Poskytuje 
takmer všetko potrebné na opravu 
počítača, zvládli sme výmenu dosky 
i iných komponentov a napriek 
tomu neváži toľko, aby trhal vrecká. 

I keď umiestnený v elegantnom 
puzdre vyzerá podstatne lepšie. Jediné, 
čo trochu zamrzí, je len vyššia cena. 
Cyber Tool je skutočne užitočná 
a kvalitná pomôcka pre každého, kto 
denne prichádza do styku s počítačmi 
a občas nemá poruke správny 
nástroj. 

Ján Lončík 


Zapožičal: Rósler o. s. 

+421-2-54 43 40 27, www.rosler.sk 
Cena bez DPH: od 1300 Sk 


predstavujeme 


Malý súboj USB diskov 



Sony Micro Vault 128 M B, Plextor PlexFlash 128 MB, TwinMOS Mobile Drive 128 M B 



100 MB (malé dáta) 

100 MB (jeden súbor) 




Zápis 

Čítanie 

Zápis 

Čítanie 



Plextor 

5:09 

2:17 

2:13 

2:11 

123,5 MB 

2365 Sk 

TwinMOS 

3:19 

1:46 

2:05 

1:42 

122,9 MB 

1529 Sk 

Sony 

4:25 

1:47 

3:55 

1:43 

125 MB 

4158 Sk 

Canyon 

USB 1.1; 125 MB testovací súbor: zápis 10:53, čítanie 2:15 

128 MB 

1173 Sk 

Apacer 

Handy Steno 2.0; 185 MB testovací súbor: zápis 4:58, čítanie 0:31 

256 MB 

3135 Sk 


USB disky v najrôznejších prevedeniach 
nie sú len módnym hitom, ale aj 
dostupnými a veľmi praktickými 
pomôckami s veľmi univerzálnym 
použitím. Trh je týmito hračkami ešte 
dosť nenasýtený, pretože každý si 
môže kúpiť a využívať niekoľko 
takýchto diskov. Ich cena sa neustále 
znižuje a zatiaľ čo napr. tlačiareň si 
kúpite iba jednu, USB diskov si 
môžete kúpiť a aj používať naraz 
niekoľko, podobne ako napríklad 
máte viacero diskiet alebo viac 
čistých CD diskov. Cieľové použitie je 
totiž ako náhrada za disketu či disk. 
Kapacitne zväčša postačujú (64-256 
MB je dosť a dokonca už dnes 
existujú aj 1-2 GB verzie), rýchlosť je 
tiež zaujímavá, majú malý rozmer 
a tvar ako prívesok na kľúče, ale 
najmä sa s nimi veľmi pohodlne 
pracuje. USB portom je vybavený 
dnes už každý počítač či notebook 
a ak máte Windows 2000 alebo XP, 
nepotrebujete ani inštalovať žiadne 
ovládače. Microsoft totiž zabudoval 
priamu podporu týchto zariadení do 
systému. 

Vlna záujmu o USB disky neustále 
rastie. Objavujú sa noví a noví 
výrobcovia, ktorí prinášajú novšie, 
väčšie, rýchlejšie a lacnejšie USB disky. 
Už sme vám na našich stránkach 
predstavili niekoľko takýchto 
zariadení od niekoľkých výrobcov. 

Dnes sme sa rozhodli zrealizovať malý 
súboj troch z týchto diskov, kde sa 
pozrieme na ich možnosti a rýchlosť. 
Na testovanie sme použili zostavu 
vybavenú rýchlym rozhraním USB 2.0 
(pretože všetky tri modely podporovali 
toto rozhranie) a používali sme dva 
druhy testovacích dát, tisíc malých 
súborov s celkovou kapacitou 
100 MB a jeden veľký 100 M B súbor. 
Tým sme zároveň otestovali správanie 
disku pri kopírovaní malých a veľkých 
súborov. 

Plextor PlexFlash 128 MB 

Ako prvý vám predstavíme PlexFlash, 
ktorého výrobcom nie je nik iný ako 
známy výrobca legendárnych 
napaľovačiek, spoločnosť Plextor. 

Disk má veľmi príjemný rozmer a tvar. 
Myslelo sa dokonca aj na odloženie 
„klobúčika" (krytu), dá sa zasunúť na 
druhú stranu podobne ako 
napríklad vrchnák na fixke. Disk má 
vlastný mechanický zámok proti 
prepísaniu, resp. mazaniu dát (dá sa 
prepnúť pohodlne rukou). Atraktívne 
balenie obsahuje USB predlžovací 
kábel (s pozlátenými konektormi), 
šnúrku na zavesenie na krk a stručný 
inštalačný manuál (dokonca aj 
v českej verzii). Ovládače pribalené 
neboli, takže majitelia Windows 98 
si budú musieť stiahnuť z internetu 
cca 5 MB súbor s ovládačmi... 

Žiaden softvér? 


Záver: Aj keď dosiahol z našej trojice 
diskov v teste najmenšiu rýchlosť, 
veľmi sa nám páčil. PlexFlash je 
zaujímavým diskom. K dispozícii sú, 
samozrejme, aj verzie 256 a 512 M B. 

Plextor PlexFlash 128 MB 
Dodávateľ: Servodata, s. r. o. 

02/43 41 47 81 (83), www.servodata.sk 
Cena bez DPH: 2365 Sk 

TwinMOS Mobile Drive 128 MB 

Ďalší disk je „zlatý". Nielen kvôli 
svojej zlatej farbe, ale najmä kvôli 
najlepšiemu výkonu pri testoch. Čo sa 
týka prevedenia, je ešte čo zlepšovať. 
Napríklad mechanický zámok je 
urobený tak, že na jeho otvorenie 
potrebujete nejaký hrot. Ovládače 
nie sú dodávané s kľúčom, ale iba 
prostredníctvom internetu. Ovládače, 


samozrejme, potrebujete v prípade 
starších Windows 98, ktoré sú ešte 
stále pomerne rozšírené. Kryt sa dal 
dosť ťažko otvoriť (chce to trochu 
rozbehať). Na klobúčiku je jednoduchá 
spona, podobne ako napríklad na pere. 
Je to praktický nápad, aj keď pri tomto 
type zariadení je zaujímavejší otvor 
pre šnúrku alebo krúžok z kľúčov. 

V našom prípade bol umiestnený 
zboku takmer v strede. Balenie 
obsahuje aj USB predlžovací kábel 
a šnúrku na krk. 

Záver: Spoločnosť TwinMOS je známa 
aj ako výrobca pamätí. Mobile Drive je 
dôkazom ako dokážu svoje skúsenosti 
na tomto poli využiť v praxi aj v USB 
diskoch. Výkon je viac ako slušný, ale 
inak má len priemerné prevedenie. 

Na internete nájdete ako doplnok aj 


softvér na vytváranie partícií, na 
formátovanie alebo PC zámok. Tento 
balík utilít má však 12 M B, čo je viac 
ako dosť... 

TwinMOS Mobile Drive 128 MB 
Dodávateľ: LIBRA Electronics, a. s. 
02/63 81 06 88-91, www.libra.sk 
Cena bez DPH: 1529 Sk 

Sony Micro Vault 128 MB 

Posledný disk bol ako jediný dodávaný 
s malým 8 cm CD s ovládačmi 
a utilitami. Nájdete tu niekoľko veľmi 
zaujímavých programov, ktoré sa 
aktivujú priamo z USB disku. Autozip 
je program, ktorý vám na kľúči 
vytvorí adresár ZIP. Pri kopírovaní doň 
sa súbory automaticky skomprimujú 
a pri načítavaní sa dekomprimujú. 
Zaujímavý a pritom jednoduchý 
nápad ako „znásobiť" kapacitu disku. 
Ďalším programom je PC Lock. 

Po spustení slúži ako security key 
(bezpečnostný kľúč). Ak ho odpojíte, 
zablokuje sa Windows a pri 
opätovnom pripojení sa uvoľní. 

Je to však urobené len softvérovo, 
a preto nie je problém obísť to bez 
väčšej námahy. Zaujímavejšou je 
funkcia Autologin, ktorá uchováva 
v kľúči heslá a automaticky ich 
dokáže dopĺňať do príslušných okien, 
takže si nemusíte nič pamätať, všetko 
je v kľúči... 

Sony má veľmi slušnú konštrukciu. 

Má úzke dlhé hrdlo, takže nie je 
problém pripojiť iné USB zariadenia 
tam, kde sú dva konektory USB tesne 
vedľa seba. Disk nemá mechanický 
zámok, ale na druhej strane je tu 
softvér, ktorý to dokáže suplovať. 

Dáta je možné chrániť proti prístupu aj 
heslom, čo tiež nie je na zahodenie. 

Záver: Vyrovnaný výkon a zaujímavá 
softvérová výbava, ktorá otvára 
nové možnosti využitia USB disku. 
Bohužiaľ, firma Sony chce toto 
zariadenie predávať dosť draho oproti 
konkurencii. Ide však o technicky 
mimoriadne zaujímavé riešenie, ktoré 
sme sa napokon rozhodli oceniť 
redakčným Zeleným TIPom. 

Sony Micro Vault 128 MB 
Dodávateľ: Sony Slovakia spol. s r. o. 
02/59 20 31 60, www.sony.sk 
Cena bez DPH: 4158 Sk 

Canyon USB Flash Drive 128 MB 
Dodávateľ: ASBIS SK, s. r. o. 

02/44 87 1 5 89, www.asbis.sk 
Cena bez DPH: 1173 Sk 

Apacer Handy Steno 2.0 256 MB 
Dodávateľ: AGEM, s. r. o. 

02/63 81 00 49, www.agem.sk 
Cena bez DPH: 3135 Sk 

Juraj Redeky 

Čítačky a pamäťové médiá TwinMOS a Lexar Média 


Pre každého, kto sa aspoň trošku 
zaujíma o dianie vo svete IT, nebude 
zariadenie „čítačka pamäťových 
médií" žiadnou neznámou. 

V januárovom čísle sme sa tejto 
téme venovali podrobne v článku 
pod názvom „Who is who!" medzi 
pamäťovými médiami. 

Produkty predávané pod menom 
TwinMOS nie sú veľmi neznáme medzi 
našimi čitateľmi (pozri test pamätí 
v PC SPACE 5/2003). Výrobok je 
predávaný pod názvom TwinMOS USB 
Card Reader/Writer (7 in 1) Ako je 
z názvu vidno, zvládne sedem typov 
pamäťových kariet. Sú to Compact 
Flash typl, Compact Flash typ2, 
SmartMedia, MultiMedia, Secure 
Digital, IBM Microdrive a Memory 
Stick. Rozmerom je veľmi malý, 
približne 65 x 100 x 13 mm. 

Na čítačke je päť diód, ktoré nám 
reprezentujú stav. Jedna napájanie 
a ostatné obsadenosť jednotlivých 
slotov. Má štyri sloty pre pamäťové 
karty. Po pripojení k PC a nainštalovaní 
príslušných ovládačov (natívnu 
podporu majú len pre Windows XP/ 
2000) sa jednotlivé sloty prihlásia ako 
virtuálne disky, a to z dôvodu lepšej 
orientácie. Súčasťou dodávky je 
predlžovací USB kábel a CD 
s inštalačným softvérom. Spolu 
s čítačkou sme dostali na otestovanie 
aj Secure Digital Card s veľkosťou 
128 MB, Smart Média Card s veľkosťou 
128 MB a Compact Flash Card 
s veľkosťou 256 M B, ktorá sa ešte 
pýšila prívlastkom Ultra High Speed . 

Značka Lexar Média je novinkou na 
našom trhu. Vo svojich propagačných 
materiáloch sú jej výrobky označované 
ako „LEXAR Média profesionálne 
pamäťové karty a čítačky". Vo svojom 
produktovom porfóliu majú 
štandardne všetky základné typy 
kariet CF, SM, MMC, SD, ale aj CF 

Lexar Média 8 in 1 


Na testovanie sme použili počítač v 
konfigurácii Celeron 1,1 GHz (reálne 
1 1 x 135 MHz) a 2 x 128 MB/1 33 MHz 
RAM. Ako operačný systém bol použitý 
Windows 2000 Eng SP4. 

Spomínal som už, že testovací PC 
obsahoval len USB vo verzii 1.1, a tak je 
možné, že výsledok testov pri USB 2.0 sa 
môže líšiť. 

Na testovanie sme použili súbor 
s veľkosťou 30,5 MB (1 x .ZIP, 33 x .XLS, 
32 x .BMP, 1 adresár s inštalačným 
softvérom). Test prebiehal trikrát 
a následne bol vyrátaný priemer. Na 
testovanie boli použité karty TwinMOS: 

SD 128 MB, SM 128 MB, CF Ultra 256 MB 
a CF 128 MB Preteč. Čas sa stopol až po 
vypnutí led diódy. 


HIGH-SPEED-SERIES, CF Professional 
a ako zaujímavosť Memory Stick, resp. 
Memory Stick Pro. Na test sme dostali 
čítačku, ktorá má označenie „Lexar 
USB 2.0 HighSpeed 8 in 1 Reader" 

Toto zariadenie vie komunikovať s PC 
za pomoci rýchlejšej verzie USB, ako 
je zrejmé už z názvu. Musím hneď na 
začiatku priznať, že som nemal pri 
testoch možnosť vyskúšať reálne už 
opisovanú rýchlosť, a to z toho 
dôvodu, že testovaná zostava 
neobsahovala tento port. Rozmery až 
na hrúbku sú ešte menšie ako už 
zmieňovaný TwinMOS, 65 x 80 x 14 
mm s výzorom pudrenky. Na čítačke 
sú dve diódy, ktoré nám reprezentujú 
stav. Jedna na napájanie a druhá 
pre aktivitu kariet. Má tri sloty pre 
pamäťové karty. Vie prečítať tieto 
karty: SmartMedia, CompactFlash, IBM 
Microdrive, MMC/SD, Memory Stick, 
Memory Stick Pro, XD Card. Súčasťou 
dodávky je aj redukčný USB kábel 
a CD, na ktorom je inštalačný softvér 
o veľkosti 1,26 M B. 

Obe zariadenia splňujú funkciu na 
ktorú boli navrhnuté, t. j. 
bezproblémové čítanie čo najväčšieho 
množstva kariet.Veľmi zaujímavo 
vyzerá TwinMOS Compact Flash Card 
Ultra High Speed. Mal som možnosť si 
ju vyskúšať spolu s fotoaparátom 
Olympus C5050 Zoom, kde som robil 
fotky v formáte TIFF (t. j. bezstratový) 
a rozlíšený 2560 x 1920. Pri takomto 
nastavení je velkosť fotky cca 15 M B 
a v tej chvíli bolo vidno, aká je táto 
karta rýchla. Pri menších rozlíšeniach 
neboli rozdiely od iných CF kariet 
veľmi výrazné. Všetky výsledky sú 
uvedené v tabulke, je dobre vidno 
aké časy jednotlivé karty dosahovali. 

Na porovnanie je dobré si pozrieť 
výsledky z januárového čísla. 

Martin Uherčík 


TwinMOS 7 in 1 

Formát 

CF1, CF2, SM, MMC, SD, 
Microdrive, MS 

Cena bez DPH 

970 Sk 

Záruka 

24 mesiacov 

Dodávateľ 

LIBRA Electronics Slovakia, a. s. 
02/63 81 06 88-91, www.libra.sk 

Lexar Média 8 in 1 

Formát 

CF, SM, MMC, SD, Microdrive, 

MS, MS pro, XD 

Cena bez DPH 

1350 Sk 

Záruka 

60 mesiacov 

Dodávateľ 

EMSONIC, s. r. o. 

02/49 23 47 00, www.emsonic.sk 


TwinMOS Secure Digital Card 

Veľkosť 

128 MB 

Cena bez DPH/záruka 

1 900 Sk/24 mesiacov 

Dodávateľ 

LIBRA Electronics 

TwinMOS SmartMedia (Retail Box) 

Veľkosť 

128 MB 

Cena bez DPH/záruka 

1 200 Sk/24 mesiacov 

Dodávateľ 

LIBRA Electronics 

TwinMOS CF card (Retail Box) Ultra 

Veľkosť 

256 MB 

Cena bez DPH/záruka 

2170 Sk/24 mesiacov 

Dodávateľ 

LIBRA Electronics 


Všetky hodnoty sú udávané v sekundách 


TwinMOS 7 in 1 

Karta 

Čítanie 

Zápis 

SD (128 MB) 

41,4 

62,5 

SMC (128 MB) 

39,8 

48,3 

CF-Ultra (256 MB) 

41 

41,8 

CF (128 MB) Preteč 

41,7 

56,7 

Lexar Média 8 in 1 

Karta 

Čítanie 

Zápis 

SD (128 MB) 

39,1 

59,4 

SMC (128 MB) 

48 

51,3 

CF-Ultra (256 MB) 

45 

45,7 

CF (128 MB) Preteč 

44,5 

73,3 












predstavujeme 


DVD kamera Panasonic VDR-M30 


Predstavili sme vám už niekoľko 
digitálnych videokamier. Všetky však 
mali jeden spoločný znak - ako 
záznamové médium využívali 
magnetický pás. Toto riešenie je veľmi 
rozšírené najmä vďaka nízkym 
výrobným nákladom. Má však isté 
nevýhody, a preto sa objavili 
profesionálnejšie orientované kamery, 
ktoré využívajú ako záznamové 
médium pevný disk alebo DVD disky. 

Ak si dobre spomínam, prvú DVD 
kameru predstavila svetu spoločnosť 
Hitachi už v roku 2000. Nápad to bol 
zaujímavý, ale len pre hŕstku 
vyvolených. Bolo to v časoch, keď stáli 
stolové videorekordéry stotisíc a navyše 
samotná záznamová technológia bola 
ešte v plienkach. Dnes tu máme 
v poradí už ani neviem koľkú 
generáciu videokamier, ktorá môže 
smelo konkurovať predošlým 
„digitálnym" kamerám. Sú to 
miniatúrne, ľahké kamery, ktoré už 
nemusia pretáčať pásku hore-dole, 
pretože využívajú na záznam DVD 
disky... 

Jedným z popredných svetových 
výrobcov DVD je aj spoločnosť 
Panasonic, ktorá na náš trh prináša 
model VDR-M30. Na prvý pohľad vás 
zaujme svojím kompaktným a štíhlym 
dizajnom. Mierne pripomína kamery 
radu GS (pozri recenzia v minulom 
čísle PC_SPACE). Je zrejmé, že tu 
nemožno použiť klasický 12 cm disk, 
pretože kamera má výšku iba asi 
9 cm, takže ako záznamové médium 
sa využívajú 8 cm DVD disky (nazývané 
aj SINGLE). Panasonic pre záznam 
podporuje médiá formátu DVD-RAM 
a DVD-R, ktoré využívajú nový formát 
kompaktného puzdra (médium sa 
vkladá do kamery v plastovom obale, 
čím sa chráni pri manipulácii. Spolu 
s kamerou dostanete jedno 
obojstranné DVD-RAM médium, čo 
by vám pre začiatok mohlo na chvíľu 
stačiť. O podpore DVD-RW sme sa 
nikde nedozvedeli a nemali sme 
malé médium, ktoré by sme mohli 
otestovať... Na jeden malý DVD disk 
s kapacitou 1,4 GB (obojstranné RAM 
médium má dvojnásobnú kapacitu 
t. j. 2,8 GB) môžete uložiť 30-60 minút 
videozáznamu v závislosti od 
dátového toku (kvality záznamu). 

K dispozícii sú tri režimy: STANDARD 
(CBR, konštantný dátový tok 3 Mb/s), 
FINE (CBR 6 Mb/s) a XTRA (VBR, 
premenlivý dátový tok do 10 Mb/s - 
podobne ako filmové DVD). 
Zaznamenáva sa, samozrejme, video 
vo formáte MPEG-2 podľa štandardov 
DVD. Zaznamenávať môžete aj 
statické obrázky (fotografie v rozlíšení 
640 x 480 bodov) dvoma spôsobmi, 
na DVD disk alebo na SD kartu (má 
vstavaný slot na SD). V kamere sa 
ukrýva 1/6" CCD snímač s rozlíšením 
800 000 pixelov. Kamera má 10x 
optický a 240 x digitálny zoom. 

Na náhľad môžete využiť malý 
digitálny farebný hľadáčik, alebo 
otočný 2,5" LCD displej. Kamera sa 
pohodlne obsluhovala aj keďzoomový 
ovládač by mohol byť o niečo ďalej. 



Pri prehrávaní máte priamo v kamere 
možnosť zostrihať video! Samozrejme, 
za predpokladu, že používate RAM 
disk, ktorý je možné „prepisovať". 
Môžete zvolené video rozdeliť, spojiť 
niekoľko klipov do jedného, pridať 
jednoduché prechodové efekty, alebo 
zmazať nežiaduce video z disku, čím 
uvoľníte miesto na DVD. Toto menu 
tiež umožňuje „formátovanie" disku. 
Jednoduchší strih videa s možnosťou 
programovateľného prehrávania je 
zaujímavou možnosťou, ale skúsenejší 
používateľ bude iste chcieť viac. Ak 
máte počítač, chcete si predsa video 
zostrihať „profesionálnejšie". 

K dispozícii sú analógové výstupy pre 
video (kompozitný cinch a S-VIDEO) 
a audio, ktoré sa odporúčajú využiť 
pri pripojení k TV. Na prenos dát do PC 
máte na výber tri základné možnosti: 
priamo cez DVD disk, cez SD kartu 
(fotografie ukladané na SD kartu) a cez 
USB rozhranie. 

Prekvapivo nemáte k dispozícii dnes 
už štandardné digitálne rozhranie 
FireWire (IEEE 1394). Všetky dáta sa 
prenášajú iba cez USB, pričom sa 
kamera správa ako externé 
vymeniteľné médium (externá DVD 
mechanika, na ktorú pristupujete 
rovnako ako na „pevný disk"). Je to 
trochu netradičný prístup. Pre prenos 
bežných dát je to zaujímavé, ale pre 
video... Kameru vďaka tomu nemožno 
pripojiť digitálne priamo napríklad 
k DVD rekordérom. Môžete síce 
použiť 8 cm DVD médium, no nie 
každá mechanika dokáže bez 
problémov prečítať DVD-RAM disk 
a kompatibilnejší DVD-R disk nie je 
príliš ideálny (jednorazový zápis bez 
možnosti mazania dát). 

Otestovali sme 4 mechaniky, ktoré 
dokážu prečítať 4,7 GB DVD-RAM 
médium, no, bohužiaľ, ani jedna 






nedokázala prečítať 8 cm 1,4 GB (resp. 
2,8 GB - obojstranný) disk, ktorý sme 
vytvorili v kamere. Nie preto, že by 
Panasonic využíval špeciálny formát, 
ale kvôli slabej podpore DVD-RAM 
v bežných DVD mechanikách. 

DVD-RAM disky napríklad vôbec 
neprečítate v mechanikách HP či 
Plextor. Ako-tak úspešní by ste mohli 
byť ešte pri DVD-ROM Pioneer, 

Toshiba, NEC a niektorých modeloch 
Creative. Bezproblémové by to malo 
byť pri DVD-RAM napaľovačkách, napr. 
Panasonic. 

Späť však k testovanej kamere. 

Súčasťou balenia je okrem nabíjačky 
a prepojovacích káblov aj CD so 
softvérom. Okrem ovládačov USB pre 
Windows (98SE, Me, 2000 a XP) tu 
nájdete veľmi pekný program MyDVD 
4.0 (na domáci authoring DVD) 
a program DVD-MovieAlbumSE 3 
(veľmi jednoduchý domáci strih 
priamo v pripojenej kamere). To tvorí 
základ pre prácu, no pre náročnejší 
strih treba hľadať ďalší softvér 
(napríklad Ulead Videoštúdio). 

Záver: Kamera je veľmi slušná, ale 
mohla by byť aj lepšia. Ak by 
Panasonic konštrukčne vychádzal 
z nových GS modelov, mohla by 
dokázať oveľa viac. Tak napríklad by 
bolo možné farebne snímať video 
aj pri nulovom osvetlení (s otočeným 
LCD displejom), čo momentálne 
nejde. Menu kamery je veľmi 
jednoduché, čo iste ocenia všetci, 
pretože položiek na nastavovanie tu 
nie je veľa, čo značne zjednoduší 
prácu. Chýbajú však obrazové efekty. 

O to zaujímavejšia je funkcia 
priameho strihu v kamere, ktorú vám 
klasická pásková kamera neumožňuje, 
nehovoriac o tom, že nemusíte 
pretáčať pásku, pretože máte skoro 
okamžite prístup na každé miesto 
na disku. Navyše optický záznam 
má oproti magnetickému dlhšiu 
životnosť aj pri častom prepisovaní. 
Trochu netradičná je absencia IEEE 
rozhrania, ale na druhej strane 
prístup k dátam cez USB je veľmi 
pohodlný. S kamerou dostanete 
veľmi slušný domáci softvér, s ktorým 
je výroba profesionálne vyzerajúcich 
DVD hračkou. Bohužiaľ, MPEG-2 
formát nie je najvhodnejší na strih 
videa, ale v domácich podmienkach 
je to zaujímavá alternatíva pre 
záznam a archiváciu. Kamery 
Panasonic patria k tomu najlepšiemu 
na našom trhu. Aj keď je cena tohto 
modelu možno trochu vyššia, ako 
by si väčšina z nás priala, ide o veľmi 
slušnú kameru s funkciami, ktoré by 
sme inde márne hľadali. 

Juraj Redeky 

Zapožičal: Panasonic Slovakia 

www.panasonic.sk 

Cena s DPH: približne 60 000 Sk 

ELITA (STARTUP) 



Distribúcia: MagicBox 
Premiéra: 2000 
Cena: 590 Sk 
Réžia: Peter Howitt 

Hrajú: R. Phillipe, R. L. Cook, C. Forlani... 

Formát: DVD-5, 4:3 
DÍžka: 104 min. 

Titulky: CZ 

Zvuk: DD 5.1 - ENG, DS 2.0 - CZ 
Bonusy: trailer, hudobný klip... 


Z OBSAHU: Zomrel miliardár, hľadá sa dedič. 
Deeds je majiteľom pizzerie v zapadákove, v 
malom mestečku. Je to taký ťuťmák a práve 
on by sa mal stať dedičom 40 miliárd dolárov. 
Peniaze však v jeho živote nič neznamenajú. 
Podľa neho má väčšiu cenu priateľstvo a lás- 
ka... 

O FILME: Dédictví, aneb... že by som sa mýlil? 
Na americký spôsob, samozrejme. Trochu ro- 
mantiky, zopár úletov a celkom dobrá komé- 
dia je na svete. 


O DVD: Film je vybavený troma jazykovými 
verziami, pričom pre nás aj CZ titulkami. Je 
však pomerne nabitý bonusmi (pôvodnými, 
bez CZ). Na disku je i dokument zo zákulisia, 
vystrihnuté a nepodarené scény, trailery 
(spolu na 5 filmov), filmografie, hudobný klip 
- skrátka, veľmi bohaté bonusy. Nájdete tu aj 
DEEDSove pohľadnice (sú v DVD-ROM časti). 
ZÁVER: Je to správne uletené a zábavné. Páči- 
lo sa nám to, odporúčame! 

HODNOTENIE FILMU: 95 % 


Z OBSAHU: Film z počítačového prostredia. 
Milo z „garáže" dostane šancu ísť pracovať 
ako programátor do veľkej firmy, medzi elitu. 
Milo odhalí, že šéf spoločnosti vraždí progra- 
mátorov a kradne im nápady. 

O FILME: Triler z „nášho" prostredia. Tento 
film iste potešil všetkých odporcov firmy Mi- 
crosoft, pretože mnohé veci sú akoby okopí- 
rované zo života. Fllavná záporná postava až 
nápadne pripomína práve Billa... 

O DVD: Film vyšiel začiatkom roka aj ako 


príloha časopisu DVD Movie. Bol robený špe- 
ciálne pre CZ trh, takže tomu zodpovedá aj vy- 
bavenie, zvuk v CZ surround, CZ titulky, jedno- 
duchý authoring a jednoduché bonusy. Obraz 
je vo formáte 4:3, čo je aj formát PC monito- 
ra ;-). 

ZÁVER: „Bili Gates nemá rád tento film. A ten- 
to film nemá rád jeho...", citát z obalu DVD. 

HODNOTENIE FILMU: 75 % 


BALADA O ALOSAUROVI (dokum. BBC), TIP dvdspace.sk 



Distribúcia: Bonton/BBC 
Premiéra: 2002 
Cena: 990 Sk 
Réžia: BBC 

Hrajú: Veľký Al ako Alosaurus... 

Formát: DVD-5, 16:9 
DÍžka: cca 60 min. 

Titulky: iba ENG 

Zvuk: DD 2.0 - CZ, ENG, POR 

Bonusy: fotogaléria s písaným textom... 


VESNIČKO MÁ STREDISKOVÁ 



Distribúcia: CČV/Intersonic 
Premiéra: 2002 
Cena: 690 Sk 
Réžia: Jiŕí Menzel 

Hrajú: J. Bán, M. Labuda, R. Flrušinský... 

Formát: DVD-9, 4:3 
DÍžka: 98 min. 

Titulky: CZ + ENG 

Zvuk: český - DTS, DD 5.1, DD 2.0 

Bonusy: fotogaléria, rozhovory, upútavka. 


Z OBSAHU: Hovorí sa, že Spielberg oživil di- 
nosaurov, lenže BBC natočila dokument (prí- 
rodopisný film) s jedným z tých, ktorí vyhynuli 
pred 145 miliónmi rokov... 

O FILME: Pokračovanie dokumentov BBC 
Putovanie s dinosaurami a Putovanie s prave- 
kými zvieratami. Skvelý nápad, excelentné vy- 
hotovenie. Je to skutočne také verné, akoby to 
bolo natáčané celé naživo s reálnymi zvierata- 
mi. Vidíte, čo dokážu obrie makety a počí- 
tače... 


O DVD: Disk je síce vo formáte 16:9, lenže 
zvuk je iba stereo, čo však s ohľadom na cha- 
rakter filmu úplne stačí. Obsahuje veľmi kvalit- 
ný CZ dabing. Má dokonca aj kompetne loka- 
lizované menu. Bonusy sú tu iba dva, 
fotogaléria (58 fotografií s textovým opisom 
= pohľad do zákulisia + zopár faktov z histó- 
rie) a porovnávanie scén so storyboardom 
(cca 5 minút). 

ZÁVER: Skvelý film, odporúčame! Náš TIP. 
HODNOTENIE FILMU: 1 00 % 


Z OBSAHU: Film hádam netreba bližšie pred- 
stavovať... 

O FILME: Vedeli ste, že vznikol v podstate 
náhodou? Omylom vyplatili Svérákovi dvakrát 
honorár za námet k filmu, a preto ho požiada- 
li, aby im niečo dodal, čo založia do archívu 
(aby sedeli papiere)... 

O DVD: Aj toto sa dozviete z DVD. Disk je 
slušne vybavený. Najhodnotnejšie sú podlá 
nás rozhovory s režisérom, scenáristom a Ma- 
riánom Labudom, ktoré vám prezradia pikoš- 


ky zo zákulisia. Na DVD nájdete ešte podrob- 
nejšie filmografie, upútavku, zaujímavú foto- 
galériu a zopár informácií o ďalších CZ filmoch 
na DVD. Film má zreštaurovaný 5.1 kanálový 
zvuk, dokonca aj v DTS. Bohužiaľ, je robený 
iba softvérovo, takže celkový efekt je skôr 
slabší. Pre obraz bol volený najlepší prepis, 
t. j. 4:3. 

ZÁVER: Klasika, ktorú si vždy a znovu radi 
pozrieme. 

HODNOTENIE FILMU: 1 00 % 



BLÁZNIVÝ ŠAMAN (MR. BONES) 


Distribúcia: SPI International 

Premiéra: 2001 

Cena: 1190 Sk 

Réžia: Gray Hofmeyr 

Hrajú: L. Schuster, D. Ramsey, F. Love... 

Formát: DVD-9, 16:9 
DÍžka: 97 min. 

Titulky: SK, CZ, MAĎ, POL 

Zvuk: DD 5.1 - ENG, MAĎ, DS 2.0 - CZ, POL 

Bonusy: fotogaléria, rozhovory, piesne... 


UTOPENEC NA ÚTEKU (WRONGFULLY ACCUSED) 



Distribúcia: Intersonic 
Premiéra: 1998 
Cena: 399 Sk 
Réžia: Pat Proft 

Hrajú: L. Nielsen, R. Crenna, K. Le Brock... 

Formát: DVD-5, 16:9 
DÍžka: 82 min. 

Titulky: CZ 

Zvuk: DD 5.1 - CZ + ENG 
Bonusy: fotogaléria, trailery... 


Z OBSAHU: V africkom kmeni majú blázni- 
vého bieleho šamana. Vyrastal tu od detstva, 
keď sa sem zrútilo lietadlo. Náčelník strašne 
túži po synovi, ktorý by prevzal žezlo, lenže aj 
keď má 15 žien, má iba 17 dcér. Veštba však 
odhalila, že pred rokmi sa mu v „slnečnom 
meste" narodil syn, a tak ho ide šaman nájsť, 
aby sa stal kráľom... 

O FILME: Zaujímavá komédia na tropické let- 
né večery. Niečo, čo trochu pripomína „Kroko- 
díla Dundeeho", len oveľa bláznivejšie. 


O DVD: Obraz je v širokouhlom formáte 1 6:9. 
Film má pomerne kvalitný CZ surround dabing 
a dokonca aj slovenské titulky! Bonusovú časť 
tentoraz zastupujú trailer, TV klip, hudobné 
video, vystrihnuté, resp. nepodarené scény a 
reklamy na 3 ďalšie DVD od SPI International. 
ZÁVER: Bláznivá africká komédia. Miestami 
až nereálne absurdná, ale inak celkom zábav- 
ná. 

HODNOTENIE FILMU: 95 % 


Z OBSAHU: Paródia na „veľké" americké filmy 
v štýle Leslie Nielsena. Bláznivé, maximálne 
absurdné nereálne situácie parodujúce filmy 
Utečenec, Titanic, Braveheart, Mission Impo- 
ssible a desiatky ďalších... 

O FILME: Niekto to miluje, niekomu to pripa- 
dá už trápne, čo koniec koncov dokazujú aj 
mnohé vaše odpovede z poslednej súťaže... 
Vo filme vlastne nie je nič nové, pretože 
všetko už bolo použité v trochu inej forme v 
predošlých filmoch, v ktorých hral Leslie... 


O DVD: Disk prináša na náš trh Intersonic, čo 
znamená nízku cenu a čo-to to naznačuje aj o 
vyhotovení DVD. Disk má obraz vo formáte 
16:9 a je vybavený aj slušným CZ dabingom 
(DD2.0) a CZ titulkami. Bonusy na disku za- 
stupujú trailer, fotogaléria a trailer na film 
Vreskot 2. Nič viac a nič menej. 

ZÁVER: Ak máte radi tento žáner parodujúci 
všetko, prídete si na svoje. Inak to radšej 
neskúšajte. 

HODNOTENIE FILMU: 50 % 


Ďalšie recenzie zaujímavých DVD nájdete na www.dvdspace.sk. Uvedené DVD zapožičali spoločnosti Intersonic (www.intersonic.sk) a Alert Computers (www.alertshop.sk).. 


Juraj Redeky 

Sieťové protokoly 

Časť 5.: Služba FTP 


Určite každý z vás už niekedy používal 
FTP, či už na stiahnutie alebo na 
poslanie nejakých súborov na server. 

V tomto článku si opíšeme, ako server 
a klient fungujú, uvedieme nejaké rady 
pre programátorov (ak by ste chceli 
naprogramovať jednoduchého FTP- 
klienta alebo FTP-server) a opíšeme si, 
ako sa protokol FTP dá aj zneužiť. 

FTP démon počúva na porte 21, ktorý 
slúži na prenos príkazov od klienta na 
server a prenos stavových kódov zo 
servera ku klientovi, ktoré oznamujú 
úspešnosť prípadne neúspešnosť 
vykonania príkazu. Toto spojenie sa 
nazýva „control connection". Druhým 
používaným portom je port číslo 20, 
cez ktorý sa posielajú alebo prijímajú 
dáta. Toto druhé spojenie sa nazýva 
„data connection". To znamená, že 
klient sa najskôr pripája na port 21 
a tu zadáva príkazy FTP serveru. 

Ak má dôjsť k prenosu nejakých dát 
(download alebo upload súborov, 
prenos listingu súborov na serveri 
smerom ku klientovi atď.), použije sa 
port 20. Predtým ako dôjde k prenosu 
dát od klienta na server alebo naopak, 
musí server vedieť, na ktorý port 
sa má pripojiť. Preto sa klient a server 
dohodnú zaslaním šestice čísel, napr. 
192,168,0,1,10,15. Prvé štyri bajty 
určia IP adresu, posledné dva bajty 
určujú číslo portu. Ako iste viete, číslo 
portu je hodnota 0 až 65535, teda na 
jeho opis treba dva bajty. Port sa 
z týchto dvoch bajtov dá vypočítať tak, 
že prvý bajt vynásobíme číslom 256 
a pripočítame druhý bajt. V našom 
prípade to bude 256 x 10 + 15 = 
2575. Ak poznáme naopak číslo portu, 
môžeme, samozrejme, vypočítať 
spätne aj tieto dva bajty, a to tak, že 
číslo portu vydelíme 256-timi (čo bude 
prvý bajt) a druhý bajt bude zvyšok po 
tomto delení, teda (2575 DIV 256) = 

10 a (2575 MOD 256) = 15. 

Keďže budeme komunikovať s FTP 
serverom, potrebujeme poznať aspoň 
základné príkazy, ktoré budeme 
potrebovať na komunikáciu: 

USER - nastavenie používateľského 
mena pri prihlasovaní, potom sa 
posiela heslo 

PASS - nastavenie používateľského 
hesla pri prihlasovaní, posiela sa hneď 
po príkaze USER 

STAT - zistíme základné informácie 
o serveri 

CWD (Change work directory) - mení 
aktuálny pracovný adresár na serveri, 
v klientovi sa väčšinou zadáva 
príkaz CD 

PWD - vráti aktuálny pracovný adresár 
MKD - vytvorí adresár 
RMD - zmaže adresár 
TYPE - nastavuje režim prenosu 
súborov, binárny alebo textový. Textový 
režim prenosu (tiež nazývaný 
jednoducho ASCII režim) sa dnes veľmi 
nepoužíva. Mal zmysel iba pri 
textových súboroch. Textové súbory 


používajú v Unixoch iný znak na 
označenie koncov riadkov než v DOS. 
Pri textovom režime prenosu sa klient 
snažil odhadnúť, či je potrebné 
v sťahovanom súbore urobiť konverziu 
týchto špeciálnych znakov na koncoch 
riadkov, a ak usúdil, že je konverzia 
potrebná, tak ju aj zrealizoval. Binárne 
súbory sa pod týmto režimom nedajú 
prenášať, tie by sa totiž prípadným 
prepísaním uvedených znakov 
pochopiteľne zničili. Prenášanie 
textových súborov pod binárnym 
režimom, samozrejme, pracuje bez 
akýchkoľvek obmedzení. Ak teda 
chceme prepnúť na ASCII režim, 
použijeme parameter „A" a ak binárny, 
použijeme parameter „I" (ako Image) 
STOR - príkaz FTP serveru, že chceme 
uložiť súbor na server (v klientovi mu 
zodpovedá príkaz PUT) 

RETR - príkaz FTP serveru, že chceme 
stiahnuť súbor zo servera (v klientovi 
mu zodpovedá príkaz GET) 

LIST - používa sa na prenos zoznamu 
súborov na serveri (listing súborov sa 
pošle cez dátové spojenie) 

PASV - prepne server do pasívneho 
módu (vysvetlím ďalej) a prikáže 
serveru, aby si otvoril nejaký port 
(pre programátorov je to funkcia 
bindO)- Na tento port sa potom klient 
pripojí a pošle alebo si stiahne súbor. 
Server odpovie napr. 227 Entering 
Passive Móde (192,168,0,1,15,5) 
čím nám oznámi, na akú IP adresu 
a port sa má klient pripojiť pri 
prenose dát 

PORT - týmto príkazom oznámime 
serveru, na ktorom porte klient 
počúva, teda na ktorý port sa má 
server pripojiť pri prenose. Tento príkaz 
sa používa v aktívnom móde (vysvetlím 
ďalej) 

ABOR - prerušenie počas prenosu dát 
Pri prenose sa rozlišujú dva módy: 

a) Pasívny - klient pošle príkaz PASV, 
server mu vráti IP adresu a port (na 
ktorom server počúva), cez ktorý 
prebehne prenos. Potom klient 
posiela napr. príkaz STOR a pripája 
sa na server, aby uložil súbor. Tu je 
jednoduchý príklad: 

klient > zadá príkaz PASV 
server > začne počúvať na porte 
a vráti napr. 192,168,0,1,10,15, 
klient vie, kam sa má pripojiť pri 
prenose dát 

klient > pošle príkaz „STOR 
dokument.txt" 

server > teraz pozná meno súboru, 
vie do akého súboru má uložiť dáta 
klient > pripojí sa na port 2575 
a začne posielať dáta 
server > prijíma dáta a keď príjem 
skončí, dáta sú prijaté a uložené 
v súbore 

b) Aktívny - klient pošle príkaz PORT, 
napr. 192,168,0,1,20,25, čím oznámi 
serveru IP adresu (192,168,0,1) a port 
(20 x 256 + 25 = 5145). Keď požiada 


o nejaký súbor alebo chce uložiť či 
nejaký poslať, server sa pripojí na 
klienta a prijme alebo odošle dáta. 

Tu je malý príklad: 

klient > pošle príkaz PORT a zároveň 
začne počúvať na príslušnom porte 
klient > pošle príkaz „STOR 
dokument.txt" 

server > pripojí sa na príslušný port a 
začne prijímať dáta, po skončení si ich 
uloží do súboru 

Dúfam, že som tieto dva módy 
dostatočne objasnil. Ak by vám to stále 
ešte nebolo jasné, rozdiel je v tom, že 
v pasívnom móde počúva na porte 
server a v aktívnom klient. V podstate 
je jedno, ktorý z nich si klient zvolí. 
Namiesto STOR a RETR môžete 
otestovať aj LIST, ktorý vráti zoznam 
súborov v aktuálnom adresári. Ak si 
budete chcieť otestovať nasledujúce 
príkazy, vytvorte si jednoduchý 
program, ktorý bude počúvať na 
nejakom porte a použite TELNET na 
pripojenie na server. Po zaslaní mena 
a hesla (príkazy USER a PASS) si 
nastavte nejaký adresár (príkaz CWD), 
pošlite príkaz PORT a potom RETR 
a vašim programom môžete prijať 
ľubovoľné dáta. 

Triky 

Ak ste si otestovali predchádzajúce veci 
a všetko vám fungovalo, môžete začať 
čítať ďalšie riadky. Uvedieme príklad 
ako možno FTP využiť v náš prospech. 

Predstavme si, že máme dva FTP- 
servery s IP-adresami 1 .1 .1 .1 a 2. 2. 2. 2, 
pričom na prvom máme nejaký väčší 
súbor, dajme tomu 50 MB súbor. 
Chceme ho preniesť z jedného 
serveru (IP-adresa 1.1. 1.1), ku ktorému 
máme pomalé spojenie, na druhý 
(IP-adresa 2. 2. 2. 2), ktorý leží bližšie, 
odkiaľ si ho môžeme neskôr stiahnuť, 
pričom chceme ušetriť čas. Ako na to? 
Najskôr sa pripojíme na prvý a zadáme: 
PASV - server nám vráti napr. 
1,1,1,1,22,23 

RETR subor.txt - chceme stiahnuť tento 
súbor 

Tým sme dosiahli, že server začne 
počúvať na porte, a keď sa naň 
niekto napojí, začne mu posielať dáta. 
Teraz sa presuňme na druhý 
(s IP-adresou 2. 2. 2. 2) a zadajme: 

PORT 1,1,1,1,22,23 
STOR subor2.txt 

Týmto sme serveru prikázali, aby pri 
pripojení použil IP-adresu 1.1. 1.1 
a napojil sa na ňu. Potom sme mu 
prikázali, aby všetky zasielané dáta 
začal ukladať do súboru „subor2.txt". 

Táto technika tiež nie je všeobecne 
použiteľná, niektoré FTP-servery si 
kontrolujú, či IP adresa, na ktorú sa 
dáta posielajú, je totožná s tou, 
z ktorej bol príkaz zaslaný. 

Miroslav Ďulík ml. 

Sťahujeme cez FlashGet 



Dnes tu nepôjde ani tak o zhodnotenie tohto 
programu, ako skôr o pomoc pri jeho nastavení 
a samotnom sťahovaní. Pre istotu treba pripomenúť, 
že FlashGet patrí do skupiny programov určených 
na zefektívnenie a zrýchlenie sťahovania súborov 
z internetu. 

FlashGet je pre domáce použitie zadarmo, len 
budete musieť „prehryznúť" reklamný baner v hornej 
časti obrazovky. Pokiaľ by vám však reklama naozaj 
veľmi prekážala, za 15 USD si môžete program 
zaregistrovať, a tak sa jej zbaviť. Aktuálne verzie 
FlashGet oplývajú už nielen českým prekladom, 
ale dokonca aj naším, slovenským. Takže, kto má 
problémy s anglickým jazykom, najlepšie urobí, 
keď si program prepne do materčiny (View > 
Language > Slovák). 

Medzi základné výhody FlashGet patrí jeho integrácia 
do vášho internetového prehliadača. Bez problémov 
sa pridá do Internet Explorera, do Opery je nutné 
stiahnuť plugin, ktorý treba nainštalovať do adresára 
/Opera/Plugins. Pri Netscape od verzie 6.0 nastáva 
trochu problém, ak chcete spustiť sťahovanie cez 
tento prehliadač, treba kliknúť pravým tlačidlom 
myši na odkaz a vybrať z ponuky „kopírovať odkaz" 
(Copy Link Location). V nastaveniach FlashGetu 
(Nástroje > Nastavenia > Monitor) si môžete 
zaškrtnúť „používať klávesy ALT", takže sťahovanie 
po kliknutí na odkaz začne iba vtedy, keď máte 
súčasne stlačenú klávesu ALT. 

Telefonické pripojenie 

Nástroje > Nastavenia > Telefonické pripojenie. 

V tejto záložke si môžete nastaviť, ako má FlashGet 
zaobchádzať s internetovým pripojením. Obyčajne je 
nastavené na „nevytáčať" a ak máte klasickú 
telefónnu linku, je to najlepší spôsob. Pokiaľ si však 
chcete naplánovať sťahovanie na určitý deň alebo 
hodinu, je prospešné povoliť mu vytáčanie 
internetového pripojenia (samozrejme, treba zadať 
prihlasovacie meno a heslo). Ak sa venujete iba 
samému sťahovaniu a netrpezlivo čakáte, kedy už 
konečne na obrazovke zasvieti 100 %, je dobré 
zaškrtnúť si „odpojiť po skončení sťahovania". 

Zvuky 

Pokiaľ chcete byť informovaní o priebehu sťahovania 
aj zvukovou kulisou, treba najprv zaškrtnúť „povoliť 
zvuky". V okne sú vypísané zvuky, aké sa použijú pri 
konkrétnej akcii ( napr. chyba pri sťahovaní ), no 
pokiaľ vám nevyhovujú, môžete si dosadiť vlastné. 

Poďme konečne sťahovať... 

Úlohy > Pridaj nové stiahnutie. Toto je základné 
okno, pri ktorom budete začínať všetky sťahovania. 
Najprv treba, pravdaže, zadať URL adresu, z ktorej sa 
bude sťahovať. Ďalej vyberte zo zoznamu adresár, do 
ktorého sa stiahnutý súbor uloží (napr. downloads). 
Prospešné je zaškrtnúť „hľadať adresy pomocou 
mirrors", čo znamená, že program hľadá ďalšie, 
rýchlejšie servery pre vašu požiadavku. 

Dôležitým nastavením je okienko „rozdeliť na X 
častí". Práve ono je jednou z príčin, že FlashGet 
sťahuje súbory rýchlejšie ako prehliadače. Pýtate sa 
ako je možné, že FlasGet zefektívni a zrýchli 
sťahovanie súborov? FlashGet dokáže sťahovaný 
súbor rozdeliť na niekoľko častí, ktoré potom naraz 
sťahuje. Vďaka tomu sa celková rýchlosť značne 
zvýši. Pôvodne je nastavené rozdelenie na 5 častí a 
podľa skúseností môžem povedať, že najvýhodnejšie 
je mať toto číslo medzi 3-5. 

Niektoré servery pri pokuse stiahnuť cez ne nejaký 
súbor požadujú autentifikáciu, teda zadanie 
prihlasovacieho mena a hesla. Pokiaľ je to potrebné, 
zaškrtnete položku „login servera" a vyplňte údaje. 



Pridaj nové stiahnutie 



Dávkové sťahovanie 


Nakoniec nám zostala posledná položka „začať 
sťahovať...". Vybrať si môžete z troch možností: 
ručne (začne sťahovať až po vašom kliknutí na štart), 
okamžite a naplánovať. Pokiaľ sa vám nastavenie 
pre toto konkrétne sťahovanie naozaj pozdáva, 
kliknutím na „uložiť ako východzie" ho určíte pre 
všetky (aj budúce) sťahovania. 

Dávkové sťahovanie 

Druhý spôsob ako začať sťahovanie nájdete v menu 
Úlohy > Pridaj dávkové sťahovanie. Povedzme, že 
v adresári na internetovom serveri www.pcspace.sk/ 
fotografie sa nachádza 1 6 nových fotiek celej 
redakcie a vy si ich všetky chcete stiahnuť do 
počítača. Prvý spôsob by bol pomocou prehliadača 
kliknúť na zmenšenú fotku, zobrazí sa plná veľkosť 
fotografie, na ňu kliknúť pravým tlačidlom myši 
a dať „uložiť ako...". Nevýhodou je, že je to pomalé 
a vlastne celkom zbytočné, pretože už pri desiatej 
fotke vás to prestane baviť. Pomocou dávkového 
sťahovania si nastavíte URL adresu (pozri obrázok) 
a kedže viete, že fotky sú pomenované fotka 1 až 
fotka 16, dáte miesto čísiel do URL adresy zátvorku 
s hviezdičkou (*). 

Ešte je nutné nastaviť s koľkými nulami sa počíta, 
či začína fotka1.jpg alebo fotka01.jpg. To je možné 
vďaka tomu číselku úplne napravo, základne je 
nastavené na 2. Podobne sa dajú vynechať písmená, 
keby tam boli súbory typu melodiaA.mid až 
melodiaH.mid. 

FlashGet Site Explorer 

Veľmi sympatickú pomôcku pre sťahovanie nájdete 
v Nástroje > FlashGet Site Explorer alebo stačí 
stlačiť klávesu F7. Nie, FlashGet sa nechystá 
konkurovať renomovaným prehliadačom. Je to síce 
prehliadač stránok, ale v inom zmysle, prehliada ich 
a vypisuje štruktúru adresárov a súborov, ako sa 
nachádzajú na serveri. Použiť môžete buď http alebo 



FlashGet Site Explorer 


ftp protokol. Do adresy teda napíšte povedzme 
www.pcspace.sk a už budete vidieť vypísané súbory 
z tejto adresy. V ľavej časti obrazovky sú vypísané 
adresáre, vpravo hore konkrétne súbory a dole 
stav sťahovania. Ak by ste si chceli stiahnuť 
napríklad logo PC_SPACE, kliknite na adresár 
„images" a pravým tlačidlom myši na logo.gif. 

Zobrazí sa ponuka, kde môžete súbor stiahnuť, 
otvoriť ho v internetovom prehliadači alebo kopírovať 
jeho URL adresu do schránky na neskoršie použitie. 

Pravidlá na sťahovanie a mód 
obmedzenia rýchlosti 

Používatelia Outlooku alebo Outlook Expressu určite 
poznajú spôsob definovania pravidiel pre e-mailové 
správy. Veľmi podobným spôsobom sa dajú nastaviť 
pravidlá aj na sťahovanie vo FlashGet. Dostaneme sa 
k nim cez menu Nástroje > Pravidlá sťahovania. 

Tu už stačí len kliknúť na „nové pravidlo" a zadať 
kritériá. Napríklad chceme, aby všetky stiahnuté 
súbory s príponou *.pdf putovali do adresára, kde 
máte nainštalovaný Acrobat Reader. 

Hneď nad odkazom pre pravidlá sa v menu nachádza 
sekcia „Mód obmedzenia rýchlosti". Načo je dobré 
pri sťahovaní obmedzovať rýchlosť, keď chcete 
sťahovať čo najrýchlejšie? No, je to trocha zložitejšie. 
Pri stálom pripojení (a sťahovaní) FlashGet odoberá 
rýchlosť ostatným programom, napr. internetovým 
prehliadačom. Takže sťahuje vám to pekne, ale keď si 
chcete popritom pozrieť obľúbenú www stránku, 
naťahuje sa neskutočne dlho. Vybrať si môžete 
z troch módov obmedzenia: neobmedzené (FlashGet 
využíva všetku rýchlosť pre seba), ručne obmedzená 
(vpravo dolu sa ukáže posuvná lišta, kde nastavíte 
konkrétnu rýchlosť) a automatická (FlashGet podľa 
potreby púšťa rýchlosť aj iným programom). Všetko 
závisí od vás a od konkrétnej situácie; klasicky býva 
mód obmedzenia rýchlosti nastavený na 
„neobmedzená". Pokiaľ chcete, aby nastavenie platilo 
aj nabudúce, nezabudnite zaškrtnúť poznámku 
„pamätať si". 

Antivírusová kontrola 

V dnešnej veľmi neistej dobe je dobrým nápadom 
kontrolovať všetky súbory, ktoré k vám z internetu 
prichádzajú. Našťastie na to mysleli aj autori progra- 
mu FlashGet, takže stačí zaškrtnúť položku „použi 
antivírovú kontrolu súborov" v nastaveniach, okienko 
súbory (Nástroje > Nastavenia > Súbory). 

Potom treba kliknúť na tlačidlo „prechádzať" a nájsť 
*.exe súbor antivírusového programu, ktorý 
používate. Hneď pod touto položkou sú za sebou 
vypísané prípony súborov, ktoré sa budú kontrolovať. 
Je ich tam celkom dosť, ale pokiaľ sťahujete nejaké 
exotické súbory, radšej si tam ich príponu pridajte. 
Pôvodne sú tam nastavené aj prípony pakovacích 
programov, takže váš antivírus skontroluje aj zbalený 
súbor. 

Tomáš Palovský 

Zaujímavé www stránky... 


Kde nájsť kvalitné MP3 - a nekradnúť 


Hudobnému formátu MP3, ktorého tvorcom je 
nemecký Fraunhofer Inštitúte (http:// 
www.iis.fraunhofer.de) , sa zrejme natrvalo podarilo 
zmeniť tvár hudobného sveta. Obrovské množstvo 
hudobných záznamov (obvykle nelegálnych) sa na 
webe objavilo tempom skoro lavínovým 
a vydavateľské spoločnosti rôznymi (občas 
diskutabilnými) spôsobmi bojujú proti hudobným 
pirátom. No existujú aj stránky, kde si môžete 
stiahnuť hudbu bez obavy, že vás niekto označí za 
zlodeja či „vraha hudby" :-). Veľa umelcov si totiž 
produkuje albumy vo vlastnej réžii a na internete 
poskytuje niektoré skladby prípadne aj celé albumy 
zdarma, často v nádeji, že si ich niekto všimne. 

Samozrejme, prvou zastávkou za slobodným 
obsahom pre vaše slúchadlá by mal byť známy 
server MP3.com (http://www.mp3.com). Nemecký 
výrobca grafických a zvukových kariet Terratec 
(http://www.terratec.de) produkuje podobne 
zameraný projekt BeSonic (http://lupo.besonic.com/ 
Home), kde je možné stiahnuť množstvo 
kvalitnej hudby rôznych žánrov. Server Epitonic 
(http://www.epitonic.com) je zameraný skôr na 
náročnejšieho poslucháča predovšetkým 
nezávislej elektronickej hudby, podobne ako 
v predchádzajúcich prípadoch je potrebná 
bezplatná registrácia. 

Kompletné kompilácie (a to vrátane obalu na CD!) 
starostlivo vybranej elektronickej hudby, ktoré 
potešia ucho náročného poslucháča, nájdete na 
serveri Smart-Music (http://www.smart-music.net). 
Mnohí z umelcov, ktorí sa vyskytli na týchto 
kompiláciách, už vydali vlastné albumy. Podobne 
celé albumy nájdete na stránkach nezávislého labelu 
Og red u n g (http ://www. ogredung. orglreleases.html ) , 
obal vo formáte JPG je samozrejmosťou. Obrovský 
zoznam ďalších nezávislých MP3 vydavateľstiev 
nájdete na TraxNews (http://www.traxernews.net), 
Phlow.net (http://www.phlow.net/mp3-labels.html) 
a serveri Rowolo (http://www.rowolo.de/index-la- 
bels.html). Na poslednom z nich nechýba ani 
pripravovaný slovenský label Leporelo (http:// 
www.leporelo.sk), ktorý síce podľa našich informácií 
dosiaľ nevydal žiadny album, držíme mu však palce. 


Mnoho týchto labelov umiestňuje svoje súbory na 
FTP nezávislého kultúrneho portálu Scene.org 
(http://www.scene.org), kde ich v sekcii files (alebo 
priamo cez FTP klienta) ľahko nájdete. 

0 nádejné slovenské hviezdy sa stará projekt 
Demovnica (http://www.demovnica.sk) 
zastrešovaný elektronickým magazínom inZine 
(http://www.inzine.sk). Jedným z bývalých 
súťažiacich je aj muzikant produkujúci 
elektronickú hudbu známy pod menom Abuse 
(http://www.abuse.sk), ktorý poskytol celý album 
Silk k dispozícii zdarma v elektronickej podobe 

na svojej stránke, kde nájdeme aj ukážky z nového 
projektu Sleepfields vydaného u nezávislého 
slovenského labela DeadRed (http:// 
www. deadred. sk/zvuk_003. h t m) . P r i az n i vc i 
elektronickej hudby našich hudobných či 
dídžejských nádejí by nemali obísť server Bajkonur 
(http://www.bajkonur.sk), kde v MP3 sekcii nájdu 
veľa zaujímavej hudby. Jednotlivé skladby 

1 dlhotrvajúce tanečné sety je možné stiahnuť 
v Download sekcii českého servera Techno.cz 
(http://mp3.techno.cz), o hudobnom zameraní 
serveru asi nie sú pochybnosti. 

Ale späť k žánrovej rôznorodosti: na http:// 
www.freemusic.cz/kategorie.php určite nájdete ten 
svoj, server Freemusic tu uvádza začínajúcich 
umelcov z blízkeho Česka. Pre rockových fanúšikov 
pripomíname, že skupina Tri sestry na svojej 
stránke (http://www.trisestry.cz) zverejnila pre voľné 
stiahnutie množstvo celých skladieb zdarma, vrátane 
niekoľkých albumov. 

Občas sa niektoré albumy dostanú na web vďaka 
konfliktom umelcov s vydavateľskými spoločnosťami: 
dnes už bývalá skupina Smashing Pumpkins takto 
venovala fanúšikom album Machina ll/the the friends 
and enemies of modern mušie, ktorý nájdete 
napríklad na fanúškovskej stránke venovanej jej 
frontmanovi Billy Corganovi (http:// 
www. billy-corgan.net/downloads/mp3/machina2) . 

V poslednom čase veľa serverov nahrádza formát 
MP3 súbormi typu OGG, teda stále obľúbenejším 
formátom Ogg Vorbis (http://www.vorbis.com), 


ktorý nie je zaťažený patentmi. Ak máte k dispozícii 
prehrávač Winamp (http://www.winamp.com), 
môže vám to byť jedno, pre Sonique verzie 1 .xx 
(http://sonique.lycos.com) si musíte stiahnuť na 
stránke nový plug-in, prípadne si počkať na 
Sonique 2. Na leto teda máte čo počúvať, a tak si 
to užite... 


Leto je pre nás, pracujúcu triedu a mienkotvornú 
inteligenciu :-) zároveň veľmi ťažkým obdobím: 
akékoľvek plánovanie kvôli práci v našom prípade 
obvykle nemá zmysel. Sme často nútení čakať na 
jediný možný voľný termín, ktorý sa môže 
vyskytnúť úplne nečakane a treba si zbaliť kufre 
takpovediac zvečera do rána. Šancu na to nám 
dávajú stránky združujúce ponuky akciových 
zájazdov z rôznych CK, výborná je stránka 
To Beriem! (http://www.toberiem.sk), vašej 
pozornosti by nemala ujsť ani Super Last Minuté 
(http://www.super-last-minute.sk) či Last Minuté 
(http://www.lastminute.sk). Akciové ponuky nájdete 
aj v sekciách o cestovaní na známych portáloch, 
napríklad Zoznam.sk (http://travel.zoznam.sk), 
Travel.sk (http://www.travel.sk/last-minute/) alebo 
českom iDnes (http://cestovani.idnes.cz/ 
lastmoment.asp), zaujímavý je aj vyhľadávací 
systém s e-mail servisom na serveri Do sveta 
(http: //www. dosveta.sk/page.php7page =3). 

Nelákalo vás však namiesto organizovaného 
zájazdu cestovať len s malým ruksakom, kreditkou 
a zubnou kefkou? Letenky na tento druh cestovania 
do celého sveta hľadajte na http://www.itctravel.sk, 
http://www.condor.sk alebo na http:// 
www.lacneletenky.sk. Študenti by celkom určite 
nemali obísť stránky Študent Agency (http:// 
www. studentagen cy. cz) . 

Vedeli ste že zo Salzburgu do Londýna môžete letieť 
už za zhruba 7 Libier (bez letištných poplatkov)? 
Pozrite sa na stránku írskej leteckej spoločnosti 
Ryanair (http://www.ryanair.com), za zaujímavé ceny 
je tam veľa európskych destinácií. Šťastný let. 

Ján Lončík 

servis 


BIOS Savior: Zazálohujeme vám BIOS. 

Zn. Okamžite a bezpečne 


Are you súre to program the BIOS? (Y/N). Nepoznám 
nikoho, koho by aspoň po prvýraz nezamrazilo pri 
aktualizácii BIOS. Majitelia matičných dosiek zn. 
GigaByte sa len pousmejú, vďaka zdvojenému BIOS 
sa tohto zákroku neobávajú, podobne ako šťastlivci 
so značkovými doskami (EPoX, Intel), ktoré umožňujú 
načítať súbor s novým BIOS zo záchrannej diskety, 
ktorej obsah sa dá stiahnuť zo stránky výrobcu. 

My ostatní musíme len tŕpnuť, aby sa nevyskytli 
žiadne problémy: napríklad nesprávne vybratý 
súbor určený pre inú revíziu dosky, poškodený súbor 
alebo výpadok prúdu pri programovaní. Faktom je, 
že pri takto citlivom zákroku sa môže vyskytnúť 
prakticky čokoľvek medzi vyčíňaním nudiaceho sa 
poltergeista až po haváriu UFO na elektrickú 
rozvodňu :-) 

Ako príklad uvediem môjho dobrého známeho, 
ktorý v dobrej viere, že sa nič nemôže stať, 
aktualizoval BIOS svojho počítača novšou 
neoficiálnou verziou s pridanými pretaktovacími 
vlastnosťami. Odsúhlasil prepis, pohodlne sa usadil 
a... po vymazaní pôvodného BIOS už len 
prekvapene pozeral do čiernej obrazovky. Nohou 
totiž nechtiac (pochopiteľne) zavadil o vypínač na 
predlžovacom kábli! 

Existuje niekoľko riešení tohto problému: zaniesť 
BIOS čip do firmy, ktorá má k dispozícii 
programátor EPROM. Obvyklá taxa je niečo medzi 
300-500 Sk, čo je trochu pridrahá cena za chybu 
alebo výpadok prúdu. Ďalšie, i keď trochu 
riskantné riešenie je použiť iný počítač s rovnakou 
doskou, kde sa nabootuje z diskety, vymení sa 
BIOS čip (musí byť rovnakého typu a kapacity) 
a z diskety sa aktualizuje jeho BIOS. Po opätovnej 
výmene by mali byť obe dosky funkčné. Údajne 
dokonca vôbec nemusí ísť o rovnaké dosky, ani typy 
BIOS (AMI, Award), podmienka je, aby používali 
rovnaké typy čipov. Vymieňanie čipov počas 
prevádzky počítača je však riskantný zákrok, 
ktorý v žiadnom prípadne nemôžeme odporúčať! 

Túto patovú situáciu využila taiwanská spoločnosť 
IOSS a priviedla na trh produkt RD1 BIOS Savior, 
o ktorom sme písali v novinkách pred dvoma 
mesiacmi (ospravedlňujeme sa za nesprávny link). 

V princípe ide o zdvojenie pôvodného BIOS čipu 
jednoduchou redukciou. 

Je nutné si najskôr vybrať správny typ podľa typu 
dosky; aktuálne podporované 4 modely Saviora 
dokážu obsluhovať prakticky všetky súčasné 
modely - smolu majú len majitelia, ktorí majú čip 
priamo naletovaný na doske, ako napríklad pri 
obľúbenom modeli ECS L7S7A2 s čipsetom SÍS746. 
Zaujímavé je, že my sme použili na testovanie 
jej mierne luxusnejšie vybavený model ECS L7S7A 
(pozri test v PC_SPACE 06/2003), ktorý má BIOS čip 
v sockete, a preto je vhodná na testovanie. 

Ide konkrétne o čip pre socket PLCC so 2Mbit ROM, 
ďalšie modely sú pre najmä v minulosti obľúbené 
sockety typu Dl P. 

Inštalácia prebiehala úplne jednoducho: 

► 1. Pôvodný BIOS čip bolo nutné pomocou 
špeciálnych klieští pribalených v dodávke uchopiť 
cez manipulačné otvory v sockete a jednoducho 
vytiahnuť. Priznám sa, bez nich by to asi tak ľahko 
nešlo, navyše by tu bolo riziko poškodenia čipu 
(Obr. 1). 






► 2. Redukcia BIOS Saviora sa zasunie naspäť do 
socketu dosky a do socketu Saviora zase pôvodný 
BIOS čip. Vzhľadom na tvar socketu nie je problém 
dodržať správnu orientáciu (Obr. 2). 

► 3. Pripojíme káblik s prepínačom na pliešok 

a namontujeme ho na zadný panel skrinky počítača. 
Káblik je dostatočne dlhý, ideálne umiestnenie je 
voľný slot vedľa VGA karty, kvôli nej je aj tak prvý PCI 
slot vždy prázdny (Obr. 3). 

► 3. Prepojíme oba kábliky spolu a počítač je 
pripravený na štart (Obr. 4). Prepínač prepneme do 
polohy ORG (Originál BIOS). Nabootujeme počítač 
z diskety. 

► 4. Prepneme prepínač do polohy RD1 (BIOS 
Savior) a nahráme do jeho EPROM funkčnú verziu 
BIOS ako zálohu. Vyskúšame reštart. Ak všetko 
funguje, môžeme opäť prepnúť na ORG a prípadne 
aktualizovať BIOS novšou verziu. 

Všetky nastavenia zostávajú pre obidve verzie 
rovnaké, tie sa totiž ukladajú v CMOS. Problém 
obvykle nastane len vtedy, ak má novšia verzia BIOS 
nové vlastnosti, a teda nové položky v menu, 
záložný BIOS po prepnutí zahlási chybu, stačí však 
zmazať CMOS pri štarte (ak takáto voľba je 
prístupná), v prípade chyby určite bude fungovať 
známe zmazanie CMOS pomocou jumpera na doske. 

BIOS Savior nám umožní oba čipy BIOS flexibilne 
aktualizovať medzi sebou, prepínať medzi nimi, 
duplikovať ich pre iných - stačí vymenit pôvodný čip 
za prázdny a bootovať z RD1 . V prípade nutnosti 
môžeme na RD1 čip nahrať BIOS aj nešťastnému 
kamarátovi a doniesť mu ho pre záchranu počítača. 
Obvyklým postupom nabootuje z RD1 a prepíše si 
vlastný, zle nahraný či zmazaný BIOS. 

Celkom určite ide o skvelú pomôcku, ktorú s 
radosťou privítajú aj overclockeri, pretože keď si 
odmyslíme funkciu zálohovania a záchrany, ocenia 
možnosť mať na jednom počítači dve rôzne verzie 
BIOS, jednu oficiálnu a tweakovanú pre extrémny 
overclocking, i keď to znamená, že po každej zmene 
budú musieť parametre nastavovať znova. 

Zaujímavé je toto riešenie napríklad aj pre správcu 
viacerých počítačov rovnakého typu vo veľkej firme, 
kde si môže vyskúšať novú verziu BIOS riešiacu 
napríklad závažný hardvérový problém úplne bez 
obavy neželaných následkov na jednom počítači. 
Prípadne v dôsledku niektorej z možných okolností 
pri flashovaní môže byť postihnutý počítač opäť 
bez problémov uvedený do prevádzky. Zakúpenie 
všetkých 4 modelov zase umožní opraviť BIOS na 
akomkoľvek počítači, ktorý nemá naletovaný BIOS čip 
priamo na doske, bez nutnosti zakúpenia drahého 
programátora. 

Za jednoduché, účinné a cenovo prístupné riešenie 
so skvelými možnosťami záchrany sme sa rozhodli 
udeliť tomuto výrobku Červený TIP PC_SPACE. Podlá 
nášho názoru si ho plne zaslúži. Uvidíme, kedy sa 
objaví na našom trhu. 

Ján Lončík 

Zapožičal: Eksit Data, http://www.eksitdata.com 
Výrobca: IOSS, http://www.ioss.com.tw 

(Pozn. : Spoločnosť Eksit Data zasiela produkty na 
Slovensko aj na dobierku.) 

COA 32: Presun inštalácií 


Program, ktorý vám dnes predstavím, 
by mal byt úplne zbytočný. Prečo? 
Predstavte si, že nainštalujete program 
do nejakej zložky (napr. C:\Photoshop). 
Po čase vám však pribudnú ďalšie 
programy podobného zamerania a vy 
by ste ich radi zaradili do spoločnej 
zložky (napr. C:\Grafika). No pôvodne 
nainštalovaný program by ste tam 
chceli presunúť tiež. Čo sa stane? 

Na 90 % vám program prestane 
fungovať (záleží od jeho povahy). 
Riešenie? Museli by ste program 
odinštalovať (zo starého umiestnenia) 
a znovu nainštalovať (do umiestnenia 
nového). Programy (žial), spravidla pri 
inštalácii zapisujú rôzne údaje do 
systémového registra Windows 
vrátane umiestnenia dôležitých 
súborov, nehovoriac o tom, že 
i samotní zástupcovia v systémovom 
menu, pomocou ktorých programy 
štartujeme, obsahujú adresu 
umiestnenia spúšťaného súboru 
takpovediac „natvrdo". Presunutie celej 
zložky s nainštalovaným programom 
preto program prakticky znefunkční, 
hoci všetko potrebné na jeho 
používanie sa v počítači nachádza. 

A práve pre takéto prípady je tu 
program COA 32. 

Prvou prednosťou spomínaného 
programu je, že ho netreba inštalovať. 
Stačí tých niekoľko súborov, ktoré ho 
tvoria, uložiť do ľubovoľnej zložky 
a spustiť exe súbor. Samotné použitie 
je potom veľmi jednoduché. Predtým, 
ako program naštartujeme, 
uskutočníme samotné skopírovanie, 
pozor, nie presun celej zložky, kde 
máme pôvodný program 
nainštalovaný. Nič sa, samozrejme, 
nestane, keď program COA 32 
naštartujeme aj skôr, jednoducho si ho 
nevšímame a po skopírovaní zložky sa 
k jeho použitiu vrátime. Teraz teda 
máme presúvaný program na dvoch 
miestach. Na pôvodnom (kam sa 
zapísal pri inštalácii) a na novom, kam 
sme ho skopírovali. Otvoríme COA 32 
a z jeho okna je už ďalšie použitie 
takmer intuitívne. 

Samotné okno programu ponúka 
i stručný opis toho, čo program robí. 

V dolnej časti potom vidíme dva riadky. 
Do prvého „Old" treba uviesť staré 
umiestnenie a do druhého „New" 
nové umiestnenie programu, ktorý 
chceme presunúť. Samozrejme, že 
by sme asi neboli spokojní s riešením, 
kedy by bolo potrebné ručne 
vypisovať cestu, a preto máme 
k dispozícii tlačidlá, pomocou ktorých 
môžeme umiestnenie štandardným 
spôsobom nalistovať. Ak máme 
vyplnené oba riadky, posúvame sa 
ďalej gombíkom „Next >". Program 
nás vedie jednotlivými sekciami, kde 
si môžeme vybrať čo všetko sa má 
prehľadávať, a teda kde všade má 
dôjsť k zmene. Najskôr je to „INI" 
sekcia, potom „Shortcut" sekcia, čiže 
sekcia zástupcov a napokon sekcia 
systémového registra „Registry 
Options". Jednotlivé nastavenia sú 
zrejmé z obrázkov. Ja osobne 


odporúčam zvoliť čo najviac miest na 
prehľadávanie, aby nejaká „zabudnutá" 
neopravená informácia nakoniec 
nespôsobila, že celé úsilie vyjde 
navnivoč (t. j. napr. prednastavenú 
voľbu na obrázku „AM INI files in the 
Windows folder" zmeniť na „All INI 
files in all folders" atď.). 





Okrem uvedených sekcií existuje ešte 
jedna, sekcia ignorovania častí registra, 
ale tá je štandardne skrytá. K jej 
nastaveniam sa môžeme dostať, ak 
v úvodnom okne zaškrtneme položku 
„Show all pages". Viac informácií 
o týchto nastaveniach môžeme nájsť 
v nápovedi. 

Po úspešnom zbehnutí programu by 
sa teda program mal dať spúšťať 
z nového umiestnenia. Odporúčam 
komplet celú zložku starého 
umiestnenia vymazať presunom do 
koša, aby sa v krajnom prípade dala 
obnoviť pôvodná funkčnosť. Následne 
môžeme vyskúšať či program 
z nového umiestnenia funguje 
v poriadku. Až keď sme si úplne istí, 
že je všetko v poriadku (radšej až po 
nejakom čase), môžeme vysypaním 
koša program zo starého umiestnenia 
definitívne odstrániť z pevného disku 
počítača. Zo skúsenosti môžem 
konštatovať, že ak je program 
do značnej miery viazaný na hardvér 
(rôzne ovládače a pod.), úspešnosť 
jeho presunu nemusí byť stopercentná. 
Pre bežné programy je však COA 32 
skvelým pomocníkom, ktorý vám určite 
príde neraz veľmi vhod. 

Vlado Marônek 


Klady: jednoduchosť, netreba inštalovať, 

malá veľkosť, freeware 

Zápory: je len v angličtine, v istých 

špecifických prípadoch nefunguje 

Internet: http://www.freewareweb.com/ 

cgi-bin/archive.cgi?ID=495 

Typ: Freeware 

Ako na to: spracovanie videozáznamu 
2. Grabbovanie videa do PC 


V predošlom čísle nášho časopisu ste mali možnosť 
dozvedieť sa niečo nové o hardvérových 
komponentoch, ktoré sú potrebné na prenos 
videozáznamu zo vstupného zariadenia (napr. 
kamera, videorekordér...) do počítača. Ukázali sme si 
základné rozdiely medzi analógovým a digitálnym 
zdrojom videosignálu, aké sú minimálne požiadavky 
na hardvér a tiež, ako správne pozapájať jednotlivé 
videokomponenty s počítačom tak, aby sa dostavil 
želaný výsledok. Prvá časť seriálu sa skončila 

v momente, keď už boli všetky potrebné zaradenia 
pozapájané a mohli ste začať s grabbovaním videa. 

V tejto časti si povieme viac o softvérovej stránke 
prenosu videozáznamu do počítača. Vysvetlíme si 
aké základné kompresie existujú a ktorá je na aký 
účel vhodná. Poukážeme aj na možné varianty, 
postupy grabbovania, ktoré je možné zvoliť podľa 
toho, čo sa s cieľovým videozáznamom ďalej 
zamýšľa robiť. Seriál je určený predovšetkým pre 
začiatočníkov v oblasti spracovania videozáznamu 
na počítači, a preto v ňom nezachádzame do 
špecifických detailov. 

Aký formát digitálneho videa si želám dosiahnuť? 
Budem vstupný videozáznam ďalej upravovať - 
strih, digitálne efekty, korekcie farieb, titulky... 
alebo mi postačí v pôvodnej forme? 

To sú základné otázky, ktoré by ste si mali položiť 
hneď na začiatku, ešte skôr, než pristúpite 
k samotnému grabbovaniu. Existuje viacero 
možností a postupov grabbovania videozáznamu 
prostredníctvom rôznych utilít a strihových 
programov, ale jedno majú spoločné. Ak sa 
rozhodnete pre nevhodnú kompresiu, v konečnom 
dôsledku úroveň kvality klesne. 

Mám natočené domáce video, ktoré nie je 
potrebné upravovať, ale chcem si ho zálohovať 
na CD/DVD nosič v digitálnom formáte. Ako mám 
postupovať? 

Ak už máte všetky hardvérové komponenty 
pozapájané, je potrebné použiť grabbovaciu utilitu 
alebo strihový softvér (v prípade, že podporuje 
priame sťahovanie videozáznamu), ktorý zabezpečí 
prenos tohto záznamu do počítača. Takýto softvér 
býva súčasťou balenia grabbovacích kariet. Môžete 
však použiť aj jednoduché programy, ktoré sú 
integrované v novších operačných systémoch (napr. 
Windows XP - Movie Maker). Dôležité je, aby systém 
s kartou dokázal komunikovať (automaticky alebo 
po nainštalovaní potrebných ovládačov). Či je všetko 
pripravené, zistíte aj priamo po spustení príslušného 
grabbovacieho softvéru. Ak program identifikuje 
zariadenie (zobrazí jej hardvérový názov, prípadne 
názov zdroja videozáznamu, napr. kamery), je všetko 
O. K. V opačnom prípade je chyba pravdepodobne 
v ovládači (zle nainštalovaný ovládač, nesprávny typ 
ovládača), ale môže to byť spôsobené aj 
nekompatibilitou s operačným systémom, prípadne je 
karta porušená. Obrazovky jednotlivých softvérových 
produktov sa síce môžu mierne líšiť, ale parametre, 
ktoré je v nich potrebné nastaviť, sú v podstate 
rovnaké. Celé to závisí od výberu kompresie/kodeku. 
Podľa toho má potom používateľ možnosť nastaviť 
základné parametre - televíznu normu: PAL/NTSC, 
rozlíšenie a pomer strán obrazu, dátový tok video- 
a audiozáznamu, ale aj parametre špecifické pre 
príslušný typ kompresie. Jednotlivé grabbovacie 
programy umožňujú používateľovi vybrať hardvérovo 
podporované kompresie, t. j. tie kompresie 
a kodeky, ktoré sa do počítača nainštalovali súčasne 
s ovládačom k videograbberu. Zvoliť si však môžete 



Windows Movie Maker 



Sťahovanie videa z troch zdrojov súčasne (cez FireWire radič, DV 
vstup a cez strihovú kartu DVStorm, S-Video vstup a DV vstup) - 
výsledný formát DV 





Vytváranie Video CD napaľovacím programom Nero 


aj iné kompresie, ak boli už predtým do počítača 
zavedené alebo sú súčasťou operačného systému. 

V každom prípade je výhodnejšie pracovať so 
štandardmi pre príslušné zariadenie. Rôzne externé, 
ale aj oficiálne kodeky od Microsoftu sú často 
pomalšie a dosahujú horšie výsledky. Po výbere 
kompresie/kodeku sa konverzia videa môže 
uskutočniť. 

Takýto postup je totožný pre analógové 
i digitálne vstupné zariadenia. Rozdiel je len 
v samotnom transfere videozáznamu. 

► digitálna kamera pracuje s dátovým záznamom, 
a ten je cez digitálny vstup, FireWire radič alebo 
USB 1 .1/2.0 v strihovej karte s podporou DV 
prenesený do počítača, kde sa konvertuje do 
zvoleného formátu (v prípade kodeku DV je to bez 
straty kvality), 

► z obyčajnej kamery sa videozáznam prenáša 
analógovo a až v počítači sa digitalizuje podľa 
parametrov vybranej kompresie. 


V prípade, že chcete mať možnosť výsledný 
videozáznam prezerať aj mimo počítača, napríklad 
na DVD prehrávači, je potrebné upraviť ho do 
formátu čitateľného takýmto zariadením. Na prípravu 
Video CD a Super Video CD si vystačíte aj s väčšinou 
súčasných napaľovacích programov (napr. Nero, 

Easy Creator), do ktorých stačí natiahnuť digitálny 
videozáznam v zodpovedajúcom formáte, vytvorený 
grabbovaním, a o výsledok je postarané. Niektoré 
programy umožňujú dokonca aj vytvorenie 
jednoduchého menu. 

Ak ste majiteľom DVD napaľovačky, je pre vás 
určite výhodnejšie archivovať videozáznam vo 
formáte DVD. Video CD a Super Video CD 
predstavujú určite zaujímavé riešenie zálohy 
záznamov, ale vymoženosti DVD sú predsa len 
o veľký kus vpredu. Najzásadnejšou zmenou oproti 
starším technológiám je vysoká kvalita obrazu 
a zvuku. Jednou z najzaujímavejších vlastností DVD 
je, samozrejme, aj jeho interaktivita, ktorá je veľmi 
podobná tej, ktorá je známa z internetu či bežnej 
práce s počítačom. Videozáznamy možno rozdeliť na 
tituly a ďalej na kapitoly, ktoré sa dajú ľubovoľne 
počas prehrávania prepínať attf. Na vytvorenie DVD 
budete potrebovať DVD Authoringový program. 

Ceny takýchto programov sú rôzne. Podľa rozsahu 
funkcií, ktoré zvládajú, ich môžeme rozdeliť do troch 
základných kategórií - amatérske, poloprofesionálne 
a profesionálne. Pre priame vytvorenie DVD je 
výhodné použiť niektorý z jednoduchých DVD 
authoringových programov. V súčasnosti sú na trhu 
viaceré produkty určené pre videoamatérov, ktoré 
zvládajú okrem grabbovania videa aj automatické 
vytvorenie kapitol a niektoré aj napálenie výsledku na 
DVD nosič, pričom sa vyžaduje len minimálny zásah 
od používateľa. Okrem DVD si väčšinou navyše 
poradia aj s formátom Video CD a Super Video CD. 
Pár kliknutŕ a požadovaný výsledok je na svete. 

Medzi takéto programy patria napríklad Sonic 
MyDVD či Ulead DVD Movie Factory. Ich výhodou je, 
že sú jednoducho ovládateľné a bývajú súčasťou 
rôznych typov spotrebiteľských balení DVD 
napaľovačiek a hardvérových zariadení na 
digitalizovanie videozáznamu. Authoringu DVD sme 
sa podrobne venovali v januárovom a februárovom 
čísle nášho časopisu a určite sa k nim znovu vrátime. 

Grabbovanie videozáznamu 

pre potreby ďalších digitálnych úprav 

V prípade, ak plánujete s videom ďalej pracovať, 
napríklad pridať korekčné filtre, digitálne efekty 
v podobe rôznych obrazových prechodov, urobiť 
zostrih scén, doplniť titulky atď., treba rátať 

s niekoľkými GB voľného miesta navyše (aspoň 10-30 
GB voľného miesta). Ak má byť totiž výsledné video 
kvalitné, je výhodnejšie pracovať s ním v čo najnižšej 
kompresii a až na záver ho previesť do zvoleného 
formátu. Medzi kompresie, ktoré sú vhodné na 
spracovanie digitálneho videozáznamu, patria 
napríklad kodek DV a M-JPEG. Tieto formáty 
komprimujú zdrojové video približne v pomere 5:1 
a vďaka ich vlastnostiam sa dá s nimi dobre pracovať. 
Každá snímka je kompletná. Znamená to, že strih 
záznamu je možné urobiť úplne presne. 

Na grabbovanie videozáznamu do uvedených 
formátov je potrebný jednak príslušný kodek, ale 
v prípade kompresie M-JPEG je nutné vlastniť aj 
špeciálnu strihovú kartu (M-JPEG bez hardvérovej 
karty nevytvoríte/neprehráte). Niektoré typy kariet 
majú aj svoje vlastné neštandardné varianty M-JPEG 
kodeku. No s takýmto videozáznamom však už 
dokážu pracovať iba príslušné zariadenia od danej 

Konverzia videa z formátu DV do formátu MPEG-2 


firmy. Podobne je to aj v prípade formátu DV. Existuje 
štandard, ktorý opisuje kvalitatívne parametre tejto 
kompresie. DV je v podstate video zaznamenané vo 
formáte Microsoft Video for Winows (AVI), doplnené 
o príslušný kodek. DV kodeky sú už však rôzne. Záleží 
od výrobcu či svoj variant DV kodeku sprístupní aj 
pre používateľov, ktorí nevlastnia podporované 
strihové karty. Napríklad strihové karty Canopus 
majú vlastný Canopus DV kodek. Ak chcete prehrať 
videozáznam nahraný v tomto kodeku na inom 
počítači, musíte ho tam najskôr nainštalovať 
(šíriteľný je len kodek na prehrávanie). DV kodek od 
Microsoftu je však voľne dostupný na prehrávanie 
aj zápis. Video môžete grabbovať z digitálnej aj 
analógovej kamery do DV formátu, rozdiel bude len 
v kodeku, ktorý podporuje váš hardvér. To znamená, 
že ak máte špeciálnu strihovú kartu od určitého 
výrobcu, bude tomu zodpovedať aj príslušný kodek. 
DV od Microsoftu môžete použiť napríklad v prípade, 
že video sťahujete cez FireWire radič a USB 1. 1/2.0. 

TV karty (pre záznam analógového zdroja signálu) 
síce môžu tiež používať Microsoft DV kodek, ale pre 
príliš veľkú záťaž na hardvér sa to neodporúča. 

Pri nedostatočnom výkone počítača sa vynechávajú 
snímky (dropped frames) a video stráca na kvalite, 
nie je plynulé. To isté platí aj o sťahovaní 
videozáznamu do kompresie MPEG (ak túto 
kompresiu podporuje váš hardvér). Kvalita záznamu 
vo formáte MPEG veľmi závisí od typu hardvéru, 
ktorý používate a tiež je ovplyvnená aj výkonom 
procesora. Lacné TV karty nemajú hardvérovú 
podporu kódovania, a preto potrebujú na 
grabbovanie videa v reálnom čase výkonný počítač. 
Takýto videozáznam má aj poznateľné horšiu kvalitu 
obrazu než výsledok zo strihových kariet, ktoré majú 
hardvérovú podporu. MPEG je síce kvalitná 
kompresia, ale nie je veľmi vhodná na strih. Dá sa 
síce strihať, ale iba v mieste kompletného „I" snímku. 
Na serióznu prácu je teda skôr cieľovou kompresiou 
(výsledok vo formáte VCD, SVCD a DVD) a na 
spracovanie sa používa nekomprimované video, DV, 
M-JPEG atď. Na domáce účely však MPEG postačuje. 
Nepresnosť strihu sa dá vyčísliť v zlomkoch sekúnd. 


Video CD (VCD) - využíva kompresiu MPEG-1 so 
štandardným rozlíšením obrazu 352 x 288 
(PAL: 25 fps), 352 x 240 (NTSC: 30 fps) 
a konštantným dátovým tokom (1394,40 kbps - 
video 1 1 50 kbps a audio 224 kbps), ktorý v sebe 
zahŕňa aj zvuk (16 bit-44 kHz). Môže obsahovať 
aj jednoduché menu, cez ktoré sa dá priamo 
pristúpiť k vybraným sekvenciám. Tento formát si 
získal obľubu prevažne v ázijských krajinách (Čína, 
Hongkong, Indonézia), ale postupne sa rozšíril do 
celého sveta. Videozáznam, ktorý je v tomto 
formáte, sa dá prehrávať na počítači so 
softvérovými prehrávačmi alebo špeciálnym na to 
určeným hardvérom (napr. domáce VCD a DVD 
prehrávače). Na jeden CD sa zmestí cca 74/80 minút 
videozáznamu. 

Super Video CD (SVCD) - využíva vymoženosti 
novšej kompresie MPEG-2, formát obrazu 
480 x 576 (PAL: 25 fps), 480 x 480 (NTSC), 
premenlivý videotok (1000-2376 kbps), 1-2 
audiostopy (128-384 kbps), vypínateľné titulky 
(max. 4). Hodnota dátového toku (video + audio) je 
voliteľná, ale nemala by prekročiť hranicu 2600 kbps. 
Vďaka pohyblivému dátovému toku sa obraz 
optimálne skomprimuje, čo sa, samozrejme, prejaví 
aj na priaznivejšom výsledku. Viaceré audiostopy 
a predovšetkým titulky fungujú len na vybraných 
SVCD a DVD prehrávačoch. Na jeden CD sa zmestí 
cca 35-60 minút videozáznamu. 

DVD - Pre potreby DVD sa používa kompresia 
MPEG-2 s dátovým tokom od 2 do 9,8 Mbps 
(Megabitov za sekundu) a s rozlíšením obrazu 
720 x 576 (PAL: 25 fps) a 720 x 480 (NTSC: 30 fps). 
Audiostopy podporované DVD majú frekvenciu 
48 kHz a môžu byť vo formáte PCM, DD 1 + 0 - 5+1, 
DTS, MPEG-1 -Layer II. Používateľ má možnosť 
vybrať si, či video bude mať premenlivý (VBR) alebo 
konštantný dátový tok (CBR). Celkovo sa dá povedať, 
že je výhodnejší premenlivý dátový tok (video zaberá 
menej pri porovnateľnej kvalite), ale pri kratších 
záznamoch je ten rozdiel minimálny. Kvôli 
zachovaniu kompatibility DVD s prehrávačmi DVD sa 
neodporúča voľba dátového toku mimo stanovený 
rozsah (2-9,8 Mbps). Na výpočet veľkosti 
výsledného videa sa môžu použiť rôzne freeware 
kalkulačky, ktoré sa dajú stiahnuť na internete. Takto 
si používateľ môže zistiť, či sa na jeho záznamové 
médium (CD, DVD) zmestí videozáznam vo zvolenej 
kvalite. Berie sa do úvahy minutáž videa, veľkosť 
videotoku (VBR/CBR) a veľkosť audiotoku (podľa 
formátu - PCM, DD-AC3, DTS...). cDVD/miniDVD je 
video vo formáte DVD napálené na obyčajnom CD. 
Takýto formát však nie je štandardne podporovaný 
DVD prehrávačmi (treba si jeho kompatibilitu overiť). 
Pri využití maximálneho premenlivého videotoku sa 
na jedno nahrávateľné DVD (4,37 GB) zmestí 
približne jedna hodina video- a audiozáznamu 
(DD.2.0 - 192 kbps). Optimálne nastavenie 
videotoku je 6 Mbps. 


Kompresie vhodné na 

spracovanie videozáznamu na počítači 

Motion Joint Photographics Experts (M-JPEG) - 

pracuje so stratovou kompresiou. To znamená, že 
veľkosť kompresie je priamoúmerná degradácii 
kvality obrázka. Používa vlastné komprimačné 
algoritmy založené na „odrezávaní" informácií 
z obrázka, ktoré ľudské oko nie je schopné 
postrehnúť a vníma obrázok ako originál. To je aj 
dôvodom, prečo tento formát dosahuje lepšie 
kompresné výsledky než iné kompresné formáty 
založené na nestratových algoritmoch. 

Na grabbovanie videa do tejto kompresie je 
potrebná strihová karta (digitalizačné zariadenie), 
ktorá dokáže komprimovať a dekomprimovať 
obrázky dosť rýchlo pre plnohodnotné zobrazenie 
videa s rýchlosťou 25/50 (PAL) alebo 30/60 (NTSC) 
obrázkov za sekundu. M-JPEG teda funguje na báze 
postupného vytvárania statických obrázkov 
komprimovaných systémom JPEG, ktoré ukladá do 
jedného súboru (AVI). Z toho vyplýva aj dobrá 
možnosť strihu, pretože jednotlivé obrázky sú úplne 
samostatné a nie viazané ako napríklad pri 
formátoch MPEG. Existuje množstvo variantov 
M-JPEG kompresie, a tak súbory vytvorené na 
zariadeniach rôznych výrobcov nemusia byť 
prenosné. Aj napriek nástupu DV do sveta 
spracovania digitálneho videozáznamu má tento 
formát ešte pomerne slušné zastúpenie 
v hardvérových kartách na snímanie videozáznamu. 
Postupne ho však určite nahradí nasledujúci formát. 

Digital Video Cassette (DV) - kompresia formátu 
DV bola vyvinutá špeciálne pre potreby digitálnych 
záznamových zariadení v režime on-line. V roku 
1996 ju uviedli firmy Sony a Panasonic a súčasne 
s prvými digitálnymi videokamerami týmto značne 
ovplyvnili svet videoamatérov, ale aj profesionálov. 
Kompresný formát DV vyžaduje menší dátový tok 
než jeho starší predchodca M-JPEG, obraz 
zaznamenáva v digitálnej podobe rovno na 
videokazetu. Používa efektívny kompresný 
algoritmus, ktorý dáva vynikajúcu kvalitu obrazu 
pri pomerne nízkom konštantnom dátovom toku 
(25 Mbps - Megabitov za sekundu). Pre bežné 
spotrebiteľské účely sa najviac zaužíval miniDV 
formát, ktorý pracuje s rozlíšením 720 x 576 (PAL) 
a 720 x 480 (NTSC). DV video je na páske 
v špeciálnom digitálnom formáte a pri prenose do 
počítača je potrebné upraviť ho tak, aby bol 
prehrávateľný a dalo sa s ním ďalej pracovať. Hodina 
DV videa zaberá približne 13 GB. 

Pokračovanie - úprava a strih videozáznamu. . . 

Martin Turanský 


*odporúčané hodnoty 


Štandardné nastavenia kompresie MPEG pre jednotlivé typy využitia 


Video CD 2.0 

Super Video CD 1.0 

DVD 

Rozlíšenie PAL/NTSC 

352 x 288, 352 x 240 

480 x 576, 480 x 480 

720 x 576, 720 x 480 

352 x 576 (cDVD), 352 x 288 (cDVD) 

Pomer strán 

4:3 

4:3, 16:9 (anamorfný) 

4:3, 16:9 (anamorfný) 

Videokompresia 

MPEG-1 

MPEG-2 

MPEG-2 

Videobitrate 

CBR (1150 kbps*) 

AVG/VBR (1- 2,376 Mbps*) 

AVG/VBR (1- 9,6 Mbps) 
záleží od audiokompresie 

Maximálna veľkosť GOP 

15 snímkov (PAL), 18 snímkov (NTSC) 

30 pols./1 5 snímkov (PAL) 

36 pols./1 8 snímkov (NTSC) 

30 pols./1 5 snímkov (PAL) 

36 pols./18 snímkov (NTSC) 

Audiokompresia 

MPEG-1 layer II 

MPEG-1 layer II, MPEG-2 (5+1) 

MPEG-2, AC3, MPEG-1 layer II 

Audiobitrate 

224 kbps* (44 kHz) 

128-384 kbps (44 kHz), 224 kbps* 

192-1536 kbps (48 kHz) 

(192 kbps DD 2.0*, 

384 kbps DD 5.1*, 768 kbps DTS*) 

Kvalita 

dobrá, porovnateľná s VHS 

veľmi dobrá, porovnateľná s SVHS 

excelentná, profesionálna kvalita 
obrazu aj zvuku 


Štandardné nastavenia parametrov 


DV 

M-JPEG 

Rozlíšenie PAL/NTSC 

720 x 576 

720 x 480 

voliteľné 

Videokompresia 

AVI - DV kodek 

AVI - M-JPEG kodek 

Videobitrate 

25 Mbps 

voliteľné 

Počet obrázkov za 
sekundu (fps) PAL/NTSC 

25/30 

25/30-50/60 

Audiokompresia 

DV kodek (48 kHz) 

16 bit 44,1 kHz 

Audiobitrate 

1000-1500 kbps 

voliteľné 

Kvalita 

excelentná 

excelentná 

Ako na to: čo ďalej s digitálnou 


fotografiou 


Vrátili ste sa z dovolenky? Máte množstvo obrázkov, 
s ktorými by ste sa chceli podeliť so známymi? 
Rozmýšľate ako najlepšie archivovať množstvo 
fotografií? Tak práve vám bude určená naša dnešná 
téma. Budeme sa totiž venovať dvom veciam, 
zdieľaniu („šérovaniu" = z anglického share) 
digitálnych fotografií medzi viacerými používateľmi 
a archivácii digitálnych fotiek tak, aby ste mali rýchly 
a pohodlný prístup k digitálnym archívom... 

Ideálnym sa javí spôsob, keď uložíte obrázky niekam 
na web. Vytvoríte stránku s náhľadmi a odkazmi na 
download, pričom svojim priateľom pošlete len link 
na túto stránku. Tak si môže každý vybrať práve ten 
obrázok, o ktorý má záujem a stiahne si ho vo 
vysokej kvalite, z ktorej je možné kedykoľvek vytlačiť 
perfektné fotografie. Ako na to? 

Fotobanky 

V podstate máte dve možnosti, vytvoriť si vlastný 
„web", alebo využiť služby niekoho iného 
(fotobanka). Podobným problémom rozširovania 
fotografií sa totiž už zaoberalo veľa ľudí, a tak už 
existuje na internete množstvo fotobánk. Mohli by 
sme ich rozdeliť do troch skupín: 

► 1. Firemné: t. j., stránky vytvorené firmami za 
účelom podpory svojich produktov, reklamy, 
prípadne zarábania peňazí. Tieto stránky obvykle 
prevádzkujú napríklad výrobcovia fotoaparátov 

a často sú podporované aj priamo „hardvérom" 
(ovládačmi). Veľkou výhodou je pohodlné 
publikovanie zvolených záberov napríklad hneď 
pri pripojení k PC s prístupom na internet. 
Podobnú službu ponúkajú tiež niektoré zahraničné 
minilaby. Často je to síce spoplatňované, ale je to 
o to pohodlnejšie. Idete náhodou okolo, 
z pamäťovej karty vám prekopírujú dáta, zaplatíte 
malý poplatok a nemusíte sa o nič starať, fotky 
budú na webe ešte počas vašej dovolenky. 
Nepotrebujete hľadať prístup na internet, netreba 
rozmýšľať ako prekopírovať dáta z fotoaparátu na 
sieť, pretože všetko za vás vyriešili iní. Firemné 
weby však majú aj isté nevýhody. Veľmi často 
totiž výrobcovia viažu túto službu veľmi úzko na 
hardvér, takže ak si časom kúpite nový, lepší 
fotoaparát, prídete o prístup. Tiež sa môže stať, 
že výrobca začne túto službu spoplatňovať alebo 
je takáto služba obmedzovaná priestorom či 
časom (po uplynutí určitého obdobia sa môžu 
automaticky mazať obrázky). 

► 2. Verejné galérie: veľmi často sú úplne zadarmo 
(free) a na vysokej technickej úrovni. Niekedy je 
dokonca možné prístup chrániť aj heslom (vyššie 
súkromie). Prevádzkovatelia takýchto verejných 
galérií žijú obvykle z reklamy (bannerov) a ich 
cieľom je čo najvyššia návštevnosť. Rizikom môže 
byť časové a priestorové obmedzovanie, preto 
vám odporúčame dobre si preštudovať 
podmienky na webe. Navyše, nikto nepreberú 
záruku za „stratené dáta", prípadne neoprávnený 
prístup. 

► 3. Komerčné fotobanky: sú veľmi zaujímavou 
možnosťou ako si privyrobiť. Ak sem totiž uložíte 
fotku, bude verejne prístupná všetkým, lenže ak 
si ju niekto bude chcieť na základe náhľadu 
stiahnuť a nebodaj aj použiť, musí zaplatiť! 

Časť peňazí dostanete vy ako honorár, zvyšok si 
ponechá sprostredkovateľ (prevádzkovatel). 
Exotické zábery najčastejšie využívajú cestovné 
kancelárie do svojich katalógov a radi vám 
zaplatia za atraktívne snímky pár korún. Podobne 
sú na tom obrázkové časopisy, reklamné agentúry 
a podobne, takže ak máte zaujímavú fotku, 
neváhajte. 



Funkcia RESIZE pre zmenu velkosti obrázkov 



Kompresiu zmeníme funkciou CONVERT 



Funkcia BATCFi RENAME pre hromadné premenovanie súborov 



Ponúkané možnosti pri generovaní FiTML 


Zopár praktických rád 

pri publikovaní vo fotobanke 

Dáme vám niekoľko praktických rád pri publikovaní 

prostredníctvom internetu, aby ste sa vyhli možným 

problémom: 

► verejné galérie sú verejné, preto sem nedávajte 
fotografie, ktoré by mohol niekto zneužiť alebo sú 
vyslovene súkromného charakteru; 

► rozhodne nepoužívajte ani zábery vo vysokom 
rozlíšení (vysokej kvalite), ktoré je možné ďalej 
reprodukovať (vytlačiť); 

► „optimálne" rozlíšenie na „pozeranie" je 

800 x 600. Toto rozlíšenie je možné využiť na tlač, 
ale iba veľmi obmedzene (miniatúrne obrázky 
s nižšou kvalitou). Pri vyššom rozlíšení sú súbory 
väčšie, čo spomaľuje transfer dát, no a pri nižšom 
rozlíšení strácate detaily; 

► ak chcete poskytnúť fotografie aj priateľom zo 
zahraničia, bude vhodné hľadať taký web, kde 
bude možné komunikovať aj anglicky/nemecky. 
Slovensky či česky sa v zahraničí dohovoríte veľmi 
ťažko... 

► no a na záver to najpodstatnejšie, ZÁLOHUJTE SI 
DÁTA! Aj keď totiž uložíte všetko na web, 
nemáte záruku, že sa niečo nestane a neprídete 
o svoje dáta. Dnešná cena CD a už aj DVD médií 
otvára zaujímavý, praktický a aj lacný spôsob 
archivácie väčšieho množstva fotografií. Na webe 
nemáte záruku na svoje dáta. Zálohujte, tvrdíme 
vám to stále... 

► fotografie môžete orezať, resp. zmeniť rozlíšenie 
v ľubovoľnom obrázkovom editore (napr. aj 

v Microsoft PhotoEditore - súčasť balíka Office). 
Pomocou programov ako ACDSee či Zoner ME je 
možné upravovať kompresiu a rozlíšenie aj 
hromadne na označenej skupine obrázkov. 


Vytvorte si vlastnú „fotostránku" 
na internete 

Ak sa vám nepozdáva žiadna zo služieb, resp. by ste 
si radi sami urobili vlastnú fotobanku, možno vám 
príde vhod malý, veľmi jednoduchý návod od nás. 
Ako na to? Potrebujete vytvoriť ná hladové kópie 
obrázkov a naprogramovať HTML stránku, ktorú 
potom uložíte na web. Skúsenejší to môžu urobiť 
ručne, no dnes existuje množstvo programov, ktoré 
to urobia miesto vás jednoducho, a pritom veľmi 
rýchlo, automaticky bez zložitého nastavovania, 
takže je oveľa jednoduchšie vygenerovať obrázky 
a kód ako programovať. Zvládne to aj začiatočník. 
Ukážeme si to na malom príklade. 

Čo budeme potrebovať? 

V prvom rade nejaký obrázkový organizér, ktorý 
dokáže generovať HTML stránky (napríklad 
ACDSee - www.acdsee.com alebo Zoner Média 
Explorer - www.zoner.sk, nájdete aj na našich 
starších CD prílohách), ďalej nejakého FTP klienta 
(napríklad freewareový FTPCommander - http:// 
www. internet-soft. com/ňpcomm.htm alebo 
LeechFTP - www.leech.com), no a napokon musíte 
mať vytvorené nejaké konto na webe. Ak máte 
vlastnú stránku, stačí vytvoriť podadresár a ak nie, 
môžete využiť niektorú z FREE služieb (napríklad 
www.host.sk, www.mojweb.sk, www.mujweb.cz, 
www. webcity. com, www. freeweb.sk, 
www.geocities.com a podobne). 

Čo ďalej? 

Napríklad pomocou programu ACDSee si 
vygenerujeme náhľadovú stránku. Najideálnejšie je 
naukladať všetky fotografie do jedného pracovného 
adresára (napr. TEMP). S pomocou jednoduchého 
vstavaného editora môžete jednoducho vybrať. 

PREVIEW: takto bude vyzerať hotová stránka 



Prihlasovanie na FTP programom TOTAL COMMANDER 



Po prihlásení skopírujeme HTML a obrázky na web 



www.foto.cz 


presunúť, orezať, otočiť, upraviť... všetky obrázky 
podľa potreby. S klávesou CTRL alebo SHIFT môžete 
označiť viac súborov naraz, podobne ako v okne 
Windows Exploreru. Po kliknutí pravým tlačidlom 
myši si ich môžete hromadne premenovať (BATCH 
RENAME). EDITOR umožňuje základné úpravy 
obrázka: orezanie, zmenu jasu, kontrastu, aplikáciu 
filtrov a aj zmenu rozlíšenia obrázka. Funkciou 
RESIZE je v ňom možné urobiť zmenu veľkosti aj 
hromadne na viacerých označených obrázkoch 
súčasne. Môžete si „uzamknúť" rozmer v jednom 
smere (výšku alebo šírku), využiť percentuálnu 
zmenu alebo uzamknúť proporcie. Kompresiu 
zmeníme funkciou CONVERT. V možnostiach 
zvolíme požadovanú kompresiu JPEG. Tu sa dá 
zmeniť aj formát obrázka napr. TIFF na JPEG. 

Pri označení viacerých súborov je možné pravým 
tlačidlom myši vyvolať BATCH RENAME (hromadné 
premenovanie). Symbol # nahrádza miesto, kde 
bude číslo (obrázky majú rovnaký názov). 

Ak máte všetky úpravy hotové, funkciou 
PREVIEW (INTERNET EXPL.) zistíme, ako bude vyzerať 
hotová stránka. V ďalšom kroku označíte obrázky, 
ktoré chcete zdieľať. Z veľkých ikon menu si 
vyberieme CREATE (vytvor). Otvorí sa podmenu, 
kde vyberieme HTML. Teraz si nastavíme ako má 
vyzerať naša výsledná webová stránka, aké veľké 
budú náhľadové obrázky, koľko riadkov a koľko 
stĺpcov obrázkov chcete vytvoriť na jednej stránke 
a podobne. Po potvrdení sa nám automaticky 
vygeneruje naša webová stránka a otvorí sa náhľad 
v internetovom prehliadači. Tu si môžete overiť 
výsledok a funkčnosť. 

Ak je všetko v poriadku, môžeme stránku 
publikovať na sieti. Otvoríte si FTP klienta 
(napr. obľúbený TOTAL COMMANDER), prihlásite sa 
pomocou vášho konta (adresa webu, prihlasovacie 
meno, heslo - dáta získame od providera, alebo pri 
vytvorení konta na FREE WWW) na svoj web 
a prekopírujeme všetky dáta (pôvodné fotografie, 
náhľadové fotky - pred nastavený je názov: 
TN_názov.jpg - a samotné HTML stránky s kódom) 
na web. Potom už len stačí poslať známym 
upozornenie s adresou, na ktorej (napr.: 
www.nazovwebu.sk/page_01 .html) ste pre nich 
vytvorili fotogalériu z vašej akcie... 

Na tento celý proces môžete využiť aj niektorú 
z webových služieb určených na prezentáciu 
fotografií priamo na internete (napr. 
www.sendpix.com, podporovaný priamo aj 
programom ACDSee). To sa však vraciame 
k problému, ktorý sme už opísali. Vami 
vygenerované stránky môžete dodatočne graficky 
upraviť pomocou bežných HTML editorov 
(napríklad FrontPage - súčasť balíka Office, 
v krajnom prípade sa to dá aj cez obyčajný MS 
Word). Môžete zmeniť farbu pozadia, texty, 
opisy, skrátka môžete si prispôsobiť vzhľad podľa 
svojich požiadaviek. 

Nabudúce si povieme niekoľko slov o vhodnom 
spôsobe archivácie fotografií na CD, resp. DVD 
médiu... 

Juraj Redeky 



www.ofoto.com 


Zopár adries, na ktorých môžete zdieľať svoje 
fotografie: 

domáce: 

fotky.azet.sk, www.fotobanka.cz, album.volny.cz, 
album.olympus.cz, www.foto.cz, www.foto-album.cz, 
galerie. grafika, cz 

zahraničné: 

www. photofun.com, www. photoclub. com, 
www. ritzpix. com, www. photojo. com, 
www.ofoto.com, www.nikonnet.com 


AKO TESTUJEME 


Ovládače a operačný systém 
Pokiaľ si chcete pretestovať svoj počítač 
a porovnať s našimi výsledkami, dáme vám tipy 
kde tieto ovládače sťahujeme my a aké verzie 
k dnešnému dátumu sú k dispozícii (29. 7. 2003). 

Pri grafických kartách nVidia používame 
ovládače, ktoré sú uverejnené na stránkach 
http://www.nvidia.com. Presná adresa ovládačov 
pre operačný systém Windows XP/2000 je http:// 
www.nvidia.com/object/winxp-2k_44. 03.html. 

K dispozícii je verzia 44.03. Pokiaľ používate 
grafické karty s čipmi ATi, ovládače nájdete na 
adrese http://www.ati.com. Momentálne 
dostupná verzia je Catalyst 3.6. Posledné verzie 
ovládačov grafických kariet prinášali záhadne 
vysoký výkon v hernom 3 D teste 3DMark 2003. 
Tomu však zabránil FutureMark (tvorca 3DMarku) 
vydaním opravnej záplaty ( http J/www.future - 
mark.com/download/?3dmark03patch330.shtml). 

V prípade základných dosiek sa v našich testoch 
stretávame s čipmi VIA, SiS, nVidia a Intel. Pre 
základné dosky s čipovou súpravou VIA 
používame balíček ovládačov označovaný ako 
VIA Hyperion 4-in-1. Už dlhší čas je na stiahnutie 
prístupná verzia 4.48. Pokiaľ vaša doska používa 
čipové súpravy SiS, aktuálne ovládače nájdete 
na adrese http://download.sis.com/sisdlc/ 
driver_select.jsp. K dispozícii je ovládač pre AGP 
(1 16a) a pre IDE (203). Nájdete tu, samozrejme, 
aj ďalšie ovládače, napríklad pre sieťovú, 
grafickú alebo zvukovú kartu. nVidia pre svoje 
čipy ponúka verziu ovládača 2.03, ( http://www . 
nvidia.com/object/nforce_udp_winxp_2. 03. html). 
Pre základné dosky Intel sú k dispozícii pomerne 
nové ovládače, pretože sa nedávno objavili nové 
čipové súpravy (môžete si o nich prečítať 
v predchádzajúcom čísle). Ovládače sú na 
stránkach www.intel.com. Konkrétne pre čipovú 
súpravu na adrese http.lldownloadfinder. 
intel. com/scripts-df/Product_Filter. asp ? 
ProductlD=816, kde si zvolíte váš operačný 
systém. Dostupná verzia je 5.00.1012. 

Operačný systém, ktorý používame počas testov, 
je Windows XP Professional. Momentálne 
najaktuálnejší Service Pack je verzia SPIA. 
Informácie a stiahnutie tohto opravného balíčka 
nájdete na adrese http://www.microsoft.com/ 
WindowsXP/pro/downloads/servicepacks/sp 1 / 
default.asp. Tu nájdete aj opis rozdielu medzi 
verziami SPI a SPIA. Aktuálnosť operačného 
systému si môžete udržovať aj prostredníctvom 
strá n ky http ://windowsupdate. microsoň. com . 
Aktualizácie sú tu rozdelené do troch kategórií: 

Critical Updates and Service Packs - v nej sa 
nachádzajú kritické aktualizácie, ktoré plátajú 
najmä bezpečnostné diery, 

Windows Update - kde nájdete aktualizácie 
napríklad Média Playeru, .NET FrameWork a pod., 
poslednou kategóriou je 
Driver Updates - ako už názov napovedá, ide 
o aktualizácie ovládačov, ktoré majú MS certifikát. 
Podobne si môžete aktualizovať aj MS Office 
(http:/ /office. microsoft. com/) . 

Pavol Gono 

Tipy a triky s MS Office XP 

Business Intelligence Smart Tags 


Inteligentné značky sa používajú pri práci s textom 
v programoch kancelárskeho balíka MS Office. 

V praxi to funguje takto: ak píšeme alebo editujeme 
text, označia sa niektoré slová alebo časti slov 
podčiarknutím fialovou bodkovanou čiarou. Môžu to 
byť napríklad mená z adresára, názvy programov 

a podobne. Potom môžeme pomocou inteligentných 
značiek vykonávať jednoduchým spôsobom úkony, 
ktoré by sme inak prácne realizovali v iných 
aplikáciách, napríklad posielanie pošty, pridávanie 
adresárov do kontaktov a podobne. 

V tomto diely tipov a trikov sa budeme inteligentným 
značkám venovať najskôr vo všeobecnosti, a potom 

v budúcom pokračovaní ukážeme jednu špecialitu, 
ktorá dá tejto funkcii oveľa vyššiu pridanú hodnotu, 
použitie inteligentných značiek v oblasti Business 
Intelligence. 

Obr. 1 : Použitie intelig. značiek v programe Microsoft Word 

Ako to v praxi funguje 

Ak som napríklad v tomto texte napísal nejaké meno, 
ktoré mám v kontaktoch (aby som niekoho 
nemenoval, použijem teda svoje) Luboslav Lacko, text 
mena bude podčiarknutý fialovou bodkovanou čiarou 
a zobrazí sa pri ňom ikona, pomocou ktorej môžeme 
aktivovať menu inteligentných značiek. V menu sa 
zobrazia možnosti pre odoslanie pošty, naplánovanie 
schôdzky s touto osobou a podobne (Obr. 1). 



Aktivovanie, prípadne deaktivovanie 
inteligentných značiek 

Najskôr si ukážeme, ako sa dajú inteligentné značky 
v programoch balíka MS Office XP aktivovať, 
deaktivovať, prípadne nastaviť. Bohužiaľ, pre 
nastavovanie inteligentných značiek nemáme jedno 
menu a jeden dialóg, je to rozptýlené do viacerých 
funkcií. V menu Nástroje aktivujeme položku 
Možnosti automatických opráv a následne vyberieme 
kartu Inteligentné značky. Podľa požadovanej akcie 
zaškrtneme alebo zrušíme zaškrtnutie políčka Označiť 
text inteligentnými značkami (Obr. 2). 

Zobrazovanie označenia slov 
inteligentnými značkami 

Fialové podčiarkovanie inteligentných značiek, 
môžeme zakázať alebo povoliť pomocou tohto 
postupu: v menu Nástroje aktivujeme položku 
Možnosti a v nej vyberieme kartu Zobrazenie. 

V skupinovom rámčeku Zobraziť zaškrtneme 
alebo zrušíme zaškrtnutie políčka Inteligentné 
značky (Obr. 3). 

Ukladanie inteligentných značiek 
do dokumentu 

Inteligentné značky sa môžu stať integrálnou časťou 
uloženého dokumentu. Stačí v menu Nástroje 
položka Možnosti vybrať kartu Ukladanie. 

V skupinovom rámčeku Možnosti ukladania 
zaškrtneme alebo zrušíme zaškrtnutie políčka Vložiť 
inteligentné značky (Obr. 4). 

Môžeme dokonca ovplyvniť formu ukladania 
inteligentných značiek vo webových dokumentoch. 
Stačí označiť voľbu Na webových stránkach uložiť 
inteligentné značky ako vlastnosti XML. 

Inteligentné značky v správach 
elektronickej pošty 

Ak používame ako poštového klienta program 
Microsoft Outlook 2002, je možné inteligentné 
značky uložiť aj v správach elektronickej pošty tak, 
aby s nimi mohli jej príjemcovia pracovať. 
Samozrejme, tiež musia používať Outlook 2002. 

V tejto aplikácii sa používa inteligentná značka 
označovaná ako tlačidlo Možnosti vloženia. 

Tlačidlo sa zobrazí po vložení textu, grafiky alebo 
prílohy a umožňuje pohotovo naformátovať danú 
položku. 

V menu programu Word, ktorý používame spravidla 
aj ako editor elektronickej pošty v menu Nástroje 
aktivujeme príkaz Možnosti a prejdeme na kartu 
Všeobecné. Následne klikneme na tlačidlo Možnosti 
elektronické pošty a potom v ďalšom dialógu na 
kartu Všeobecné. V skupinovom rámčeku 
Možnosti formátu HTML zaškrtneme alebo zrušíme 
zaškrtnutie políčka Uložiť v správe inteligentné 
značky (Obr. 5, 6). 

Nabudúce sa budeme venovať napojeniu 
inteligentných značiek na analytickú databázu. 

Na tento účel je potrebné stiahnuť a nainštalovať 
komponent Business Intelligence Smart Tags. 

Tento doplnok do kancelárskeho balíka MS Office 
môžeme stiahnuť z webu z adresy: 

http ://msdn.microsoň. com/downloads/ 

sample.asp?url=/msdn-files/027/002/096/MsdnCom- 

positeDoc.xml 



Obr. 3: Povolenie alebo zakázanie zobrazovania intelig. značiek 



Obr. 4: Nastavenie ukladania intelig. značiek do dokumentu 




Obr. 2: Aktivovanie a deaktivovanie inteligentných značiek 


Luboslav Lacko Obr. 5, 6: Inteligentné značky v správach elektronickej pošty 

Restaurant Empíre 

Enlight Software majú za sebou už 
niekoľko viac či menej úspešných 
projektov ako Capitalism, Seven 
Kingdoms či Hotel Giant. Očividne 
im došlo, že ešte nikto poriadne 
neprepracoval simuláciu riadenia 
reštaurácie, takže sa pustili do 
realizácie svojho nápadu. 

V prvom rade vás určite prekvapí 
český dabing. Tento sa však v hre 
objavuje iba niekedy. Väčšinu slov 
totiž tvorí písaný (v tomto prípade 
otitulkovaný) text. Preklad je kvalitný, 
a tak si hru môžu zahrať aj ľudia, čo 
bravúrne neovládajú anglické 
kuchynské pojmy. 

Hra má dva hracie módy. Zatiaľ čo 
v prvom sa „instantne" pustíte do 
okamžitého stavania reštaurácie, 
v tom druhom figuruje aj príbeh. 
Príbeh je obyčajne príjemným 
motivačným stimulom. Pri tomto 
titule je však strašný... Armand sa z 
túlania po exotických krajinách vracia 
do Francúzska za strýkom do 
reštaurácie Treize a table. Strýko však 
nezvládol nápor konkurencie - 
reštauračného reťazca Omnifood 
(alebo McDonald, ak chcete), a tak 
kuchyňa zíva prázdnotou. Ak však 
strýka presvedčíte o svojich kvalitách, 
môžete začať budovať svoj sen o 
vlastnej reštaurácii. Jednoducho ako 
z rozprávky. Na druhej strane, aký iný 
príbeh by sa dal vymyslieť, však? 


A hneď ako sa pustíte do hry, 
nastupuje na scénu známy scenár. 
Ľudia majú problémy a požiadavky 
a vy ich musíte vyriešiť. Ak tak 
nespravíte, nikdy sa vám reštaurácia 
nezaplní. A verte mi, ľudia sa môžu 
sťažovať na čokoľvek... Nedostatočná 
kvalita jedla, pomalá obsluha, studená 
polievka a podobne. Všetky sťažnosti 
si môžete prehľadne pozrieť vo 
virtuálnej knihe prianí a sťažností. 

V adventure režime na vás čaká 
osemnásť misií, pri ktorých sa naučíte, 
ako sa má riadiť reštaurácia. Najprv 
vás privíta výučbový tutoriál, neskôr 


už tvoríte sami. Každá úroveň má 
nejaké úlohy, resp. ciele, ktoré treba 
splniť pre postup do ďalšej úrovne. 
Zpočiatku počúvate svojho strýka, 
neskôr mafiána Corleoneho a úplne 
nakoniec môžete šéfovať konečne sám 
sebe. V druhom režime si na začiatku 
vyberiete sumu podľa svojho želania 
a pustíte sa do veľkého podnikania. 
Môžete tak mať naraz až tri 
reštaurácie. Ak sa vám rozrastú, je to 
už slušné peklo. Hra totiž zachádza 
miestami do najmenších detailov, 
a tak vám napríklad vytvorenie 
bravúrneho, no finančne nenáročného 
jedálneho lístka bude trvať aj pol 


hodiny. Musíte brať totiž ohľad na 
veľké množstvo faktorov, ktoré hra 
simuluje. Okrem jedálneho lístka 
totiž môžete ovplyvňovať takmer 
všetko, personál, zariadenie, ceny, 
jednoducho všetko. 

Slabou stránkou hry je grafika. Ťažko 
si viem spomenúť na hru od Enlight 
soft., ktorá by sa naozaj pýšila 
krásnou grafikou. Takže ak si chcete 
hru poriadne zahrať, tento oriešok 
budete musieť stráviť. 


Konfigurácia 


Minimálna konfigurácia: 
Pentium 667 MHz, 64 MB RAM, 
32 MB akcelerátor, DirectX8 
Optimálna konfigurácia: 
Pentium 1.3 GHz, 256 MB RAM, 
64 MB akcelerátor, DirectX8 

Typ hry: Reštauračný simulátor 


Hodnotenie 


+ relatívna originálosť, nenásilnosť, 
nácvik reálneho obchodovania 
- grafika, miestami klikací maratón 



Zoltán Radnóti 



Microsoft Flight Simulátor: 

A Century Of Flight 

Stojí nový titul z tejto série (ďalej 
FSCOF) za tie vyhodené peniaze? 
Odpoveď znie: áno. Keď sa tento 
simulátor (ťažko hovoriť o hre) 
prvýkrát objaví na vašej obrazovke, 
môže byť pre absolútneho nováčika 
zo začiatku problém orientovať sa 
v jeho svete. FSCOF totiž ponúka 
neobmedzené množstvo možností, 
kam letieť. Prakticky si tu môžete 
obletieť svet v akomkoľvek 
z ponúkaných lietadiel. Na druhej 
strane niekedy má človek z takej 
voľnosti viac bolenia hlavy ako 
potešenie, ale to už je náš problém. 

Z hľadiska spôsobu hrania sú tu štyri 
módy: „Select Flight, Create Flight, 

A Century of Flight a Multiplayer". 
Začnime výnimočne od konca. Akosi 
som nezachytil pointu, načo autori 
podľa vzoru ostatných hier prepašovali 
do FSCOF hru viacerých hráčov. Nie je 
koho zostreliť, nie je dôvod pretekať 
sa... Položka „Select Flight" je už 
o niečom inom. Sú tu vlastne 
preddefinované misie. Zvolíte si 
kategóriu a vyberiete let. Ku každému 
letu je presný opis počiatočného 
a konečného letiska, rovnako ako 
predpokladaný čas dobrodružstva 
a podobne. Hojne zastúpené sú 
historické misie, ako napríklad „Prvý 
poháňaný let bratov Wrightovcov". 
Samozrejme, od vašich schopností 


závisí, ako ďaleko poletíte na ich 
experimentálnom lietadle. Hra 
obsahuje dvadsaťjeden historických 
kategórií misií, pričom v každej je od 
jedného do pätnástich samostatných 
letov v rámci rokov 1 903-1 950. 
Zoberte si let z roku 1931 (Wiley 
Post). Štart: Roosevelt Filed 
v New Yorku. Cieľ: Roosevelt Filed 
v New Yorku. Takže skúste na vlastnú 
päsť obletieť svet. Bude vám to trvať 
len niečo cez osem dní. Nehovoriac 
o tom, že FSCOF dbá na realizmus 
lietania, takže sa dá povedať, že pri 
hre teoreticky môžete zostarnúť, kým 
ju dokončíte. Tiež si môžete vytvoriť 


svoj vlastný let. Vyberte si z viac než 
24 000 letísk celého sveta, lietadlo 
historické alebo moderné, vyhovujúce 
počasie a môžete letieť. Môžete byť 
tiež maximalisti a stiahnuť si obrázok 
aktuálneho počasia vo vami 
prelietanej lokácii. Tento model 
počasia môže byť statický počas vášho 
letu, alebo sa môže obnovovať 
každých 1 5 minút. 

Z hľadiska grafiky všetko je závislé od 
toho, čo máte za stroj. Ak totiž chcete 
plynulo lietať a pritom sa kochať 
grafikou ako na snímkach priamo od 
Microsoftu, musíte mať k dispozícii 


okolo 2 GHz a nejakú GeForce 
FX5900. S hrou sa dá, samozrejme, 
narábať aj na nižších konfiguráciách, 
ale je nad slnko jasné, že detaily budú 
musieť ísť dolu. 

Celkovo je FSCOF dôstojným 
pokračovaním civilného lietania. A tak 
po FS2002 je tu ďalší kompletný titul, 
do ktorého sa oplatí investovať, ak sa 
naozaj o civilné lietanie a leteckú 
históriu zaujímate. 


Konfigurácia 


Minimálna konfigurácia: 
Procesor 1,2 GHz, 128 MB RAM, 
32 MB akcelerátor, DirectX8 
Optimálna konfigurácia: 
Procesor 2,2 GHz, 512 MB RAM, 
GeForce FX, DirectX9 

Typ hry: Civilný simulátor 


Hodnotenie 


+ realizmus na maxime, možnosť 
rozširovania titulu 
- malá motivácia lietať, pre laikov 
+/- obrovská komplexnosť 



Zoltán Radnóti 

PREVER SI SVOJE VEDOMOSTI V SÚŤAŽIACH S PC SPACE 


Vyhraj 5 x DVD médiá VERBATIM 
a cestovnú tašku 



1 . Aká je momentálne najvyššia 
vyrábaná napaľovacia rýchlosť 
DVD + R VERBATIM? 

2. Za koľko minút môže byť napálené 
takéto DVD+R médium VERBATIM? 


Pomôcka: http://cz.verbatim-europe.com 


mediaJ 


www.euromedia.sk 


Vyhraj 3 x DVD film od BONTON 



Kto hrá hlavnú úlohu vo filmoch 
Mlčanie jahniat, Hanibal a Červený 
drak? 

(všetky tri vydala spoločnosť BONTON 
Home Entertainment) 


T 


Banren 

HOME E1M I LJHTAINMENT 
■“'■ton wmwTfi ir pp ŕwr rff PH'9JP' 

!■■■■ J 


www.bhe.cz 


Vyhraj sadu Shareware od firmy ŠPIDLA 



Aký je rozdiel medzi Shareware 
a freeware programom? 


C E N E G A 


www.cenega.sk 


Vyhraj BT007 (100 m USB 
BlueTooth adaptér) 



V ktorom roku bola založená 
spoločnosť Data? 



spol. s r.o. 


Recenziu nájdete v PCSPACE 7/2003 na str. 42. 


www.data.sk 


Svoje odpovede zasielajte e-mailom (sutaz@pcspace.sk), poštou alebo faxom na adresu redakcie uvedenú v tiráži. Odpovedať môžete aj priamo na našej 

www stránke www.pcspace.sk, kde nájdete elektronické verzie týchto súťaží. 


Výhercovia súťaží z PCSpace 6/2003: Súťaž Sofos: zákl. doska EPoX 8RGA+: Ing. Milan Lalkovič, Zvolen a M. Tolnay, BA; BlueTooth USB modul EPox: M. Marian, Myjava; Súťaž HTC o batoh s pre- 
kvapením Toshiba: Slavka Dupláková, Košice; Softvérový balík Dazzle on DVD s ďalšími programami od OpalMultiMedia: Pavol Hájnik, Martin; České DVD od DVDGroup.cz: Eva Podoláková, Žilina. 
Ak sa nám nepodarí spojiť s výhercom do 21 dní, pristúpime k opätovnému losovaniu. Ceny sú k dispozícii v redakcii, ak si želáte ich zaslanie, upozornite nás na túto skutočnosť. 


OBJEDNÁVKA PREDPLATNÉHO ČASOPISU PC SPACE 

| VYPLNENÚ OBJEDNÁVKU ZAŠLITE NA ADRESU: 

Predplatné na rok 2003 je 420 Sk (35 Sk/ks) 

Priezvisko: 


1 

1 

vrátane všetkých príloh, ktoré v tomto roku budú 

Meno: 


L. K. Permanent, spol. s r. o. 

súčasťou časopisu PC SPACE. 



pôšt. priečinok 4 


Firma: 


834 14 Bratislava 34 

Platbu za predplatné vykonám týmto spôsobom: 

IČO/DIČ: 


i 

l 

i 




teľ: 02/44 45 37 1 1 , fax: 02/44 37 33 1 1 

POŠTOVOU POKÁŽKOU TYPU „C" 

Ulica: 


] e-mail: lkperm@lkpermanent.sk 

PREPLATENÍM VYSTAVENEJ FAKTÚRY EU 

PSČ: 

Mesto: 

www.lkpermanent.sk 

